
Vorwort des Verlegers. 



Der Professor Dr. Rheinwald liefs bereits vor 
mehreren Jahren den Druck des vorliegenden 
Buches besorgen und hatte dazu lateinische 
Noten und Anmerkungen geschrieben, von denen 
bereits einige Bogen gedruckt waren, als plOtz- 
lich eine Geisteskrankheit des Verfassers ein- 
trat, wodurch die Fortsetzung des Drucks unter- 
brochen wurde. 

Das Gericht, welches die Vormundschaft ftir 
den Professor Rheinwald iibernomraen hat, ge- 
stattete mir nun vorlaufig das Leben von Jo- 
hann Valentin Andreae zu versenden, welches 

iv Vorwort des Verlegcrs 

icb hiermit dem Publikum iibcrgebe, mil deui 
Versprechcn, dafs ich auch die Noteu und An- 
merkungen fertig drucken lassen werdc, sobald 
das vorliegende Werk einigc Anerkennuug findet. 

Berlin, im Mai 1849. 

Hermann Schultze. 

LIBER PRIMUS. 



Fuerimne aliquando inter mortales, et quis ho- 
muncionum fuerim, scire, posteritatis fortasse pa- 
rum refert, cum Dei beneficio vitae ration isque ali- 
quando usum habuisse et a Christo Jesu ad me- 
liorem vitam atque beatam aeternitatem revocatuui 
esse, interea sacrae et publicae rei pro sancti spi- 
ritus donario et conductu, non defuisse, imfltis in- 
super coeli terraeque beneticiis oraatum vixisse, 
nimis abunde sit. Caeteruni, quod ea memoriae 
humanae sors sit, ut dum moram aliquam post fu- 
nera inter superstites facit, prout interprets linguaui 
calamumve nacta est, ita fidem inveniat, sive amori 
obnoxius, quod minus est. extollat; sive invidiae, 
quod majus, extenuet; sive luxurians stilus sciens 
volensque credulitati humanae imponat: plurimum 
interesse videtur, ne ea res vel innocentiae cujus- 
quam fraudi sit, vel culpae blandiatur, potiusque 
recte secusque facti, (si quid recordatione dignum 
est) genuina recitatio prostet. Cum etiara diversae 
religionis odium, aut causae disparatae studium, turn 

privatarom etiam simultatum sensus, onini etiam ex- 
cellentiori virttiti sic officiat, ut quantum hinc lau- 
dis quisque , tantum vituporii illinc ferat, utri cre- 
dendum tutius, baud absurde dubitaveris, nialisque 
judicium de homine suspendere, atque adeo Deo 
arbitrium relinquere, quam ab alieno aflectu pendere. 

Haec res fecit, quod nonnulli sibi recte conscii, 
citra odium et indulgentiam vitae suae stamen com- 
mentari et candidam mentis suae explicationem 
post se relinquere in animum induxerint, veriti ne 
alieno penicillo multum sibi dissimiles exprimeren- 
tur, ant ab ea parte, quam abhorruissent, laudati, 
aut quam studiose secuti fuissent, alieni habiti, for- 
tasse etiam nulla penitius cogniti, et ad venalis 
stili mercimonium in famae streperae forum expo- 
nendi. Mihi vero ut tale quid auderem, alia ratio 
persuasit. Nempe cum mihi vita prope omnis non, 
ut permultis solet, recto alveo profluxerit, sed 
sinuosis flexibus hinc illincque acta, interdum ex- 
undans, interdum desidens, nunc clarior, nunc tur- 
bida producta sit, visum est operae pretium , si unius 
homuncionis fabula, ab omni affectus et eloquii fuco 
aliena, fide bona et germana exhiberetur. Ubi non 
laudes et vituperium citra meritum congererentur, nec 
etiam inagni in rem publicam officii memoria sanci- 
retur, sed vitae cum brevis, turn lubricae atque ab 
omni parte miserae imago lectori objiceretur, ubi 
tot ambages, vices, aestus, turn obstacula, injurias, 
calumnias, insidias, praeter sudores, angores, mor- 
bos et tristes casus intueri, miserari et cum suae 

peregrinationis diario conferre quisque possit, sed 
et mirari Dei opetn, qua absque sit pensile hoc 
fiJamentum neutiquam duraturum, sed ad singulos 
turbines rupturum videatur. Accessit, quod cum 
vitae studiorumque meorum rationes, qui penitius 
noverant, lis facile probaverim, qui ignari et ab 
alieno judicio vel aegra mente penduli, plurimum 
insectati fuerint, praeterea animi, linguae atque ju- 
dicii libertas mea, multos pupugerit, adeo ut non- 
nullis nec religionis, quam ab omni vita professus 
ingenue sum, atque porro profitebor, Lutheranae, 
fidem fecerim, ac sub aemulationum , suspicionum, 
cavillationum et simultatum fasce obrutus, diu de- 
lituerim, ne ilia intemperies post obitum meum, 
qui mihi corporc imbecilli et afflicto quotidie ob- 
versatur, majores vires aususve sumat, et innocen- 
tibus cineribus insultet, id debere progeniei meae, 
et fidis amicis mihi visus sum, ut incorruptae et 
fidei et vitae meae velut supremae tabulae apud 
ipsos deponerentur, quibus vel os quodvis malignum 
obstruant, et ab injuria innoxios manes vindicent, 
vel imperitos rerum, atque adeo credulitate circum- 
ventos melius erudiant, omnino vero, me neque ab 
avita paternaque religione et virtute degenerem, 
neque familiae meae qualicunque indecorum neque 
etiam rei christianae prorsus inutilem fuisse te- 
stentur. 

Si tamen infra spem exilia et minutiora subinde 
occurrant, aequanimus lector ex hoc aestimabit, non 
viri amplae rei, ant praeclarae eruditionis, vel gen- 

1* 

tis insignioris panegyricuni , non itineris longinqui 
et monstrosi relationem, non rerum memorabilium 
congeriem proiuitti , quamvis, si multorum sonoris 
elogiis phaleras et verboruni pompam subtrahas, in- 
ania sceleta passim invenias, sed hominis plebeji 
atque obscuri, turn ingenii obtusions stamen expli- 
cari, quern paupertas domo exegerit, exterorum fa- 
vor exceperit, fort una adversans rotarit, studiorum 
subsidium aluerit, calumnia depresserit, amicitia suf- 
fulserit, hypo crisis fastidierit, candor animarit, la- 
bor exercuerit, conscientia coercuerit, libertas com- 
mendarit, tranquillitas saturarit, corpusculum onera- 
rit, indoles sublevarit, aula erexerit, ecclesia rece- 
perit, Deus protexerit, Christus accenderit, spiritus 
sanctus conduxerit, res Christiana adhibuerit, mun- 
dus proscripserit, coelum adoptarit, quibus vita mea 
ponderibus librata suis, eo provecta sit, ut nec bo- 
nomm, quae Deus indulgenter contulit, pudere, 
nec malorum, quibus paterne castigavit, poenitere, 
potius divinum consilium, quo per ambages suas re- 
cta ducit et conculcando extollit, scilicet per mor- 
tem ad vitam veriorem perducit, aestimare atque 
pleno ore extol] ere sit necessum. Sed praelogii in 
simplici causa satis, nunc vitae meae narrationem 
ex vero et bono audiamus, quae sic habet. 

Johannes Valentinus Andreae natus sum Herren- 
bergae ') Wiirtembergicae, parentibus, Johanne, ec- 
clesiae ibi pastore et vicinarum superintendente, 
Jacobi theologi filio 2 ), Jacobi nepote 3 ), Stephani 
pronepote, Stephani abnepote, et Maria Moseri/i, 

Valentini quondam ibidem praefecti filia, Baltliasari 
nepte, Balthasari pronepte, Balthasari abnepte, anno 
a Christo uato 1586. 17. Augiisti, intra 6. et 7. ho- 
ram matutinam, in aedibus parochial i bus baptizatu* 
eodem die a M. Matthia Hafenreffero , ecclesiae turn 
diacono, susceptoribus Michaele Sclinaiblin Sena- 
tore et Agnete, vidua Johannis Neuferi ibi quon- 
dam cellarii. 

Primam infantiam afflictissimam habui, adeo ut 
non nisi hi runs in pedes primum erigerer, quam 
etiam valetudinis tenuitatem omni vita toleravi, in- 
genio interim sagaci et festivo, ut propinquis et 
amicis voluptati essoin, maxime vero Nobili et am 
plissimo Dn. Burckhardo ab Anweil, superiori ejus 
loci praefecto et summi dicasterii praesidi; Ludo- 
vico Neufero, matris sororio aliisque, sed quae res 
pene exitium puero attulit. Cum enim forte in hor- 
reo cujusdam civisfoeno, quod inferebatur, injectus 
obdormivissem , plaustrum cum quadrigis iUaesum 
pertransivit, Deique unius potentia incolumem ser- 
vavit. Literarum rudimenta a Michaele Beumlero 
accepi viro optimo, Jacobi Dinckelaggeri praece- 
ptoris collega, a quo teneri amoris mnemosynon 
deauratum nummum tuli, cumque A. 1591. 24. July 
pater Abbatiae Regii fontis praeficeretur , illuc 
etiam translatus sum reperique praeceptores ido- 
neos M. Jacobum Schroppium et M. Franciscum 
Rebstockium, inde mutata scholae facie M. Geor- 
gium Oswaldum; demumque ablata omni schola 

licem Roesch et M. Andream Fabri, qui omnes et 
singuli in^ustria et fide officium fecere. Interim cum 
varik m orb is pater impeteretur, medicae opis desi- 
derio Johannem Mollerum et Johannem Hartigium, 
Silesios, utriusque medicinae studiosos conduxit, 
quorum opera cum in praeparandis medicamentis, 
turn instituendis filiis uteretur, utrumque sane bona 
fide probavere, posterius tamen hie, quam felicissime 
et maxima industria praestitit, cui etiam prae aliis 
praeceptoribus plurimum me debere profiteor. Dici 
non potest, quantum inter aptum ineptumque ma- 
gistrum discriminis sit. Brevior fuit Hartigii insti- 
tute, sed exquisita et in omnem aetatem durabilis; 
aliorum verius pro conscientia quam scientia. Qui- 
bus nequaquam hoc exprobratum velim, omni gra- 
titudine mea dignissimis, saltern conqueri, non mul- 
torum, sed oppido paucorum esse pueritiam formare 
et erudire, quae tamen res promiscue ac vLx nisi 
imperitissimis concreditur. Hinc temporis, impensa- 
rum et plagarum maximum dispendium, ut nisi per 
se ingenium velut ex coeno emergat, impeditum se 
potius quam extractum asseverare possit. De me 
nescio quid pronunciem, sane remorarum impatien- 
tia sponte me dedi lectioni Frischlini, Erasmi, Li- 
vii et cosmographiae Miinsteri, quorum delinimen- 
tis historicis stili intelligentiam penetravi, ausus meo 
primum, dein sine cortice natare, et plurimae vo- 
lutationi me immergere 4 ). 

Tandem inclinata patris valetudine, cum concio- 
nandi laboribus sublevandus esset, Johannem Hub- 

nerum , Remlingensem Francum , adhibuit filiorum- 
que studiis aduiovit, donee anno 1601. 9. Aug. hy- 
drope ad Deutn evocaretur, cujus exuviae in Mo- 
nasterii teniplo depositae quiescuut, cum vixisset 
annos 47. m. 3. dies 7, et ministerio ecclesiastico 
25. annos magna cum Jaude esset defunctus. Inter 
haec tyrocinia literarum animum ad mechanics, ma- 
thematica et historica sive Michael is Beureri, quon- 
dam coenobii conventualis instigatu, sive naturae 
inclinatione, sive artiheum (ex quibus Johannes 
Krezmaier alter patriae nostrae Archimedes, et Wil- 
helmus Meurer organopaeus, facile eminuere) fre- 
quenti contubernio diverti, socio Job. Baltasaro Fe- 
selio, Michaelis fabricae ferrariae inspectors filio, 
quern vivum ardenter dilexi et mortuum 27. Oct. 1604. 
puerili epitaphio ornavi. Sed et reliquorum soda- 
lium Johannis Martini Eisengreinii, Johannis et Ja 
cobi Bestlinorum, Hectoris Horckaemeri, Johannis 
Ulrici Nicolai, Georgii Kneulii, ('hristophori et Mi- 
chaelis Daurii, Johannis Leonhanli Feselii, Jacobi 
Wannenwetschii, Thomae Schlofsbergeri , Abrahami 
et lsaaci Muese, Laurentii Nestelii, Philippi a Sper- 
werseck et Davidis Steudlini nomina in memoriam 
reticere nolui. Translatus Tubingam inclementis- 
sima hyeme, iterum ab ingenti periculo parum ab- 
fui, quod cum frigus ferre nequivissem, currum 
pone secutus eundemque post fatigationem insiliens, 
utrumque crus rotae immittens vertente ea misere 
tortus, ac jam confringendus, subita ac coelesti ope, 
objecto sc. saxo, servatus fuerim, cujus vestigium 

cum vita haerebit. Tubingae quos Professores at- 
que vere lumina literaria repererim, recitare for- 
tasse non indignum est. 

Fuere autem Stephanus Gerlachius & ), procancel- 
larius, Matthias Hafenrefferus *), Joannes Georgius 
Sigwartus 7 ), theologi, quibus paulo post accessit 
Andreas Osiander 8 ), cancellarius et Michael Schae- 
fer 9 ). Jure consult!: Johann. Hochmannus 1 °), Ni- 
colaus Varenbiilerus 1 1 ) , Andreas Laubmaier 1 2 ), 
Johann. Halbritter 1 3 ), Johann. Harpprecht 1 4 ), Da- 
vid Magetrus 1 5 ) et Henricus Bocer 1 6 ), quibus par- 
tim defunctis successere Joh. Valentinus Neuffer 1 7 ), 
Andreas Baier 18 ) et Christophorus Besoldus 1 9 ). 
Medici: Andreas Planerus 2 °), Daniel Moeglingus 2 ! ) 
et Sebastianus Blofsius 22 ), quos secuti Joh. Fa- 
ber 23 ) et Johann. Jacob. Haug 24 ). Liberalium ar- 
tium doctores: Martinus Crusius 26 ), Georg. Burck- 
ardus 2 *), Erhardus Cellius 27 ), Vitus Miillerus 2 8 ), 
Michael Maestlinus 2 9 ), Michael Zieglerus 3 °), Hen- 
ricus Wellingius 3 1 ), Caspar Bucherus 3 2 ), Michael 
Beringerus 33 ) et succedanei: Albertus Kuon ac 
Zacharias Schaeffer 34 ) et Eusebius Stetter 3 *). 

In hac prima academia raea prudenti consilio Geor- 
gii Burckardi, ne quid praecocius exilirem, disci- 
pi inae et curae Henrici Wellingii, Casparis Bucheri 
et Erhardi Cellii traditus sum, virorum dUigentia et 
amore in me ac fratres certantium^ sociis Georgio 
Krumpein, Philippo Eppich, Rudolpho Rieppio, N. 
Beccero et N. Rieckero. A quibus cum dimissus 
essem, successerunt ipse Burckardus, Michael Zieg- 

lerus, Martinus Crusius, ac paulo post Vitus Miil- 
lerus, Michael Maestlinus et Andreas PJanerus ; quo- 
rum omnium industriae et fidei, quicquid sum, debeo. 
Privatam opem contulit: Balthasarus Plieningerus, 
nunc sororius, ut quae ingenii captum excederent, 
ipse explicaret, cujus conductu disciplinae, ut solet, 
absolutae ac delibatae sunt. Primam laurum Cellius, 
alteram Miillerus imposuit, illam 1603. 12. Sept. cum 
20, hanc 1605. 6. Febr. 36 ) cum 34 competitoribus, 
quos nominare libet. 

Primi honoris : Joh. Georg. Gerlachius, Wilhelmus 
Bidembachius , post me Joh. Georg. Bohs, Gottfrid 
Junius, Antonius Cuccuellus, Joh. Georg Algeer, 
Christoph Straufs, Georg Mailand, Adam Schnur- 
niius, Michael Pfalhammer, Joh. Ulricus Rucker, Ja- 
cobus a Grab, Lucas Schuler, Ahasverus Wollprett, 
Melchior Waerter, Caspar Fridericus, Samuel Brust, 
Johan. Lieb, Matthaeus Negeliu et Otto Henricus 
Bonaker fuere. Secundi vero: Exul Rumpfius, 
Ludovicus Schopff, Martinus Bohemus, Jacobus a 
Grab, Joh. Ludovicus Moegling, inde post me Chri- 
stoff Mack, Johann Ulricus Thumm, Georg Henricus 
Liebler, Matthaeus Schroettlin, Johann Daubenschmid, 
Johann Georg Genth, Daniel Schroettlin, Joh. Jacob 
Weidner, Christoff Straufs, Jeremias Pistorius, Geor- 
gius Negelin, Joh. Lieb, Joh. Ulricus Wolffart, Jac. 
Heistung, Philipp Lutz, Johann Wolfgang Schwenck, 
Lucas Schuler, Wilhelm Algeer, Johann Lilienfein, 
Johann Kiirner, Joachim Keller, Jacob Faber, Elias 
Schiccart, Samuel Brust, Johann Laitenberger, Wen- 

delinus Vogel, Joh. Jacob Binder, Sebastian Wid- 
mann et Ahasverus Wollprett 

Jam a secundo et tertio post millesimuin sexcen- 
tesimum coeperam aliquid exercendi ingenii ergo pan- 
gere, cujus facile prima fuere Esther et Hyacin- 
thus 37 ), comoediae ad aeraulationem Anglicorum hi- 
strionum juvenili ausu factae, e quibus posterior, 
quae mihi reliqua est, pro aetate non displicet. 
Secuta sunt Veneris detestatio et Lachrymae tri- 
bus dialogis satis prolixis, ob infelicem, de quo po- 
stea, casum meum expressae, quae invito me pe- 
rierunt. Superfuerunt e contra Nuptiae Chymicae, 
cum monstrorum foecundo foetu, ludibrium, quod 
mireris a nonnullis aestimatum et subtili indagine 
explicatum, plane futile et quod inanitatem curio- 
sorum prodat. Invenio etiam in chartis meis titu- 
los Julii, sivc Politiae libros tres, Judicium astro- 
logicum contra astrologiam, Iter, sed quod dudtim 
interierint, quid iis consignarim, non mcmini. At- 
que haec scriptionum praeludia fuere, quibus iliam 
variae lectionis ingurgitationem exoneravi. Caeterum 
privatae familiaritatis commilttones et studiornm 
socii Gerlachius, Bidembachius , Junius, Rumpftus 
Boh emus, Moeglingus, ac praeterea Eberhardus An- 
dreae, Jacobus et Georgius Schiitzii, Samuel Ha- 
fenrefferus, Erhardus Artner, Heinricus Kuon, Si- 
gismundus Rhat, Johann Conradus Machtolph, Mat- 
thaeus Hiller et alii fuere, sed praecipui studiorum 
sedulitate et morum innocentia Burckardus et Mar- 
tinus Riimmelini, quos mater mea ut probi exem- 

pli sodales et sponte invitavit, et tit nos iis con- 
versaremur, sedulo hortata est, quo consilio per- 
fecit, ne toto hoc studiorum sexennio vel una vini 
mensura a nobis extra aedes suas cum sociis suis 
exhauriretur, sed frugali uierenda libenter acquies- 
ceremus. Actum praeter Frischlini (cujus qua li- 
bera, qua ligata, omnia sedulo evolvi) et Erasmi 
facilitate™, in Ciceronis majestatem, Livii floridita- 
tem, Caesaris et Salustii leporem me immisi, plu- 
rimum ab iis abreptus et liberali voluptate delibu- 
tus. Inde in Lipsii 38 ) acrimoniam fortuito incidi, 
cujus quicquid unquam emicuit, magna aviditate de- 
voravi, nescio annon stili corruptela, hoc tamen 
usu, ut in antiquitatis cognitionetn et seriam phi- 
losophiam, turn Senecae Tacitique aestimatiouem 
manu duxerit. Successere Brissonius, Turnebus, 
Lambinus, Scaligeri, Heinsius et nobiliora alia Bel- 
gii, Italiae et Galliae ingenia. Ex historicis Bern- 
bus, Jovius, Guicciardinus , Sigonius; ex poetis 
post Plautum, nimis tritum, quicquid vel prisca vel 
recentior aetas ingeniosi protulit, eo affectu et im- 
petu, ut poetam factum non esse, mirum sit; his 
superimposui Zvvingeri 39 ) Theatrum, cum methodi 
exquisita ratione turn infinita varietate historica im- 
pendio dilectum, et quo multum olei est insumptum. 
Ita eniin tempus diviseram, ut artiuni disciplinis in— 
terdiu incumberem. autorum vero lectioni proftm- 
dae noctis lucubrationes adderem, qua intemperie 
eflfeci, ut et visus aciem hebetarim, et insomniae 
uiolestiam mihi conciliarim , et fidae memoriae te- 

uacitatem labefactarim. Hinc disciplinarum peritia 
sodalibus non longe irnpar factus, rerum cogni- 
tione multos anteverti, quae res promovit, ut im- 
matura prope aetate juventutis informatio mihi cre- 
deretur. Primus discipulorum fuit Daniel Widt, cla- 
rissimi illius viri, Franc. Rudolphi Ingoltii, Argen- 
toratensium Triumviri, affinis. Additi sunt Johan. 
Ulricus et Marcus Neufferi, Johan. Cunrad Brott- 
beck et Johan. Erhardt Eckhardt, in cujus pater- 
nis aedibus aliquandiu convictus mihi fuit, et Joh. 
Leonhardus Essichius conciliatus. Nullus horum 
ad rei literariae ornatum emersit, sive mea, sive 
sua, sive suorum culpa. Interea mihi et matris 40 ) 
oeconomiam sublevare (nam ultra centenos flore- 
nos salarium nondum vicennis accipiebam) et otium 
pariter ac sodaHtium vitare, turn docendo quotidie 
discere, ac in oculis inspectorum versari ut Jicuit, 
ita plurimum profecit. Quicquid succisivi fuit, ma- 
thematicis elegantiis datum est, conciliante et in- 
stituente Davide Magetro, consummatissimi ingenii 
viro et de mea familia supra omnes mortales prae- 
clare merito, de cujus laudibus alibi, sed nuspiam 
et nunquam satis. Suppeditavit etiam plurima Maest- 
linus notae celebritatis niathematicus , sive instru- 
mentorum, sive Hbrorum, sive privatae informatio- 
nis, cui accessit Christophori Besoldi et incredibi- 
lis humanitas et inexhausta beneficentia cum biblio- 
theca supra privatam sortem instructissima, cujus 
in me singula merita omnem ineam commendatio- 
nem excedunt. Nec praetermittendus est Johannes 

Lindanus, Belga, ex iis qui Albani immanitate pulsi 
in Germaniam secesserunt, vir orthodoxae religio- 
nis, quinque linguarum peritia et historica cogni- 
tione insignis, cujus £ bibliopolio, quicquid visu 
audituque in soli turn, ac meo aere minime coemen- 
dum erat cominodato accepi. Ac turn praeter Or- 
teliuni Mercatorem, Theatrum urbium, Opus Ge- 
nealogicum Henningii, Trophaea Belgica, Indicas na- 
vigationes et hujusmodi ad pompam facta volu- 
mina, Thuanus, Meteranus, Merula, Metellus et 
consimiles aevi ac orbis nostri descriptors inno- 
tuere, quibus ille vivus interpres et commentator 
adfuit, irreparabili meo damno citius mihi, etsi sibi 
satis mature ereptus et coelo redditus. Ejusdem 
instinctu, cum jam superioribus annis in conver- 
tendis Sadoleti Consolatione, Philippi Nicolai Spe- 
culo aeternae laetitiae, Excidio Hierosolymitano et 
nonnullis aliis periculum fecissem, Speculum tragi- 
cum, Admiranda Lipsii, Jus belli Belgici, Reges 
Neapolitanos , Electores Saxoniae, Comites Tiro- 
lenses praeter alia transtuli, si nullo alio usu sane 
torporis vitamine, et ad earn qua totus flagrabam 
foras excurrendi cupidinem, maturiore instructione 
et praeparatione. Quo etiam consilio linguarum 
exoticarum studium praemisi, haud exiguo, quod post 
expertus sum, impensarum et temporis compendio. 

Dum ita in flagranti gratia apud cunctos prope 
academiae proceres essem, Osiandro, HafenreflFero, 
Mag^iro, Zieglero primis motoribus in me propen- 
dentibus, liberali insuper stipendio adjutus, atra 

qnaedam tempestas me propemodum evertit. Nam 
(ut ne a somniis quidem abstineam) memini visam 
mihi dormienti piceam nubem ad inferiora sese de- 
mittentem et aedium fenestras transitu radentem, 
quarum una aperta frustum abstraxerim , gelidum 
admodum, cujus horrore evigilarim. Nec diu ab- 
fuit eventus. 

Erant N. Heusser Austrius, Sigismundus Rhat et 
nonnulli alii, qui in Veneres illius temporis nimis 
et insolentes et frequentes petulantius luderent, 
haud dubie etiam insontes implicarent. Ea ob- 
scoenitas mecum communicata et mox detecta fraudi 
et mihi fuit atque poenae. Urgebat sive sontes sive 
insontes Matthaei Entzlini juris satis periti, sed 
nostrae patriae turn Seiani justa indignatio et au- 
toritas domestioi pudoris exprobratione irritati. Ex- 
inde ego vilior habitus mihi omnium maxime vilui. 
Jam theologiae sacro studio me dederam condu- 
ctore Michaele Schaeffero, exactae eruditionis et sin- 
gularis plausus theologo. Jam sermones publicos 
habueram primum Saxowilae 4 1 ) in sororii Plienin- 
geri patria, dein Hermaringae 42 ) apud Felicem Roe- 
schium, pueritiae praeceptorem caudidissimum, fre- 
quentiores postea etiam circa Tubingam inprimis 
Derendingae , idque Facultatis theologicae diplo- 
mate. Poteramque solitis gradibus ascendere, ma- 
num quibusque bonis porrigentibus : sed me sive 
sors mea sive rei indignitas expulit. 

Itaque vitae studiorumque subsidiis sponte ab- 
dicatis, secessi 43 ) Argentoratum comite Christophoro 

WeUingio, usus convictu Adami Volcii, literariae ju- 
ventutis bonae memoriae magistri. Hie expertus 
sum Johan. Pappi 44 ) Celebris theologi benevolen- 
tiam, paternae avitaeque amicitiae non immemorem. 
Inde domum rediens, ac Badam (quae sub id ip- 
sum tempus Illustr. principi Georgio Friderico no- 
straeque confession! access erat) transiens, nomen 
inter eos , qui plantandae religioni operam locarent, 
Durlaci dedi nec locum obtinui. Reversus Linda- 
num Belgam meum vita functum amare luxi, nec 
minus quod cum ipso Francofurtum iter destinave- 
ram, persecutus sum. Heidelbergae aliquantisper 
substiti. Francofurto (cujus nundinis autumnalibus 
intereram) et Hassiacis oris revocatus, cum Mogunti- 
nos, Vangiones et Nemetenses per occasionem, non 
parum salubri mihi tot annorum valetudinario aeris 
mutatione, et corporis languidioris motu, invisis- 
sem, novae paedagogiae implicitus sum. Andreas 
Herwartus Esslingensis, quam operam generosi ba- 
ronis Georgii Andreae Catianeri, (ex illis qui olim 
Croatiae Dynastiam tenebant oriundi, Vigauni do- 
mini) ftliis addixerat, in succedaneum deponere sa- 
tagebat, quern me Sebastianus Heschius consobri- 
nus ex Herwarti familiaritate substituit. 

Veni ergo A. 1607 sub anni finemLavingam, quon- 
dam nobilem Palatinatus snperioris scholam, sed jam 
haud parum inclinatam et disciplina laxam, ubi jam 
Georg. Balthasar filiorum maximus substiterat, opti- 
mae indolis et summae modestiae juvenis. Recto- 
rem feperi Georgium Cleminium juris peritum, pro- 

fessores theologos Philippum Heilbronnerum 45 ) et 
Georgium Zeaemannum 46 ), disciplinarum Blos- 
sium, Orteliuiu, Cellarium, Hiilzamerum. Convictus 
commodus ab integerrimo sene Heilbronnero, amico 
avito et paterno datus est, cujus etiam occasione 
bibliotheca Palatina satis instructa patuit. Habitatio 
cum Davide Brentelio 47 ) pictore et senatore ad- 
modum candido fuit. Lautum mihi stipendium as- 
signatum est, centum quippe philippicorum , prae- 
ter liberalem victum, sed minus studiis et moribus 
consultum ; incidi enim in corruptores, privatos quos- 
dam praeceptores , qui et suis alumnis et mihi per- 
niciem magno conciliabant. Cumque in confinio Dil- 
lingenses Jesuitae Majus , Heissius et alii ad nos 
frequenter commeassent, amicitiam quandam civilein 
simulabant, sed cujus lubricitatis mox taeduit et 
puduit. Scriptioni post lectionem parum datum, 
cujus exequias principis Friderici Wiirtemb., Nobi- 
litatis et eruditionis dueJlum 48 ), et libellum suppli- 
cem pro impetranda functione ecclesiastica bene lon- 
gum, et Veritatem religionis cliristianae per com- 
pendium comprehendentem , memoria utcumque te- 
neo. Cumque preces meae frustra fufssent, immo 
desperare de loco in patria obtinendo juberer, coepi 
paulatim theologiae studium remittere et de rau- 
tando vitae genere cogitare. Profuit tamen postea 
banc insolentem repulsam exbibere, ne mea sponte 
leviter desiliisse a primo proposito crederer. Ami- 
cum Lavingae prae aliis privatum post Herwartum 
habui Jacobum Winterum typographum conterra- 

neum, nec quicquam praeter sedulam institutionem 
reeitatione quam correctione dignius ibi egi, adeo 
difficile est lapsante discipJina, cui necquicquam 
boni professores se opponebant, raodum tenere. 
Hyems intentissimo frigore et % arboretorum noxa 
notabilis fuit, ac Donawerda turn Bavari armis li- 
bertate et religione excidit, eujus nos spectatores 
fuimus. Hujus periculi sive metu sive occasione 
patronus Catianems ad se me Labacum Caraiolae, 
ut domi strictiore experientia probaret, evocavit, 
quod iter cum difficilius meae complexion! videre- 
tur, dissuadente insuper ipso Herwarto et repu- 
gnantibus, quibus obsequi fas erat meis, cessi fun- 
ctioni et Esslingam a nobili theologorum fratrum 
pari, Philippo et Jacobo Heilbrunneris, una pilento 
traductus concessi. Hie cum utrisque vale dicerem 
et pro favore gratias agerem, Jacobus pro se et 
Fratre locutus: cum avo tuo, inquit, quondam vale 
dicerem, ille qua solebat humanitate optima quae- 
que precatus addidit, quod olim Johannes de Chri- 
sto vaticinatus est: oportet te crescere, me autem 
minui, de te nunc plane ominor, 'et ut ratum sit, 
Deum adoro. Nec abFuit vero tanti viri augurium, 
cum paulo post mortalitatem exuisset, me non in- 
decoro in ecclesia Dei loco reposito. Idem nunc, 
mi juvenis, repeto, et avi tui benedictionem in me 
collatam tibi cedo ac bona fide reddo, et cum 
minni me annis gravem et impendenti ecclesiae 
tempestati accedentem , par sit , crescere te et avi- 
ris paternisque vestigiis et sedibus inhaerere ex 

a#imo opto, atque ominis haud vani spein ex fra 
tris mei commendattone et indolis tuae indicio con- 
cipio. Quod citra jactantiae sensuni ob viri in ec- 
clesia Dei praestantis memoriam reticere non debui. 

Post Tubingae redditus, etsi opinia sustentandae 
vitae conditione dejectus, non defuit tamen sub 
Dei providentia amicorum favor, qui duorum no- 
Milium Truchsessiorum ab Hoefingen Henrici et 
Burckardi institutionem conciliaverant , quos avus 
Joh. Conradus, Crespachii Dominus, vir prisci mo- 
ris et Hbertatis, Tubingae suis aedibus alebat, pa- 
ter Johannes qui Hoefingae degebat, per inter valla 
visebat, Andreas Osiander cancellarius autoritate 
&ua dirigebat. Hie: perbiennium substiti, victu tan- 
turn absque oinni stipendio contentus, caetera mihi 
absque niatris iiupensis, ingenio et labore prospi- 
ciens. Nam a quo maternis aedibus egressns sum, 
toto novennio non nisi 50 florenorum impendio 
meis consiiti, de quibus postea 20 refudi. Itaqne 
parandum sudore et vigiliis, sed omnium raaxiiue 
arduis precibus fuit, quod erat necesse, id nescio an 
ii intelUgant, quibus a patrimonio omnia sunt parata. 

Fuit a[utem] post Magetrum in me admodum be- 
neficus Henricus Wellingius ex conjuge sua Eva 
Moserina affinis, qui singula stili exercitia, quae 
facile effiindebani, ftoreno redemit, sive lis deLecta- 
retur, sive misereretur mei. Hujus etiam sugge- 
stione commentus sum ideam bonae institutionis sub 
fictitia Theodosi historia, libris duobus prolixiori- 
bus, inventione, ni mihi bland ior, non invenusta 

et quae nisi interiisset, onmes meos juveniles co- 
natus raeo judicio anteiret. Sed luallem omnia mea 
obliterata quam plura cum invidia prostare. Ita- 
que et plura illius temporis schediasmata periisse 
nihil doleo. In hoc vitae gonere amicos novos 
nactus Job. Balthasarum Moseruin, Job. Bernhardt 
Unfridum, Job. Becbtoldiim , Polycarpum Lyserum, 
Job. Martinum Rauscherum, Eberbardum Cleminium, 
Anton iu in Varenbiilerum, Antonium Frey et favi- 
tores: Thomam Lansium, Antonium Winterum, Za- 
chariam Scbaeferum, iis sub literario commercio 
vitam nunquam molestia carentem condivi. Mat- 
thaeum etiam Loescbium horologiopoeum , Christo- 
pborum Scbnierlin aurifabrum et Davideiu Uber- 
mannum scriniarium, ob suae quemque artis peri- 
tiam familiares babui. Et ne insulsus essem , chely[e] 
etiam ac testudine ludere Joh. Diirvius docuit, cu- 
jus nulla vita mea vel puduit, vel poenituit Hie 
quantum per scholasticas operas (quas tamen ob 
alumnorum duritiem infeliciter impendi) licebat, ad 
tbeologiae studium redii, doctoribus Osiandro, Ha- 
fenreffero et Sigwarto, quibus paterni in me affe- 
ctus landem tribuo. 

A. 1609 occasione matrimonii inter Christopho- 
rum Wellingium eognatum turn mihi conjunctissi- 
mum, et Elisabetham, patritia Rotbiorum familia no- 
bilem, sed pietate et moribus nobiliorem, contract!, 
Ulmam, quam biennio ante primum videram, ali- 
quoties revisi, a Johanne Schermario 49 ) jure con- 
sulto decrepiti, sed vivacis senii viro (ut in pane- 

gyrico meo) memorabili, libera I iter habitus et mul- 
torum amicitiae insertus, quae res propemoduni con- 
jugii ut ut honorattssimi compedes injecisset, sed a 
quibus Dei providentia alio evocavit, nec enim vita 
mihi ut aliis eodem tenore unquam lapsa, sed aliis 
atque aliis diversionibus subinde intercisa est. Circa 
idem tempus conciliatione Job. Vischeri aftinis, pa- 
storis emeriti, innotui Tobiae Hesso 50 ), viro om- 
nigena rerum cognitione et fervida pietate incoiu- 
parabili et exinde Abrah. Hoelzelio, equiti Austrio, 
quibus rara admodum, sed vere Christiana amicitia 
mutuuui connexis, mirum quam malevolentiae tur- 
bines et calumniarum nimbi adversum obstiterint 
atque me inprimis exagitarint; quam omnem tra- 
goediam, quoniam in justam Apologiam 1613 con- 
jeci, non hie iterum velut ingratam camarinam mo- 
veo. Certe si quidquam in vita durum ac mole- 
stum mihi accidit, amicitiae Hoelzleniae pretium fa- 
cile primarium est, sed cujus etiam remedium et 
finem Deus tandem invenit. 

Anni 1610 initia variis scriptionibus data sunt, 
quarum nonnulla postea in lucem ab aliis protrusa. 
Medio, cum unionis primordia ex Juliacensibus mo- 
tibus emergerent et Alsatia impeteretur, frater Jo- 
hann Ludovicus castreusis ecclesiastae munus sub 
Pleickhardo Helmstettio Duce subiisset, castris ad 
Dachsteinium positis, ego illuc excurri et infeliei 
oppugnationi interfui. Inde occupato loco et Molz- 
hemio addito, propemodum pedes domum redire 
coactus sum, qui eques exivi. Nam quo locatione 

usus eram equo, socii furto abstulere indeque tri- 
ginta minus paratos florenos veterinario solvere coa- 
ctus sum. In itinere reditu Argentinae Catianeros 
Barones salutavi, quos turn postreuium cum prae- 
ceptore Joh. Taufrero 51 ), amicissimo meo, postea 
celebri theologo vidi, nisi quod Georgium Baltha- 
sarum anno post in patriam redeuntem, cum ad me 
Tubingae divertisset, unius diei itinere comitatus 
sum, nec exinde mihi de eorundem sive incremen- 
tis sive decrementis quicquam constitit. 

Paulo post Mageeri uxor Johanna Graseccia matro- 
nalis exempli foemina lue populari ac cum ea omnis 
prope mariti felicitas extincta est. Cumque is De- 
redingam secessisset, ab amicissimis desertus, Chri- 
stophorum Besoldum at que me prope unos habuit, 
qui inviserent. Cujus occasione inter eundum ami- 
citia arctior inter nos coaluit, quam Besoldus omni 
postea tempore continuavit et beneficio fovit. Jam 
Gallicae linguae studium aliquod contuleram , quod 
ille, qua i institution e, qua librorum commodatione 
plurimum auxit. Ac in Bartasii * 2 ) poetae princi- 
pis septimanis interpretandis ac convertendis aliquid 
ausus eram, quod quia ab aliis longe felicius prae- 
stitum reperi, libens deserui. Interea disputation! 
theologicae defendendae accinctus eram et mate- 
riam Veritatem religionis christianae delegeram, con- 
ductu Andr. Osiandri, cujus turn convictor cum 
Truchsessiis eram. At serpente luis contagio et jam 
grassante, academia secessum meditata, hospitium 
Herrenbergae et Calvae rcperit. Ego Galliae vi- 



uigiti 



22 



Liber 1. 1586 -16U. 



sendae desiderio accensus facile colorem inveni, 
ut me subducerem. Nam ex alunmis Henricus jam 
militiae sub Marchione Bad en. si nomen dederat, 
Burckardus nihil minus quam eruditionis spem de 
se praebebat. Itaque bona patris, qui avo patro- 
nus successerat, gratia et mutuo atnicitiae pignore, 
me hoc ligamine solvi, non minus tamen posthac 
omni vita benevolum sensi. Cujus recordatione non 
abstineo, quin aliquid addam memoratu dignum. 
Afflixerat Joh. Truchsessium jam inclinata aetate 
renis unius exulceratio, quae nequicquam adhibitis 
medicis et chirurgis, in lumborum putrefactionem 
et ingens vulnus exarsit, ut corporis penetralia cum 
multa tabe paterent. Malum ingens, diuturnum et 
summi doloris, sub quo vivere posse multis mira- 
culo fuit, viruin haud sane malum, sed religion is 
indiligentiorem plane convertit, ut quod piarum me- 
ditationum et precum instrumenta conciliaverit. Nam 
cum de salute ejus omnes desperarent, ille concepta 
in Deum fide et arduis precibus sustentatus coepit 
et consolari se ipsum et de se melius sperare. 
Itaque abjecta omni humana ope in Deum unice 
incubuit et incredibili tolerantia auxiliantem exspe- 
ctavit tandemque obtinuit. Exinde fervidus ab in- 
curio factus, quid religioni solaminis, quid precibus 
efficaciae et virium subesset, praedicare non desiit, 
atque in rei memoriam sacellum, quod in arce ha- 
bebat satis incultum, ornari pingique voluit. Haec 
ego coram vidi, cum virum optimum postremum 
inviserem Crespaci A. 1620 et bonum in longe 

uieliorem tnutatum cruets beneficio admirarer, ac 
panlo post plaeida niorte amitterem. 

Cum meGallico itineri inclinato anno dedissem, per 
I Imam, Biberacum, Constantiam, Schafhusam, Ber 
nam, Friburgum apud Nuitiones concessi Lausannam 
ad Lemanuum lacum, urbem antiquam episcopalem, 
et nobili schola ornatam, nactus hospitem Danielem 
Surienum, Baronem Morantium cum convictoribus 
aliis Bernatibus, duobus Erlachiis, Negelino, Majo 
eorundemqne paedagogo, virum integerrimum lati- 
nitatis utcunque peritum. Cujus frater, quod arm* 
Wolfgangi principis Bipontini olim secutus fuisset, 
nonnihil germanicae linguae retinuit, et non minori 
quam ille benevolentia me complexus est, postea 
etiam opportuna couimendatione ad Genevenses ju 
vit. Hie Fabritium celebrem ilium cbirurgiae re- 
stauratorem aedibus contiguum congerronem habui, 
et negligentius aestimatum animadverti. Transacta 
hyeme et vere appetente, Genevam veni, quae ob 
novos Sabaudi motus in periculo et Helveticis au* 
xiliis juvanda fuit. Auspicato Johanni Scaroni ec- 
clesiastae conciliatus sum viro germani pectoris et 
sanctae oeconomiae, peregrinationibus etiam et di- 
versis linguis exculto, caetera sophisticate theolo- 
giae minus experto. Rcperi eum in multis dissen- 
sionibos nostris peregrin um, a durioribus etiam opt* 
nionibus et sententiis alienum. Adhttcdum A. Faius 
et Simon Goulartus vixerant admodum senes, ju- 
niores iis Jacomotus et Johann Theodatus, 0 qui- 
bus hie plurimum florebat. Jac. etiam Lectium ur- 

bis syndicum novi et perorantem audivi, cum Hen- 
rico Magno, Galliae regi jnsta solveret. Reliquorum 
non memini. Dum Genevae essem, notavi rem ma- 
gni raomenti et cujus non tarn memoriam quam 
desiderium nisi cum vita nunquam posuero. Nam 
praeter perfectain reipublicae liberae formam atque 
curam, peculiare ornamentum et disciplinae instru- 
mentum urbs habet censuram, qua in omnes civiuni 
mores et minutissimos etiam excessus hebdomatim 
inquiritur, primum per inspectores vicanos, dein se- 
niores denique ipsum senatum, prout rei atrocitas 
aut delinquents vel duritia vel pertinacia exegerit. 
Hinc prohibentur omnes dejerationes et execratio- 
nes, aleae et chartarum lusus, lascivia, petulantia, 
rixae, odia, doli, fraudes, emulsiones, commessatio- 
nes , luxus , protervia, socordia, bilis iinmodica, ru- 
sticitas, nedum majora flagitia, quae propemodum 
inaudita hie sunt et insolita. Quae morum castimo- 
nia, mirum quam decori sit religioni christianae, 
quam conveniens, quam propria, ut earn nobis ab- 
esse atque plane negligi omnibus lacrymis deplo- 
randum sit, et ut restituatur, bonis cunctis allabo- 
randum. Me sane nisi religionis dissonantia arcuis- 
set, morum consonantia aeternum devinxisset, adeo- 
que omni nisu exinde studui, ut tale quid nostris 
ecclesiis conciliarem. Sed nec minor quam publica 
hospitis Scaronis oeconomiae modestia erat, assi- 
duis precibus, lectione sacra, dictorum factorumque 
verecundia, victus et amictus temperantia ornatis- 

sima, ut innocentius ne in paternis quideiu aedibus 
unquam vixerim. 

Geneva excedens coniite Theodato theologo, prae- 
ter multas alias linguas germanicae etiam peritissimo, 
qui colligendae stipi sacrae omissus erat, veni Lug- 
dunum, quadragesimalem ibi supplicationem admo- 
dum solennem intuitus, ubi dimissus cursoria pera- 
gratione Lutetiam et primaria alia loca vidi, inde 
Galliam deserui et ad penates respexi, flexoque 
iterum ad Helvetios itinere Tigurum fama loci mo- 
tus invisi, literarum cultu moribusque quani rectissi- 
mis prae aliis ornatam reperi et Basileae Rauraco- 
rum substiti. Innotui Job. Jac. Grassero * 3 ) theo- 
logo polyhistori, et Casparo Bauhino celebri ana- 
tomico, qui cum paucis substiterant, postquam lues 
popularis humane saeviisset et omnia coemeteria 
opplevisset. Ex iis unum mortis choream per am- 
bitum visendam exhibet opere nobili Johannis Hoi- 
beinii pictoris suae aetatis primarii, qualem etiam 
Bernae vidisse memini arte non impari. Plateri 
etiam medici elegantias et naturae artisve insolita 
tueri, non indignum fuit. 

Redii demum perFriburgum Brisgo[v]iae, Villin- 
gam nostra clade nobilem et Rotwilam imperial! di- 
casterio insignem, domum , vario Gallicorum inge- 
niorum foetu oppletus, etiam liberius in bibliothecam 
Besoldianam, ut quae omni talium autorum genere 

abundaret, admittendus. 
A reditu primum fuit, ut Magetri mei nuptiis se- 

cundis cum Margaretha Kielmaennia contractis mi- 

niine secundis interessem Stuttgardiae, cujus infeli- 
citatis nescio an non omen fuerit grex porcorum * 4 ), 
qui hospitutn seriem ad fani sacra procedentera plane 
interturbavit. Quicquid ejus est, viri optimi for- 
tuna omnis ab impuro hominum genere propemodum 
eversa est, cum foeminae luxuriantis thorum con- 
taminante, turn culpam vel tegente vel elevante. 
lmo postquam tandem jure agendum esset, hinc po- 
tenti familia adversante, illinc propinquis et amicis- 
simis deserentibus , jam succumbendum annis, im- 
pensis et dolore fesso, innocenti erat, nisi Dens 
patefacto scelere opportune succurrisset. Non ta- 
men ego cum Besoldo me subduxi, sed qua famae 
viri custodia, qua apud amicos em[in]entiores inter- 
cessione visus sum nonnihil opis contulisse, ob id 
etiam ab invidis notatus et deteriore loco habitus, 
didici hujus exemplo , quantum vis et jus differant, 
exigua literarum transpositione dissimiles voces, 
prout in gram mat icos incidunt. 

Tubingae quartum restituto vitae nova subsidia 
quaerenda erant, quae supra spem subito et optato 
obtigere. Nam conductus sum studiis Philippi Eber- 
hardi Gemmingii, Rappenaviae et Buttenhusae Do- 
mini, filii quam modestissimi , patris qui consum- 
matae virtutis vir erat, aemuli. Ad quem missus 
Rappenaviam in Craichgoiam prope Wimpinam si- 
tarn, nimis quam Hberaliter habitus, et stipendio in 
speciem mediocri, re ipsa vero, quam unquam an- 
tea acceperam, lautiori devinctus sum. Omnia hie 
ad nutum erant, patronus praeter raram pietatem 

et oeconomiae harmoniam, literarum et aestimans 
et ipse satis peritus. Alumnus indolis elegantia, 
mo nun amoeuitate et obsequio plane optabilis. At 
in hac mea quasi felicitate me febris tertiana corri- 
puit ab anno 1604. quo primum impetierat, absti- 
nens, ac iterum novera septimanis duriter exercuit. 
In accessu morbi lethalis videbatur, sed cura me- 
dici Wimpenensis Ziegleri cohibita, mitius habuit. In- 
visebat subinde languentem ex eadem vicinia Johann 
Erhardus Cellius loci pastor, exacti judicii et ra- 
rissimae eruditionis cum magna civilitate conjunctae 
theologus, post Esslingam translatus, cum quo ut 
ante, ita et post arcta familiaritas et nunquam abs- 
que usu conversatio fuit. Cum mutare aerem va- 
letudini conferre videretur, patronus insigni donario 
ornatum Tubingam praemisit, dum filius subseque- 
retur. Convictus et habitatio mea suggestione et 
patron i consensu apud Hafenrefferum eligebatur, et 
ipsum admodum auspicate Non enim convictorum, 
ex quibus quaestus quaeritur, sed filiorum et fami- 
liarium loco habebamur, cum nemo alius admittere- 
tur. Sed etiam equuin, qui me ex Galliis extulerat, 
patronus aluit dum venderetur, nihilque non fecit 
quod vitae munus mihi commodum redderet Pa- 
ciscebatur etiam mecum, ut pro iis, quae extra di- 
mensum insumerentur, thalerum hebdomatim acci- 
perem. Quae res utrique profuit, nam et nos or- 
dinario cibo potuque propemodum acquiescebamus, 
nummosque lucri faciebam, et ipse hoc impendio 
nostram sobrietatem libentissime redimebstt. Tandem 

hospes et pater noster exoratus, Georgium Chri- 
stophorum Schallenbergium , equitem Austrium no- 
bilissimi ingenii juvenem, adjunxit, demum etiam 
Marcum Paradeiser baronem Carinthium cum prae- 
ceptore Elia Zetschio Misnio, sed non nisi uti pa- 
troni jussu convenerat, consentientibus et citra frau- 
dem nostram addidit. Nec profecto modestiae et 
temperantiae quicquam detractum, liberaliori con- 
versation] et honestae hilaritati etiam haud parum 
additum est. Hospes minime morosus tamen pa- 
tris, vel si mavis philosophi loco nobis venera- 
tioni fuit. Nulla mensa dictorum factorumque me- 
morabilium condimento caruit, quae symbolae nobis 
studiose conquirendae fuere. Hae collationes Tur- 
bonem cum Wiis genuere, postea natos. At dum 
omnia mea quasi in portu sunt, subita tempestas 
me obruit atque propemodum demersit. Nam- pa- 
troni uxor Anna Catharina Rotensteinia matrona 
tanto marito digna, brevi sed acuto morbo extin- 
guitur 1611. 3. Octob. Ipse contagio an dolore 
ingenti incertum, post 23 dies sequitur, cujus ex- 
equiis interfui, at verius sortis meae funus duxi. 
Mortuum veris lacrymis et ingenuo encomio 65 ) de- 
ploravi. Caeterum alumni curatores negarunt sibi 
licere in equum meum, in hebdomadalia extra et 
quae alia patroni munificentia concesserat, pupillo 
insumere, quod supra nobilis adolescentis sortem 
esset, itaque 40 salarii florenis pactis cum convictu 
acquiescerem. Non placuit haec insolita tenacitas, 
et dissimulato dolore consilia mecum agitavi, quibus 

me ab hac functione expedirem. Substiti tamen ad- 
huc per trimestre, a quo per Andream Baiemm so- 
lutione omnium, quae patronus promiserat, integra, 
liber 1612 mens. Febr. factus sum. Interea con- 
versa tio familiarior cum Hafenreffero continuata et 
in me privata paterni affectus specimina collata sunt 
pluriraa. Nunquam intermittebat avi pariter pa- 
trisque mei virtutes praedicare, sed et merita pa- 
tris matrisque in se profiteri minime dubitabat. Qui- 
bus stimulis haud dubio me in recti via promotum 
suisque (ut aliquando talionis meminissem) conci- 
liatum voluit, cujus me reum sponte agnosco. Inter 
alia colloquia cum pia, turn erudita recordor mihi 
injunctum, tres historias scriptis mandarem, quas a 
meis accepisset, indignas quae posteritati perirent. 
Fuisse, cum avus adhuc Tubingae diaconatu fun- 
geretur ac in re admodum tenui esset, lue popu- 
lari grassante, quod et ipse cum uxore et liberis 
aliquot corriperetur, quibus humanae opis parum 
adfuerit. Advenisse tamen Leonhardum Fuchsium 
celebrem medicum, qui cum per scamna et pavi- 
mentum prostratam egenam et singultientem turbam 
reperiret, nihil salutis aut solarainis praemisisse, sed 
diras omnes et execrationes multo verborum am- 
bitu et gestuum vehementia evomuisse : ad quae cum 
avus contremisceret et ut misereretur opis suae, 
non jurgiorum indigorum, deprecaretur : hoc ergo 
illud est, Fuchsium dixisse, cur scelesta ilia anima- 
lia et trifurciferi monachi et sacrificuli matrimo- 
niuin abhorrent et nullo suo periculo libidinantur, 

ne hoc crucis Christianae durum exercitium sub- 
eant. At illos mala crux pessime perdat Vos vero 
Christtis misellos qui inter vos est, vivit, regit, ha- 
bitat, sospitet et servet. Enim vero haec domus 
Dei est, quam Ule sic invisit, digna cui omnes boni 
accurrant et opem conferant. lnde ad aegros cou- 
versum oiinii huinanitate fovisse artisque peritia sa- 
nos omnes reddidisse, dum vero curaret, opulen- 
tiores ad ferendam stipem solicite et magno languen- 
tium subsidio conciliasse. Hiijus ajebat Hafenreffe- 
rus, avuin saepe inter amicos cum imilto lionore 
Fuchsii, lneminisse , ac se mirari, cur Jiteris nun- 
quam p rod i turn sit. Secundam a patre meo acce- 
perat. Avum cum valetudinem acidulis Ubenhusa- 
nis (quern ille locum quondam 1559. Christo lucri- 
fecit) curaret, exoratum esse, ut ad populum ser- 
monem haberet. Adfuisse etiam patrem meum (va- 
le tud in is causa) turn Herrenbergae pastorem. Cum 
dies dominica venisset, nihil praeuteditatum sugge- 
stum ascendisse et gravi elegantique oratione se ex- 
pedivisse, post patrem meum interrogasse , ecquid 
de hac concione sibi videretur. Cumque pater sive 
verecundia sive consctentia laudasset, ilium indigna- 
bundum: non te pudet nugari, dixisse, quasi angi 
me et haerere, ac prope modum de suggestu fu- 
gam parare non animadverteris. Ego tot annorum 
Doctor, conventuum et colloquiorum pars, a tot vi- 
ris Principibus auditus et in concione eruditorum 
variique ordinis innumera versatus, nunquam animi 
deliquio et stupori plane, quam inter hos rnsticel* 

los propior fui: adeo me omnis divina prope gra- 
tia deseruit, quod plebem hanc simplicem negligen- 
tius haberem et praemeditationis accuratioris non 
indigani. Tu vero fili cave et meo hoc periculo 
sape, ne unquani nisi praevia meditatione et piis 
precibus ad popuJum Christianum verba facias, sed 
capitis et tot sacrorum membrorum reverentia, an- 
xie et circumspecte officium facias, alioquin violati 
adyti poenas, a quibus ego parum abfui, incursus. 
Ecquod perpessus sit avus, nemini constitisse, re- 
petiisse tauten hanc animi consternationem etiam 
alibi : quam diguam Hafenrefferus putavit , quae ju- 
venilt temeritati, aut profanae etiam quorundam se- 
curitati objiceretur. 

Tertiam ab ipso avo excepisse retulit, cum no- 
vitios ecclesiastas a uimia confidentia dehortaretur. 
Fuisse quondam juvenem vocatum ut facinorosi 
cujusdam supplicio ob multas caedes destinati so- 
latio adesset, atque in profundum carcerem fune 
demissum. Post uultos sermoues ultro citroque habi- 
tos in mentionem divinae providentiae incidisse, cu- 
ius voluntate jam morti reus expositus et traditus 
esset. Hie latronem torvum videre et in carcere 
circumspicere. Inde, item tu, si quidem jam tibi 
gulam frangerem, id providentiae Deine esset, non 
sine minis dicere. Se vero angi, tremere, tandem 
animo quasi a Deo reddito mascule respondisse: 
si quidem ita jam accideret, omnino Dei providen- 
tiae erit permittendum ; futurum vero, et id tibi per- 
missurum Deum minime puto. Qua animi prae- 

sentia conterritiim manum abstinuisse qnidem, cae- 
terum documento ipsi aeterno fuisse, ne porro in 
hasce angustias se cum desperato committeret, quod 
suo exemplo ab aliis observari velit. Addam ego 
quartam historiam atque mea sponte. Solebat Ha- 
fenrefferus matrem meam supra foemineam sortem 
mirifice extollere, non nisi viraginem appellitans; 
inter plurima hoc non postremum Jaudis habuit. 
Cum Herrenbergae aliquandiu patri meo convixisset, 
uxorem duxit Agatham, Magni Johann. Brentii filiam, 
Spindleri viduam, aliquot orphanis onustam. Hujus 
paulo post juvenem atque eruditionis laude tumi- 
diusculum poenituit, quod alibi forma comptior et 
dos amplior, quae neglexisset, exprobraretur. Inde 
humanitus quid passus, profundum dolorem animo 
coquere, uxorem minus aestimare, sordius vivere, 
solitudinem quaerere. Non fefellit matrem, quae 
primum foeminae patientiam et sanandi mariti mo- 
ram persuasit, dehinc aegrum animi aggressa ne- 
quaquam molliter habuit: tune, ajebat, et sacris ad- 
dictus et eruditus creditus, tyro adeo es, ut quam 
sis fortunam nactus etiamnum nescias. Uxorem ex 
optimis natam, optime educatam, optime quondam 
nuptam, nondum agnoscas, nedum magni facias? 
Pudeat ducere, quam nescias pro meritis et ex oe- 
conomiae usu habere, plane indignus, cui ex ancil- 
lis meis una nubat. Prioris conjugii benedictionem 
et soceri laudem tu jam possides, ingratus, ni Deo 
id uni, praeter meritum tuum moresque crudos ac- 
ceptum ferae. Ilujusmodi exprobratione et turn 

plurimum pudefactus et postea longe magis dele- 
gatus est Hafenrefferus , postquam uxoris commo- 
dissimae virtutem est expertus. Nec abstinuit, quia 
matrimonii sui concordiam et aestus maligni aver- 
runcationem post Deum matris fortitudini tribueret, 
hoc subinde addens, a nullo unquam homine libe- 
rius increpitum, penitius detectum et restitutum 
fuisse felicius. Nec desiit unquam inter titulos et 
honoratum senium suum matris nomen dare, liber- 
tatem animi ferre et obnoxium animum palam con- 
testari. 

Haec turn mecum Hafenrefferus* Praeterea ma- 
thematics elegantiis, cujus callentissimus erat, mul- 
tum succisivi datum ; astrolabii nempe, trientis, qua- 
drantis et sciot[h]ericorum fabricae, atque eorundem 
usibus indagandis. Turn latinae hebraeaeque linguae, 
quas in deliciis unice habebat, ornatui et proprie- 
tati plurimum impensum. Cum etiam templi Eze- 
chielis structuram oculis exhibere satageret, mea 
opera in confioienda tabula geographica turn optice 
sistendis templi delineationibus usus, sibi nobisque 
voluptati fuit. 

Cum in Italiam iter decrevissem, cujus linguae 
primordia jam Besoldus indefesso studio contule- 
rat, Austriam etiam perlustrare visum est. Itaque 
nummis, quos ex Gemmingiano stipendio et patroni 
liberalitate collegeram, apud Hoelzelium depositis, 
ac ut tantundem vel plusculum etiam, si opus esset, 
a creditoribus ejus vicissim reciperem, simul etiam 
quas rationes satis implicatas acceptorum et expen- 

sarum habebat, extricarem, rerum omnium securus 
abii, sed quae res mihi postea fraudi fuit. Com- 
niendarunt etiam de meliore nota proceribus Au- 
striae, Magetrus quidem Georgio Acacio Enenke- 

110 5 6 ) , Hafenrefferus vero Ludovico Hohenfeldero, 
patriae suae rarioribus ornamentis, quorum ilium 
non vidi, hie vero plurimum profuit. Ulmae con- 
scensa navi Martio mense recto Danubio Lavingam 
praeterii, Donawerdae diverti, ubi quos convictores 
habui milites, mersa navi praeter unum in cunis 
vagientem infantem suffocatos Ratisbonae et ad ripas 
reperi. Perlustrato Ingolstadiensi Athenaeo et Pas- 
saviensi episcopali cum Lincium venissem 24. Martii, 
Daniel Hizlerus 6 7 ) affinis, diserti oris et recti cor- 
dis ibi theologus hospitio liberali excepit. Postea 
Ludovico Hohenfeldero conciliatus in ipsius fami- 
liam concessi. A quo porro conductus duorum fra- 
trum Marci et Ottonis solennibus lustricis Almeccii 
et Aistershemii interfui, apud hunc etiam aliquandiu 
substiti. Denique ut quod in me receperam expe- 
dtrem, ad WollBPgangum .et Christophorum fratres 
Peurbachium translatus magna benevolentia acceptus 
sum, sed quam paulo post interpellavit, qui Hoel- 
zelio pessimus omnium consuluit. 

Mutato igitur animo et voluntate, com frustra 
essem, ad Ludovicum redii multum fratris lentitu- 
dini succensentem, et ne aegre ferrem, mitigantem. 
Qui etiam ne impediretur iter meum spreta Hoelze- 

111 sub mea fide 300 florenos aureae ac Venetae 
monetae credidit equumque quo commode veherer, 

addidit, insuper de comite Job. Erlmrdo Stengelio 
a Walenfels circumspexit et liberaliter dimisit. Erat 
turn ipsi filiolus priinogenitus Ehrenreich festinae*) 
indolis, cum puella in cunis, de quo ad annum 
1619 amplius. Egressi Lincio 27. April, per Ca- 
rinthiam venimus 15. Maii Venetias, molesto satis 
ob frequentes pluvias, sed et periculoso itinere. 
Nam circa Clagenfurtum nobile oppidum et Villa- 
cum a praedonibus quos Banditos vocant, circum- 
acti, multum temporis et sumptuum perdidimus, 
donee per montium angustias sive clausuras Tre- 
yisium penetraremus. Venetiis quas Microcosmum 
facile dixeris, turn Ascensionis solennia paraban- 
tur, quibus mare despondetur rei publicae operosa 
pompa, quam vidimus 21. Maii. Interea perlustra- 
tis quae in hoc orbis theatro frequentissima sunt, 
inprimis thesauro rei publicae immenso in fano 
D. Marci palam exposito, palatio ducali, arma- 
mentario et navali, etiam vitriariis officinis Murani, 
concessimus Patavium, locum mea opinione longe 
amoeniorem. Dum illuc iremus, cum Adamo Flus- 
sart equite Austrio comitis cognato, parum a sub- 
uiersione abfuimus. Patavium studiorum sedes 
electum nos aliquandiu habuit in vico putei depicti, 
hospite vidua. Informator linguae contigit Abra- 
hamus Copenius Germanus, vir bonus. Comes 
chelyis lusu et palaestrica se oblectavit, mihi agi- 
litas in equum subsiliendi corpusque rotandi arri- 



*) Cod. A. B.$ festivae. 

sit. Dum liic essemus patroni urbis Antonii Pa- 
duani, qucm Sanctum vocant, encaenia plane re- 
gia celebrata sunt, multo auri argentique pondere 
circumlato. Certamen etiam cursus equestris et 
pedestris jucundissinium exhibitum. Palatium sive 
praetorium hie maxime visendum est, antiqui ex 
marmore operis. Cum loci taedium cepisset, se- 
cessi Vicentiam ubi comitem remisi. Nec hie erat 
cur diutius subsisterem. Igitur Veronam diverti 
9. Julii, quae minus strepitus quam Patavium ha- 
beret, et tamen non minus studiis faveret et plu- 
rimum conferret. Urbs itidem antiqua et spatiosa, 
ac in hospites propemodum germanae humanitatis. 
Hie amphitheatri molem, quam nunc arenam vo- 
cant, non sine stupore saepe contemplatus sum. 
Sunt etiam Scaligerorum mausolaea, quae sub dio 
visuntur, memoratu digna. Verona per dispositos 
equos Romam 20. Julii excurri, ne orbis quon- 
dam, nunc scelerum caput videre negligerem. Sed 
paucis diebus ingenti aestu repulsus, eadem cele- 
ritate recurri. Quid ibi videatur, pleni libri lo- 
quuntur, at me jam tot spectaculorum fastidium 
tenet, lnde morbo febrili, qui etiam Paduae pul- 
saverat, sed inediae mihi indictae cesserat, terri- 
tus, ad reditum in patriam animum appuli, et per 
Tridentum, Brixiam, Oenipontem et Landspergam 
Augtistam Vindelicorum attigi, ubi velut in umbra 
post ingentem calorem canicularum conquievi. Est 
ea urbs genuinae humanitatis et religioni admo- 
dum dedita, ubi Werneri Seuteri quondam reip. 

jurisconsulti fainilia, Andreanae duduin connexa, 
hospitaliter habuit; fuisset otiara cum ea conjugiura 
contractum, nisi diversum vitae genus separasset. 
Hinc Lavingam pertransii et Heilbronnerum meum 
cum amicis ultimum salutavi, jam de imminente 
mutatione solicitum, post tamen placida morte prae- 
reptum. Heidenheimii apud sororiuin Brauchium 
loci praefectum substiti, ubi Philippo comiti Oe- 
tingensi conciliatus plane in deliciis habitus sum, 
multum stomachanti, quod a sacro ordine quo 
me anhelare intellexisset, avocare non posset. Post 
verso animo concionibus in arce Hellenstein adhi- 
buit, et aliquoties non tarn audivit, quam in refor- 
manda solutiore vita obsecutus est. Tantum valet 
hujus an illius vox, et animorum consensus atque 
electio plurimum. Delectabatur comes linguarum 
peritia et mathematices industria, quibus delinitn- 
abstinebat a voluptatum illecebris, quas postea de- 
suetudine abhorrebat. Poteram etiam hie rebus 
nieis consulere, sed me jam rerum terrenarum sa- 
tietas ceperat, et quod in Italia Deo voveram, ut 
ecclesiae me quam primum sisterem, liberandum 
duxi. Itaque in aulam 'Wiirtembergicam ad Matrem 
me recepi, cujus princeps Johan. Fridericus me 
clementissime complexus coram ac sponte ad su- 
scipiendum aliquod politicum munus invitavit. Sed 
cum intellexisset diversum consilium meum atque 
desiderium, liberalissime est assensus. Id erat, 
quod cum me sensissem divagationibus meis a recta 
studiorum sacrorum metbodo avocaturr^ et plera- 

(j ue institutionis theologicae memoriae multum di- 
stractae excidisse, ne illotis manibus in ecclesiae 
sacraria irruerem, exoravi, ut dum me colligerera, 
Tubingae aliquandiu principis sustentatione subsi- 
stendi mora eoncederetur. Id cum post rev. con- 
sistorii explorationem 5S ), per Christoph. Binderum 
insignem theologum factam, ubi me plurimum col- 
laudasset Johann Mag£*rus tunc praepositus longe 
dignissimus, consultissimum esset visum, ita in me 
collatum est, ut in illustri stipendio Augustiniano 
Tubingae libero atque eodem cum Superintenden- 
tibus convictu alerer, dum ecclesiae locus vacaret. 
Etsi vero aliena invidia et fraude mensa mutata et 
apud Repetentes sive inspectores Magistros assi- 
gnata milii est, felicius tamen quam pro opinione 
cessit. Convictores contigere, quonim meminisse 
juvat, Johann Jacob Heinlin, David Hafenreffer Mat- 
tliiae films, David Bab, Samuel Martini, Conrad 
Kaeiulin, Johann Canstetter, Daniel Osiander, de- 
hinc etiam Johann Spindler et Wilhelmus Schic- 
card, ac cum iis N. Sattler Wolfenbiitelensis, ejus- 
dem niecum liberalitatis hospes. 

Tubingae quintum constitutus primum erat, ut 
locos theologicos s 9 ) in nn'inoriam revocarem, cu- 
jus occasione summa ilia doctrinae christianae con- 
cinnata est ac anno post edita. Dein ne publice 
perorandi facultas deesset atque usus, Sulzae ad 
Neccarum, ubi sororius Sebastianus Hesch patriae 
medicus degebat, ejus rei frequentius periculum 
feci, nec pro populi sensu displicui. Deerant in- 

terea ad vitam honeste degendam haud exigua, vi- 
ctus quidem ad satietatem sufficiebat, sed neque 
palato sapiebat, nec conducebat debiliori stomacho. 
Habitatio cum Christophoro Wellingio cognato erat 
percomraoda, multum id de me cum piissima uxore 
merito, nisi postea aliquot centenorum florenorum 
damno hoc beneficium mihi stetisset, quibus me 
homo perditus an perfidus emunxit. A matre ni- 
hil exspectandum erat, quae sibi officio defuncta, 
me etiam consentiente, videbatur. A proximis et 
amicis nihil opis; ergo aliunde Deus prospexit. 
Comitabar Christoph. Besoldum et Abraham Hoel- 
zelium in acidulas Griessbaccenses 60 ), sive valetu- 
dine sive paupertate poscente. Cum ibi essemus, 
aliquot studiosi nobiles Tubinga adveniunt, ex qui- 
bus tres fratres Guldensternii cum magistro Joh. 
Aquivalleno, Nei[d]hard Abenbergius cum magistro 
Paulo Briicknero, Petrus Falckius, Achatii et Thuro- 
nis Axeliorum a Gecksholm Sueciae regulorum ma- 
gister, et qui omnium felicissime contigit Wilhel- 
mus Wensius 6l ) nobilitatis apex. Cum iis, ut 
solet, post potum corpus exercebatur acciditque, 
ut Italicae meae super ligneum caballum equitatio- 
nis meminissem. Inde mox equus confectus et 
artis meae specimen multis spectatoribus exhibitum. 
Hinc juvenes insilire, subsilire et tota die mise- 
rum pecus premere. Tandem convenit, ut a re- 
ditu Tubingam hujus exercitii non illiberalis, nec 
inutilis palaestram aperirem. Haec ludicra praei- 
vere, sed successere seria. Wensius cum animad- 

vertisset me matheseos non ignarum, ipse hanc 
etiam peritiam eruditioni suae inultiplici jungere 
sategit pollicitusque est socios studiorum plures 
adducere. Accessit et aliud atque religiosum. Nam 
cum Griessbachii turn religioni nostrae interdictum 
esset, caeterum magnam varii ordinis hospitum tur- 
bam taeduerit feriatis diebus nulla sacra facere, 
facile mihi persuasum est, ut ecclesiastae perso- 
nam susciperem, cum tantae concionis autoritate 
et praesentia sublevarer. Erant autem post illu- 
striss : principem Badanam virginem sponsam ejus- 
que cognatam comitem Hanovianam, etiam virgi- 
nem, cum aularum comitatu splendido, viri nobi- 
litate, eruditione, rerum usu conspicui et multi 
suo loco percelebre^, cum familia, omnes maximo 
numero, qui ornatissimam ecclesiam (qualem nun- 
quam post habuisse memini) conficerent. Adfuit 
etiam diversae religionis Truchsessius Baro Waldt- 
burgius, auditor nequaquam injurius. Ad hos ta- 
les sum ausus loqui, atque ut testabantur suffecisse, 
nunc mihi pudori magis est et admirationi, quam 
ut laudi ducam. Quid enim non audet et susti- 
net juventus fautoribus subnixa et laudis stimulis 
acta? Non tamen poenitet obsequii, quod inde alii 
succederent, qui sacris fungerentur et in hunc 
diem obtinuisset, ut nostra sacra hospitibus conce- 
derentur. Dimissus tandem cum eleganti honorario, 
ut primum licuit, exposui operam meam lectissimo 
collegio, cujus membra Johann Henricus Offen- 
burgius dicasterii assessor, Christophorus et Geor- 

gius Besoldi fratres, Wensius, Falckius cum alum- 
nis duobus, Georgius Christophorus Schallenber- 
gius, Sylvester Braunschweig et Johann Jacob. 
Winter, Stubenbergiorum Baronum inspector erant, 
- et quicquid curtae suppellectilis mathematicae meae 
erat bona fide communicavi , ex quo mea collecta- 
nea 63 ) aeri incisa, nata sunt. Exinde magna con- 
suetudo cum Offenburgio contracta, quae etiaranum 
durat. Arctissima vero familiaritas Wensii fuit, cu- 
jus oblivionem nulla aetas adferet. Hujus conci- 
liation ligneum etiam illud corpus movendi et 
agile reddendi exercitium institutum est, confluente 
magno numero nobili juventute, quae res ludicra, 
supra omne serium studium proficua mihi fuit. Hie 
mundi mos. Ego vero jam unde liberaliter vive- 
rem, imo et quibus in aere fueram, satis face- 
rem atque in fiiturum mihi prospicerem, supra 
omnem spem meam abunde habui, cujus gratiam 
admirandae Dei providentiae debeo. Fecit inde- 
fessa mea opera, ut plures bene vellent atque ex 
nobilibus Heimburgius, Miinchhausius, Egloffstei- 
uii, alii eorundemque conductores, a quibus cum 
frequentius mensae in illustri collegio adhiberer, 
facilius frugalem illam stipendii toleravi. Sed et 
Hafenrefferus conversationis pristinae memor iden- 
tidem convivam habuit et contra Hiemeri invi- 
diam 63 ) defendit. Non tamen impune banc felici- 
tatem tuli, nam me febris ardens propemodum pro- 
stravisset, nisi Hessi mei fides et peritia medica 
sustinuisset. Inter haec cum studiis meis sacris in 

gratiam redii nihilque temporis mihi elabi frustra 
passus sum. Addidi etiatn praeter Mart. Lutheri 
consummatissimam theologiam Patrum solidiorem 
cibum maxime Hieronymi et Augustini, nullum 
fere nobiliorem praetermittens , quern non degu- 
stassem, usus in eo Erasmi et Hyperii 64 ) iudicio 
atque raanuductione. Erant autem mihi propemo- 
dura omnes ex bibliotheca paterna. Ne vero quic- 
quam vacaret, Wensii provocatione et societate ho- 
rologiopaeo nos dedimus magistro, cui Matthaeo 
Loesch nomen fuit, artis suae peritissimo, qui hanc 
mechanicara industriam conferret, cujus se Wen- 
sius admodum docilem reddidit nec me operae 
poenituit. 

Atque ita hoc ultimum studiorum meorum ses- 
quiennium insumptum viris juxta principibus et 
generosis ac autoritate valentibus mihi plurimum 
propitiis, quorum intercessione motum venerandum 
principis mei consistorium noluit, me diutius hae- 
rere et obversari jam annis maturiorem studiorum- 
que praecursu iis, quos longo intervallo post me 
noveram, quibus etiam praefueram, priorem, maxime 
cum Belgicum iter ad illustrem ilium heroem Mau- 
ritium Auraicum conciliatione Onolspachini Marchio- 
nis meditari intellexisset, et nihil tale cogitantein, 
cum Vaihingensis ecclesiae diaconatus Joh. Ulrici 
Thummiiquondam commilitonis promotione vacas- 
set, vocavit, audivit 65 ) et huic stationi principis 
autoritate immisit finemque errorum imponere fau- 
stis compedibus voluit. Hie ergo vitae vicissitudi- 

num et varianmi ambagum ad aetatis usque 28. an- 
num terminus esto, cujus puerile spacium morbis 
obnoxium, adolescentia, quae orphanorum sors, et 
egestati et servituti objecta, juventus variis et mo- 
lestis laborious et itineribus impedita fuit, fortuna 
plerumque novercali, penatibus quam alienigenis du- 
rioribus, amicis tamen subinde sublevantibus , in- 
genio ad omnes vices oblirmato. Quae res nisi ca- 
lidis precibus et humidis singultibus constare non 
potuit. Gratias autem quam maximas Deo meo 
debeo, qui corporis afflictione sobrietatem impo- 
suit, animi teneritudine pudicitiam illibatam conser- 
vavit, sed etiam intempestivi atque a scopo suo 
alieni connubii capistro quater injecto innocenter 
expedivit , luxum indigentia coercuit , curiositati 
amaritudinem immiscuit plurimisque aliis vitae et 
fortunae periculis eripuit, cujus conciliationem et 
mea et multorum opinione matris meae piis et ar- 
dentibus supplicationibus libens merito tribuo. 

SEXENNIUM VAIH1NGF.NSK. 

Vaihingam ad Entium aninem sitam, quo me ex iti- 
nere Belgico, quod commendatioue Philippi coinitis 
Oetingensis ad Joach. Erneshini Onolspachi Mar- 
chionem institueram , Job. Walcluus 6fi ) Director, 
cognatus providiis retraxerat, voeatus, stiti me Mar- 
tio mense, usus convictu Melchioris Bengelii, loci 
pastoris superintendentis , viri candidissimi et in me 
propensissimi , cui cum bibliotheca satis instructa 
esset, licuit mihi per otium quod abundabat earn 
pervolvere et quod meae deesset suppellectili sup- 
plere. Secuto Augusti secundo nuptias cum Agnete 
Elisabetha habui, nunquam poenitendas Boppenwi- 
lae, Josuae Griiuingeri loci pastoris filia , quibus 
cum bteresset Erasmus Gniningerus, turn coenobii 
Mulifontani abbas, soceri frater, ab eo tempore fa- 
mae meae, quae apud imperitos rerum ex peregri- 
nationibus meis laborabat, curam suscepit, et qui 
ex profano vitae geuere ad sacrum ordinem subito 
transiiiisse criminabantur, repulit, aut aliter edocuit. 

Adfuit etiam non vocatus Wilhelmus Bidembachius, 
ratus amori nostro et tot annomm consuetudini de- 
beri, no festivitati meae deesset. Fuere et Herni- 
als Wellingins senior, Abrahamus Hoelzelius et Joh. 
Valentinus Moser cognatus, tiim urbis Vaihingensis 
legatus consul Joh. Buhlius ornamento, quorum hi- 
laritate socero meo, viro omnium summe tranquillo 
et vegeto satisfactum est. Ipsis nuptiis nuncium in- 
tervenit de Griiningero ad praepositurae 67 ) apicem 
evecto, quod inter auspicia mea retuli, et rebus meis 
profuisse sum expertus. 

Inchoata oeconomia primum fuit, ut matrem ab 
obitu herae principis Sibyllae 68 ) Anhaltinae libe- 
rali rude donatam ad me reciperem, quae suaviter 
ad sequentis anni Septembrem mecum vixit, quo 
tempore ab Anna filia, quae in re lauta esset, sedem 
in Heidenhcimium usque ad generi mortem 1620 
transtulit indeque ad me rediit. Dein cum post 
ecclesiae operas plurimum vacaret nec tutum esset 
cum hominibus, qui acerbas inter se lites, conten- 
tiones et simultates exercebant, conversari, animum 
ad comraentandum aliquid appuli, et excussis scri- 
niis meis aliqua interpolavi, aliqua auxi, plura vero 
adjeci et praeter lucubrationes mi I lam diem sine ali- 
qua scriptione abire passus sum. Jam in lucem Tu- 
bingae prodierant Collectanea mathematica, Summa 
doctrinae christianae ex Hafenrefferi mei compendio 
extracta, Panegyricus Schermario dictus, Vocatio- 
ns 6 9 ) syntagma et quaedam r[h]ythmica 70 ), quibus 
accessit Cosmoxenus a Johanne Stoffelio Hericuriae 

praefecto nobili, me ignaro, typis Montispelicardi 
commissus, qui cum cordatis non displiceret, socium 
provocavit Herculem Christianum, Christ. Besoldo 
inscriptum, quo Tobiam Hessum quern palam lau- 
dare non licebat, per involucra expressi , et Chri- 
stianismum genuinum. Fuit et Hercules eruditis vo 
luptati, e quibus Eilhardi Lubini 71 ) theologi ma- 
gnus plausus fuit, qui cum me certatim invitarent, 
juvenili confidentia majora ausus Turbonem in fo- 
rum abire passus sum, qui pridem in aedibus Ha- 
fenrefferi ipsoque manuductore natus et nominatus, 
hactenus mecum latitaverat. Prodiere simul Axio- 
mata 72 ) Besoldi tlieologica, mihi inscripta, cum 
Theca gladii Spiritus. Hesso imputata, plane mea. 
Successit demum post unam alteramque ad frater- 
nitatem Christi Invitationem ludibrio illi Rosencru- 
ciano oppositam, ille plenus invidia 73 ) Menippus, 
liberae sed innoxiae linguae foetus, qui cum tam 
cordatis allubesceret, quam pungeret vecordes, di- 
versa admodum sorte exceptus est, cum boni inge- 
nuam errorum nostrorum confessionem admitterent, 
mali male sibi conscii ad suam injuriam revocarent. 
Qui bilem suam contra effuderunt, viri optimi et 
innocentissimi , ridiculi fuerunt, sed ii profecto ab 
aliis instincti, quibus conscientia trepidabat, ant li- 
vebant invidia, os et calamum commodarunt, quos 
nihilominus omni posthac vita reverenter habui, uno 
scurra excepto, qui sub alio tegmine laceravit optime 
de se meritum. Caeterum quod Deum sancte te- 
stor, non ea mihi insectandi petulantia fuit, aut no- 

cendi ulJa libido, quam de clam itato res aggerebant, 
sed quod christianam causam animo fervide fove- 
rem et quovis modo promotam vellem, quod cum 
plana via mihi negaretur, per ambages et cuniculos 
persequi conatus sum, non scoptico, quod aliquibus 
videbar, genio, sed ea arte, quam pii multi adhi- 
buerunt, ut per lusum et ingeniosa allectamenta 
seria agerem et Christianismi amorem propinarem. 
Is mihi scopus, id cousilium fuit, quod si non satis 
circumspectum, aetati minus maturae et tot stimulis 
incitatoribus imputetur. Sane ut priraum multis ae- 
gre facere morbonim nostrorum tractationem ani- 
madverti, ipse dolui et extinctum volui canem, sed 
qui curiositate obstetrice hoc ipso denuo revixit et 
aliam sobolem , quae profecto aeternum sepulta ja- 
cuisset, excitavit 74 ), cujus gratiam unis obtrectato- 
ribus debent, si quid unquam gratiae invenerunt. 
Primus autoritate sua hos murmuratores compe- 
scuit Wilhelmus Remchingius, supremi dicasterii 
praeses, vir morum sanctimonia, an eruditione re- 
ruroque usu et generis praestantia nobilior, incer- 
turn, cui Cive meo Christiano dedicato, ob id qua- 
lescunque gratias persolvi, cum annum ante jam 
Peregrinus Besoldo sacer, oberrasset et Libertas 
Christiana sub auspiciis Hohenfelderianis comite 
Bona causa et theologiae Encomio lucem aspexis- 
set. Remchingium imitati collegae assessores no- 
biles Burkhardus Wetter, Joh, Henr. Offenburg, Hen- 
ricus Schillingius , turn Jacobus Nothatt et Fride- 
ricus Plieningerus duo nobilitatis verae lumina su- 

stinuerunt, ut puderet insectari, qui tautis viris 
placeret, et hoc ipso redderetur coinmendabilior. 
Non defuit etiam fides Bidembachii certa et explo- 
ra[ta] rebus turbatis, qui quod minus paedagogiae 
subjectus esset meuin in se periculum facile provo- 
cavit, Certe et Hafenrefferus ipse ac cum eo ma- 
joris animi plures in sinum risere cum ringi uiolli- 
culos et flere mulierculas audirent, et quo magis 
solutum aliqui amicitiam, hoc strictum bonae no- 
tae et sanctae fidei viri ivere, cujus et anteceden- 
tia et pone sequentia specimina apponere libuit. 

1. In album amicorum meum. 

Matth. 6. Quaerite primum regnum Dei et ju- 
stitiam ejus et haec omnia adjicientur vobis. 

Reverendi et clariss. viri D. Joh. Andreae, illu- 
stris : principp. Wiirtemberg. D. D. Ludovici et D. 
D. Friderici et consiliarii et monasterii ad Regium- 
fontera praesulis dignissimi , Dni. compatris et pa- 
rentis sui reverenter colendi, optimae spei filio, 
paternarum avitarunique virtutum studioso aemulo, 
Johanni Valentino b. artium Baccalaureo, in amo- 
ris contestationem scripsit 

Matthias Hafenreffer D. 
13. April. 1603. 

2. Locos theologicos suos. 

Pietate et doctrina praestanti juveni D. Johanni 
Valentino Andreae, cum in inclyta Tubing, acade- 
mia, 6. Febr. 1605 bonarum artium magister renun- 
ciaretur, sincerae gratulationis atque ut avitas pa- 
ternasque sanctissimas virtutes strenue consectari 

?>ergat, devotae comprecationis ergo hunc libel- 
ura offert 

Matthias Hafenreffer, 
die quo supra. 

3. Horologium principum 75 ). 
Doctissimo pietate et doctrina praestantissimo viro 

domino M. Johanni Valentino Andreae affini et 
fratri suo charissimo, cum avitae paternaeque in 
se Andreanae benignitatis et benevolentiae grata 
raemoria in sui memoriam et grati animi testifica- 
tionem offert 

Matthias Hafenreffer, 
8. Febr. 1612. 

4. Templum Ezechielis suum. 

Venerando pietate et doctrina praestanti juveni 
viro, dno. M. Joh. Valentino Andreae rev. et cl. 
viri dm. Joh. abbatis Regiofontani dignissimi dni. com- 
patris mei honorandi et charissimi filio, magni illius 
theologi Jacob i cancellarii et professoris in academ. 
Tubing, celeberrimi nec non ecclesiae ibidem prae- 
positi vigilantissimi nepoti, ecclesiae Vaihiugensis 
diacono fidelissimo, in amicitiae et affinitatis sym- 
bolum hoc templum Ezechielis commentariorum 
auctor offert 

Matthias Hafenreffer D. 
p. t. acad. Rector 30. April, a. 1614. 

5. Testamentum Graeco-latinum suum. 
Pietate eruditione et doctrina praestantissimo viro 

dom. Johanni Valentino Andreae, ecclesiae Vaihingen- 
sis diacono fidelissimo, dno. amico affini et in Chri- 

4 

sto fratri dilectissimo hoc N. T. Graeco-latinum fra- 
terno affectu et studio, offert 

Matthias Hafenreffer D. 
1. Febr. 1619. 
Sub id temporis supra omnem meant exspectatio- 
nem obtigit, ut quern ego ob suirunam ingenii fe- 
licitatem et insolitam eruditionem jam din snspexe- 
ram, illustris vir Georgius Achacius Enenkelius 
Baro Hoheneccius, sponte amicitiam suam offerret, 
meam elegantissimis literis provocaret, quarum haec 
verba fuere. 

S. p. Christum. Nihil esse amabilius virtute, 
nihil quod magis homines alliciat ad diligendum, 
cum propter illam eos etiam quos nunquam vi- 
dimus diligamus, Cicero ait: id mihi erga te vir 
doctissime evenisse dicerem, nisi meliorem tui par- 
tem, animum inquam, singular! eruditione, judicio, 
candore ornatum in libellis tuis jam pridem vidis- 
sem. ltaque ut vidi te, ut amavi, et abs te amari 
et in familiaritatem tuam insinuari desideravi. Quod 
ut nunc incipere decretum mihi, ita pridem fecis- 
sem, nisi nescio quid viam mihi incertam et diffi- 
cilem reddidisset. Adeo autem ad te per amicum 
communem, clarissimum inquam Besoldum, quern 
ut abs te amari scio, ita me ab illo re ipsa et fa- 
ctis experior. Accedit, quod tute aditum jam olim 
omnibus aperuisti, imo omnes admiratione doctri- 
nae pietatisque invitasti. Adsum igitur et me in 
eorum numerum referri peto, qui te amare, colere 
tuaque eruditione et doctrina in melius proficere 
cupiunt. Quod ut unice desidero, ita scripta tua 

quae quidem ad me pervenerunt, hue tendere, hue 
comparata esse intelligo. Quorum causa et gratias 
tibi pro mea parte ago et ut porro hoc genus do- 
cendi et bene merendi excolere pergas meque tui 
cupidissimum aliquo apud te loco esse patiaris, 
etiam atque etiam rogo. 

Vale vir doctissime. Ex Goldeccio meo scripsi 
, die 28. Decembr. a. 1617. 

Tui amiciss. Georgius Achacius Enenkel 
Baro Hoheneccius. 

Huic non accurrere, non totum me tradere ve- 
luti a numine conciliate, religioni fuisset Quern cum 
insequerentur Tobias Adami 76 ), Michael Piccar- 
dus 77 ), N. Marchtenkerus et alii rei literariae pro- 
ceres, ut jam patronos et accusatores ex aequo 
numerarem, negligentior ad susurrones factus et 
aurae fidentior, Mythologiam lectionis variae mel- 
Hficium, Christianopolim Joh. Arndio (qui et ipse 
sponte in amicitiam concesserat) insignitam et Me- 
morialia inter amicos distribute 7 8 ), uno anno, ad- 
jutus cum Enenkelianis turn Hohenfeld[er]ianis, qui- 
bus amanuenses sustinerem sumptibus, protrusi, quin 
et r[h]ythmicis sacris lusibus Besoldi conjugem Barb. 
Braitswertiam*) multae lectionis foeminam oblectavi. 

Ac ne patriae meae ignarus in alienis oberra- 
rem, quae a majoribus antiquitatum Wirtembergiae 
consignata turn ab aliis inprimis vero Bidembachio 
et Besoldo comniunicata acceperam , adhibitis in- 



*) Cod. A <Sf B: Braitschwertiam. 

4 * 

super Martini Crusii annalibiis et Joh. Brotbeccii 
ac Oswaldi Gabelchoveri commentariis in epitomen 
redegi et rerum ante actarum niemoriam in usus tan- 
tuni meos revocavi. Quin et privatae ju vent litis no- 
bilis et quos domi habebam convictorura Joh. Wolf 
gangi Moeglingi et Johann. Conradi Buhlii, ac qui 
toto deeennio mecum fuit ex fratre nepos, Joh. Jo- 
suae Andreae, institution^ quicquid succisivi fuit, 
impendi. Ne tamen absque condiraento vita praeteri- 
ret, ainicitiae sal adhibui. Ac superior quidem prae- 
fectus Franciscus Zornius Bulachius impense, mihi 
favit, qui etiam filios ut paulo ante dixi, Ludo- 
vicum, Sebastianum et Nicolauin erudiendos com- 
misit. Caeteruni ins tar omnium erat liumanitate et 
liberalitate Joh. Jacob. Engelhard, Uteris et Unguis 
tinctus et exoticarum peritus, cujus conversatione 
nihil unquam dulcius fuit. Fratres huic erant Bern- 
hardus, Michael et Jodocus, nati matre*) vidua foe- 
mina priscae honestatis et devotionis, et sororius 
unus Jac. Hirschmann , pari omnes in me affectu, 
singuli rerum usu et peritia literata conspicui. At 
ille, quo propior mihi eo ad vitae liberal ia oblecta- 
menta opportunior fuit. Cumque mathematicis et 
mechanicis elegantiis delectaretur, adjecit arithme- 
ticae quam callebat, me conductore algebricam 
sive cossicam subtilitatem , ac quae alia studiorom 
annis praeterierat, avide recollegit. Dum etiam 
Wiirtembergicis annalibus occuparer et in Thuani 

liistoriarum opus Breviariuin pararem, nianuin suam 
libenter commodavit. Postquam vero sacram aedem 
suis et opulentiorum impensis exornandam sibipropo- 
suisset, niultuni ill 1 rei sub nostra inspectione vacan- 
tis temporis tributuni, sed quae omnia paulopost di- 
runi incendium depavit. Obiit meo cordolio 8. Martii 
1626. Laudatus a me elegia latino -germanica 7 9 ). 

Duni hie sum, gemina urbis magnam partem con- 
flagratione Deus me exercuit, cujus historiam, qua- 
leni turn temporis cum amicis communicavi, hie 
repetere visum est. Prima Novembris, quae omni- 
bus Sanctis veterum instituto sacra, anno post ad- 
mirabilem Virginis partum millesimo sexcentesimo 
decimo septimo, cum ilJustri mandato cives Vai- 
hingtnses solenni Jubilaeo ob centenos renati per 
D. Lutherum evangelii annos instituto sese appa 
rassent et sacrae synaxeos velut candidati bis cen- 
tum quadraginta quinque se ecclesiae religiosa con- 
suetudine exhibuissent, hora inter octavam et no- 
11am vespertinam media visa est flamma ex aedibus 
Jobannis Kieseri oeconomi Illingensis, quas ge- 
nero Conrado Machtolpho inhabitandas concesse- 
rat, erumpere, cujus culpa incertum, accensa. Eae 
ut erant frumento plenae, ita facile igni incremen- 
turn et violentiam dabant, proximis terrorem, quod 
inter vicinas essent mediae. Arserant illae quon- 
dam anno 1607, sed sine majore damno et ab illo 
incendio novae omnino e fundamentis stabant. At 
jam fatal i forsau civium somnolentia tardius et con- 
clamatu et campana periculi indicium datum est. 

Interea e specula, quantumvis aequo tardius, bora- 
bardae displosione vicini advocantur, cui Asperga 
magno fragore respondet, ac mox omnes campa- 
nae majoris templi lamentabile quid resonant. At 
jam flamma eheu! imiuane invaluerat et vicinas 
utrimque invaserat, hinc Aurelii Rhatgebi nuper 
vita functi judicis, illinc Michaelis Hemitiingeri viri 
consularis splendidas et multa fruge refertas aedes, 
quas tamen, si minus vini plus ordinis fuisset ac 
commune auxilium accessisset, servari potuisse opi- 
nio est. Caeterum quod in tanto incendio rebus 
suis quisque consultum vellet et in exportandis su- 
pellectilibus singuli prope occuparentur, turn mu- 
liercularum et imbellis aetatis clamores et difiugia 
undique turbarent; factum est, ut dicto citius alia 
circum loca malum occuparit. Saeviit ergo jam 
non inter contiguas tantum domos, sed quod in 
angulo ad duarum platearum intersectionem vis 
ignis imperaret, plateas transgressa, undique pro- 
pinquiora aedificia involavit. Nec satis miseriarum 
fuit, nisi etiam adversa fronte, veluti malorum cen- 
trum, totam circumferentiam aggrederetur. Tom 
supra omnia infelicia ventus sive turbo verius su- 
bito exortus favillarum imbre disperso palam uni- 
verso oppido interitum est interminatus. Ita pro- 
perante incendio, hac Sebastiani Sieskindi pharnia- 
copolae, Johannis Machtolphi jam emortui, Johan- 
nis Bulii consulis ejusque Alii cognominis Philippi 
Langii consularis, Hieronymi Hechti; iliac Herren- 
albensis coenobii granarium, Jacobi Wildii dudum 

defuncti integra villa; ante Matthiae Stoederi divi- 
sae cum Laurentii quondam Finckii, Michael is Ben- 
deri praefectorii viri binae, Henrici Weisseri dum 
viveret urbis scribae, juxta Johannis Rappi, Mi- 
chaelis Hasi requiescentis , Tobiae Brackenhaemeri 
urbis praefecti; retro urbis promptuarium et quam 
plurima horrea, turn ad murum spatiosissima prin- 
cipis nostri granaria, vinaria, torcularia, quae co- 
uiitum olim Vaihingensium vetusta et perampla se- 
des erat. Omnia haec opere et pretio magis con- 
spicua praeter miseraudum numerum intermixtarum 
miuorutn aedium ignis involvit, sepeliit, depavit, 
lamentabili utique spectaculo, cum desperato suc- 
cursu ac interdum vix aquae situla effusa, salvis 
saltern corporibus omnia flammae libidini relinque- 
rentur. Videre erat, quae paulo ante profugis velut 
asyla erant et variarum sarcinarum turn cunarum 
et ejulantium pusionum receptacula, intra paucis- 
sima momenta horrendo impetu invadi et trepidan- 
tem turbam loco pelli. Eccqua, Deus bone! ma- 
trum bajulatio! quae patrum in extrudendis liberis 
festinatio! quis tarn iinmaturae aetatis stupor? quod 
discurrentium in tenebris chaos? Enituit tamen in- 
ter hos promiscuae fugae errores nobilis viri, Fran- 
cisci Ludovici Zornii Bulachiensis urbem guber- 
nantis humauitas, qui haud satis ipse extra pericu- 
lum, tamen quod sublimiori vertice illustrem arcem 
inhabitaret ad se veluti exulem suscepit puellorum 
puellarumque multitudinem, et integra nocte pa- 
rentes securiores fecit atque restinctioni expeditiores. 



• 



Digitized by Google 



5(i 



Liber II. 1614— 1620. 



Nam et medium noctis jam praeterierat et dies 
albescebat, cum noudum spes ulla salutis appareret. 
Accursum est campanis flebiliter resonantibus in- 
numero prope numero, et flamma aliquot perticas 
alta, qua coelum ingenti in orbem spatio rubebat 
ardebatque, vel remotissimos acciverat. Observati 
sunt Esselingenses, Freudenstadiani, Palatini ac 
nonnulli alii ultra sex milliaria hinc positi. Aquae 
tantum effusum, quantum rivo fortasse sufficeret, 
cum earn ab Entio amne prae caeteris Jodocus 
Machtolpluis et Johannes V 7 lricus Bengelius per 
quinque aut sex depromentium series derivarent. 
Nec tamen ea cuncta ad cohibendam ignis violen- 
tiam suflicere videbantur. Itaque quidquid aedium 
superfuit evacuari coeptae; impleri ecclesia Deipa- 
rae Virgini sacra, vastum nec indecorum opus, et 
nupera civium liberalitate organo et sacris picturis 
spectabile. Ac tanta fuit infinitarum supellectilium 
comportatio, ut qui priores advenerint aut me- 
dium occuparint, exitu plane sint interclusi. At 
mox terror huic veluti sacrae anchorae admotus, 
quae quamvis ex solido lapide usque ad tecta as- 
surgeret, tamen ex horreorum vicinitate (quo jam 
ignis appropinquaverat) omnis fiducia abscindeba- 
tur. Unde plurimorum turn tumultuariae exporta- 
tiones secutae et fuga in collem, cui arx insidet, 
quaesita, majorene confusione an trepidatione, in- 
certum. Ac sane jam prae oculis prudentissimo 
cuique universi oppidi bustum erat, quern metum 
non tarn turbinis inipulsus et flammae vastitas ejus- 



Digitized by Google 



Incendium Vaihingense. 



57 



demque ex tot pabulis perpetuum alimentum, quam 
civium consternatio et auxiliantium inter calores 
et frigora fatigatio eunctis prope excitaverat, cum 
Deus potentiae suae et sapientiae illustre specimen 
solita misericordia edidit. Martinus Epplinus vir 
quondam consularis, aedes suas quas in foro 
sumptuosas possidebat, anno 1570 incendio cum 
aliquibus aliis perdiderat. Eas cum restauraret, pe- 
riculi inemor, muro e puro lapide ad tegulas us- 
que, sufficiente densitate vestiit cum dicterio: velle, 
si posthac ignis accedat, civibus, nepergat, cavere. 
Id sive ominosum fuit sive gloriosulum, salubre 
equidem nunc fuit. Nam cum jam vicinae aedes 
omnes corruissent et horreum plane contiguum con- 
flagraret, Melchior Wildius juris candidatus, has 
jam suas aedes imperterrito animo defendere aggres- 
sus vix taudem incredibili subsidio effecit, ut su- 
perari posse tam invictus hostis videri coeperit. 
Uude animati auxiliares, in mediis flammis Vulca- 
num baud profligavere quidem, sed fregere ali- 
quantum et muri robur ivere adjutum, unde post 
diuturnum conflictum horreum concidit et spes 
aliqua victoriae hac parte obtinendae effulsit. Al- 
tera parte granarium (sub quo et cella servandis 
sacris reditibus destinata) ignem conceperat ac 
jam, quotquot subsidio advolarant, intolerabili ar- 
dore abegerat. Sed cum et ad hoc servandum ali- 
quot cordati se denuo animassent, ac minores ali- 
quot aedes paratis ad id uncis ferreis dejiceren- 
tur, permisit utique Deus hie quoque miseriarum 

fiiiem emergere. Exinde schola germanae pueri- 
tiae tledicata facilius, nec tamen sine miraculo opi- 
nor, liberata. Nam cum et plane negligeretur et 
ignis utrumque Jatus assidue feriret, turn magno 
nisu hominum equorumque esset solo aequanda, nec 
igni nec ferro cessit indeque |ad se| paucissimos 
aliquos (in quibus Bernhardus Engelhardus haud 
est reticendus) ad se provocavit, ac post exiguum 
tempus salutem impetravit. Voluit nempe Deus et 
paedagogiae Christianae utrasque palaestras et sa- 
crosancti verbi auditoria, turn qui sacris ministra- 
rent habitationes, cum scintillis undique consper- 
gerentur, nec esset qui aqua perlueret, soiidas: 
ut constaret, nondum religioni, sed improbitati bel- 
lum e coelis iudictum. Ultimus conflictus et vehe- 
mentissimus commissus est ex Michaelis Beurlini, 
Bartholomaei Gebelini et Andreae Schmidii aedibus 
contra adversas Rudolphi Hamani et Johannis Wil- 
dii chirurgi binas igneas plane douios, quae, quia 
in angiporto ad viarum crucem sese invicem respi- 
ciebant et flammam velut in punctum coarctabant, 
de summa rei et oppidi reliqua salute concertare 
jubebant. Nam aut hie terminandus erat ignis, aut 
nunquam publico consensu, quod aliam quasi ur- 
bem nisi reprimeretur hie esset aggressurus. Hie 
templo supreimim periculum instabat, hie propin- 
quioribus amplissimis aedibus, inde curiae: et quid 
opus tarn horribilem aliam incendii seriem animo 
complecti? Adfuit enim Deus concurrentibus, con- 
clamantibus , collaborantibus , anhelantibus , et post 

satis diuturnam moram , quam chirurgi aedes turn 
plane recentes, turn adusto vino variisque unguen 
tis et oleis delibutae faciebant, tandem ah! tandem 
respirare et gratas ad coeJos mantis quantumvis 
inter prunas et meros clibanos attolJere permisit. 
Audiebatur int< i r haec quinta matutini hora, quae 
a nona noctis quo horrore exspectata, qua tardi- 
tate venerit, nemo quaerat, nisi lacrimas velit^^ 
nemo sibi quidquam animo concipiat, nisi quod 
jiumanam prope tolerantiam excedit. Eheu! quot 
aedibus interea vicinitas nocuit? quas flammae ab 
importuno vento delatae amplectentes, aegre nec 
unquam absque insigni damno, dimittebant? Quot 
parietes perforati? tecta effracta? fenestrae com- 
minutae? januae et valvae ambustae? Jam fastigia 
aedium ardebant, jam trabes; jam conclavia ipsa 
accensa perlucebant, jam mediae domus ignibus 
occupatae. Quae singula magnam multitudinem fa- 
tigare potuissent, in hoc miseriarum cumulo negle- 
cted plane habita sunt et suis domesticis derelicta, 
quorum indefesso labore longa domorum series, ac 
e praecipuis Erasmi Kellini, magni operis Hospi- 
tale, Andreae Schmidii, Andreae Machtolphi, Chri- 
stophori Machtolphi dudum vita functi splendidis- 
simae aedes servatae ac urbis reliquae parti, cujus 
interitus cum his inseparabilis erat iutegritas re- 
tenta. Perierunt omnino sexaginta et una domus, 
horrea triginta tria, quae in favillas penitus re- 
dacta; stabula absumpta novem et confracta aedi- 
ficia octo. Sunt tamen, qui 116 tecta usitato more 

numerent. Supellectilium haud aequalis fuit per- 
ditio. Nam ut aliqui prope nudi sunt expulsi, ita 
multi res suas fere omnes extulere, vini tanieu. 
ubi minus solicite obstruere cellas licebat, tan turn 
deperditum, ut octingentis quadraginta sex doliis 
sive amphoris sit aestimatura. Auri et argenti haud 
modicum sive obrutum sive subductum. Id vero 
quantae benignitatis divinae habendum, netnineui 
graviter nedum cum vitae periculo Jaesum, unum 
saltern et alterum leviter vulneratuin esse, idque 
obstructis passim vicis et ignitis trabibus praeter 
tegularum disiectiones quaqua dispersis. Uiius Ge- 
orgius Seuluftus, homo septuagenarius cum hacte- 
nus aegre animam traxisset, proximo jam igne ere- 
pere coepit, ac repertus extra urbem est depor- 
tatus, unde cum domum esset relatus, quinto post 
die sive morbo sive terrore ad Deum emigravit. 
Puerperae perpaucae ac quaedam unius diei ,fuga 
salutem invenerunt; peperit et immaturum foetum 
gravida, sed vivum et Christo initiatum. Nee ul- 
tra in homines hoc immane incendium saeviit nisi 
quod ejulatibus et publico luctu omnia personarent. 
Nam qui planctus praesentis periculi magnitudine 
hactenus cohibitus erat, is jam palam erumpebat, 
cum ingens multitudo alienas aedes immigraret, suis 
aiharum vale diceret. Ac molesta recitatione labo- 
rum, quos pro domiciliis, lectulis, vasis quondam 
supportassent, reimniscebantur quotquot in tenui 
sorte hoc qnalecunque vitae subsidium magno con- 

subtristis intuitus erat, cum magistrates urbis con- 
vocatis qui accurrissent humaniter pro pietate gra- 
tias egit et pane vinoque refectos, quos procul 
venisse constabat, dimisit, propiuquiores ad restin- 
guendos etiamnum ardentes focos exoravit, quibus 
integra dies ita est absumpta, ut vix operae labo- 
rumque pretium apparuerit. Hinc excubiae consti- 
tute, quibus favUIarum acervi curae essent, et a 
vicinis oppidis ac Maulbronnensi coenobio homines 
cum carris submissi, quorum ministerio titiones urbe 
efferrentur. Adapertae sunt ea die nonnullae cellae, 
et vini etiamnum ferventis haud modicum, ac sup- 
pellectilium non contemnendus numerus ereptus. 
Sed et vasa ex variis metallis, turn moneta multa 
jam in massas liquefacta, enita. Caeterum ubi ca- 
loris impatientia fossores non admittebat, cumula- 
bantur identidem damna. Nam doliorum circulis 
ex ardore dissilientibus , vinum effluebat ea inter- 
dum copia, ut ad duos pedes cellae implerentur, 
cujus nonnihil est exhaustum. Neque etiam interea 
remisit ventorum vehementia, qui per hos dies in- 
soliti plane et furiosi perflavere et latentem sub 
cineribus ignem formidabili sane spectaculo per ru- 
dera et integras etiamnum aedes dispersere. Unde 
major vigilum solicitudo, minor civibus quies et 
in illaesis habitation ibus securitas. Ac pauci ejus 
erant audaciae, ut res suas hinc inde per compita 
et hortos dispersas ad se reciperent, quae mora 
multis perditae malitiae hominibus ansam dedit alie- 
nas res contrectandi simul et subtrahendi. Postera 

dies ut et sequentes purgandis plateis et couipla- 
nandis minis datae: turn submissi ab illustriss. pa- 
triae principe Joh. Friderico legati, clariss. vir 
Johan. Sattlerus a secretioribus et ingeniosissimus 
Henricus Schickardus architectus, qui coram tragi- 
cae scenae faciem contemplarentur et accurata de- 
lineatione referrent. Quin imo ad vesperas ipse 
clementiss. priiiceps cum princ. fratre D. Achille 
advenit exiguo comitatu et spectaculi supra famam 
miseria intime tactus, popelli sui cal&mitatem et 
tristi coena et pervigili nocte memorabili condolen- 
tia est prosecutus; neque diutius ibi commoratus 
ad sequentis diei meridiem post prolixam clementiae 
contestationem et subsidii ferendi pollicitationem 
lugenti similis discessit. Paulo post ecclesia iis 
quorum sarcinis repleta erat, reserata, confusionis 
alia scena edita est. Nam formicarum instar sive 
crabronum potius palans populus aut nimio rerum 
suarum desiderio, aut furum qui frequentissimi si- 
mul ac impudentissimi, metu, eo clamore, jurgiis et 
strepitu tarn multiformia et infiuita prope aedium 
instrumenta invaserat, ut a seditione parum abesse 
crederetur, et accusationibus, pernegationibus inde- 
que injuriis omnia perstreperent. Hanc rei defor- 
mitatem ut cohiberet ecclesiae decanus, Melchior 
Bengelius, conscenso suggestu gravibus verbis tur- 
bam turbidam et Christiani officii et raodestiae ci- 
vilis est adhortatus, quae tamen nisi distractis im- 
pedimentis (id quod dicto citius factum) cum non- 
nullorum dispendio vix acquievit. Purgata sacra 

aede, cum Mercurii dies illuxisset, convocatis in 
concionem civibus, ego ecclesiae minister, senten- 
tia S. Davidis ex psalmo 119, 71. bono mihi fuit, 
me afifligi, ut discerem statuta tua, recitata, ge- 
mentem et trepidantem popellum docui: meminisset 
Ulius ignis , quo nullo piorum damno universus orbis 
sit interiturus, illius, qui profanis et obstinatis sit 
aeviternum accensus ; agnosceret supremi judicis se- 
veritatem, qui post crebra verbi sui monita nullis 
humanis obstaculis impeditus excandescentiam suarn 
exequeretur; negligeret terrenas opes, quae tanto 
animae periculo corporisque cruciatibus quaesitae 
tarn subito et truoulento vultu mancipia sua dese- 
rerent; amplecteretur auream pacem et flagella Dei 
discordibus et inquietis infligenda reformidaret; ae- 
stimaret divinam providentiam , quae in praegrandi 
periculo tarn numerosam et confusam turbaoi illae- 
sam servant; observaret proximum, cujus quondam 
indigne et sordide habiti afflicto tempore tanta esset 
etnecessitas et usus; calefaceret pectora ad S. Spi- 
ritus ignem et foveret sacris pabulis; denique sic 
adhiberet hoc ignis examen, ut nihil impatientiae, 
blasphemiae, sacrilegii, sed humilitatem, tolerantiam, 
ferventiam eliciat purgetque ab illis inquinamentis, 
quae securos alimentorum, indormientes paci, satu- 
ros verbo divino, amatores sui, familiares mundi 
solent comitari. 

Annum hunc, quern numerali hoc: sanCtorVM 
Vespera arDet Valhlnga, signaveram, excepit alter 
non minus tristis, quo jam utcunque resurrexisse 

Vaihinga ex cineribus quasi videbatur e centutii vi- 
ginti plus minus ruderibus, quinquaginta circiter 
aedibus erectis forma et structure spectabilibus, 
unis etiam aut alteris superbis magis et invidiosis 
quam convenientibus. Contulerat in id communis 
patriae pia liberalitas duodecim prope florenorum 
millia, sed solenni mundi supputatione, subsidio in 
abundantes quam indigentes largiore: ut uno me 
verbo absolvam, fuerunt, quibus damnum profuit, 
quantumvis octoginta amplius millibus clades civium 
aestimata sit. Primus omnium Michael Hemminge- 
rus vir senatorius horreum suum erexit, quern se- 
cutus Johannes Wildius chirurgus aedes suas, quas 
incendium finiisse diximus, ante omnes inhabitavit. 
Inde alii atque alii emerserunt, sed maxime specta- 
bilis illustrissimi nostri principis structure, qua ve- 
terum Vaihingensium comitum sedem in alios usus 
restauravit. Interea operariorum insolentia, sed et 
civium indulgentia omnia tripudiis, clamoribus, com- 
potationibus, interdicto etiam tempore, denique fre- 
quentibus jurgiis perstrej>ebant, cedente an conni- 
vente magistratu. Nempe cum octingentas et qua- 
dringenta sex amphoras incendium absorpserit , nihil 
minus bibitum est aut citius assurrectum. Aedes 
novae multa ebrietate initiabantur, vidisses et pue- 
ros bacchari, frustra ac cum invidia inclamantibus 
ecclesiastis, qui dtim male ominantur, dum officii 
sui singulos admonent, dum bonorum querelas iu- 
geminant, male audiunt. Qui in aedes alienas de- 
bita commiseratione recepti erant, jam iis violeu- 

tcr et superbe imperitabant, effringebant, confringe- 
bant, additis in terrorem minis, ne quis mutiat. Nam 
qui primum injuriam suam deplorat, aut secretos 
Ulos iniquissimi juris meatus accusat, jam perduel- 
lionis reus est. 

Hac igitur infelicitate hinc tuntidos, illinc concuF- 
catos Deus severus et Justus Vaihingenses revisit 
Veneris die 9. Octob. hora 2 et 3 pomeridiana. 
lnitium factum in Jacobi Semilleri rustici aedibus, 
cui causam dedisse viventem adhuc sub cineribus 
favUlam imprudenter abjectam ajunt Inde conce- 
pto igne cum vetustissimam domum facile corripe- 
ret atque is et superne et inferne perrumperet, turn 
demum maxime noxius fuit, cum in subjectum stra- 
men decideret. ltaque hie domus, ibi horreum ac- 
censa maximi periculi cives admonuere. Ciyus tanta 
fuit celeritas, ut aedis foemina aegerrime per fene- 
stras semet cum liberis ejectis eripuerit, ita tamen 
ut filiola una novennalis Barbara flammis ambusta 
biduo post mortem non effugerit. Inde malo non 
tarn utrinque vicinos Casparem Eckersteinium et 
PhUippum Steinbergium invadente, quam horrei 
flamma contiguos parietes aliorum horreorum per- 
forante, facile apparuit rem iterum desperatissimo 
loco esse. Ac ad dextram quidem Jacobi Bissingeri 
viri judicis strenuitate intra Casparis aedes impetus 
cohibitus est. Nec minus a fronte quam foro ob- 
vertebat curia exiguo vico distincta ingenti nisu 
servata. Sed a sinistris maxima infelicitas fuit. Hie 

enim occupatis Sebastiani Sieskindi*) pharmacopolae 
jam priore incendio graviter affiicti aedibus, quarn- 
vis vico terminarentur, tamen et Christophori Hechti 
jureconsulti et illustris dicasterii quondam assesso- 
ris et trans victim J. Chiliani Hergeri viduae domos 
apprehendit, quae suae quaeque vicinitati damnum 
et interitum attulere. Hechti enim, Johannis Ulrici 
Bengelii, qui piscationibus principis praeest, Hergeri 
vero longiore serie Agathae decrepiti senii foeminae, 
Matthiae Haugii, D. Johannis Georgii Hambergeri 
urbis physici et Annae quae Michaelis quondam 
Wisefauti de re literaria optime meriti hominis 
mater fuit, domicilia penitissime prostravit, quo in 
loco Deo miserante ignis acquievit. Tergum etiam 
primi horrei maxime noxium fuit. Id enim aedibus 
interraixta horrea tria numero depopulavit majori 
periculo quam damno. Nam praeter Conradi Schrop- 
pii patentissimam et Johannis Adami Hammi domos, 
rcliquae ad usum potius quam decorem stabant. 
Supellectilium tamen non levis jactura dolorem 
auxit, quae indigentibus durissima esse solet. Re- 
deo ad Hechti et Bengelii unitas aedes, quae cum 
maximi pretii supellectilem secum abstulissent, tan- 
dem pervagante contiguum horreum et proximam 
Andreae Lauterhari multennalis olim aeditui domura 
clade, irreparabile damnum urbi attulerunt. Nam 
cum prope staret templum augustissimae structurae 
opus Deiparae virgini majorum persuasione sacrum, 
turris alioquin solido lapide erecta, sed lignea py- 

ramidc fastigiata, ignem concepit et in reliquuni 
omoe aedificium ejecit. Cui malo quo minus oc- 
curreretur, vitiosissiwae scalae per quas difficilli- 
raus et angustus dabatur ascensus, plurimum impe- 
dierunt. Sed id maxiine detriinentosum, quod non 
nisi arctif>simo foramine eoque unico irrependum 
superiori templi contabulationi necesse erat: quod 
quia ignis occupaverat omne simul humanum auxi- 
lium excluserat docebatque heu serius! non frustra 
olim hunc errorem architectorum fuisse notatum et 
ut emendaretur aedilibus ingestum. Itaque igne in 
templi penetralia intromisso ac jam saeviente, miro 
ajunt fragore ac venti impellentis murmure omnia 
horrendum in modum personasse. Quidquid enim 
ex subselliis et scamnis tecto incidenti jungebatur, 
id ardentem quasi clibanum efficiebat. Unde nec 
lapides quidem ardorem sustinebant, sed in calcem, 
scissuras et fragmenta violentia flammae converte- 
bantur. Lubet hie templi nostri sane aspectabilis 
figuram rudi circino delineare. Quadrangulum id fuit, 
longum pedes 120, latum 78, altum media area qua 
maxime assurgebat 70 p. Nam alis suis utrinque 
additis 36 pedum tantum altitudinem attingebat. 
Accesserant ad utrumque latus6. concameratae cel- 
lulae parum minoris elevationis. Omnis structura 
10, robustissimis columnis in 12 partes propemo- 
dum aequales dividebatur; illas nunc ignis prope- 
modum exedit. Etsi enim secto lapide et quadrato 
omnis moles fabrefacta esset, non tamen Vulcani 
diritatem sustinuit. Successit hoc amplissimum fa- 

num sacelli in locum anno 1513. secundo Augnsti 
sumptibus ut aliis, ita Grempiorum antiquissima apud 
nos progenie oriundorum, memorabilibus , Henrici 
inprimis 1533. 7. Decembris pie defuncti et epita- 
phio ob id latino atque germanico laudati, quem 
imitati Dionysius 1534. 11. Jan., Conradus 1531. 
15. Maii et Onophrius 1554. ad Deum redeuntes, 
laudabilem memoriam reliquerunt. Sed et Bulios, 
Langios, Machtolphos aliosque beneficos fuisse ac- 
cepimus utinam non exarescente Hberalitatis pro- 
pagine! Praeter illos parum hie memoriae manda- 
tum est nisi Johannis Alssmanni 1473, Johannis 
Ulfeshemeri 1440. defunctorum et confraternitatuni 
monumenta. Unus Christophorus a Wolframstorff 
superior quondam urbis praefectus, vir sago pariter 
et toga clarissimus, gratitudinis testem tabulamme- 
ruerat. Supererat tamen maximae vetustatis lapis 
Vaihingensi comiti Henrico inversis pro more, in- 
signibus et cruce imposita erectus, quem quiangnis 
omnino corrosit, hue hue sua inscriptione restituamus: 
A. D. MCCC. KAL. OCTOBRIS IN FESTO 
MATHEI APL1. O. HAINRIC. COMES IN 
VA1NGEN, RECTOR HUIUS ECCLESIAE. 
Alia perpauca, scilicet Christophori a Venningen 
binae conjuges, Magdalena de Erenberg anno 1540. 
3. Junii et Elisabetha de Caltentel 1545. 16. Martii, 
turn Anna Geilingen de Althun et Reinh. deHelm- 
stat juvenis 1568. 9. Julii vita functi memoria, ignis 
perpessa rabiem, vix apparet Caeterum quidquid ad 
ornatissimum templum facere poterat neutiquam huic 
deerat; nam et sumptuosissimo organo recentissime 

ornatum et sacris picturis undique decoratum insu- 
perque artificioso horologio instructum tarn publicis 
turn privatis magis impensis erat, quam elegantissime. 
Nam cum Joh. Jacobus Engelhardus et Joh. Con- 
radus Aihinus soceri et patris sui Johannis Aihini, 
post 37. annorum rationes aliquot principibus bene 
subductas, anno 1614. 10. Julii ad Deum reversi, 
grato animo sui posteritatem recordari vellent, ec- 
clesiam ingeniosa Conradi Rotemburgiipictoris manu 
ornatam voluerunt, quos imitatae Anna Maria Thillia 
Aihini illius, Anna Wildia Joh. Epplini, AnnaReut- 
cnechtia Jacobi Wildii, Maria Zieglera Georgii Kel- 
lini, Margarita Schmidia Christophori Machtolphi, 
omnes viduae, ac praeterea Melchior Bengelius de- 
canus, Johannes Bulius consul et Sebastianus Sies- 
kindius pharmacopaeus suo singuli loco parietes 
illustrabant pluresque certatim sumptus offerebant, 
nisi prior calamitas pictores deterruisset. Sic autera 
distributa erat pictura, ut in summo tabulato quod 
fornicis loco erat creatio rerum omnium prostaret, 
ad frontem templi perditio per Adamum, ad latera 
restitutio per Christi passionem duodecim tabulis 
expressam, ad tergum dijudicatio per eundem in 
nubibus redeuntem. His supereminebant XII apo- 
stoli voluntatis divinae et fidei nostrae interpretes, 
una cum Joh. Baptista Christi praecursore et Paulo 
doctore gentium, Substernebantur virtutum chri- 
stianarum imagines , fides , spes, charitas, temperan- 
tia, Veritas, innocentia, sedulitas, gratitudo, silen- 
tium, liberalitas, prudentia, labor, castitas, humilitas, 
justitia, fortitudo, patientia, constantia; quibusomni- 

bus eminebant verbum et sacramenta precibus et 
afflictione concomitata. Alae duae sive minores areae 
sex mundi revoluti millenarios exprimebant hac di- 
stributione, ut hinc ecclesiae simplicis, dissolutae 
et ligatae, illinc imperii mundani, Christiani et An- 
tichristiani faciem ob oculos ponerent. Ac altera 
quidem sua ovali figura prima ecclesiam a patriar- 
chis institutam monstrabat et Caini protervJtate exa- 
gitatam, secunda diluvii poenam, tertia sacrificio- 
rum sive tabernaculi institutum, quibus in proxi- 
mis cellis tres quaternarii respondebant: 1. Adami 
nempe cultura terrae, 2. Caini fratricidium, 3. Caini 
nova respublica, 4. Nominis Domini concio, 5. Tur- 
ns babyloniae temeritas, 6. Foedus cum Abrahamo, 
7. Sodomae conflagratio, 8. Hagaris expulsio, 9. Tran- 
situs per mare rubrum, 10. Mannae cibus, 11. Hie- 
richuntis ruina et 12. templi Salomonis structura, 
omnia versibus et rhythmis ad novi testamenti har- 
moniam adducta. Altera vero primum Danielis co- 
lossum, quatuor monarchiarum typum, dein Christi 
in terris vitam, denique Antichrist! et Mahometis fu- 
rores Lutheri exortu mitigatos repraesentabat. Qui- 
bus sociabantur 1. Daniel inter leones, 2. Seruba- 
belis restauratio, 3. Maccabaeoruni robur, 4. Hero- 
dis toparchia, 5. Christi cum Pharisaeis lucta, 6. ejus 
varia manus medica, 7. ejusdem crucis sequela, 8. ac 
spiritus sacri distributio, 9. Turcae truculentia, 10. 
Papae contumacia, 11. Haereseon venenum, 12. Ju- 
bilaei gaudium. Utrisque his praeerant legts per 
Moysen et gratiae per Mariae filium ministri, addi- 

tis quatuor majoribus proplietis justitiac et misericor- 
diae divinae praeconibus. Nam evangelistae saera- 
rium occupaverant, quo etiam Isaaci itumolationem et 
Goliae prostrationem pictor reposuerat. Sed et to- 
tius sacrae paginae viri foeminaeque celebriores de- 
bitis suis elogiis imitationem provocabant. Janua una 
apostolorum division! destinata erat et ad Jimina Joca- 
tae, hinc simplicitas, haereseon, illinc sustinentia, ty- 
rannidis victores: aliis portis spatii nihil supcrfuit. 
Haec affecta et magna parte perfecta laudabili civium 
promptitudine templum formosissimum reddebant ac 
cum paucissimis circa nos conferendum. Sed nihil 
tarn Deo placet quam animae devotae cultus et fidei 
ornatus, quae s. Trinitati habitationem acceptissimam 
efficiunt. Abhorruit igitur a nostris conatibus dedi- 
gnatusque est or gam nielos quicquid*) Christum ex- 
terna pictura referret. Sonabat enim illud divinas 
laudes, sed affectu plane profano juventutisque cor- 
rupted praesentissima. Habebat etiam Christi et na- 
scentis et a Magis donati et in coelum euntis ac de- 
nuo redeuntis picturas, Davidis insuper cytharam et 
cantorum ipsius concentus, sed spiritu minus in Chri- 
stum propenso. Quicquid jam laudamus, videmusDeo 
displicuisse, cum animo deformes lapidum lignorum- 
que pictura, animo sordidi templi cultura, pietate egen- 
tes pompa ventosa et penicilli luxurie Deum capi, 
imo verius decipi posse in animum duximus. Placent 
quidem omnino Deo nostro sanctuarii sui ornamenta : 

*) Incend. Vaih. II. imprcssum sic habet: Quicquid 
Christum externo sono resonaret; abjecitque colores no- 
stros, quicquid Christum externa pictura etc 

■ 



uigiti 



72 Liber 11. 1614-1620. 

quo nomine nec animos addidisse amicis poenitet, nec 
illaudatos abire qui sua hue contulerunt, vel medio 
luctu nostro patiar. Nec enim periit quod Candida 
mente datum ad se Deus vocavit et memorial i sempi- 
terno inscripsit. Id tamen discamus, Deo nosmet 
ipsos vacuare, purgare et christianismi verioris orna- 
menta introtuittere , quibus exculti facile oranem ter- 
rae nitorem, fucum et iliinimenta aspernabimur. 

At'ut ad tragoediam nostram 80 ) revertar, triplex 
malum oppido ab unius templi deplorato incendio 
imminebat. Nam qua parte orieutem respicit, ubi 
adytum sive ut vocant chorus, sumptuum opinor 
defectu aut mutatae religionis turbis imperfectus 
mansit, inclyti ordinis teutonici aedes non nisi 
paucis pedibus distantes laborare coeperunt. Id 
gravissimum p[er]iculum jam a me nominatus Joh. 
Jac. Engelhardus ordinis oeconomus devicit tarn 
suo quam universae propinquitatis commodo. Al- 
tero septentrionali latere paedagogium latinum cum 
proximis et irruentibus flammis dimicavit, strenuo 
bellatore M. WUhelmo Cuppelio literariae juven- 
tuti praefecto. Tertius conflictus sed longe gravis- 
simus ex parochialibus aedibus meo turn domicilio 
fuit, quas non tarn templi minae quam vicini Joh. 
Goeppingeri viri senatorii conflagrantes aedes ad~ 
versante simul vento offend ebant. Aberam turn 
ego, ami co rum invisioni maxime vero exoptatissimo 
meo M. Wilhelmo Schickardo diem unum et alte- 
rum tribuens. Uxor puerpera et accedentibus aliis 
morbid afflictior ignem prius vidit quam adesse 

audivit, ac vix vestem nocturnam circumvolvit, cum 
fugiendi tempus fuit. Convasavit tamen reculas alU 
quas et periculo quod praesentissimum erat eri- 
puit. Hanc sortem cum quatuor aliis puerperis 
tulit, quibus a partu paucissimis diebus respirare 
licuit In arce illustri asylum iterum fuit, benignis- 
sima hospite D. Elizabetha a Laimingen Francisci 
Ludovici Zornii Bulachiensis praefecti majoris con- 
juge, quo etiam delata Melchioris Bengelii decani 
uxor jam multis ante septimanis lectulo gravissime 
fixa. Itaque ut Bulachius maritus in media m us- 
que noctem ac ultra strenue monendo, dirigendo, 
consulendo , ita ipsa recipiendo, custodiendo foven- 
doque omnes nobilissimae pietatis numeros pro se 
quisque adimplevere. Interim res meae non plane 
sunt desertae, sed amicorum aliquot inprimis M. Cas- 
pari Dirrii paedagogii nostri collegae, postea etiam 
M. Wolffgangi Moeglingi Lamershaemensium pasto- 
ris ac Martini Rotackeri scriniarii fidelitate quan- 
tum tumultuaria festinatione fieri potuit dissolutae, 
ejectae et in propatulum deportatae tractaeque sunt; 
quas quicquid tandem defalcatae sint, miror ad me 
aliquo numero rediisse, tali furum vel sacrilego- 
rum potius multitudine. Nec enim quisquam mihi 
scribenti facile credet earn esse christianorum di- 
ritatem, ut proximos quosque suos rebus afflictis- 
simis et aestuante Dei ira spolient ac depraeden- 
tur. Dirrius postea laudabilem operam praestitit 
cum organi musici fistulas igni subtraxit. Idem 
alii in horologio resolvendo fecerunt ausu tarn 

laudabili quam perutill Quicquid liberandum fuit, 
moram non tulit. Nam trihorio praeter vastissinmm 
templuin viginti tres domus et quinque horrea con- 
ciderunt, minore quam prias et aedificioruni per- 
ditorum numero et temporis duratione, sed pru- 
dentissimi cujusque aestimatione detrimento majori 
atque mali vehementia. Sic enim arbitrantur qui 
rei adfuerunt, si quidem noctu erupisset malum 
hominum multorum interitum praesentissimum fuisse 
futurum, quem die ac vestiti vix effugerunt, dein 
perditorum pauperiem pensitant, quae uullam om- 
nino respirationis spem admittat; denique supra om- 
nia templi ingentis pretii structuram merito censent, 
eujus vel quinque campanae tautum ignis ardore 
non tam liquefactae quam absumptae multis flo- 
renorum millibus non redimuntur. Finis hac qui- 
dem parte incendio factus in meis et vicinis aedi- 
bus, quas adeo ignis obvall[av]erat, ut nisi ex ad- 
verso perforatis parietibus aqua intromitti non po- 
tuerit. Alibi Francisci Ferberi domus solo hamis 
ferreis aequata non citra diuturnum negotium mi- 
seriam terminavit. lta et publicae aedes quas ur- 
bis scriba inhabitat servatae, maximo propinquo- 
rum momento. Hie enim cohibendum erat malum, 
aut magnae urbis parti itnmittendum. Unde majo- 
ribus animis incubuere ut perdomarent hostem sae- 
vum. Ajunt, universum prope oppidum bonis et 
supellectile vacuatum fuisse hominibus priore damno 
territis: id vero minus consul te factum, cum occu- 
patis alibi et dispersis civibus vis ignis citius et 

latius invaluerit. Sed id ut alia mala nostra debe- 
mus ei quam initio accusavi dissolution!, qua et 
imperare et parere de[di]dicinnis : neque etiam rebus 
secundis apparet quam periculose et lubrice viva- 
mus, hominibus inexpertis subjecti, nisi cum casus 
aliquis gravior viros poscit. Nempe objurgare, mi- 
nari, dominari, praebibere etiam perfacile est, re- 
gere cum prudentia et fortitudine non aeque pla- 
num. Multa unius virtus erigit, plurima unius vi- 
tium destruit. Nam cum Vaihingae ad florem et 
optimum reipub. statum nihil desit, una Erinnys 
optimos quosque ad optima enervavit. Haec sacri 
verbi ministerium fecit abjectum cum in pinguio- 
res nihil vel ausit vel possit: haec primores fecit 
dissolutos cum ventri magis quam reipublicae im- 
pendant: haec cives fecit insolentes cum cujusvis 
patrocinio imperium facile abjiciant: haec singulos 
fecit diffidentes cum videant arcanis dolis potius 
quam mascula et aperta dissensione rem|i|geri. Au- 
rea vox est et merito nobis repetenda: concordia 
parvae res crescunt, discordia magnae dilabuntur. 
Nocte imminente, multis vigiliis, multo etiam la- 
bore ne revivisceret malum opus fuit, qui in diem 
usque continuati; quo dum rerum omnium ignarus 
domum propero, Stutgardiae quidem vir amplissi- 
mus D. Erasmus Griiningerus ecclesiae praeposi- 
tus reverendus, rem non satis explicatam dissimu- 
lavit, sed paulo a porta ingeniosiss. meus Joh. Grez- 
meierus principis architectus testis oculatus infe- 
licitatem aperuit. Unde cineribus et focis meis ad- 

volo ac aedes quidem ambustas et laceras fami- 
liam vero et reculas dispersas invenio. Multae 
civium lacrimantiuDi turmae circumdabant sive so- 
latium petentes sive dolorem dividentes. Libris 
meis si quos habeo ignis pepercit, at non item 
infidelis manus. In alios saevus fuit; nam et D. 
Hechti instructissima elegansque bibliotheca et D. 
Hambergeri praenobiles libri et Balingeri quon- 
dam Weissachiensium ecclesiastae literaria supel- 
lex praeter minores alias baud contemnendas de- 
pasta sunt. Ego ut primum reliquias meas sum 
intuitus, didici, nimium possedisse; minore certe 
vivimus expeditius, non quod animum unquam oc- 
euparint, sed ne corpori etiam sub hac inutili mole 
sit laborandum. Quisquis Christum possidet fa- 
cile rebus omnibus caret: quisquis se Christo dat 
cum eo res omnes nostra nobilitate dignas facile 
impetrat. Non ullus liber nobis auferatur, ut post- 
hac minus sapiendum sit: quin imo sine libris disce- 
mus discere. Et superesse tamen mihi Deus plu- 
rima voluit, ut molesta custodia porro fatiget sive 
verius ut praesentium intuitu admonear, quam fa- 
cili momento in favillas omnia dispergi possint. 
Secuta hoe igneum sabbathum dies dominica scintil- 
lans et fumigans. Ea cum in exequiali sacello D. 
Petro sacro lugentes ac pro loci angustia com- 
pressi convenissemus, decanus ecclesiae occasione 
ex evangelio Matth. 9 sumpta cives monuit, ne 
Gergesenorum turpi exemplo Christum toties in- 
visentem finibus omnino pellerent. Ea concio 

maximo luctti ct ejulatibus veris veluti publico 
funere excepta est. Ego ejusdem textus paraly- 
ticum nostris raorbis quantum potui aptavi, durior 
exinde habitus et siccioribus oculis auditus. Sole- 
mus enim mala nostra deplorare, Dei contra nos 
causam dissimulare atque ferre aegerrime. Templi 
rudera ut revera lamentabilia sunt omnes percel- 
lebant: cordis fragmenta et tot animarum ruinae 
habebantur minimi. Certe quem non sine honore 
nomino ecclesiae decanus multum sibi negotii fe- 
cit, ut hoc incendiorum interstitio cives etiam de- 
perditos damni accepti admoneret, Amosi prophe- 
tae locum cap. 4, v. 4. 5. 6 adaptans et aliquot con- 
cionibus explicans. Sed parum proficere et ipse 
est conquestus et alii jactitarunt. Quid igitur di- 
camus? Mundus incorrigibilis est Nam quocun- 
que eum vertas echini in modum aculeatus est. 
Verum ut ingenue fatear paucorum culpa pluri- 
mos involvit et infamia omnium est quod aliquo- 
rum delictum. Nam cum optimos cives quam mul- 
tos Vaihinga habeat, pessimi nonnulli famam om- 
nem, ordinem religionemque auferunt atque ex 
iis tales quos sequi vel fas est vel utile vel ne- 
cesse. Unde non tarn aliorum de confusione no- 
stra fabulatio quam nostra etiam ac frequentissima 
quiritatio est, nos ut nosmet torquemus ita nosmet 
deploramus et necquicquam consulimus medicos, 
quos videmus non pacem nostram velle, sed ar- 
gcntum. Sequentibus diebus quos etiam vindemia- 
rum collectio occupavit, refrigerandis ruderibus dati 

sunt, et ex turri collectum aes quod minimo pon- 
dere e campanis superfuit; 20. vero Octobris illu- 
striss. patriae princeps Joh. Fridericus etc. cum 
celsissimis fratribus Julio Friderico et Magno ac 
generosissimo illo heroe Cratone Hohenloio co- 
mite templi ruinas vidit, vidit inquam et ingemuit 
ac restaurandi excelsum liberalemque animum con- 
cepit ejusque initium per Henricum Schickarduin 
celebrem architectum suura dedit. Hinc 26. Octo- 
bris area purgata et egestis publico labore lapidi- 
bus, unis columnis et arcubus maxime vitiatum ap- 
paruit, sed et turris qua in deambulaerum desi- 
nit diffissa et corrupta hiat. Et haec altera qui- 
dem Vaihingae plaga fuit cum ille nimium cultus 
DlonlsIVs poenaM CIVitatIs repetllt: utraque certe 
irae divinae plenissima damnoque baud exiguis an- 
nis reparabili noxia. Gemini hujus incendii ex vero 
descriptio fraudi mihi fuit illique quorum culpa 
obiter ac tecte indigitata irritati. Princeps calum- 
niae fuit subpraefectus Tobias Brackenheimer , ma- 
lis artibus a ludimagisterio eo evectus, qui intra- 
vit ut vulpes, voravit ut lupus, ejectus denique est 
ut canis sc. peculatus reus. Et hunc hominein 
(cum suas aedes igne perdidisset) in diaconales meas 
intromiseram biennio hospitem ingratum. Latuit ta- 
men hoc virus usque ad abitum meum, de quo 
mox dicam. 

lnterea cum nondum bilis quam nonnullis mo- 
veram libellis meis resedisset, etsi in Griiningeri 
aequanimitate satis praesidii esset, tamen Johannem 

Hauberum incornipti judicii et mirae mansuetudi- 
nis theologum eruditissimum adeundum censui, cui 
cum omnia mea exponerem et famam meam com- 
mendarem, tan turn abest displicuerim , ut an i mum 
ctiam addiderit, cujus verba quod me turn erexe- 
rint repetere placet, ita enim in literis post alia: 
tu molestas animi curas vera animi patientia et 
precum assiduitate fultus spei christianae anchora 
levabis. Ego votis atque conatibus meis tibi assi- 
stens tua promovebo commoda quantum divina gra- 
tia concesserit. Si libelli tui obtrectationem patiun- 
tur aut invidiam tibi conflant, id nec mirum nec 
insolitum videri debet viro, qui mundi mores per- 
versos dudum habuit exploratos. Placet mihi in 
iis elegantia stili sententiarum gravitate et rerum 
varietate nervosa atque coarctata. Libertas in di- 
cendo quam a sincero virtutis amore et odio vi- 
tiorum atque scelerum grassantium justo profluere 
censeo, non displicet. Honoravi virum de me optime 
meritum 81 ) cum Griiningero syntagmatis de Cu- 
riositatis pernicie dedicatione, qui obiit post om- 
nium bonorum luctu 1. Octobr. 1620 anno aetatis 
49 in castris ad Wormatiam positis. 

Sub id temporis afflare me favonius visus est va- 
cante parochia Ensingensi, quae 5000 passibus Vai- 
hinga distat, optima et mihi destinata. Sed quam 
invito plane consistorio intervertit Johannes Satle- 
nis a secretioribus principi 82 ) et agnato Eberhardo 
Vito matris meritis conciliavit, ipso etiam consisto- 
rio insigni contumelia affecto, qua de re dum ipsi 

litigant, princeps tandem ita definivit, ut quae pro- 
x&ne vacaret decanatus prope Stuttgardiam sedes, 
mihi crederetur, atque ea Calva fuit, optimo sa- 
pientissimi Dei conductu, ut ab otio ad negotium 
et sagina ad crucis vexillum traducerer. Libet ad- 
dere Hauberi tetrastichon in Vitum lusum non 
sine omine: 

Invitis nobis Vitus fit pastor, ineptit 
Mater et invito plaudit ovatque Deo 

Inviti quondam gnatus materque videbunt 
Invito nullum posse vigere Deo. 

Antequam abii, quae turn prodibant Lipsii Admi- 
randa a me germanice reddita senatui Vaihingensi 
inscripsi. Qui cum affectum munusculo testari vel- 
let, Brackenheimerus ratus tempus adesse quo no- 
ceret, non tan turn hoc avertit, sed ut de injuria 
qua incendiorum mea recitatione affectus atroci es- 
set, apud principem conquereretur, incitavit. Ob- 
stitere boni aliqui etiam Bulachius archipraefectus 
et Sebastianus Sieskind pharmacopola, nunc con- 
sul et ornamentum urbis primarium: unde factum, 
ut cum paucorum libidine rem agi princeps edo- 
ctus esset pro se quisque jure mecum agere jussi 
obmutescentes ridiculi facti sint. Pocillum succes- 
sori meo muneri nuptiali cessit, ne tanti sumptus 
Cacti urbi interciderint 

Addam nunc obiter, quae alia ingenii loco tam 
taedioso diverticula fuerint. Ac praecipuum qui- 
dem librariae supellectilis augmentum coemtis ali- 
quot bibliothecis ac una insigni Johannis quondam 

Steinlini multiplicis lectionis viri, quae 600 plus 
minus partium fuit. Suppeditavit subinde alia et 
alia recentiora Bcsoldus infatigabilis in me pro- 
pensionis. Eadem negotiatio literaria cum Bidem- 
bachio fuit viro apprime erudito, et magnae sa- 
gacitatis ac rerum historicarum peritiae viro Joh. 
Bernhardo Unfrido, turn Jacobo Heinlino vici- 
nae Bietigheimiae diacono verae pietatis et solidae 
scientiae studiosissimo et omnis eruditionis com- 
plexu Wilhelnio Schiccardo 83 ). Fuere etiam foris, 
quibuscum literarum commercium esset, ac inpri- 
mis Joh. Kepplerus 84 ) ille mathematicorum prin- 
ceps quem Linzii postea salutavi: Henricus Hei- 
nius j. c. Rostochiensis rarae devotionis exem- 
plum, cui Turris Babel inscriptus; Joh. Adol- 
phus Tassius literatissinrius et politissimi ingenii et 
stili ; Georg. Tisenius cum socio Melchiore Brelero. 
Non defuere etiam ex his qui invisere et coram 
dextras jungere satagebant, quibus alii et alii suc- 
cesses velut: Fridericus Lyserus cognatus, Sylve- 
ster Bruusivig Tubingae notus, Justus Held, Da- 
niel Moeglin[gus] , Joh. Benzius, Bonaventura Rei- 
hing, Johann. Bucher ac ne impostores quidem ta- 
ceam Benedictus ille Figulus orbis circumcellio, et 
Wolfg. Sigismundi nequam poeta, quibus cunctis 
mensa mea, non nisi bonis et probatis pectus pa- 
tuit. Wilhelmus etiam Wensius nobilitatis apex, 
dum ill. Saxoniae Aldenburgensis principum inspe- 
ctor esset invisere dignatus est, quorum etiam no- 
mine honorario ornavit; turn Abrahamus Hoelzelius, 

amicorum secretissimus subinde ad me divcrtit, qua 
etiam occasione tabulam suam geograpbicam confe- 
cit: denique ct Job. Michael Binder farailiaritate | 
sua recreavit. Matrimonii munera bic tali Mariam 
1616, 26. Martii, Concordiam 1617, 29. Junii et 
Agnetem Elisabetbam 1618, 18. Septembris, quas 
duas posteriores ibidem Deo reddidi. 

Superest, ut colophonis loco addam iter alteram, 
Austriacum, quod invitatu Enenckelii et Hobenfelderi, 
pcrmissu principis mei, vergente anno 1619. suscepe- 
ram. Namque 10. Oct. 8 5 ) Ulmae conscensa nave cum 
Linzium superioris Austriae nobile oppidum secundo 
flumine delatus atque a rev. et clariss. viro dn. Daniel e 
Hitzlero perhumaniter exceptus essem, nihil prius ha- 
bui, quam quae in mandatis haberem, exponerem 
literasque concreditas redderem. Gavisus ex animo 
est dominus Hitzlems vir de ecclesia Dei supra 
quam dici potest solicitus, d.d. theologorum Wiir 
tembergensium vigilantiam cum suis desideriis con- 
currisse ac quae per literas jamjam efflagitatnrus 
esset sponte advenisse. Nihil enim aeque nos de- I 
cere, quam cum Calvinianorum sagacitate et pro- 
spicientia certare, imo ut antevertamus eas conten- 
dere. Quidni enim, cum religionis corruptelas 1 
masculis scriptis abigamus, ejusdem amplitudinem | 
et propagationem quacunque patet via procuremusl ] 
el rum illi per omnes se rimas insinuent, nos paS 
tefactam Dei januam ingrediamur? Peropportiuinmr 
vero hoc tempore adventum meuin esse, quo or- 

*) Cod. L et E: nx.ve, 16 ejasdem. 

dines Super- Anisani conventum indixissent, ot qui 
sinceriorem confessionem serio servatam, continua- 
tam auctamque vellent, inter se facilius ea de re 
conferre simulque ex optima atque egregia illustr. 
principis Wiirtembergici voluntate contra clancula- 
rios aliquos fiduciam consiliumque capere possint. 
Non deesse enim atque ex primoribus, qui vel aperte 
Cinglianorum uti credunt acumini faveant, ut eidem 
se submittant, ut et se opponere hominibus tantae 
subtilitatis et literaturae non ausint, denique qui 
in religionis cura tepescant, quibus si quisquam 
aperte contraire velit, cum plurimum tenebris dele* 
ctentur, camarinam intempestive moveri tandem- 
que religionem sub politicarum commotionum mole, 
(quod unice velint), obrui. 

Superesse vero aliquos Augustanae incorruptae 
confessionis fideles, pietate, genere et ingenio con- 
spicuos, quorum autoritate, zelo et vigilantia hacte- 
nus serpens Ula ac sibilans religio cohibita sit, qui- 
bus nihil aeque gratum sit futurum quam de Wiir- 
tembergensis ecclesiae consensu et promtitudine 
cognoscere. Simulque nominavit aliquos optimae 
famae et certissimae in religione fidei viros iisque 
veluti praefecit nobiliss., religiosiss. et ingeniosiss. 
virum dn. Ludovicum Hohenfelderum , cujus pie- 
tas, probitas et eruditio non tan turn apud ortbo- 
doxos in maximo pretio sit, sed et novatores con- 
tiueat limitibusque circumscribat Itaque molestis- 
simo scholarchae officio fatigatum multis precibus 
servari, ne locum forte cedat ex eorum genere 

alicui, qui innocentenri securamque juventutem dulci 
veneno iiificere non dubitant. Hunc sua qua pol- 
leat sapientia atque prudentia effecturum, ut opti- 
mum principis consilium sit et fructuosissimum at- 
que omnino utrique ecclesiae superiori puta et in- 
feriori satis fiat. Interim silentio multo negotium 
omne tegerem atque ab iis mihi maxime caverem, 
qui religionis plurimum optare velint videri. Gra- 
tulatus mihi sum eundem directorem monitorem- 
que dari, quern et rev. consistorium elegisset, ad 
quern et ipse iter meum destinaram. ltaque die uno 
alteroque mutua rei hujus communiratione ab- 
sumpto, ut primum advenisse dominum Hohenfel- 
derum cognovi, adii virum et qui rev. consistorii 
Wiirtembergici in ecclesiam jam velut parturientem 
affectus esset, exposui: nempe cum ecclesiae ununi 
sit cor, unus in Christo spiritus, quoquo ea mem- 
bris suis dispersa sit sincero amore et solicitudine 
connecti, ibi vero sacrum calorem multiplicari, ubi 
major sit Satanae impugnatio et christianae mili- 
tiae labor; quod si et subsidio consiliove opus 
sit, omnino accursum deberi. Nunc itaque dam 
iniquissimum Antichristi jugum insignia aliquot ec- 
clesiae membra excutiant metuendumque sit, ut 
qui hue usque terminos suos extendendi nec blau- 
ditias nec machinas intermiserunt, nimis in rxcu- 
biis stent et libertati anhelantem ecclesiam novis ? 
et ut videri volunt, rationabilibus vinculis con- 
stringant, neutiquam dormiturire Wiirtenibergiam 
illam immutabilis confessionis pervetustam sedem 

ejusque paironiiui serenissimuni principem Johan. 
Fridericum, sed potius inter medios bellorum stre- 
pitus sibilos Cinglianos exaudire interque fumos 
uebulasque consiliorum, nescio quos laqueos 'et re- 
tia prospicere, quibus ecclesiae nascent is infant ia 
et simplicitas implicetur. Adesse itaque ac non 
tam de pericnlo fideliter nionere quain tuta salu- 
briaque reniedia obicesve intrudentis se Calvinismi 
offerre , atque adeo ill. et generosos Austriae pro- 
ceres, quorum integritas et religionis linipiditas ce- 
lebrior et perspectior sit, in consiliorum societa- 
tem peranianter invitare, ut quo foedere Vel con- 
sensu saltern Bohemis, Ungaris, Moravis, Carin- 
this, Carniolanis aliisquc vicinis sunt conjuncti, eo- 
dem ad suppeditanda verae religionis subsidia in 
Christi aostri houorem utantur; se certe jam sub 
laudata directione illustr. pr. Christopliori Ludovici, 
Friderici beatorum, ac hodie sui Johan. Friderici 
omnem eo operam contulisse, et ut purior religio 
per suos in varias terrae oras promulgetur, fide- 
litatis gratiam et laudeni undique reportasse. Nunc 
idem et valde *) ex animo et larga benedictione 
posse, ut qua salutaribus ad hoc pium negotium 
organis abuudet, et principem suum ad emittendos 
tales (cujus sit christiani animi) paratissimum sciat. 
Agant itaque ill. ordines, et qui cum Wiirtember- 
-ia ipsis esl unit mis amor et cultus divini confor- 

ttritas, (|iiae etiam ipsorum de fide suorum theolo- 

- — , 

*) Cod. A et B: velle. 

gorum experientia, ea in auxilii af flirt is ecclesiis 
ferendi communione conferant principique suo e 
contra beuefaciendi, sibi gratias ad posteritatem ha- 
bendt occasionem pomgere non dubitent. Id vero 
omne cum dn. Hohenfeldero voluisse communicare, 
cui oh raras animi dotes ill. princeps optime velit 
atque spetn firmam in ejus pro veriori ecclesia cu- 
rani vigilantiamque reponat indeque prudentia com- 
modaque rei tractandae consilia exspectet. Ad haec 
dn. HohenfelderUB submisso se et gratissimo animo 
dim illustriss. principis pietatem, cum ecclesiae 
Wiirtemb. solicitudinem excipere testatur adorare- 
que toto eorde supremum numen, ut banc men- 
tern, hunc affectum atque in Christo conspirationeni 
ad omnem posteritatem continuet. Se quidcm cum 
Oiimi familia testem praeconemque benelicioruni ab 
ecclesia Wiirtemberg. acceptorum extitisse ac gra- 
tissimum animum porro profiteri, caeterum non- 
nullis, quos humana vel ratio, vel error abripiat, 
non ita videri, atque adeo incommode accidere, 
qui summis nunc officiis sint praefecti ac maxima 
ingonii et eloquii opinione valeant. Praeponderan* 
tamen Augustanae confessioni addictos, atque inter 
eos baud paucos eminere esseque clanculariis for- 
midabiles. Quibus si christianiss. principis consi- 
lium innotescat, multum et ipsis robur animique 
additurum, et paulatim etiam imbecilliores occupa- 
turum, sed et quod rei caput, ad eos quorum in- 
terest talium suppeditatione transiturum. Se itaqi 
ut animum omnino paratum commonstrct. gingcdos 

quos rei idoneos certaeque fidei noscat aditurum 
inihique adeo praeparaturum, ut jam omnia expe- 
dite sim reperturus. Nominavit autem aliquos ac, 
quod mirabar, plane cum dn. Hitzlero eosdem, ut 
apparuerit, optime illis inter se convenire. Ita au- 
tem in se hoc negotium suscepit, ut quamvis ar- 
il u is tractationibus implicatus cum de sum ma ve- 
lut rei deliberandum decernendumque esset, quasi 
hoc unum ageret, multum et temporis et laboris 
ei impendent. 

Adiit ergo primum omnium generosum dn. Bar- 
tholomaeum Dietrichsteinium summae autoritatis et 
acutissimi judicii virum, qui et gratulatus est ec- 
clesiis de religiosa principis Wiirtemberg. provi- 
sione, et ut ea amicis quos hinc inde haberet nu- 
nierosos innotesceret, operam suam est pollici- 
tus. hide quam ipse a Calviniana curios ita to ab- 
horreat, quam Lutheranam simplicitatem contra in- 
sidia tores defensam velit, exemplo quam verbis te- 
stari gestiens, et animose captiunculis se opposuit? 
et aliis hoe ipso praeivit meque monuit, pergerem 
principis mei religiosam libertatem aliis insinuare, 
quae non nisi in praeclaruin multarum animarum 
commodum redundar'e posset. Se etiam memorem 
tantae in tempore oblationis banc prae reliquis re- 
: gionis officinam et honoraturum et amaturum, quae 
t annis locisque, tanto etiam munere operarum 
clesiasticarum felicitatem et sinceritatem probasset. 
Postea idem cum generoso dn. Carolo Joergero 
viro multiplicibus fortunae ornamentis decoro actum, 

qui ut i«e ad se vocatum audivit, maximas egit 
gratias turn ill. principi pro laudabili in ecclesias 
Austriacas affectu ac de se etiam in hoc negotio, 
honestissinio judicio, turn ecclesiae et Wiirtember- 
gicae pro indefessa ilia sincerioris religionis pro- 
curatione, quae sane hoc tempore quo Calviniani 
mirifice se efferant et post varias mussitationes pleno 
ore minitentur, valde necessaria sit. Curaturum igi- 
tur, ut quam hucusque inter suos religionem so- 
nare voluerit quamque ipse a parentibus acceptam 
cordi impresserit, eandem et omnibus iis quibus 
Antichristi carceribus exire contingat, propinet et 
amicis propinquisve suis hanc exoptatam principis 
oblationem offerat, quam jam ante sciat magnis de- 
sideriis et gratitudine amplexuros. Oravit etiam 
obnixe ill. principem, ut cum se olim inter fide- 
liores ministros receptum fuisse meminerit, de ea- 
dem sua fide et obsequio ad sanguinem usque porro 
quam certissimus esse velit. 

Inde ventum ad nobiliss. virum dn. Ortholfum 
Geimann hoc tempore nomine equitum ordinarium; 
is quo est in religionem sanctiorem ferventiore stu- 
dio, quo a griphis Calvinianis alienior, eo prolixius 
ill. principis praeclaram mentem collaudavit et co- 
natus suos omnes in ea adjuvanda passimque com- 
municanda promptius addixit. Nempe coelitus dfl£ 
lapsum hoc consilium, quod Calvinianis jam prpr^ * 
pemodum paeana canentibus frena injiciat, et timi- 
diores verae religionis asseclas tanti principis in- 
terventu et solamine erigat. Potuisse jam trepidare 

oh praegrandes Germaniae motus, qui principum 
aiiimos a religionis cura ad terrarum defensiones 
avocare possint*). Sed superesse qui vigilet tanti 
jam olini in ecclesias varias meriti ac haeredita- 
riae beneficentiae heroem, id non nisi gratissimo 
erga Deum animo agnoscendum esse. Simul etiani 
offerebat, quae hinc inde inter partes agerentur, 
cum ill, principe communicare, sed quod postea in 
dn. Zachariam Langjahr ordinum ad Prr. Noriber- 
gae conjunctos legatum rejectum est. 

Interim etiam mihi a solicito et sagacissimo dn. Ho- 
henfeldero conciliatus erat generosus dn. Weickar- 
das baro Polheimius 86 ) variarum rerum usu illustris 
ac jam honorifica ad serenissimumAlbertum Austriae 
archiducem legatione perfunctus. Huic visum etiam 
dn. Hitzlorum meeum vocare atque simul nostris col- 
loquiis generosum dn. fratrem Georgium Achatium 
adhibere|m|, ubi me aliquanto prolixius explicui viri- 
que tantopere experti consilium expetivi. Longum 
esset recitare, quam ill. principis in afflictiores eccle- 
sias benignitatem extulerit ejusdemque theologorum 
voluntatem juvandique studium approbarit. 

Nam dum intra lares a subdolis aliquibus impetan- 
tur 8i ), dubium non esse, quin id audentius sint alibi 
facturi, si fortuna uspiam arrideat. Sed omnino pau- 
ciores esse, quam ut plenam victoriam sperare ausint, 
dum ii qui hue usque maximis periculis laboribusque 
ac quatuordecim tonnarum auri snmptibus religionem 

integriorem sartam tectamque servarint, supersint 
Inter quos suuni ac familiae nomen profiteri non du- 

bitet, paratus vel niorte contestari, quam ab utraque 

haeresi, pontificia et calviniana toto corde dissentiant. 

Sod tamen caute hoc negotium tractandum, neque 

exacerbandos maxinii alioquin ingenii homines, qui 

id fortasse ambiant, et*) offendantur, ac ad apertam 

suae mentis professionem adigantur. Retentos hue 

usque in officio pastores , paedagogos et quibuscun- 

que religionis disseminatio concredita, neque popu- 

lum vel juventutem ulla parte, quod ipse sciat, cor- 

ruptelis inquinatam esse. Caeterum cum apud vici- 

nos nova libertatis ccclesiasticae spes affulgeat, se 

omnibus quos hinc inde notos habeat mature adfutu- 

rum ac ill. principis numquam satis laudanduni pectus 

coinmendaturum, atque omnino suam erga inclytam 

doiniim NViirt^mbergieani devotionem et hie et ubi- 

cunque liceat j>lenis officiis commonstraturuin. 

Hunc excepit dn. Hitzlerus, cumque ecclesiae 

Super - Anisanae puritatis ad ununi alterumque 

ciaudieantem usque egregium testimonium dedisset, 

censuit e re ecclesiarum reformandarum videri, si 

aliqui pietate et eruditionc ornati ministri juvenes- 

que in praeeinctu stent atque interea inter proce- 

res sub alio praetextu dispersi ad quamcunque oc- 

casionem depronii possint. Non enim relinqaen- 



dam Calvinianis vel tantillam nioram, qua sint ad 
suos obtrudendos usuri, quorum ea sit versatilis 
natura, ut aliquandiu veriorem religionom simulare 

*) Conj.: ut offendantur 

verbisque et ceremoniis exprimere non dubitent. Id 
consilii et laudavit baro Polheimius et quicquid ab 
ipso exigi possit suo et fratris nomine promisit 
paratumque se ostendit idem aliis proceribus sug- 
gerere ac oinnino rem christianam strenue procu- 
rare. Snbjecit postea quam duriter hue usque cum 
iis actum, quam pacta omnia dissoluta sint, quam 
jam etiam ambigua verba ex Belgio retulerit. Sed 
Deo hactenus fretos adjutosque omnia pertulisse 
atque banc ecclesiae faciem multo sudore et im- 
pensis sustinuisse, quae alibi etiam inter flores et 
pacem probari possit. Denique precibus ecclesiae 
ac protectioni Dei se uterque fratrum concredunt 
ac nos summa benevolentia dimittunt Exinde dn. 
Hohenfelderi consilio adire visum nobiliss. viruni 
dn. Jacobum Staenglin, cujus quondam filiuni dn. 
Job. Erhardum in Italiam conduxeram, quod et re- 
ligionis certioris nomine optime audiret et terras 
suas ttohemis vicinas haberet. Quem ut salutavi 
gavisus est se ab ecclesia Wiirtembergica ejusque 
principe eo loco haberi, ut religionis quam colat 
ametque propagationein adjuvet. Id se jam ante 
debere et Deo et coetui christiano, at nunc denuo 
petenti principi, cujus inusitatam*) in amplificandum 
Christi regnum pro summa lege accipiat. Bohemo- 
rum periculum suum etiam fuisse cessisseque ad 
tempus impetui; nunc rebus mitigatis nihil magis 
optare, quam ut quos veriorem libertatem aspirare 

noscat, principis munificentiam opportune arripiant. 
Cujus se monitorem simulatoremque *) fore tarn 
libenti aiiimo polliceatur, quam tantae famae virtu- 
ttimque principi placere, ac studia sua eeleberriinis 
theologis Wiirtembergicis approbare contendat. 

Idem cum nobiliss. viris dn. Paulo Geimann, dn. 
Ottoue Hohenfeldero, magni nominis et aut| h | oritatis 
proceribus actum, de quorum approbatione eo mi- 
nus ambigendum fuit, quod et confessioni Augusta- 
nae ex animo subscribant et Wiirttembergiam velut 
alteram patriam suam etiamnum agnoscant, sed etiam 
opt. principi parate obsequio in tarn pia causa se 
conjungant, unde per se quisque hoc apud princi- 
pem loco haberi petierunt, quo homines evangelicae 
veritatis avidos Wiirttembergicae ecclesiae observan- 
tes et ad quodvis laudabile officium praestandum 
paratos rej)onat. Super| er]at inferior Austria, quam 
etiam adireni, ac in ea diu mihi desideratissimum 
patronum generosum du. Georg. Achatium Enencke- 
lium baroncm Hoheneccium salutarem: sed cum 
belli 87 ) vis circa Vienuam irrueret atque ob id 
proceres Ilornae 88 ) convenissent, facta jam ad Vien- 
uam strage, ac viis ob transfugas milites minus se- 
curis, denique imminente hyeme subsistere ac re- 
ditum maturare necessum fuit. Sed et huic incom- 
modo Deus remedium invenit inopinatum. Nobi- 
lissimus ac varia eruditione linguarumque peritia 
iustructissimus vir dn. Michael Zeller ad ordinum 



*) Cod. A.: stimulatoremque. 

Super-Anisanorum conventum cuni dn. barone Star- 
renbergio ex inferiore Austria legatus missus, nbi 
me adesse quern dn. Enenckelii commendatione 
amaverat cognovit, sponte novae amicitiae pararios 
ct interpretes quaesivit meque facile obtinuit sibique 
devinxit. Cumque mihi benefacere et affectum con- 
testari ambiret, ego nihil inajus exigendum duxi, 
quani uieam commissionem acceptis simul ad dn. 
Enenckelium ea de re literis in se reciperet ejus- 
que sub silentio et fide industriam suam qua ex- 
cellit pietatemque rarissimam addiceret. Quod et 
libenter admisit, et plenis promissis ad suos rediit 
mihique ex tot benevolentiae speciminibus spem fir- 
mam fecit non ]>otuisse aptiorem negotio diligen- 
tioremque exorari. 

Quod reliquum erat, id omne in dn. Ilitzlerum 
cujus in ecclesiam Austriaram merita proceres cer- 
tatim collaudabant, rejeci, cujus prudentia, soler- 
tia, vigilantia et taciturnitas tautae sunt, ut huic rei 
natae atque in unum hominem maximo implicatae 
ecclesiae bono a Deo collatae merito dicantur. Is 
animorum lenocinia edoctus et ingeniis Austriacis 
conveniens caetera Wiirttembergicae institutionis te- 
nacissimus praeceptorumque suorum observantissi- 
mus, nihil omnino intermisit nec intermittet porro 
quod ad eludendos Calvinianos laqueos servandam- 
que Lutheranam innocentiam candoremve faciat. Huic 
itaque valedicto actisque pro amico hospitio gratiis, 
Weidenholzium dn. Hohenfelderi sedem contendo, 
filiumque suum Elirenreichium maxima mihi confi- 

dentia eoncreditum faustis omnibus*) recipio, ac feli- 
cissimo itinere hue usque 12. diebus eonduco 89 ), 
tristi Jicet hujus gaudii eventu, quam biennio post 
Flore juventutis expressi 90 ). 

Antequam Vaihinga excederein, Tubingae diem 
obiit Ilenricus Wellingius 27. Jan. 1620. Latini stili 
in me formator exquisitus et sedulus, qui quanti 
adolescentem fecerit, vel haec inseriptio citra invi- 
diam testatnr: V. M. L. Mei e multis carissimi af- 
finis Johan. Valentini Andreae, Johannis filii pupilli, 
Jacob. Andreani nepotis, ingeniosissimi adolescentis 
et paternarum avitarumque laudum aemuli et se- 
etatoris felicissimi, amicorum albo hanc memorem 
amoris notam infero M. Henricus Wellingius latina- 
mm literarum in Tubingensi academia professor 
24. Jan. 1603. 

Postea adultiorem infinitis et hospitalitatis et in- 
formationis etiam opportuni subsidii beneficiis adeo 
sibi devinxit, ut Qui praeceptorum plura humanita- 
tis studia debeani non inveniam, ac proinde virum 
ut de re literaria et sua patria Tubinga, ita me 
praeclarissime meritum singularem memoriae tabel- 
lam grata , mente suspendam. Hie terminus esto 
Vaihingensis sexennii, quod si loci amoenitatem et 
fertilitatem turn aetatis meae vigorem spectes, veris 
et aestatis interstitium dici debuisset; sed hinc ci- 
vium discordia, inde morum corruptione, turn fre- 
quenti mea vexatione, denique diris illis iteratis in- 

ccndiis adeo id plenum amaritudinis fuit, ut praecox 
etiam senium accelerant et intempestivos canos pro- 
duxerit. Dumque animo reputo, quam minus mihi 
facilis ac aliis vita fluxerit, quam variis vicissitudi- 
nibus secus quam plerisque intercisa, dolere possem 
duriorem in patria mea sorteni, nisi me pleruinque 
exterorum humanitas sublevasset, ut peregrinus domi 
foris patriam et penates invenisse mihi videar et 
Deo qui mirabiliter suos ducit ingentes debere gra- 
tias merito libens profitear. 

DECENNIUM CALVENSE PRIMUM. 

Vaihingae tandem ereptus Calvam translates sum, 
urbem ad Nagolthum sitam, commerciis ex lanifi- 
cio nobilem, humanitate et concordia civium illi plane 
contrariam. Cujus ecclesiae cum me 5. Martii sti- 
tissem , l k 2. verba faciente reverendo dn. Paulo Ruc- 
cero abbate Ilirsaugiensi nunquam sine observan- 
tia mihi nominando admotus sum, postquam etiam 
ante familiam illuc tentii admodum paratu non sine 
ludibrio transtulissem. Ubi prima cura fuit deces- 
sorum maxime Joh. Esthoveri magno proventu per 
quadraginta circiter annos agrum domini excolentis 
vestigia retro legere, et quae in aliis desiderassem 
nunc ipse pro re Christiana conari. Quam ob rem 
cum cives meos ad Argentinensem mercatum ab- 
euntes essem comitatus, captata occasione multa de 
rerum in melius mutandartim rationibus contuli et 
paratissimos juxta aptissimosque supra spem etiam 
reperi. Cui cum accessisset collega M. Erhardus 
Machtolpbus vir candidus et serio zelo flagrans. 

nihil facilius fuit, quam hoc fido et individuo socio 
quidvis laudabile conari. Interea incidit vexatio non- 
nullis civibus iisque melioris notae a Jacobo Best- 
lino loci praefecto per invidiam et calumniam pa- 
rata, qua malae fidei et corruptae monetae accusa- 
bantur, non sine summa principis ita per intimos 
suos persuasi indignatione. Quam cum pariter ex 
inquisitoris in hanc rem dati D. Wilhelmi Bidembachii 
communicatione, et ipsius delatoris arcanis futilem 
intellexissem , non intermisi, apud optimos quosque 
culpam hanc elevare et amoliri dedecus; nec ultra 
turn fui progressus. Sub id tempus de exornanda 
simul amplificandaque sacra aede primum delibera- 
tum, paratis ad id impensis et icone lignea, a quo *) 
tamen senatus se excusavit. Itaque ad juventutis 
cultum conversus, instituto puerili examine longe 
quam antehac exactiore, et suppeditatis Quaestio- 
nibus Catecheticis, quae typis exscriptae sunt, cuni 
jam prata Christi vernarent, non diu abfuit a ca- 
lumnia tempestas; quae postquam livore suo me 
aliquandiu exercuisset, ubi tandem evanuit, longum 
tamen et acerbum sui sensum post se reliquit. Erat 
turn in convictu meo praeter Ehrenricum, Wolfgang 
Michael, Michaelis Zelleri equitis Austrii exulis filius, 
et M. Matthias Gigerus Basileensis, cum famulitio 
omnes numero circiter duodenario. Et Gigerus qui- 
dem ex mutuis nostris colloquiis religioni patriae 
sponte renunciaverat, ac praeter hebraeae linguae 
institutionem, cujus occasione Johann. Buxtorfius 9 ') 

Celebris ille apud Basileenses quondam professor mihi 
conciliates est, doniesticae disciplinae curam sus- 
ceperat. Quo ad Ehrenrici patrem in Austriam ab- 
legate, superfuit collega Machtolphus efformandae 
nobilis pueritiae assecla, cum inopinato apoplexiae 
ictu domus mihi concussa et prostratus Ehrenricus 
est, unicum oeconomiae ornamentum, qua de re in 
lugubri libello fusius. Hunc autem annum plane 
funestum habui dilectissimorum mihi mortibus, quod 
18. Apr. ante sororium Sixtum Brauchium prae- 
fectum Heidenheimensem, et sequente 5. Nov. fra- 
trem Johannem Beilsteini pastorem, post sectio- 
nem infelicem dira morte, utriusque magno desi- 
derio relicto, amiserim; nec praeter luctum aliud 
actum, quam bibliothecae in usum civium colligen- 
dae, consilio quam successu hactenus feliciore, ini- 
tium factum est. Non praeteribo hie longaevi senis 
viri de re literaria et pietate praeclare merit i , Si- 
monis Goularti Sylvanectini in me propensionem. 
Qui cum opusculorum meorum magnam partem Gal- 
lice loquentem fecisset, aliis atque aliis stimulis, ne 
manum subtraherem, ab hoc anno ad 27. usque inci- 
tavit. Sequenti anno malorum I lias terras nostras 
inundare coepit, initio a monetaria peste facto. Quod 
malum cum medicabile etiamnum crederetur, nec 
quicquam profligare ausus vel publico drama te im- 
petii ; sed rem majoris molis esse convictus, sic de- 
stiti, ut multis tamen innoxias manus ab hoc scelere 
continuerim, quammeam solicitudinem tenebrio quis- 
piam projectis in atrium chartis contumeliosissimis 
ultus est, quas solo contemptu vindicavi. Corrum- 

pebat etiairi gregem me urn turma militaris, quae 
paulo post ad Wimpinam deleta poenas dedit 92 ). Et 
flagellabant annonam Satanae licentiati, sc. quibus 
impunc pretia reruin confundere erat concessum, ne 
nunc quidem ad priscam aequitatem reducta. Quo 
taedioso tempore sancieudis civium amicitiis vaca- 
bam. Quibus cum Argentinenses nuper accessissent, 
quippe praeter Matthiam Berneggerum et Joach. 
Bockenhoferum amicos ante notos, ampliss. vir Pe- 
trus Storckius consul, D.Johann. Gissenius 93 ) theo- 
logiae professor, Elias Schadaeus 94 ) ad D. Nico- 
laum pastor et TheophilusDachtlerus secretions con- 
silii scriba me admiserant, mutuis literis me oble- 
ctabam et in amorem honestum pronus officio meo 
sedulo defiingebar. Hac etiam occasione cum Ja- 
nus Gruterus 96 ) vir celeberrimus alterum Flori- 
legii Langiani 96 ) tomum opus vastum adornaret, 
ejus laboriosa in classes distributio mihi contigit, 
si nullo alio, hoc certe insigni fructu, ut tanti viri 
amicitia et secuta familiaritas mlhi cesserit, quam 
literis et colloquiis qua summa humanitate fuit ille 
sedulo excoluit. Nec praetermittendus est Geor- 
gius a Windeck, qui cum post Austriae superioris 
cladem 97 ) Vaihingae lateret, cum fortuito congressu 
in virum incidissem, adeo animnm in me facile con- 
verts, ut in secretius colloquium accitum se ba- 
ronem ilium Tschernemblium tanta emditione et 
sagacitate famosum et nostrae tragoediae non mi- 
nimam personam prodiderit, ac ex in do literarum 
mecum reciprocatione solitudinis fallimentum quae- 

siverit. Quibus mcrito addo Jobum llartmannuui 
Enenkelium baroneni Hoheneccium, fratris Achacii 
(sumino mihi dolore abrepti) amicitiam successio- 
nis jure eruditissimis literis deposcentcni et exco- 
lentem; quae postquam in annum 1626. usque du- 
rasset, aeque dolenda niorte finita est. Denique 
et Balthasar baro Schrotenbachius politissimi in- 
genii exemplum, quani Argentinae familiaritatem ob- 
tulit, humanissimis literis continuavit. 

Caeterum majoris nionienti fuit, quod sub id 
tempus adversis casibus opponendum putavi, nempe 
collectam ex civibus meis Christianam societatem 
superiore anno delineatam , quae deposita argenti 
aliqua notabili sumnia in praesens pauperum indi- 
gentiae succurreret; in futurum vero, si res ita fer- 
ret, vel occurrentibus necessitatibus subveniret, vel 
posteris rectius prospiceret et una auiicitiae con- 
stantiam servaret moribusque deviis occurreret. Cu- 
jus fundamentis in pago Scherzich prope Argen- 
toratinn sub prandio jac^tis et in suburbano meo 
recollectis ac diductis, postquam Christophoms 
Demmlerus vir magni animi laudabile initium me- 
cum fecisset: secuti sunt alii atque alii, adeo lit 
hodie hoc sacrum depositum ad 16000. florenorum 
summam excreverit, cujus rationes mihi concredi- 
tas semper religiose habui auctioresque in annos 
reddidi, haud dubio, si eadem fide et alacritate post- 
hac continuetur 98 ), magno posteritatis commodo 
rei sacrae et literariae profuturum. Succedente anno 
22. circa pentecosten mater cum filia Anna vidua 

familiam hue transtulere, quibus sublevandis pro re 
ac supra rem etiam mcaui optima fide et indefesso 
studio adfui et aedium inearum hospitio hactenus 
habui. Caeterum totus hie annus operosus mihi 
fuit, initio dato Augiae stabulo purgando a Best- 
lino homine congerendis tantum divitiis per fas et 
nefas intento, successori Joh. Kiirnero relicto, qui 
vir recti studiosus socias mauus restituendae civilis 
diseiplinae libenter contulit. Sed et vir nobilis 
Jac. Bernh. Giiltlingius Teuffringae dominus prae- 
fecturain suam superiorem sedulo obibat et me sive 
haereditaria amieitia, sive suo impetu effusissitne 
amabat. Sin minutiora etiani scire non piget, vasa 
sacri usus ex stanneis argentea meis et devotorum 
impensis reddidi, nunquam magis quam recte factis 
invidiae, fato meo, obuoxius. Accessit aliud patien- 
tiae exercitium ex societatis cujusdam literariae et 
christianae olim coneeptae ideae cum fidis paucis- 
simis communicatae iniquiore interpretatione, quae 
et literas monitorias ad Austrios proceres, quos huic 
rei favere opinio erat, expressit, quae apud hujus 
plane ignaros importunae et ridiculae fuerunt. Eo- 
dein prope tempore cum armata manu Badensis 
terra principi Durlacensi eriperetur et majoris pe- 
riculi ab infecto*) milite metus esset, Thomas We- 
gelinus th. doctor, gymnasii Durlaceni rector post 
thermarum Cellensium usum ad me per mensem 
circiter secesserat, magno utique ex suavissima con- 

versatione beneficio meo, quod tamen sibi factum 
interpretatus et eleganti carmine et amicus Uteris 
Argentina, ubi paulo post sedem fixit") et ad an- 
num 1628. usque superfuit, subinde est testatus; 
ipsum carmen hoc est: 

Felices animae, quas jungit gratia Christi, 

Et pietatis amor, cana tenaxque fides. 
Hospitiique favor morumque modesta venustas, 

Et sine felle jocus, nec sine melle charis. 
Haec quia constringunt nos nostraque, candide frater, 

Calwigeri finis null us amoris erit. 

Interea exercuit me nonnulloruiri inhumanitas, 
qui decessoribus suis dissimiles cum ubique pugna- 
citatis laudem sectarentur, praeter Menzerianam igo ) 
infaustam litem Joh. Arndii jam ad coelites transla- 
te 0 ! ) beatos cineres acerbo calamo turbabant. Quod 
cum inter bonos moderatosque quosque nec mihi 
placuisset, implacabile odium incurri. Etsi vero ni- 
hil mihi cum ipsa Arndii causa, de qua tamen mi- 
tius sentiebam, commune erat, tantum alieno ma- 
xime tempore nos mutuum lacerare dolerem et ad 
pacem ecclesiae pertinere, ne cuivis proscribere 
fratrem nondum judicio damnatum liceret, putarem; 
tamen cum jam haeretici et infames audirent, quot- 
quot non insectarentur Arndium, et me aperte peti 
sentirem: ausus sum me explicare tribus Dialogis 
Theophili nomine inscriptis, quibus id agebam, ut 
orthodoxiam meam palam professus, tamen quam 
necessum foret Arndii exemplo ecclesiae solutis 
moribus deformatae succurrere, multis exponerem, 

quod tamen ut fervor turn erat, ne potius irrttaret 
quam sanaret, luci datum non est. 

Ita annus hie lue etiani populari, quae 233. no 
stros extinxit, noxius mi hi exactus, cui finem so- 
rorii D. Sebast. Hoeschii Aalensis medici mors 
8. Decembr. imposuit. Hunc secutus 23. magis otio- 
sus, uec aiiquo iu ecclesiam opere notabilis, Mach- 
tolphum mihi transtulit et M. Casparum Seemannum 
Weiblingensem substituit, non minus fidum et in- 
dustrium, qui decessoris vestigiis insistens prae- 
claram et ipse rebus emendandis opem mihi con- 
tulit. Nee aliud hujus anni notatu dignum memini, 
tan turn cum Joh. Erhardo Cellio Esslingae imperia- 
lis pastore, cum quo arcta mihi multorum anno- 
rum familiaritas fuit, querelas de ecclesiae inclina- 
tione commutasse, quam ille qua erat sagacitate 
dudum praevidit et quemque suo loco distinere 
potius, quam invalescentem publico prohibere posse 
censuit. Anno 24. currente actio contra cives meos 
recruduit, ea nonnullorum qui principis facilitate 
abutebantur animi impotentia, ut nihil auditis sup- 
plicibus mulcta 17670 fl. imperata sit. De quorum 
innocentia cum melius vel sperarem, vel certis in- 
diciis mihi coustaret, coepi ab omni humana ope 
dejectos apud virum plane nobilissimum Benjamin 
num Buwinghausium Walmerodium in principis gra- 
tia florentem, cujus conveniendi facultas ex vicinia 
erat 102 ), primum verbis, ac cum vix aliquid per- 
suasissem, etiam Uteris excusare, ita ex composito 
constructis, ut principi legendas porrigere possit, 

quarum summa erat, ne inauditos, ut quererentur, 
subditos suos ex levis hominis delatione perderet, 
sed rem omnem certius per minus obnoxios viros 
exploraret. Quod ipse quidem princeps clementer 
intuitus ac ut res ampliaretur ac a vi interim ab- 
stineretur, passus est; sed qui sub leonina pelle 
latitabant, diro me fulmine quasi obsequii turba- 
torem et aliena invadentem percusserunt , nec mi- 
nus tamen ulteriorem rei indaginem ferre coacti 
sunt. Quae cum a cordatis et integris viris esset 
facta, omni tandem metu et injuria cives liberavit, 
qui post Deum principisque innocentissimi indul- 
gentiam, meo ausui (qui a Gorgonis capite nihil 
retrocedebat) plurimam servatae famae et rei gra- 
tiam deberi agnoverunt et palam sunt professi. Eo- 
dem anno Noribergam occasione nuptiarum sororii 
D. Balthasaris Simonii medici 8. Junii excurreram 
visendae urbis Mercurialis studio. Quam dum obi- 
ter lustro, meliore fato quam pro spe mea in Pau- 
lum Piggelium D. Laurentii, et Johannem Sauber- 
tum D. Mariae pastores, turn Christophorum Leib- 
nizium D. Sebaldi diaconum, et Joh. Schnerrerum 
provincialem scribam, praeter alios virtute ac no- 
bilitate conspicuos incidi, quorum amicitiam brevi 
momento contractam nulla aetas delebit, nulla ae- 
quabit vitae alia suavitas; ac Schnerreri quidem et 
Piggelii consuetudo brevior fuit, illo 1625. Johan- 
nis die, hoc postridie Cal. Febr. 1628. acerbo vul- 
nere meo extinctis ; caeterorum ut quam diutissime 
duret, Christus faxit. Hoc etiam cum nondum de- 

ferbuissent censores mei, Apologia breviore inno- 
centiam meam asserui, cujus is usus fuit, ut qui- 
bus de ea abunde constabat, supervacuam et an- 
xiam nimis censerent; quibus livor pectus obsede- 
rat, ne in gratiam redire cogerentur aut fateri in- 
humanitatem , aures obturare et oculos claudere, 
quam christiani officii meminisse maluerint. Caete- 
rura, quod solenne mihi, ea invidia gratiam peperit 
atque apud 111. religiosissimam principem Ursulam 
Dorotheam 1 03 ) viduam Wiirttembergicam. Quae 
cum thermisCellensibus inHirsaugiensi coenobio ute- 
retur, me aliquoties accivit et, probata aequanimitate 
dissipatisque calumniae nebulis, multis de rebus se- 
crete consuluit ac exinde in aula sua frequenter 
exceptum comiter habuit. Nec inutilem ministrum 
habuisse clementiae plenis literis et muneribus non 
semel testata est. Cujus aulae magistram Annam 
Mariam Stimmeliam viduam nobilem ut bene de 
me meritis annumerem, rara pietate et virili pru- 
dentia meruit. Ex Giiltlingia gente prognata et ob 
id facilius, inde hospitio apud nos sumpto, arctius 
mihi conciliata. Natus mihi hoc anno est Ehren- 
reich 10. Julii; ex liberis infelicissimus, cujus ab in- 
cunabulis ratio turbata, apoplexiae accessu destructa 
plane est: crux domus coelo data et speculum ar- 
bitrii divini, quod revereri semper deceat. Annus 
1625. inter auspicatiores mihi numerandus Guilhelm. 
Ludovicum Freibergium baronem , Oepfingae et 
Stauffeneccii dominum mihi conciliavit, ac proinde 
ecclesiae nostrae reconciliavit. Cum enim is ther- 

mis Cellensibus uteretur ac suam amicitiani sponte 
offerret, caetera humanissimus, sed Schwenckfeldia- 
nis erroribus immersus ac cum iis luctans, viam 
mutuis colloquiis ac scriptionibus aperuit, quibus 
propitio Christo eo profectum est, ut opinionibus dc 
nobis sinistre conceptis liber et nugarum Schwenck- 
feldianarum pertaesus se nobis serio addixerit et 
fidem suam multis praeclaris speciminibus hactenus 
probarit, me vero exinde, quod ambitiosum non 
sit, velut patrem suum spiritualem perhumaniter co- 
luerit. Sopita monetaria peste, quae me etiam 800. 
circiter florenis emunxit, et restitutis utcunque re- 
rum pretiis, cum nihilominus rerum omnium penu- 
ria tenuiores laborarent; primum mendicabulis om- 
nia compita scatere, dein posita verecundia cives 
etiam immisceri iis, et ociosissimus juxta flagitiosis- 
simusque quisque panem alienum poscere. Cum id 
oneris paucioribus tanttim incumberet, nec ei fe- 
rendo essent, coepi de aequioribus rationibus co- 
gitare, quibus alimoniae egentium civium prospi- 
ceretur, et ignavi fuci abigerentur. Itaque vix tan- 
dem persuasi, ut collecta ex civibus stipe tenuiorum 
liberi in xenodochio bis die pascerentur, effoetis et 
aegris domi eleemosyna porrigeretur et qui scholae 
aut opificio idonei essent persoluto didactro eo 
admoverentur. Nec ultra cum plura pertentarem 
progredi turn licuit, invito plerumque ad saniora 
consilia senatu et civium rectius consultorum 
promptitudinem avertente. 

Ineuute 1626. anno, ut simpliciorum devotioni 

succurrerem , Christophori Vischeri expl i cat i ones 
evangeliorum et epistolarum dominicalium pueriles, 
quarum usum olim domi expertus erain, recudi cu- 
ravi magno exemplarium numero in urbem intro- 
ducto et viliori divendito. Quarum ad normam etiam 
per biennium sermones ad populum formavi, sic ut 
ex libellis suis domum reversis repetere summam 
rei et ruminare cuivis in proclivi fuerit. Aestate 
vero incalescente, morbo ex aeris intemperie con- 
tracto, prostratus aliquantisper, ac post 15. sanita- 
tis continuatae annos priinum graviter decubui, fri- 
gore molesto subter cranium et articulorum cru- 
ciatu vexatus. Ex quo convalescens vix sero aeris 
temperatioris, nullius tamen constrictions patiens, 
munire caput et cervicem diu coactus fui. Sub id 
temporis Joh. Walter Scher, puer nobilis meae cu- 
rae traditus, post convictus annum ad matrem (cui 
ob |id| diversam religionem ereptus erat) Caesaris 
imperio rediit. Hoc etiam anno ad nos ex Austria 
exul secessit Lud. Hohenfelderus Weidenholzii do- 
minus, jam ante a me honorifice nominatus, et li- 
bertati christianae omnibus bonis suis posthabitis 
domicilium Esslingae fixit, quern solaminibus et fidis 
obsequiis erigere, beneficiorum memor in magna fe- 
licitatis parte duxi et non ingratara ipsi operam 
meam testibus elegantissimis literis, quarum ille ar- 
tifex diversis ad me linguis subinde dabat, intellexi. 
Cum his etiam annis ea esset annonae caritas, ut 
passim cohortes non mendicabulorum , S£d familia- 
rum fame expulsarum, turn patria extorrium obam- 

bularent et civiuin sedes*) obsiderent, magna cura 
et difficili efformatione id effeci, ut publica stipes 
viritim colligeretur, quae et civium necessitati suc- 
curreret et advenas tolerabili viatico promo veret. 
Cujus etsi vix tandem impetrati consilii is proven- 
tus fuit, ut ab hoc tempore usque ad 31 quo ex- 
piravit annum, ultra centies decies mille indigeu- 
tium paverit, juverit atque transroiserit, baud con- 
temnendo ad posteros exemplo, quantum conferri 
ab exigua civium manu possit, si omnes in cari- 
tatem christianam conspirent et rusticam illam te- 
nacitatem (quae multorum fores claudit) abigere 
indefesso studio contendant. 

Qui secutus est annus 1627. cum sequenti pro- 
pemodum totus aedis sacrae majoris turn minoris 
etiam in hospitali structurae et exornationi itnpen- 
sus est, cum ilia et angustior et minus commodis 
sedilibus distorta esset, haec plane destructa et 
situ squalido jaceret. Utrumque majore invidia quam 
quae debebatur gratia factum est, cum nullis rei- 
publ. impensis, sed civiuin eorumque perpaucorum 
liberali collecta manu res omnis conficeretur, nec 
diversa sentientibus et praeter architectonicos artem 
imperantibus satisfied undique posset. Quo in ne- 
gotio nunquam tacenda est Christophori Demmleri 
munificentia, cujus sumptibus prope dimidium rei 
effectum, constantia vero invidiae virus suppressum 
est. Sane praeter elegantes picturas, quae 800. cir- 

citer florenis stetere, locus 1000 hominum capacior 
redditiis est, hospitalis vero sacellum habendis (quod 
nunquam erat) concionibus aptatum. Cujus officii 
quod 4000. florenis collatum est cum praesens ri- 
gida aetas neget, posteritas solvet gramma*). Sau- 
berti hoc numerale est: KaLVVensI teMpLo DeVs 
Ipse est faVtor et A Vtor ; quod lapidi incisum anni 
memoriam retinebit. Artifices adhibui Jacobum Spieg- 
lerum et Leonhardum Hagium pictores, quorum ille 
hoc aevo excelhiit; Michael em Strobelium statua- 
riuni, Jacobum Stahl scriniarium et Georgium Hand- 
mannum latomum, quos posteros nescire nolui, sed 
etiaui si qua continuandi operis lubido succedat, 
iconas quas hodie modellos vocant absolutae structu- 
rae ex ligno fabrefactae propenso studio reliqui. 
Hoc anno natus Waremundus raeus 21. Nov., se- 
quenti 6. Febr. in veriorem patriam rediit. 

Proximus ab hoc annus excursione Noribergica 
altera mihi notabilis est, quae et Sauberto meo me 
reddidit et Wolffgangum Jacobum Poemerum, Jobum 
Christophorum Cressium atque incomparabilem ami- 
cum Conradum Baierum patricios magis conciliavit. 
Veni illucAprili mense et per septimanam substiti, 
counter et munifice ab urbis aliquot primoribus, ex 
quibus Christophorum Furerum et Georgium Chri- 
stophorum Volckamerum non nominare nefas, habi- 
tus. Quam ob rem cum inscriptione Peregrinationis 
Ecclesiae incluto senatui gratias publice agerem, 



*) Cod. A. B. et a.: gratiam. 



110 



Liber III. 1620 -16110. 



novo munere obstricttis imparem me solvendo esse 
fateri coactus sum. Inspexi turn obiter Altorffense 
Athenaeum, cujus rector et senatus, praeter vo- 
luptatem desiderati tot eruditione celebrium intui- 
tus, lauto convivio in Joh. Gerhardi Frauenburgii 
j. c. aedibus perpetuam memoriam sancivit, hospes 
etiam amico foedere et literario commercio ad mor- 
tem, quae 1630. secuta usque obsignavit. Peperit 
haec expatiatio, cui Saubertus et Baierus comites 
fuere, Verae Unionis specimen Baiero sacrum, et 
Danielis Schwenteri l04 ) viri ingeniosissimi ex Sau- 
berti commendatione absentis licet notitiam. Reditus 
etiam Onolspachii Laurentium Laelium theologutn et 
Kreilsheimii superintendentem conciliavit. Sequens 
Julius propemodum mihi lethalis fuit febri ardenti 
Stuttgardiae correpto etlectica domum aegre revecto. 
Hanc abegit fons acidus Tainacensis plurimorum 
admiration e, mea perpetua gratitudine, quam hujus 
salubritatis Deo datori debeo. Convalui post tri- 
mestre, languore tamen ad pleraque munia tarda- 
tus, qui ingenii et virium aciem plurimum hebetavit. 
Coepit etiam hoc anno amicitia cum Johanne Ger- 
hardo 10 *) theologo hujus aevi facile principe, inter 
auspicia mihi numeranda, quod vir theoria pariter 
et praxi consummatissimus desideria et studia mea 
emendandae rei christianae adeo aspernatus non sit, 
ut eodem spiritu iisdemque votis et meliorem men- 
tern nostris precari et licentiae colluviem detestari 
minime dubitarit, secus quam ii, quibus omne de- 
votum suspirium suspectum est, nec quicquam nisi 

gladiatorium oleat, sapit. Certe uti religion i no- 
strae nihil deest, ita disciplinae pleraque absunt, 
quod Gerhardus me cum fateri et deplorare nun- 
quam desiit, familiaribus id epistolis eruditissimis 
persaepe testatus. Quae cum incendio miiii magno 
meo dolore perierint, quod unum ab arnica manu 
superest mutui consensus indicium, dono datae pri- 
mae partis confessionis catholicae 1 0 6 ) inscriptio hie 
sufficiat quae sic habet: 

Admodum reverendo, clariss. et excellentissimo 
viro dno. Johanni Valentino Andreae theologo exi- 
raio de universa Christi ecclesia praeclare merito, ec- 
clesiae Calvensis in ducatu Wiirtemb. antistiti et 
reliquarum illius dioeceseos ecclesiarum superintend, 
vigtlantissimo, dno. fautori amico et in Christo fra- 
tri suo plur. dilecto et bonorando mittit 

Johannes Gerhardus D. 

Qui decadent hanc claudat 29. nulla propenio- 
dum re memorabili transmissus est nisi quod Ar- 
gentinam amicorum causa non sine foenore revisi; 
nam cum vel solius Matth. Berneggeri 1 07 ) V. C. 
cum quo jam diu arcta mihi amicitia est nomine 
illuc ivissem; addidit is amicorum nobile par Joh. 
Schmidium 1 0 8 ) et Joh. Georgium Dorschaeum 109 ) 
theologos insignes ac ilium quidem pro Dei domo 
zelotem , ac qui animi in me propensionem in exe- 
quiis Wegelianis 1 1 °) palam testari non erubuit. 
Sed et academiae rector Froereisius cum aliquibus 
insignioris notae professoribus convivio liberali co- 
miter habuit. Denique et urbis consul Joh. Helle- 

rus 1 1 1 ) vir Uteris et probitate primus, sponte ami- 
citiain, quam coenae suae hilaritate testatus est de- 
tulit et cordatis interea Uteris continuavit. Samuel 
vero Glonerus 112 ) poeta elegantissimus, quern pri- 
dem absens amicitiae impetum conceperat, praesens 
totum effudit et omni officio testatum esse voluit. 
Cumque hie annus plurimos patria extorres faceret 
ac inprimis ecclesiae ministris esset ob difficiles re- 
ceptus durissimus, ausus sum ColJoquio trigemino 
nos conversionis, constantiae et condolentiae serio 
admonere, non aspernando alicubi fructu, ubi ho- 
spitia exulibus sive liberiora sive faciliora impe- 
trata sunt. Amicitiae monumentum Saubertus vo- 
luit 3. dodecadis emblematum inscriptionem quae ut 
ingenio pollent, ita haud dubio fidem apud specta- 
tors conjunctionis nostrae invenient Pari censu 
habeo Dauielis Senerti 1 1 3 ) medici orbe Celebris 
benevolentiam, quam (rarum hoc) causae christianae 
studium peperit, literarum commercium fovit hacte- 
nus et porro continuabit. Nec minus debeo Phi- 
lippi Heinhoveri viri Augustae nobilis facilitati, qua 
et officiosum meum affectum admisit et suum in me 
studium ipso opere prodidit. 

Atque hie finis decennii hujus esto inter varios 
agones maxime vero ecclesiae meae efformationem 
decursi. Quod etsi absque sudore mihi non stetit, 
haud tamen molestum sed varia voluptate Christiana 
delibutum et vitae meae prope commodissimum di- 
xerim. Collegas 1 1 4 ) habui sibi succedaneos qua- 
tuor, omnes praeclarae in ecclesiam operae, erudi- 

tionis singularis, moribus probatis mihique con- 
junctissimos, Erh. Machtolpli., Caspar Seemann, Jo- 
liann. Bernhard. Wagner et Zachariam Greins prae- 
fectos tres, Jacob. Bestlinum urbis pestem, Job. Kiir- 
nerum recti studiosum et Christophoruni iMajerum. 
Commendavi ecclesiis 23 ministros. Fautores et ma- 
nuductores ex vicino Hirsaugiensi coenobio fuere: 
Job. Huzelin, Paulus Ruccerus et Albertus Bauhof 
abbates, ex quibus illis suprema*) dixi, Ruccerum 
etiain ut alterum patrem omni vita lugebo. Ex 
proceribus Philippus baro Limpurgius, Joh. Hen- 
ricus ab Offenburg praeter eos quos jam dixi ac 
quem nunquam sine hoi ore nominavero, Benjamin 
Buwinghausius Walmerodius, vir maximi usus, pro- 
pensione sua plurinium sublevarunt; denique cum 
exteris negociatio literaria tempus transmisit, ut qui 
annonae flagellis, nionetaria profusione**), lue po- 
pulari et belli tempestate funesti essent anni, pa- 
rand is excolendisque amicitiis tralisigerentur , quae 
supra spem variae ac saepe praeter expectationem 
Lutetiis, Geneva, Basilea, Argentorato, Heidelberga, 
W'ormatia, Colonia, Luneburgo, Cellis, Rostochio, 
Gedano, Stralsundio, Lesna Poloniae, Witteberga, 
Lipsia, Hildesia, Jena, Lincio, Vienna, Augusta, 
Noriberga, Altorffio obtigere et temporis acerbita- 
tem mitigavere. Quibus animi recreamentis inter- 
posui honestam ex picturarum elegantiis et artifi- 



*) Cod. A. B. et a.: suprema verba. 
**) Cod. A. et B. : confusione. 

cum ingeniosis partibus recreationem , maxime cum 
ad hanc liberalem voluptatem Noriberga Minervae 
quasi sedes, qua ampliss. senatus spectabili munere, 
qua civium nobiliorum promptitudine conferret, ex 
quibus Johannis im Hoff senioris donum iconts Dei- 
parae Virginis maim Alberti Diireri pictorum prin- 
cipis factae, facile em i net nullo auro contra aesti- 
rnandum. Succedit Christophori Fiirlegeri liberali- 
tas ; accessit denique illust baronis Eberhardi dyna 
stae Ruptspolctani nobile honorarium, quo Pauli 
conversioneni Johann. Holbein et ipse summus olim 
artifex expressit. Quibus praeter variam aliam in- 
dnstriani mechanicam et matheseos fabricas , musaei 
supellectilem supplevi et quas venationi alii aut 
aucupio horas fortasse non illiberaliter impendt 
Id vero omnium primum et unum me coxit, si qua 
ratione juvari res Christiana et morum innocentia 
doctrinae puritati conjungi possit. Cui studio re- 
formatae in Galliis ecclesiae ac inprimis Geneven- 
sis stimulum addidit. Quo nomine passim meiioris 
notae inclamare visum est; sed cum plerique intra 
vote et consensum subsisterent et compedibus us- 

■ 

dem quibus ego devincti haererent, in meae eccle- 
siae curam totus incubui: hoc difficilior habitus, quod 
quae alii pastores et episcopi admitterent et pro- 
barent etiam, ego convellerem, increparem aut sane 
in dubium vocarem. Non tamen inanis haec om- 
nis opera fuit, cujus sensum posterior aetas testa- 
bitur, praesens sane*) nisi cum impietatis patro- 

•) Cod. A. B. et a,, sane non. 

cinio pa lan i improbare ansa non est. Sic itaque 
hactenus docui, sic vixi, sic mini concrediti colle- 
gii viginti unum socios voce et exemplo conduxi, 
ut nec ejus gloriam (quam uni Deo deberi profi- 
teor) affectem et debito meo plurimum adhuc deesse 
dolens agnoscam, nec tamen in ecclesiae Christi 
intuitu et poenitere laboris et pudere officii debeat. 

Libet nunc velut per saturam recensere, quorum 
meritis sors mea hactenus steterit, amicitiis sub- 
nixa creverit, jucunda conversatione fuerit tempe- 
rata. Ubi si primas dem avorum honori, ac paterni 
quidem inclutae famae, materni vero nobilitati, ni- 
hil pecoaverim. Succedit patris candor et multiplex 
beneficentia, turn matris virtus virilis et seria de- 
votio. Informationis primae rectioris laudem Joh. 
Hartigius habet, sodalitatis jucundae memoriam Joh. 
Baltbasar Fesel; ad variam lectionem inductionis 
Johann. Lindanus Belga. Socer omnium humanis- 
simus contigit; summa concordia, obsequio et fru- 
galitate uxor convixit; mirus animorum cum fra- 
tre*) concentus perduravit. Omnium beneficiorum 
complexum Davides Mag£trus et Christophorus Be- 
soldus implent; ille institutione, hie communicatione: 
uterque effusissima ope , quos proxime Matthias Ha- 
fenrefferus, Andreas Osiander, Michael Zieglerus et 
Henricus Wellingius insequuntur. Intima familiari- 
tate et amico officio Abrah. Hoelzelius fuit, arcta 
amicitia Wilhelmus Bidembachius rebus etiam du- 
biis, Tobias Hessus, Matthias Berneggerus et Joh. 

*) Cod. A. et B. : fratre Joanne. 

Bernhardus Unfrid studiorum consensu. Patronus 
opportunus Erasmus Griiningerus apparuit, fauto- 
res summi Georg. Acacius Euenkelius et Ludovicus 
Hohenfelder. , quos pone secuti Wilhelmus Wen 
sius, Job. Henricus Offenburgius , Benjamin Bu- 
binghausius et Wolffgang. Jac. Poemerus. Beneficen- 
tia sustinuerunt Henricus Wellingius, Joh. Jac. En 
gelhard et Christophorus Demmlerus; summae fidei 
Wilhelmus Ludovicus Francomontius, Conradus Ba- 
jerus et Joh. Saubertus extitere. Erhardus Mach- 
tolph. in sum mo mari, Christophorus Leibnizius inter 
scopulos et Joh. Jacob. Heinlin 1 1 5 ) ex littore cau- 
sam Christi mecum egerunt. Quibus solvendo cum 
neutiquam sim, me ipsum debere ingenue profiteor. 
Aemulum tuli Thomam Lansium 116 ), nulla utrius- 
que culpa, tan him ex Hoelzelii amicitia; adversa- 
ries expertus Theodorum Thummium et Lucam Osi- 
andrum politico - theologos 1 1 7 ) , corruptores indi- 
gnos nomine habeo. Bene maleque volentium ma- 
gnus est numerus : recreationum et molestiarum teni- 
peramentum. Optimis hujus provinciae familiis im- 
mixtus didici, bene velle eos, qui non male volunt, 
velle nolleque plurimos nec posse, rerum intervalla 
et vices plurimum mutare. Invidiae et calumniae 
hoc gratum fero, ut quantum domi nocuerint, tantum 
profuerint foris interea precum inter et conscien- 
tiae anxietatem constricto. Ita majores mei et quos 
unquam cognovi bonos, vitam causae christianao 
feliciter impenderunt, probris a praesentibus , lau- 
dibus absentium et posteritatis juxta cumulati. 

SEQUENS NOVENNIUM CALVENSE. 

Al trigesimo salutis nostrae post sexcentesimum 
anno novae telae stamen ordiar, quod is et scala- 
ris et evangelii renati publicae confessioni jubilaeus 
merit. Is mihi amicoruin calamitate et coenobio- 
rum hujus ducatus deformatione tristis redditus est. 
Nam cum Wilhelmus Bidembachius j. c. nescio quo- 
rum importunitate nialae fidei delatus, atque ob id 
subito abreptus ac Draci custodiae traditus esset, 
calumniae mihi fuit. Sed cum nec in ipso Bidem- 
bachio culpa reperiretur et autores facti poenite- 
ret: meum etiam periculum, non sine malevolorum 
morsu, evanuit. Mox cum baronem Francomon- 
tium 118 ) durus et iniquus pater ob Suenckfeldia- 
nismi desertionem vexaret, ac mihi etiam plurimum 
succenseret : ausus sum brevi Apologia innocentiam 
viri testari et calumnias spiritus subdoli retundere, 
quod solamini tarn tenerae et afflictae conscientiae 
tilii fuisse deprehendi. Porro etiam Erhardus Mach- 
tolphus postquam quadriennio Durlaci episcopus ge- 

neralis magna virtutis et innocentiae faraa fuisset, 
cum ' insidiis consiliariorum principi invisus reddi- 
tus, nihil monitus nec audita causa, inexcusabili 
exemplo loco moveretur; magna condolentia a civi- 
bus meis receptus ac perbenigne habitus est. Cu- 
jus calamitas majori mihi dolori fuit, quod nequic- 
quam quos prius propensos habuisset, auxiliatores 
implorarem et viri innocentia undique suppressa ad- 
versaries ejus majores animos adderet. Sed etiara 
Christophori Fiirlegeri Noribergensis immatura mors, 
quern ob exquisitiorum artificiorum cultum et mo- 
rum amoenitatem dilexeram, tristitiae ex Helenae 
Sauberti conjugis conjunctissimae obitu conceptae 
aceessionem fecit. Quibus im mixta sunt aliqua laeta. 
uempe jubilaei passim indicti festivitas, quae ad sa- 
cram synaxin 1486 convivas, et plus minus tesseris 
totidem diem juventuti et masculae et foemineae me- 
morabilem fecit; dein Eberhardi baronis Rupis - Spo- 
letani 1 1 9 ) (ex ducibus- Spoletanis oriundi) favor, 
quern ejus aulae ecclesiastes Nathanael Dilgerus 12 *) 
primum apud heram Agatham comitem Solmensem 
elegautis et ingenii et formae heroinam, turn he rum 
etiani rerum usu principem in thermis ferinis et 
Cellensibus conciliavit et aedibus meis introduxit 
Denique vergente anno reditus ad me Wilhelmi 
Wensii, qui ad principis Bipontini nuptias ab hero 
principe Luneburgico missus, ad nos declinavit, et 
amicitiae pignus Ludovici Hohenfelderi filium Wolff- 
gangum Augusto Luneburgico eruditionis admiran- 
dae principi (cujus cum ex ea occasione iimotuis- 

■ 

sem clementes admodum literas accept) adducendum 
in se recepit. Nec otiosum mihi hunc annum sivi, 
altera Historiae Ecclesiasticae parte quatu Militantem 
inscripsi et Fama Andreana iu lucem editis, qua- 
rum ilia meo, haec Weiblingae (quae patria avo 
fuit) senatui inscripta, non ingratae fuerunt. Cae- 
terum quae nos Septemb. mense improviso obruit 
coenobioruin occupatio et deformatio 12 1 ), hunc 
annum plane funestum fecit, expulsis bis centum 
plus minus ecclesiaruin et totidem scholarum mi- 
nistris, extinctis et dispersis sacris seniinariis et pa- 
lante miserabili spectaculo exulum grege. Cui cum 
nuspiam solamen aut subsidium suppeteret, Xenorae 
et Philoleae colloquio succurrere miseris conatus 
sum et promptam undique manuni reperi: sed quod 
conductores nullibi apparerent et oblatae stipes in- 
gratae esseut, frustra fui. Cum etiam post primum 
terrorem animis resumptis pastores ejecti revoca- 
rentur, duos mihi concreditorum ecclesiis sub red- 
didi. lnterea quod supplicationum nostrarum et se- 
riae poenitentiae fructus, morum emendationem et 
conversionis evidentiam exigerem, morosior ob id 
habitus , interventu Buwinghausii aegros animos pla- 
cavi, nec minus inspectionem magis solicitam sive 
censoriam obtinui. Una vipera quam amphisbenam 
vocant et in cauda alterum caput habct molesta 
valde fuit et ante hypocrisi, retro erynni capitibus, 
qua obstinatione, qua insectatione opus domini tar- 
davit, cujus vindicias exspectat. Cumque etiam 
dissidiorum semina inter civium meliores sparsa es- 

sent, noil tuli et propitio Deo in herba suffocavi. 
Amicitiae ornamenta tuli Samuelis Gloneri poetae 
Argentoratensis eximii paraphrasin elegiacam Pro- 
verbiorum Salomonis inscriptam, opus nobile 7000 
amplius versibus confectum. Et Johannis Stadii hiu- 
sici elegantissimi Norici oantionum sacrarum fasci- 
culum dedicatum, atque banc anno coronidem im- 
posui. Sub finem anni reverendus senex Christo- 
phorus Schleupnerus 1 * 2 ) Hofii antistes me paterno 
am ore complexus in amicorum album intromisit et 
candidi affectus plenissimis literis beavit. 

Qui primus a trigesimo annus successit nihilo vel 
domesticis commodis vel patriae salute felicior fhit. 
Februario mense, unico fratre Jacobo l23 ) Bircken- 
feldensium pastore superstite, latronis manu an a le- 
muribus incertum, intempesta nocte interempto, cum 
misere 54 vitae annorum magnam partem inter chy- 
micos fumos et uxoris adulterae imposturas tra- 
duxisset Sequenti Aprili filiolus Ehrenreich femur 
dextrum fregit et hoc infelicitati suae auctuarium 
addidit; sed haec tolerabilia sunto. Julio demum 
mense nimbus calamitatis in nos ingruit. Quo Cae- 
sarianus miles ex Italia redux duce Egone Fiirstem- 
bergio comite nos inundavit et post plurimam prae- 
dara Tubingae sub jugum misit. Ea res quantum 
terroris nobis et damni fecit, tantum subito levami- 
nis accepit ex invictissimi herois regis Suecorum 
successibus. Unde miles Caesarianus jam in statio- 
nes divisus, subito avocatus disparuit, eventu (quem 
Deus secundet) etiamnum suspenso. Annus hie 

omnium frugum et vini proventu memorabilis plane 
fuit, velut in alimoniam depressis et exuctis agri 
cultoribus concessus. Inclinato anno in famiiiari- 
tatem haud aegre concessit Rudolph, baro Dietrich- 
steinius Francomontio successor in praefectura Philo- 
Celleusi datus, cujus toga sagoque explorata peri- 
tia, turn exoticarum linguarum usus antecessoris de- 
siderium aliquandiu levavit, sed postea moribus 
mutatis in alienationem desiit. Hie totus annus con- 
tagio monachorum qui Hirsaugiam occuparant mo- 
lestus nobis fuit, quern tamen civili conversatione 
nonnihil mitigavimus, administratore Andrea Geist 
non iniquo, Christophoro et Hieronymo conventua- 
libus fratribus sic satis eruditis et ad disserendum 
promptis, maxime vero Casparo Froisio ad nos 
clanculum propendente, tandem etiam rebus incli- 
natis palam profugo et ad me receptor sed quod 
omne pellentibus armis Suecicis in fugam et disper- 
sionem abiit. Annus hie Apap meum peperit, foe- 
tum a multis cordatis et eruditis in lucem petitum ; 
qua fortuna dies docebit, meo certe judicio in te- 
nebris invidiae morsus distulisset, dum veritati li- 
berior aura illucesceret. Annus Christi 1632. varia 
calamitate domestica mihi funestus, Germaniae etiam 
cladium vicibus memorabilis fuit. Initium ab Erasmo 
Griiningero factum patrono valde mihi necessario, 
c onsultore etiam rebus dubiis opportuno 7. Jan., cu- 
ius exequiis 12. Jan., et supremae voluntatis execu- 
tioni 14. Febr. interfui. Secuta est optima mater, Ma- 
ria 25. Jan., postquam 19. decubuisset, elata maximo 

luctu nostro 27. Jan., de quibus brevior nunc esse 
possum, quoniam utriusque laudes justaOratione 1 24 ) 
explicavi. Septcmb. quinta abstulit mihi , cum Tu- 
bingae essem, festivissimum puellum Joh. Valenti- 
num tabe con fee turn. In cujus solamen cum uxor 
25. Octobr. filiolam Fatientiam enixa esset, eadem 
6. Deceinb. I26 ), pugna ilia ad Lit z am Saxouiae 
cruenta insignito, fatis concessit. Longe tamen ma- 
jus vulnus inflixit (ut ex familia mea intra verten- 
tem annum duodeni circiter occubuerint) decessus 
ecclesiae tristisChristophoriLeibnizii 1 2 6 ) ecelesiastae 
Noribergensis, viri in asserenda vita et disciplina 
incomparabilis, fratris mei individui, cujus in causa 
Christi serii conflictus et indefessum juvandi stu- 
dium aeternam memoriam merentur. Quod refri- 
catum est funere religiosae matronae Annae Mar- 
garethae Belleriae Bajeri mei individui conjugis 
electissimae. Non defuere tamen hujus anni ob- 
lectamenta, quorum facile primarium judico scbo- 
lae Hirsaugiensis cum Bebenhusana restitutionem, rei 
Christianae plus quam necessariam; longius tamen 
nescio quorum cunctatione quam par erat pro- 
tractam. Successit 111. principis Friderici Marchio- 
nis Badensis clementissima in me propensio. Qui cum 
acidulis Tainacensibus vicinis uteretur, non dubita- 
vit, me (quern jam in sacra aede audiverat et men- 
sae adhibuerat) invisere 7. Junii et eleganti accu- 
ratoque judicio suo artificum quas collegi operas 
censere atque probare. Cumque Julii 23. Pforze- 
mium expatiatus essem, accitum ad se in arcem 

iterum et liberaliter et munifice habuit, ac exqui- 
siti in rebus median icis usus cvidentia admirabun- 
duin fecit. Paulo ante, nempe 9. Julii jubilaeus 
conjugalis soceri mei Poppenwilae hilari festivitate 
celebratus est, cujus pleniorem description em meam 
hie non repeto 1 7 7 ). Inclinato anno visum est Augu- 
stain Vindelicorum excurrere, sociis Erhardo Mach- 
tolpho et Christophoro Demmlero. Domo egressus 
9. Novemb. in itinere ad principem vidnam Niir- 
tingensem diverti per biduum, 13. Ulmani veni, ubi 
salutatis D. Conrado Dieterico, Balthasare Gockelio 
et Barbara Constantini Varenbiileri vidua amicis, 15. 
Augustam perrexi viis minus tutis. Invisi primuin 
Joh. Fridericum principem Palatinum acerbo cum 
morbo, qui mox lethalis fait, conflictantem. Dehinc 
conductu Andreae Reinhardi veteris amici adii Joh. 
Conradum Goebelium urbis antistitem, et Philippum 
Heinhoferum aedilem praenobilem, literarum com- 
mercio jam conciliatum, cujus favore monstrata no- 
bis est ingentis pretii et infiniti artificii cista scri- 
ptoria, munus Augustae urbis augustissimo regi suo 
liberatori Gustavo nuper oblatum. Cui perspiciendo 
dum median* diem impendimus, obruit nos paulo 
post in Heinhoferianis elegantissimis aedibus luctno- 
sissimum de herois invictissimi obitu nuncium, quod 
urbeni omnem velut de coelo dejecit et 18. post 
Goebelii indicium in publicum ejulatum et lessum 
solvit; 17. senaculum lustravimus, cui nescio an 
Germania omnis simile, cum operis mole et maje- 
state, turn ornatus elegantia habeat. Comiter ha- 

buerunt cum Goebelio et Reinhardo optimus senex 
Bernhardiis Albertus. Sed et Perrus Meuderlinus 
alumnorum urbis ephorus et Michael Miillerus no- 
bilis mercator ac ipse hospes Georgius Laurentius 
senecio benevolentia et liberalitate certarunt. Re- 
deunti Ulinam 19 equus jnedio foro per lubricita- 
tem lapsus me pene oppressit et dextrum genu 
graviter afflixit. Salutavi tamen Ludovicum episeo- 
pum ecclesiastem, ac in itinere Geisslingae amicum 
Job. Leonem Rhot patricium Ulmensem loci pasto- 
rem post multos annos revisi. Inde Esslingae cum 
Ludovico Hohenfeldero aliquandiu de praesenti re- 
rum periculosa facie collocutus domum redii, pene 
magno damno mactatus, cum Cellis 50 ducati mihi 
dormienti in lecto excidissent, quos tamen postea 
hospes repetenti bona fide reddidit. Nihil autem 
scriptum hoc anno est, nisi pietatis Germanae ad 
regem Sueciae Alloquium et memoria Jubilaei 128 ) 
conjugialis soceri. Temporis succisivaJosephiDemm- 
leri ingeniosissimi adolescentis et Georgii Walteri 
in lingua Gallica institutioni impendi. Caeterum si 
quisquam, hie annus Germaniae fatalis fuit et in 
omne aevum memorabilis erit perp etuis tanti herois 
victoriis etiam improvisa morte, cui parem muJta 
retro secula non viderunt, postera aetas an habitura 
sit, in dubio relinquitur. Annum 1633, qui novos 
praefectos Calvae dedit, superiorem Philippum Ot- 
tonem Gemmingium, inferiorem Johan. Jac. Andle- 
rum, et ipsum, paucis quibusdam Phoebi stricturis 
albicantem, atrum nominaverim; initio ab aquarum 
* 

inuudatione, qualem nemo nostrorum meminit, ldi- 
bus Januariis magna structurarum ct agri noxa facto, 
hujusque calamitatis recordatione |8| Idibus Martii 
educto pueritiae bis centum sesqui capitum choro 
sancita. Secutum est baronis Francomontii durum 
crucis exercitium, quod dum apud me per octi- 
duum substitit, haud modico doloris sensu com- 
mune fecit. Inde ipsa Desiderii dies quae 10. cal. 
Junii fuit desideratissimum socerum Josuam Grii- 
ningerum terrenae meae felicitatis partem maximam 
abstulit, septidui circiter morbo post invictam octo- 
genariam valetudinem confectum. Cujus ut vita om- 
nis ad miraculum tranquilla et jucunda, ita mors 
in exemplum fortis fuit, ut quae propemodum stan- 
tem et ambulantem exceperit, cujus exequias qua 
potui fide et gratitudine curavi. Alterum propemo- 
dum patrem, Melchiorem Bengelium, cui*) an. 1614. 
Vaihingae collegam additum dixi, propemodum se- 
ptuagenarium, 5. Octob. pari meo desiderio abstu- 
lit. Secutae post infelices nostrae expeditiones et ad 
Villingam 1 2 9 ) ignobile oppidum geminae strages sub 
Augusti finem et Septembris initia. In me vero 
prop|r|ius Aeolus 1 30 ) adversos utres semel iterum- 
qpe emisit docuitque, se a Griiningeris qui dudum 
obstabant liberiorem esse. Nocendi sane occasio 
quaeritur, quam vix est ut ipsa innocentia declinet. 
Hoc ipsum jam maxime nocet ex bonis natum et 
cum bonis conversatum esse, postquam mali emi- 

nent et imminent. Morbus etiam ut violentior ita 
brevior invasit et deseruit 6. ejd. Septemb. Leni- 
incnta vel negligcntis vel aversantis fortunae fuere 
ad religiosam illam principem Niirtingensem excur- 
sio prid. Non. Febr. : Friderici et Ulrici fratrum pr. 
Wiirtembergicorum 1 3 ! ) ad me invisio 5. ejd. Julii: 
Danielis Hitzleri Gri'mingero in praepositura suc- 
cedanei meritissimi familiaritas, dum acidulis Taina- 
nacensibus valetudinem Junio et Julio mensibus cu- 
rat, renovata: conversatio Buwinghausiana a tur- 
binibus hujus praesentis oestri avocans. Accessere 
muneris diverticula, tres ecclesiae ministri defunctis 
et promoto suffecti, qui nunc concreditorum nu- 
merum 50. mecum complent. Ornatus sacrae aedis 
nostrae continuatus , et si quae alia araicitiae data. 
Ex scriptionibus prodiit Gratitudo in bene meritos 
et de Restitutione reipubl. Christianae libellornm 
fasciculus. Hie etiam annus abbates coenobiis com 
expulsos restituit, turn vita functis substituit. Unde 
secuta mira functionum decussatio, quam nonnulli 
nundinationem suspicabantur. Id profecto piis om- 
nibus doluit, post tantum revocatae libertatis et ex 
vindicta accessionis strepitum, plurimum ecclesiae 
ejusque juri decessisse: quam ego rem, utut invi- 
tus, qua publice cum Sauberto, qua inter fidos pri- 
vatim, minime dissimulavi. Quae etiam a theolo- 
gis Britannis religionis scissae conciliatio proposita 
et ut de ea inter aequanimos dispiceretur, magno 
nisu insinuata est, earn mecum Joh. Duraeus 1 3 *) 
ecclesiastes Scoto - Britannus, amicissimis literis com- 

municavit. Quae tauten res, quod altioris indaginis 
esset, a me nisi quod concordiae studium since- 
rum et tutum avide amplecterer, atque minime ne- 
gligendam amicam collationem putarem, dum ma- 
gis pateret, suspensa est. Injuriam et ab importuno 
calumniatore mihi circa Majum illatam pensavit quo- 
rundam civium memorabilis liberalitas mense Octo- 
bri, qua incommodis rei familiaris mitigatis faciendi 
officii alacritas rediit. Cumque praedandi et Jasci- 
viendi licentia ex corrupta castrorum disciplina ter- 
rain nostram admodum affligeret, ne pestis haec 
cives etiam meos vel contagio inficeret, magna so- 
licitudine curavi, difficilior aliis, sed mihi nondum 
satis pro rei atrocitate anxius atque importunus cre- 
ditus. Inde zelo etiam in nimis frequentem libidi- 
nem invectus, durius etiam a crudo et supercilioso 
officiali exceptus sum, re usque ad curiam delata, 
quae accusatoribus prona, ad justam defensionem 
surda esse solet, sepeliendi quam corrigendi major 
artifex, dum interea sub temporis injuria Christus 
patiatur, impietas triumphet, colligati fastidiant, fa- 
miliares prodant, socii desciscant, concrediti metum 
omnem abjiciant, nimbus adversitatum nunquam ad 
planum iter admissum, semper ad anfractus et con- 
fragosa adactum omni succu vitali exhauriat. At- 
que ita livor, hujus anni, si cum astrologis loquen- 
dum, dominus, ut cepit ita periodum satis mihi mo- 
lestam absolvit. Cujus consUii, an judicii, Deo Opt. 
rationes justissimae constant. Annus post sexcen- 
tesimum 34. Calvae funestus, propemodum exitialis 

mihi factus et qui scio annon peregrinationis meae 
tcrminalis futurus. Cujus praeludium erat simultas 
cum praefecto jam ante quidem tacite ab eo sus- 
cepta, ac nunc demum in nervum erumpens. Cau- 
sam dederat, quod cum ego strictiori disciplinae 
ecclesiam meam non sine sudore, sed et juvanti- 
bus bonis quibusque jam diu assuefecissem, nee re- 
inittendam earn hoc ambiguo tempore contenderein, 
juvencus ille et severioris vitae impatiens et exein- 
plis aliorum munitus, laxare hoc jugum palam ce- 
pit, non tarn impunitate flagitiis data, quam societate 
roboratis, baud invitis quibusdam civibus, quorum 
familiam Chaerohansus 1 33 ) quidam ducebat, dudum 
factiosorum princeps et rectorum consiliorum obex 
perpetuus, ob id major habitus, quod ecclesiae freno 
manum injecisset. Hinc diversus nobis labor, sive 
verius lucta, mihi licentiam et dissolutionem alieno 
maxime tempore increpanti et exprobranti; illi cho- 
reas et tripudia ducenti, commessationes in pro- 
fundam noctem cum jubilo producenti, nuptiarum 
insolentes pompas comitanti, vestium luxu, sed in- 
primis instrumentorum Veneris contubernio, abjecti 
jugi ecclesiastici licentiam et potentiam ostentanti, 
valente quidem apud nonnullos melioris sensu et 
memoria, sed in plerisque deterioris brevicula dul- 
cedtne praevalente. Postea ubi dies inspectionis 
ecclesiae nostrae venit, praefectus adscitis in so- 
cietatem senatoribus virulenta adraodum, sed vani- 
tatis plenissima invectiva intemperiem meam (post 
fucatas laudes) questus et rectitudinis suae ardorem 

professus a Wilhelmo Gmehlino viro pio et rerum 
utrinque gnaro sic placatus est, ut vel noleiiti se- 
verior morum censura suseipienda et praesentis ca- 
lamitatis ratio habenda fuerit. Ego tamen deter- 
gendis maculis spongiam jam parabam, cum ecce 
antesignanus quidam hujus illatae contumeliae Dei 
manu tactus subito corruit; quod ut socios immane 
quantum consternavit, ita me baud mediocriter re- 
fecit et judicium Domini expectare docuit. Ab eo 
tempore quantumvis cum fremitu quievere aemuli, 
sed mox excitatum est mihi aliud flagellum Johan- 
nes Majerus, lixa potius quam miles, profligatissi- 
mae vitae, et quem nec hominem nec beluam, sed 
Satanae induvium rectissime dixeris : cynaedus, gulo, 
scurra, blasphemus, mendax, proditor, atheus ; habuit 
tamen, qui eum vino quotidie eluerent et quorum 
delicias impietate sua condiret. Is cum sacrosan- 
etas etiam Christi epulas polluto ore profanan- 
das sibi petiisset, suspensus a me quam debebat 
emendationem in furorem convertit et arcanas prae- 
fecti iras atque machinas qua est futilitate undique 
publicavit. Inter haec flagra, qualia viginti abhinc 
annis non sum expertus et cui falsus frater 1 3 4 ) pluri- 
mum momenti contulit, nihil turbatus vitam toleravi, 
nihilo in disciplina custodienda remissior, fortasse 
etiam stimulis hisce incitatior, sed etiam in eccle- 
siae ornatum sacras odas vocibus quatuor conci- 
nendas ( suppeditante modos elegantiores Daniele 
Hitzlero) typis exscribi curavi, irrito conatu, quod 

paulo post exempla omnia conflagrarint. Ereptus 
est hoc anno ex aniicis, sibi sane quam tempestive, 
Johann. Falkius theologus, vir simplicis pietatis et 
eruditionis singularis, quo mundus plane indignus 
erat. Recrearunt e contra cum Gerhardi 1 3 5 ) theo- 
logorum coryphaei, turn Noribergensium et Augu- 
stanorum amicorum literae. Schiccardus 1 36 ) etiam 
mens eleganti Purim festi explicatione honoravit, 
Martii 17. ad principem vidnam excurri, religiosam 
illain et a Germaniae laceratione alienissimam , sed 
vah quani indignis modis postea habitam. Junii 17. 
dynastam Rupis -Spoletanum thermis ferinis vale- 
tudinem cum aula curantem invisi, ubi et heroi illi 
I riderico comiti Solmensi 1 3 7 ) innotui. Accessit ami- 
cis Dilgeri mei dilectissimi conciliatione Jo. Chri- 
stoph. OnolspacensisJ) medicus qui paulo post de- 
cumbentem morbo domi refecit 1 38 ). Etiam Conradi 
Theodorici 1 39 ) theologi veterani et de ecclesia Chri- 
st i meritissimi, dum thermis Cellensibus uteretur, 
conversatio inter auspicata merito haberetur, nisi 
utrumque infortunio mactasset, quod excellentis sui 
in Sapientiam commentarii exempla 18. venundanda 
in me recepissem, quae tristi nostra flamma plera- 
que interierunt. Elegantias meas princeps Frideri- 
cus Wiirtenbergicus ,40 ) in Gal lias abiens flore picto 
exquisitissimi operis condecoravit , cui altero die 
fanstum iter precatus sum Phorcemi 3. Junii. Flo^ 

cum aliis maximorum artificum manibus perfectis 
tabulis in cineres abiit, cum tot variaram artium 
decora, exin monimenta ingeniorum antiqua et in- 
corrupta quae reparari nequeunt apud me interie- 
runt. Jam restitutum erat extinctis obstaculis sti- 
pis pauperum colligendae diu intermissum institutum, 
sed et majoris molis negotium mihi perfectum cre- 
debatur, sc. ut negotiatores nostri tanto tempore 
et fortunis aucti et in mediis periculis mercibus 
salvis et commode divenditis servati Deo gratiis fe- 
rendis posthac ex singulis mercium parribus aliquid 
penderent, quod holocausti vice servandis et pro- 
pagandis ecclesiae rebus serviret. Fuisset haec 
gumma annua floreuorum circiter mille. Cujus bu- 
cella aliqua Sebastiani Andreae Birutensis, nominis 
similitudine an aliqua agnatione mihi conciliate ho- 
noribus literariis impetrandis jam cesserat. Nempe 
triumphabam hoc perpetrato tandem facinore ac sub- 
actis obluctantibus , quorum caput solennis ilia re- 
mora erat; meditabar etiam praeter studiosos te- 
nuioris fortunae, exulibus stipendium, quo indolis 
pariter et innocentiae ratio haberetur: sed Deo ali- 
ter visum, qui me velut ex Apogaeo rerum mea- 
rum in Perigaeum dejecit, ut qui succurrendis aliis 
omnes rationes circumspexeram, ipse paulo post om- 
nium rerum humanarum atque adeo victus et ami- 
ctus indigus, alieno labori et curae supersederem. 
Cladis nostrae initium adversa ad Nerolingam 1 4 1 ) 
pugna cepit. Inde paulatim ad nos delata tempe- 

stas, cum jam dedita Stuttgardia et Tubinga fuis- 
sent, facile diverti a nobis vel sane mitigari potuis- 
set, si quid sanae mentis comptulo nostro et ca- 
pistrato adfuisset. At is supercilio suo jam fasti- 
dire collegas, seniores nugis implere, cives minis et 
verberibus mulctare, omnibus sufficientiam suam abs- 
que rerum usu impetratam jactare suetus, inter lo- 
trices et netrices, ne quid durius dicam, conciliabula 
agens, hostem susque deque habuit sc. eadem in- 
solentia, qua Dei misellos operarios, subigendum. 
Pergitur ergo symphoniacis et choreis, lusibus et 
pigmentis corporis, jam cum princeps noster cum 
praecipua aula et curia se propere subduxisset. 
I mo postquam fatali nobis die Giiltlingius, dolo an 
tumultuario et actuoso suo ingenio incertum, diu- 
tius apud nos quam par erat cum tormentis sub- 
stitisset, vino malvatico tantisper medio foro per- 
graecari visi sunt, dum hostis ad portas adveniret. 
Quern nescio annon a somno sepultis, certe a foe- 
mina tandem excitis frigidius audi turn et lentius ad- 
missum ob id implacabiliorem habuimus; certe pro- 
babili aliqua immanitatis contra nos excusatione in- 
struximus. Ita qui mores prius nostros corrupit et 
disciplinam solvit, postea et urbem ipsam perdidit, 
suo quidem magno malo et procacissimae uxoris 
indelebili dedecore, nostro tamen nescio an repara- 
bili damno, quibus irato Deo in perniciem nostram 
semi-vir hicce immissus est. 

Caeterum historia ipsa qualem tunc obker descri- 

psi 1 42 ), haec est: Appetente cladis nostrae funesta 
die cum alia omnia, turn geminus terror panicus prae- 
cessit: ille 8. Septembris cum ex incerto advenientis 
hostis rumore civitas omnis se portis effudit; hie se- 
quenti die in sacris aedibus inter publicas preces re- 
petitus est, ubi vel effractis fenestris concio turbide 
diffugit, Unde ut liberis meis caverem, consilium 
cepi eos in pagum nee nimis dissitum, nec adeo 
urbi propinquum subducendi. Atque ita Neowila 
electa, cujus pastor Jeremias Rebstock elegantis 
ingenii et ex selectioribus amicus fidem egregie pro- 
bavit. Decimo Septembris sum mo diluculo nuncium 
venit de direpta Stuttgardia et ecclesiasticis ibi mi- 
serrime habitis; quod etsi vanum, saluti tamen mihijgk 
fuit, qui nondum de fuga cogitaveram, adeo ut earn 
meis et amicis modis omnibus dissuaserim, quod 
in dedititios et supplices saevitiae locum apud Chri- 
stianos esse nondum scirem. Itaque me propere 
cum uxore liberis comitem adjungo, cui adhaesit 
Josephus Oesterlinus nuper Anhusani coenobii ab- 
bas ejusque conjunx. Eximus modica caterva sar- 
cinulis utcunque collectis, quibus ferendo essemus, 
pone relicta omni suppellectile, cui haud vano prae- 
sagio ultimum vale diximus. Ubi Neowilam ven- 
tum, evocato Wilhelmo Ludovico barone Franco- 
montio Altensteigii archipraefecto , de effugii ratio- 
nibus sententias contulimus, sed cum via nulla 
pateret, interclusis etiam angustiis et claustris, ad 
praerupta et deserta ac propemodum hominibus in- 

accessa nos conferre adacti sumus. Primum hospi- 
tium contigit mons ab Aurogalloruin nobili aucupio 
nomen sortitus. Ubi cum ad raediam circiter noctem 
utcunque quievissemus , loci villicus nos trepide ex- 
citans convasatis reculis suis, opacis et aufractuo- 
sis silvis nos albescente die abdidit. Jam conspi- 
ciebantur ex hujus montis vertice distincta incendia ; 
de locis tamen nondum liquebat. Sic etiam alter 
dies sub horrore et tremore absumebatur, de an- 
nona tamen Rebstockio sic satis prospiciente. Noctu 
dirum ac ingens incendium apparuit conflagrantis ut 
prima luce constitit Calvae nostrae, cujus tristes 
et anxii spectatores in montium jugis constitimus. 
Transierat quidem jam non sine malo apud nos Fri- 
dericus Holzius equitum dux cum turmis aliquot 
Germanorum et Gallorum ab infausta ilia et fa- 
tali nobis Villinga revocatis. Successerat Ja. Bernh. 
Giiltlingius legatus, cui in mandatis datum, ut tor- 
menta quinque majora in tutum subduceret. Qui 
dum lentius agit, hostis celeritate praeventus nobis 
tempestatem omnem induxit; ipse vero cum nobi- 
litatis utriusque sexus fugam capessentis multitudine 
praeter aliam turbam apprehensus est Neobiirgae. 
Cessit hosti cum equitatus et tormenta, turn ingens 
nobilitatis gaza et mundus muliebris maximi pretii. 
Caeterum Calvensis tragoediae seriem a Christo- 
phoro Lucio praeceptore nostro nimis quam rebus 
ad rogum usque urbis praesente sic accepi. Jo- 
hannes Werdanus Bavarici exercitus dux supreinus 

cum ad portas nostras utcunque impeditus esset, 
sive iram simulans sive decreto effundens, prima 
irruptione ferro in obvios quosque saeviit brevique 
depracdatione urbis delinitus, quos insequebatur 
subito deprehendit. Inde remissis copiis, quae nihil 
i m man i tat is reliqui fecere, ita miseram atque inno- 
xiam urbem diris suppliciis exposuit, ut sacris pro- 
fauisque null is, publicis privatisque mil lis, quod 
jam in minimo erat, sed mil li sexui, nulli aetati, 
im 1 li ordini, nulli vcl a natura humaniore immuni- 
tati concessae parsum, verum cuncta caedi, libi- 
dini, rapinae et crudelitati plus quam Thracicae 
objecta fuerint. Quod abominere! Decrepiti senii 
capulares octogesimum aetatis longe supergressos et 
anus delira9 tuni aniniam agentes, insuper et men- 
tis impotes excarnificare exquisitis tormentis, in de- 
liciis erat; idque prima node, qua auri argentique 
sive signati sive fabrefacti, quod unice oaptarant, 
vim ingentem vel reperere, vel extorsere, civibus 
etiamnum ferales epulas, sive suas exequias paran- 
tibus et apponentibus. Ubi lux altera atque funerea 
apparuit, repetita cum variis quaestionibus laniena, 
nihil intermissum, quod vel defossas opes erueret vel 
sanguinem intimum medullasque ipsas imas eliceret. 
Captivis et tortis nullum lytrum unum alterum pro- 
fuit , nisi li < lieu I is ab aliis al risque repetitis assuefacti 
ad extremam pauperiem aut mortem usque obdura- 
rent. Fuere, qui nonies deciesque alios tortores su- 
stinuere ; fuere, qui vicies vincula successive subicre. 

Sic dies lente et per vociferationes ejulatusque tracta, 
elabentibus tarn en ut mea opinio est non contem- 
nendi numeri hominibus. Nam vel ad me hac die 
in sylvarum abdita plures confluxerunt, qui mise- 
rationi pot i us, sed et oneri fuernnt, quam ut ego 
vel succurrendo vel sustinendo essem. Deprehensi 
in urbe cum aliis Johan. Jacob. Andler praefectus, 
Ludovicus Kleinbub consul, Georgius Hess actua- 
rius, Job. Jacob. Doertenbach judex, Job. Jacob. Stu- 
ber ex primariis civibus, et serviliter ac indignis 
mod is habiti alii, qui post vulnera et fiagra magno 
se lytro redemerunt, fortunis nihilo minus omni- 
bus extortis aut perditis. Christophorus Demmle- 
rus vir latae famae a multis petitus per medios 
hostes erupit et hue usque omnem persequentium 
indaginem est frustratus. Est genus inter alia tor- 
menti recentius, ni fallor, quern Suecicae sanitatis 1 43 ) 
per contumeliam haustum vocant, cum humi pro- 
strato et distento orisque rictu firmato aquae vim 
magnam infundunt rursusque stomachi violento im- 
pulsu elidunt, quo quicquid in abditis est extor- 
quent, ut omnis pietas, fides et caritas secretis- 
sima quaeque credita prodat. Hinc nihil juvit vel 
terra defodisse vel aquis demersisse vel muris im- 
misisse vel speluncis aut sylvis abscondisse, aut 
ulli naturae sinui deposuisse. Sic die cruciatibus 
miserorum et confringendis supellectilibus sive orna- 
tissimis sive artificiosissimis sive pretiosissimis, qui- 
bus fortasse barbarae maims parsissent, noctu stupris 
foeminarum et puellarum etiam immaturarum, qua- 

rum aliquae parentum incredibili cordolio plagio ab- 
ductae, immane quantum indultuin. Media circiter 
nocte immunitate ab incendio 6000 fl. necquioquam 
pacta diversis locis cum intra turn extra moenia urbi 
ignis injicitur ita circum circa dispositis excubiis por- 
tisque clausis, ne quis civium elabi posset. Id enim 
cruenti consilii erat militi inprimis Croato tardius 
quam volebat praedae supervenienti, ut omnis sexus 
et aetas eodem rogo consumeretur. Sed succurrit ge- 
mentibus et ejulantibus Ueus, ut quicquid annitere- 
tur nec portis nec moenibus, sed nec etiam ferro 
diffusam turbam ita concluderet, quin se pars prae- 
cipitem de muris daret, pars per funes, pars incli- 
natis abjectibus dimitteret, omnes tandem praeter 
perpaucos igne praepeditos et haustos absque in- 
signiori noxa elaberentur. Beneficio fuere montana 
et arboreta in proximo equiti inaccessa, non ta 
men haec salus absque vulnere civibus stetit per 
enses et sclopeta penetrantibus , ut non pJuribus 
lethale fuisse miraculi et omnipotentis Dei manus 
indicium sit. Perierc autem sive uiedia rabie ? sive 
post ex vulnere plus minus octoginta tres praeter 
eos, quos flam ma depavit, incertos. Vulneratorum 
bis centum superfuere, viginti circiter de vita incer- 
tis. Eminuere ex trucidatis Marcus Zeschlinus Lauin- 
ganus octogenario major, quinquaginta amplius annis 
judex jam rude donandus, cygnaei candoris dira 
morte peremptus. Martinus Zieglerus et ipse jam 
dudum canus ac emeritus judex apoplexia diu domi 
fixus, sed non minus ad mortem usque cruciatus: 

Georgius Weissalius judex sexagenarius in flic to le- 
thal i \ u I n ere an imam diii traxit tandemque 28. Sept. 
reddidit. Mactata etiaui miserrime est Elisabetha Jo- 
sephi Biichsensteinii consulis nuper vita functi pro- 
pemodum nonagenaria conjux, postea in cineres 
redacta. Ludovicus Gerber tranquilli animi ac ve- 
geti corporis senex, per sexaginta annos unius uxo- 
ris maritus post octogesimum quiiitum aetatis im- 
maniter excarnificatus terrae tamen cessit. Johan- 
nes Schauber cui ^refoben fydtlfy cognonientum, rei 
lautae mercator, aniinara ex ujorbo trahens suppli- 
cium tanien non effugit, quin violenta ac dira morte 
medium tostus interiret. Sic varia infelicitatis sorte 
decern septuagenariis priores viri quondam fortunis et 
officiis conspicui, octo vergentis in senium, duodecim 
provectae, decern maturae aetatis praeter anus et ma- 
tronas honestas aliquot occubuere, quae laniena Cro- 
atarum maxime immanitati tributa est. De mente 
captis et deliris ac innoxiis infantibus tantundeiu 
statutum, ut non tarn Christianae miserationis, quam 
omnis sensus humani oblituni apparuerit. Ajuut, 
nullas supplicationes et geniculationes tantuin va- 
luisse, quin lethum in cruentuni vulnus potius quani 
salutem datam conversum sit. Interim cum stupore 
a in lias, quibus cuniculis, ambagibus et art i bus mi- 
selli tarn implacabiles manus eluserint, sive verius 
quam evidenti angelorum subsidio plerique subdu- 
cti fueriut. Hausit tamen et aqua vadorum igna- 
ros, quae aliis profuit, cum hinc igne, iude aqua 
transeundum fuerit. i k 

Non reticendus est inihi hie Caspar Nicolaus vir 
pertenuis fortunae ac simplicior habitus, sod re- 
ligionis tenacissimus et superiorum observantissi- 
mus. Quicquid injungebatur id sunima fide et scru- 
pulosa anxietate exequebatur. Hinc stipis ipsi pau- 
perum in cauponis colligendae et petulaatiae puerilis 
iu templo coercendae munus commissum, cui Pau- 
lina solicitudine et Catoniana severitate praefuit. 
Is cum iu crueutas manus incidisset interrogans: 
auue ex Suecicis nebulonibus esset? respondit: se 
Christianum et Suecicae causae asseclam esse. Cum- 
que ob id duriter vapularet, ille uihil territus Sue- 
ciciun se vivere et mori paratum professus, acce- 
pts toto corpore numerosis, sed miuus lethalibus 
vulneribus, inde igne ustulatus ut sentiret se mori, 
invicto animo quamdiu lingua paruit, confessione 
Christiana et Suecica, qua coelum sibi cuni Sueco 
rege expectandum indubius esset, ad ultiuium ha- 
litum inter diuturnos cruciatus perseveravit pioque 
martyrio est defunctus, dignus cujus nec nouien in- 
ter simpliciores Christi interiret, nec quos reliquit 
orphanorum trium tenellorum oblivio nobis obrepat. 
Ut primum illuxit et evasisse ignem destinatas victi- 
ms apparuit, turn demum nova tragoediae scena 
apparata est, hominum in sylvis et ferarum lustris 
venatio ea feritate hostis et pavore promiscuae mul- 
titudinis, ut brevi intervallo per aliquot miliaria pu- 
sionum et imbecillis sexus velut exercitus per suinma 
«t ima ac vix damis pervia dispersus, nec tamen 
quantum iunotuerit, uuicum caput captum sit. Cum 

enini civitas nostra paulo ante desolationem 3821. 
capitibus constiterit, e quibus nisi qui fugam antici- 
parunt plerique numeroso milite cincti et obruti fue- 
rint, majori admirationi erit, si tantillos laesos aut 
interemptos cum superstituni inclusorum nunicro et 
tanta hostis in media diritate vigilantia nocendique 
libidine conferamus; quod nisi divino umbraculo 
adscribamus, nulla humana ratio assequetur. Molle 
habeatur post carecta alienam calami tat em spec tan - 
tibus, taediosum sub cuticula et ad secundas men- 
sas tragoediam nostram audituris singula afflictionis 
nostrae membra recensere. Unum tamen ex pluri- 
bus reticere nefas duxi. Cum plurimae feminarum 
infantes ulnis volventium atque ex iis sex recentes 
puerperae jam propemodum cum tenellis frigore at- 
que fame enectae sive mortem praesentiorem sive mi- 
sericordiam ab immanitate etiam exorare in animuni 
induxissent, duro necessitatis telo adactae equitum 
tribunum numero septuagenario praeter propter 
adeunt et in genua provolutae protensis pariter 
brachiis et nudulis infantibus miserabili ejulatu vi- 
tae necisve arbitrium tradunt. Tribunus exorari se 
passus, non idem turmae suae barbarae, sive Cossaci, 
sive Croatae fuerint, persuasit, quae paratis equis im- 
petum in supplicem turbam factura ungulisque equo- 
rum conculcatura (quod nisi a Scytha olim perpe- 
tratum, nunquam repetitum memini), nisi rem prae- 
sentiens tribunus commode miseras a se submovisset. 
Hinc fremere eques, tribunum, quod munusculunj 
etiam addidisset, insectari, rebellium fautorem et 

^ociuni clamare et ad neeem poscere, ut qui paulo 
ante salutem aliis concessit, de sua jam periclita- 
retur. Sed ereptus superiore imperio avocataque 
propere turma, tempestas dcsaeviit vitaque nostris 
superfuit; caeterum mantis haec latronum paulo 
post ad Heidelbergam internecione deleta merito- 
rum poenas dedit. Interea ego nunquam ovilis mei 
desertor, tantuiu hostilis violentiae evitator inter 
clivos rupesque cum imbelli mulierum et parvulo- 
rum grege interdum plus ducentario formicarum 
instar inerravimus, ubi coeli favor per hoc totum 
calamitatis tempus insolcns mirum quantum profuit. 
Postquam conflagrasse urbem constitit, secessimus 
Aichelbergam magis etiam horridum locum : ubi dum 
de latibulorum distributione sententiis variamus, etiam 
proditi hosti ab internecione unius horae quadrante 
abfuimus. Itaque saevitum in loci opimiorem in- 
colam , qui post immanes cruciatus cum domo sua 
<xematus est. Hinc ceu turbine abrepti Gerspa- 
chiura trium miliarium itinere profunda nocte delati 
sumus magna civium qui hostem suspicabantur con- 
sternatione, quae mox in indiguationem versa, nobis 
iteruni propemodum exitio fuit. Audita publice vox 
est excitantis, ut Calvenses canes caestibus interi- 
merentur. Meliorum tamen, e quibus Johannes Gross 
iustitor, prima meritus, sed etiam diversae religionis 
beneficentia id quicquid vel terroris vel erroris fuit 
rependit, quae nos biduo quasi in securo refecit. 
Caeterum milite etiam ad illas oras penetrante et 
omnem vicinum agrum populante, cum propemodum 

interclusi essemus, primum clementiam victoris ten- 
tare visum, hide oborta consternatione , retro nos 
in praerupta ac saxosa denuo recondere fuit neces- 
sum. Mine palantes ac in minutiores cohortes di- 
visi, ego quidem solus cum nepote ex fratre Jo- 
hanne, Josua et filio Gottlieb in profunda valle Lan- 
terbachii ad Hmpidum rivum in campestri horreo 
delitui 15. Sept. Ea nox summa animi et corporis 
quiete acta, cui et altera addita, sed uiutato in aliud 
horreum hospitio, victum suppeditante Petro quo- 
dani Schiillio supra sylvestrem fidem a nie ornando. 
Tertia die credulitas nobis propemodum fraudi fiiis- 
set, cum Gerspachium lactati vix hostis casses evi- 
tavimus. Jam enim omnibus iis latibulis, ubi Ober- 
stenrothi, Hilpolsaviae, Reichenthali, Weissenbach, 
Langenbrandi et hinc inde alibi ingenti numero di- 
spersi degebamus, insidiae nobis structae erant con- 
ductis venatoribus saltuosorum locorum peritis, qui 
canum indagine nos assequerentur. Quorum prae- 
dam nos procul videre luctui simul et documento 
fuit. Redditus colono meo, cujus uxor parturiebat, 
noctem insomnem duxi horisque ante lucem tribns 
montium fastigia emensus, sublimibus et imis val- 
libus superatis ad Rebstockium redii, qui cum filiolo 
meo Ehrenreich quern credideram Hoffstetti aeque 
exul egit. Jam elanguerat filiolus frigoris et inediae 
impatiens, quern Christus placide evocatum mentis 
et coeli libertati reddidit 20. Sept., cum paulo ante 
discessissem. Revocabantur enim Calvam amicorom 
Uteris quasi rebus undique, quantum tempus ferret, 

eompositis, quod sibi compcndio hostis duxit. Cal- 
vae meae bustum intuitus, cadaverum iirbiiini non 
jam primus spectator, equideni exhorrui, multaanimo 
volvens atque reputans, quae eloqui in praesens fas 
non est. Mud sane vel praecipue doluit, me non 
vainmi vatem exitii pridem fuisse, utut jam cala- 
mitatis socium. Accedebat occursus miseri gregis 
inter focos et cineres, opilioni tamen suo reditum 
ot vitam cum corpore salvam cum ejulatu gratu- 
lantts. Ruimus in mutuos amplexus, illis tantum 
cnnctantibus, quorum facibus salus publica confla- 
gravit. Jam praecesserat biduo collega Zacharias 
Greinsius et ipse tempestive periculo ereptus ac 
per intervalla fugae comes. Unde matutinae vesper- 
tinaeque preces cultus divini initia fuere in sacello 
quondam D. Sebastiano sacro , sed pietate Job. Ja- 
cobi Doertenbachii ex ruderibus quasi restituto hae- 
redumque Petri Walteri impensis ornato, atque prae- 
sepi Christi anno 1627. 26. Decemb. per me dedi- 
cato, nimis quam pro anhelantium turba angusto, 
in niagno tamen rebus nostris arctatis misericordiae 
divinae accessu numerando. Nam cum urbs quan- 
tum moenibus circumdabatur praetereaque suburbia 
tria, aedium in universum circiter 450 flammis de- 
pasta fuisset: aedes sacra major civium atque per- 
paucorum promptitudine plus quinquenis florenorum 
millibus ampliata et ornata, minor extra urbem coe- 
miterio insita et exequiis destinata, senaculum, prae- 
torium, domus parocliiales, scholae, pharmacopo- 
lium Reinhardi Jacobaei , officinac mercatoriae, 

promptuaria et quicquid publicum privatumque ; iis- 
que annales, fasti, ratioues ac quod unquain ad 
posteritatis nicmoriam asservandum fuit, inclusi, una 
cum omni supellectile, nisi quantum Laverna extu- 
lit, interierint, ut propemodum ex eorum qui vixe- 
rint numero aboliti videamur; hoc sacellum jam uni- 
ciint asylum nobis superfuit, quod nasutulis olim 
.superfluum visum sorduit. Periit mihi cum abaci, 
turn musaei atque rei familiaris supellex omnis, quod 
praeter viaticum domo nihil extulissem. Duo ta- 
men vel maxime affligere recordationem meam pos- 
sent, si quid rebus terrenis et peritoriis tenerer: 
unum manuscriptorum irreparabilis juxta et inaesti- 
mabilis thesaurus jam ab avo et patre laudatae me- 
moriae ad me derivatus, inde multo labore dige- 
stus et meis amicorumque auctionibus multiplicatus 
plurimorumque illustrium et celeberrimorum hujus 
aevi alloquiis ornatus, de quo nonnulla in Fama 
Andreana mentio 144 ); alterum tot elegantiarum ab 
exquisitissimis varii generis etiam priscae aetatis ar- 
tificibus petitarum et qua majorum successione, qua 
Magnaturn munificentia mihi submissarum conge- 
ries, Diireri, Cranachii, Holbeinii, Bockspergii, prae- 
ter recentiores; autopoea: organa et instrumenta 
musica, mathematica, mechanica singulari iudustria 
confecta; automatum, imaginum, cistarum scripto- 
rialium, chalcographiae et xilographiae insignioris, 
sculpturae, coelaturae, acupicturae vis supra pri- 
vatam sortem, et cujus pretium subindicare pudori; 
sed cum simplici eoque inviolabili obsequio cuncta 

atque singula haec et ilia in manus Dei dantis et 
recipientis consignaverim , memor olim totins uni- 
versi in cineres redigendi, nolo ea de re posthac 
verbum addere. Superest tamen mea non contem- 
nenda bibliotheca sub aedis sacrae fornicibus tecta, 
ubi etiam auctuarii scrinia in magnum urbis rena- 
sciturae et posteritatis commodum servata sunt. Nunc 
pertexenda est calamitatis nostrae historia. Vixdura 
fidem salvi conductus secuti conveneramus , cum 
Johannes Laurentius diversoriorum designator equi- 
tuin turma invectus pretium pactae ab incendio ur- 
bis immunitatis extemplo minitabundus exigit. Ad- 
ditum ludibrium, quod periisset sibi dolori, nec 
fraudi esse posse, sive militis incuria, sive quod 
verisimilius , civiuni desperatione ignis injectus sit. 
Poscebantur 6000 fl. nullo dilationis vel unius diei, 
sed nec obligations beneficio relicto. Hie nova 
trepidatio. milite horrendis dejerationibus exitium re- 
liquiis nostris intentante, utut jam ante 450 fl. prae- 
sentibus redemptis, civibus jam ab omni aere ex- 
haustis, nec ut mutuo alicubi acciperent, dimissis. 
Tandem muneribus et lytro circiter florenos mille 
(qui veluti supremae civici sanguinis guttae fuere) 
in praesens soluto ad 4000 fl. Francofurti liberanda, 
exustae urbis praemium ad posteritatem nefandum 
diminutnm est, Ab eo tempore nulla propemodum 
dies, quae vel damno nobis vel certe summo pa- 
vori non fuerit, animis hominum superterrefactis, u$ 
non tantum penitus liquescant, sed persaepe intra 
paucas horas concidant. Quein heri obambulantem 

vidisti, hodie tumulari audias. Accedit victus et 
amictus inopia divitibus et pauperibus ex aequo 
partita, cui ob funestas vias nemo vicinus succur- 
rere potest. Turn imbellae aetatis humi stratae et 
ab aeris injuria nuspiam tectae lenta consumptio et 
lactentium ex matrum tremore corrupto succu ve- 
lut veneno infeetio, insuper vulneratorum post ex- 
quisitos dolores et per tenuem curam expiratio, quae 
malorum congeries lue succedente velut examen 
apuni morbidum concidere nos et per singulas dies 
senis septenis et ultra funeribus attenuari facit Ita 
haeremus in urbis pridem satis spaciosae et spe- 
ciosae velut appendice, rebus omnibus humanae vi- 
tae subsidio debitis non tarn exuti, quam tanto 
jam intervallo exclusi, quod nescio an facile ulli 
locorum desolatorum contigerit. Hinc mutuum lu- 
gentes et consolantes tempus trahimus, pendente 
tenui filo vita et reculis quantillis ad omnem stre- 
pitum expositis, omnium tamen minime de superna 
ope et rerum afflictarum restitutione desperantes. 
Stipem quidem lugubri voce pauperibus nostris (quod 
unde demus nobis relictum non sit) a vicinis quae- 
sivimus, sed quae in hunc diem inexorabili duritie 
et apud posteros indelebili macula negata nobis est 
Ergo vel ex morte malorum finis et melioris vitae 
initium expectandum est, et solamen nobis ab eo, 
ad quod alii horrent et contremiscunt , petendura: 
quod cordate adhiberi, ego auritus et oculatus testis 
esse possum, modo non, quae jam apud nos est 
omnium caritatum facilis oblivio ac mortis prae vita 

tali etiam in tenere dilectis optio, in brutalem du- 
ritiem degeneret. Expiati seria contritione et fide 
in Jesum crucifixuui nostrum concepta, sacra synaxi 
convenimus numero 659. minore quam pro deside- 
rio, cum ingruente turma equestri dispergeremur. 
Fuere qui obniterentur tanquam mortis viaticum su- 
scepturi; in aliis praevaluit expertae crudelitatis hor- 
ror. Nemo credat, quantum trepidationis sit in grege 
nuper lupis exposito, nunc nuspiam clauso et in 
a return compresso. 

Exequias ivimus defunctis nostris 3. Octob., qui 
viri 44, juvenes 5, peregrini 5, foeminae 13, vir- 
gines 4, impuberes et infantes 14 recensiti sunt. 
F J am mis consumptorum Humerus nondum constat, 
minor tamen quam pro rei atrocitate creditur. Nu- 
merata sunt ante desolationem nostram capita of- 
ficialium 11, quibus decern conjuges, civium 602 
cum 572 uxoribus, viduarum 117, adultorum et 
impuberum liberorum 1845, servorum cum pueris 
407, ancillarum 211, in leprosorio 9, exulum Sven- 
ningensium 37, ex quibus quot et qui supersint, 
Deus novit ac dies docebit, cum in diversa dispersi 
nos mutuum ignoremus. Caeterum evidentis judicii 
divini fuit, multos ex iis, qui bellum Christo clancu- 
lum moverunt caput nivei, pectus atri, diro quasi 
supplicio interiisse, cum caetera insontes crederen- 
tur, stupra tulisse, qui ante pudori minus consu- 
luerunt, opes evomuisse peculatus suspicione partas, 
ad choreas nudis etiam pedibus et ejulantes adactas, 
quibus nunquam lasciviae olim satietas erat, ac 

oninino talionis quasi jure repensum, quicquid nu- 
per per contumeliani et ludibriuin ecclesiae obtru 
sum erat. O ne intres Dens in judicium contra 
nos, quod tarn exquisitum est, et ut nosmet ipsi 
judicemus, animo nimis inter peccata securo sup- 
pedita! Quae post acciderint, paucis expediam. 
Cum omnibus officialibus de hospitio prospectum 
esset, mihi uni id est negatum, verbis quidem ali- 
quandiu datis, postea animi aegritudine palam ostensa, 
cum extra suburbii pomeria propel lerer, postea etiani 
militari contubernio onerarer. Accessit criminator, 
tonsor quidam Leonhardt Engelhardt, homo nequam 
et ipse factionis anti - ecclesiasticae socius, qui alio- 
rum sensui linguam petulantem commodaret: sed 
et subdoli quidam et bilingues ferociores redditi 
sunt, postquam confuso urbis regimine ecclesiae 
pa mm praesidii esse apparuit. Civium tamen pie- 
tas et constantia turbidis hisce et afflictissimis re- 
bus praesto fuit. Interea lues, quae contagio potius 
quam afBatu hactenus nocuerat, grassari immitius 
et latins coepit, depastis jam post 3tium mensem 
quadringentis capitibus, quibus ut reniedio, victu, 
stragulis et ministerio succurreretur, opus laborque 
erat ? opnlentis ab omni peculio exutis, vicinis in 
nos omni saxo durioribus, magistratu nihil minus 
quam in hanc curam intento, nec jurgiis etiam adi- 
gendo. Itaque velut ex silicibus aqua expressa, 
quantilla fuit, solamini tamen et producendae vitae 
profuit. Me omnibus fortunis, quae 4000 amplius 
florenis stetere, exutum fidi pariter et perfidi amici 

destituere, illi vel locorum intervallo, vel obsessis 
ab infesto niilite viis exclusi, hi suo judicio abso- 
luti, ut discerem, quantum honestae paupertatis prae- 
cepta inter opes concepta usu ipso valerent et quae 
aequanimitatis satietas adeoque voluptas esset. Cu- 
jus gratiam Deo me debere libens profiteor; nihilo 
mihi minor, nihilo etiam indiligentior, sed nec per- 
ditorum desiderio afflictus aut reparandae fortunae 
avidus, nec irritorum tot laborum poenitens, vel 
memoriae quasi inter homines extinctae do! ens. Ro- 
bore hoc non ex Stoica aut aliorum Ideistarum penu 
petito, sed meditatione vanitatis humanae et intuitu 
perfectissimae vitae Christi acquisito, cujus institu- 
tionetn Lutherus noster divino illo in ecclesiastem 
Salomonis commentario jam dudum suppeditavit, vi- 
vuin exercitium magisque*) conciliavit, Deus ipse 
incredibili tranquillitatis sensu obsignavit. Secutus 
trigesimus quintus, qui carceris mei appellari po- 
test, in paupertatis contubernio, quod paradoxum 
audiat, qua corpus, qua animum duabus tertiis, sic 
satis commode est exactus. Prima in conducto ha- 
bitatio contigit in Mattliaei Hepperi aedibus, quas 
genero Francisco Ergezingero dotis nomine dedit, 
hospitibus admodum bene volentibus et officiosis. 
Arete quidem habebamus, sed laxavit familiae ob- 
sequium, donee publico diversorio locus datus est, 
cujus strepitu et militari potissimum insolentia in- 

vitus secessi in Christopheri Majeri aedes et amplio- 

res et sacello nostro propiores minusque turbidas 
7. April. Sed cum (caetera benigne habitus) disce- 
rem, quantum inter sit suo an alieno foco vivere, 
coepi de exstruendo qualicunque tuguriolo proprie*) 
serio cogitare, quod etiam perfeci ab 21. Jan. ad 
23. Junii, immigravique, quod Deus auspicatum ve- 
lit, 3. Augusti, adjutus prima quidem liberalit[at]e 
Benjamini Buwinghausii, dehinc Agathae Solraensk 
comitis generosissimaeRupispoletanae regulo nuptae, 
Joachimi Bokenhoferi et aliorum, quos Nathan Dil- 
gerus in adversis amicorum probatissimus , conci- 
liarat, florenorum circiter 100 subsidio. Nam a 
propinquis et multiplicibus vinculis conjunctis, quod 
simul semelque expedivero, obolus non cessit, nisi 
quod Agnes Griiningeri vidua Varenbiileria bene- 
ficentiac omnes numeros opportuno tempore sup- 
plevit. Quin potius quasi res lauta superesset, ad 
me reditum et obtrusum, quicquid sordida aliorum 
tenacitas excluserat, ut saepe tres familiae alendae 
fuerint Nihilo tamen minus ad Maji usque initium 
meo aere vixi, cum undique salarium esset suspen- 
sum, a quo magistratus, pudore an aliorum exemplo 
motus quaternos mihi hebdomatim florenos mutuos 
constituit dum stipendium rediret, quibus binos so- 
cietas nostra addidit, quo hactenus libenter acquievi. 
Labores vero majores quam unquam ante accre- 
vere cum ecclesiastici turn civiles, ac illi quidem 
ob luis popularis saevitiem ex superioris anni de- 

cursu ad hujus Martium continuatam, postea remis- 
siorem , sed statim in Julio recrudescentem et tit 
nuper plebi, ita jam opimioribus formidabiliorem, 
quae jam ad Septembris medietatem 500. capita de- 
secuit, cum pridem in numeroso civium coetu an- 
nus centenis circiter funeribus expiaretur; hi vero 
restituendae politiae plane dissolutae, cicurandis mo- 
ribus licentia efferatis et alendis curandisque inopi- 
bus debiti. Nam cum, rebus nostris uno excidio 
perditis, tanta miserorum turba fami, lui et disso- 
lution! absque omni humana ope et medela expo- 
sita superfuerit, ut pridem lanienae, ita nunc lentae 
et lamentabili morti depascenda: a postremo exor- 
sus, ordinem aliquemcunque et politiae umbram re- 
stitui, magistratum officium recapessere non sine 
fastidio et invidia hortatus, civibus obsequium vel 
per jurgium ingerens, aequitatem in publica furandi 
licentia, bacchandi consuetudine abstinentiam, libi- 
dinis confusione pudorem saepe cum % ludibrio pro- 
pinans, quod tandem supra meam etiam expecta- 
tionem frustra non fuisse voti reus sum. Inde ad 
solandos fovendosque aegros et sepeliendos de- 
functos, quorum septingentorum stragem mors brevi 
intervallo fecit, conversus, subsidio vel unius oboli 
ab omni etiam turn salva vicinia, nunc justo for- 
tasse supplicio affecta, nobis improbe denegato, a 
reliquiis nostris haud sane ubique promtis exigere 
et cum emulgendo, turn distribuendo plurimum si- 
nistri judicii et dissonae vocis perferre oportuit. 
Denique alendis tot famelicis, maxime vero orpha- 

nis plus quam centenis, vestiendis plane nudis, te- 
gendis ab omni hospitio exutis, id opus laborque 
fuit, sed et quera animo invicto superavi atque in 
hunc usque diem divino raunere produxi. Res haec 
stetit millenis aliquot nostris florenis, quibus acces- 
sit exterorum commiserans et benefica manus, libe- 
ralior futura, nisi metuisset, fraudi id nobis apud 
publicos praedones esse posse, lnterea nihilo mi- 
tius*) nos exactionis belua, praesidii monstrum et 
commeatuum vorago exercuit, quae saepius lugubri 
voce deprecati, frustra et risui fuimus, quasi qui 
fundum nostrum tot alendis parem improbe nega- 
remus, ut nova mihi quasi contentio cum pietate 
meorum exorta sit, cui subinde Deus ex alia alia- 
que machina occurrit, ut ad laetam messem diu 
illam optatam viribus et viris magis quam passim 
integris accincti stemus, cui Deus benedicat! Haec 
nempe curandi coetus mei officia durius me quam 
omnis fortunarum jactura exercuere, nunquam de- 
jecere, quod mihi subinde post in publicum emis- 
sos clamores et recti servandi studium, jam praxin 
ipsam atque adeo rhodum et sal turn abjicerem**), 
ac sicubi languerem***), exprobrarem. Supra vires 
propemodum incubuit quorundam ex ordine nostro 
levitas et perfidia, anne tempori serviens, au laxi- 
tatis opportunitatem avide amplexa, quibus quia 



*) Cod. A. et B.: nihilo minus. 
**) Cod. A. B. et a.: objicerem. 
**) Cod. A. et B.: languescerem. 

ovile Cbristi proderent*), nihil nisi vel hostium 
cunctatio obfuit, paratis pessima quaeque et patrare 
ipsi, et suis permittere. Nunc frugeui simulant, ubi 
suspensam procul salutein veluti reformidant , mul- 
tum ruminante me, quern jam non pluris quam lar- 
vam umbratilem habuerunt. Perstitere tainen fratruin 
plures officio, tide quippe, patientia, temperantia, 
rectitudine, obsequio, terrenorum neglectu, etiam ad 
sanguinem usque fortitudine, quos Christus Jesus 
porro conservet! Quod si pax ilia, quae multis 
phaleris propinatur, nos bona fide respiciat, non 
deerit bonis (qui ex magna clade oppido pauci) 
praemium, nec malis etiam supplicium. Redeo ad 
eleemosynas nostras, quarum ratioues, praeter 500 fl. 
inter operas fame desidentes et squalentes disper- 
sos, indicant primo trimestri 480 fl. 17 cr., sequen- 
tibus undecim septimanis 416 fl. 27 cr. in con- 
victum egenorum nostrorum collatos, mendicantU 
bus 7472 stipem datam, aerario sacro 2731 fl. lega- 
tor. Quae si quis cum sorte nostra et aliorum duritie 
conferat, non negligenda putarim. Nam quae nos 
exercuere stativa Bavarica sub Johannis Pukii im- 
perio et Conradi Zelteri ministerio supra plurimam 
contumeliam et plus quam barbaram insolentiam, 
erodendis et exugendis reculis nostris jugiter in- 
cumbebant, cujus primaria hirudo Wolffgangus Reut- 
ter, diversoriorum designator mihi et collegis 30. im- 
periales extorsit. Discessit ea faex hominum 1. Junii 



») Cod. A. B. et a.: proderent et perderent. 

successitquc excubitor Andreas Schuinaunus vexil- 
lifer baud paulo biimanior et abstinentior. His ho- 
spitibus obsessus toto anno pedem extra inoenia 
nisi ad primum lapidem non extuli, equnm etiam, si 
jocari boc luctuoso anno licet, nullum inscendi, so- 
litudini et silentio contra genium meum adeo as- 
suefactus, ut ne in morosum degenerem, contice- 
scente literario commercio, cavendum mihi putem. 
Reliquam agri bujus Wiirttembergici tempestateni 
et cladem quis fundo explicet! quis lacrymariim 
flumine satis deploret? Desolata est nobilior et fer- 
tilior pars, extinctae hominum varia peste aliquot 
myriades. Inter reliqua conflagravit Herrenberga 
patria mea, oppidum venustum, fortuito an compo- 
site igne incertum 19. Julii, afflicto ibi Heinlino 
ineo, amicorum primario. Caetera ut publicis ita 
privatis amicorum stragibus funestum annum babui, 
quorum facile princeps David Magetrus jam saepe 
a me, sed nunquam satis laudatus, et cui, si vita 
prorogetur, encomium peculiare debeo, opportune 
tempori et bostibus, quos recti et patriae studium 
pepererat, ereptus 13. Junii. Abstulit etiam animi 
moerore Agnetem Griiningeriam Varenbiilerianam be- 
neficiis prioribus et postremis in me noUbilem. 
Quin et socrus malorum finein fecit, Barbara Effer- 
henia matrona supra laudem meam et genuina ma- 
tre nihilo inferior. Quae cum in patriam Winidam 
concessisset, ubi facultatum nonnihil babebat reli- 
qui, a propiuquis urbis primoribus deserta, prodita 
et militari insolentiae exposita, ubi vexationis et 

direptionis modum nullum vidit, omnibus in prae- 
dam post se datis, Botowariam 1 4 5 ) ad generum ur- 
bis pastorem se recepit, ubi exhausta placide vitam 
decenter et liberaliter actam Christo reddidit 2. Sept., 
aetate septuagenaria , atque simul quicquid terrena- 
rum substantiarum nobis superfuit, proximi sangui- 
nis malignitate interiit. Omnium luctuosissima mihi 
debet esse mors Besoldi spiritualis, sive a nobis 
in religione ad pontificios discessus, viri supra om- 
nes mortales de me praeclare meriti, caetera ne 
quid dissimulem, nunquam sibi in religione con- 
stantis 146 ), sed ex inultiplici variarum sententia- 
rum lectione sese volutantis. Qui, aut valde fallor, 
uec in his castris habebit. ubi acquiescat, ubi ver- 
borum accepisse plurimum, rei vix umbram possi- 
dere animadverterit. Ejecit autem jam fluctuantem, 
si divinare licet, D. Thummii importunitas et super- 
cilium, et succolantium ei togatorum mancipiorum 
vecordia, ut dum nostros vitat et odit, in aliorum 
insidias et casses homo minimc cautus incident. 
Quern Deus eripiat et postliminio nobis reddat! 
At potius alio tempore quam sub patriae fatuni di- 
scessisset, ne cum fortuna fidem etiam mutasse aliis 
credatur. Minoris momenti apud me Baronis Fran- 
comontii apostasia fuit, cum quod Schwenckfeldia- 
nus polypus nullam non faciem quovis momento 
induat , turn quod deploratissima viri sors in animo 
patienti quidem et ma] is assueto, superato tamen 
et attrito desperationem verius, quam papanae reli- 
gionis cultum extorserit. Huic si quid frontis quavis 

etiam superstitione supererit, meminisse poterit, 
(j nan to opere, quibus consiliis, qua molestia sesqui 
niiJIe florenorum impendio rebus ipsius arctioribus 
adfuerirmis. Eat et teterrima*) conscientia sua tan- 
tum boluin devoret**). Translates etiam sub Au- 
gust! finem est, qui totius sexennii combinatioue 
minus fraterna fide, opera et conversatione eonvi- 
xit 147 ) indeque tres antecessores immane quan- 
tum desiderabiliores fecit: proin, quod ob id ecde- 
sia laboraret et mini saepe agones dudum superati 
interirent, praesentia vero studia elevarentur aut 
everterentur, suspiriorum et gemituum plurimum ex- 
pressit; caetera non improbandus, sed et hactenus 
suspendendus, dum animi cruditatem saepius quam 
ex decoro se palam exponentem coquat recoquat- 
que et novis somniis veterum experimenta conjun- 
gat. Durum autem est cum impari, rebus praeser- 
tim difficillimis, jugum trahere, et id potius hostes, 
quam consanguinei conquerantur. Non tulit hie an- 
nus multuiri scriptionis, cum et musaeum deesset, 
et literarum commercium intercedisset***). Datum 
tamen nonnihil est querelis, supplicationibus et ad 
militiae praefectos, si qui familiariores erant, inter- 
cessionibus, quae cum urbi huic bono et levamento 
interdum cederent, fecerunt, ut minus haberer (quod 
jam ceperat) neglectui. Ex iis supererunt Threni 

¥ ) Cod. A. B. et a.: tenerrima. 
**) Cod. A. B. et a.: devoret, Lutheranosque bonorum 
operum cassos accuset. 
***) Cod. A. B. et a.: intercidisset. 

mei Calvenses, testes et officii in meos indefessi 
et in adversis constantiae. Nunc Polyantlieae Lan- 
gianae 1 48 )ad elegantiorem methodum et studiosonim 
conimodiorem lisum efformationeni Bockenhoferi con- 
ductn molior, nisi id onme et vitae difficilliiriae filuni 
mors optata hoc jubilaei mei quinquagenarii initio 
abrumpat, meque et praesentium molestiis et futu- 
rorum minis feliciter eripiat. Quae altera anni me- 
dietas fuit, tota fere Libitinae officiis impensa est, 
adeo per agrum Wiirttembergieuni et viciniam hie 
populari saeviente, ut majorem hominum partem 
absnnipsisse credatur. Sane ex reliquiis nostris Au- 
gusto mense 173, Septembri 193, Octobri 119, No- 
vembri 44 capita, ac in universum toto anno 772 
circiter confecit, acciditque perincommode, ut trans- 
lato collega Greinsio, nec ob penuriam ministerii 
successore invento, onus omne muneris ecclesiastici 
mihi per quatrimestre propemodum incubuerit cum 
adversa interim et molesta valetudine conflictanti. 
Quo interstitio 430 exequiae liabitae, iisque conti- 
nua serie 85 sermones funebres dati. Tandem fe- 
riis Simonis et Judae socius datus Joh. Andreas 
Beutelspacher qui uno tantum mense superfuit, pro- 
pera morte extinctus, substitutusque opinione citius 
est Johann. Jacob. Spindler, jam remissa contagii 
violentia, et ipse paucis diebus extinctus. Quae 
strages meorum sive propinquorum sive necessa- 
riorum edita est, ea vix catalogum facit*). Recen- 



*) Cod. A. B. et a.: fert. 

sebo tamen paucos. Sororium utrumque Plieiiin- 
gerum 149 ) et Simonium l50 ) atque ilium cum filio 
adulto Joh. Conrado 1 b ! ), lumc cum uxore Regi- 
na 152 ). Sororem natu maximam Annam 163 ) ejus- 
que liberos Mariam et Philippum Christophoruni, 
maximae expectationis juvenem multis mihi impen- 
sis educatum et tenere amatum, Tobiam Eisengrein 
et Joh. Frei medicos, ac Joh. Scweiccardum jure 
consultum, ex amitis Susanna, Corona et Blandina 
cognatos fratres. Inter fautores Buwinghausium 1 6 4 ), 
singulari elogio a me laudatum optata, et baronem 
Francomontium , formidabili morte extinctos. Ex 
primariis amicis Danielem Hitzlerum 1 &b ) Argenti- 
nae exulantem, solidum theol., cujus suis locis a 
me honorifica mentio facta est. Ex rarioribus Jo- 
han. Bernhardum Unfrid reconditae eruditionis, et 
Wilhelm. Schiccard ,66 ) illam academiae Tubingen- 
sis nobilem gemmam, viros incomparabiles. Sed nec 
reticebo Johannem Georgium Stuberum 157 ) magni 
pretii concivem meum aliumque Jacobum Stalium 1 &8 ) 
scriniarii opificii rarum artificem , quorum conver- 
satione*) aegerrime careo. Hisce modis illud disce 
mori mihi perpetuum insonuit fecitque in omnes 
horas expeditum et vitae tot ictibus labefactatae ne- 
gligentem, quam tamen divino munere ad hujus 
anni metam sic leniter effluentem habui, ut cum 
paucioribus praeteriti temporis conferendam putem, 
civibus amore et officiis certantibus, aemulis vero 

i 

*) Cod. A. B. et a.: conversatione et opera. 

et obtrectatoribus ad mortis horrorem conticescen- 
tibus. Scriptioni post editos Threnos nihil praeter 
Justa Buvvinghusiana superfuit. Subsidiis autem in 
pauperuni levamen et aliinentnm parandis plurimum 
operae et inolestiae datum, cujus collecta ad 4532 flo- 
renos excrevit, neutiquam tamen necessitati nostrae 
pares. Quid de studiis, de agri dominici opera riis, de 
scholis et universa ecclesiae herba atque segete post 
tantam calamitatem futurum sit, Deus prospexerit, 
nobis sane divinare non licet. Provisum tamen, ni 
idem prohibeat, de notabili aliquo stipendio 1 &9 ) 
nobis est, cujus ope res literaria atque sacra re- 
stitui utcunque nostris in partibus queat. 

Sub anni finem collega, vicarii nomine, optato 
contigit Christophorus Zellerus cognatus, pridem 
Liebensteinii per sexennium, nuper etiam Schlait- 
dorfensis pastor , vir subacti ingenii et morum ama- 
bilitate insignis, turn in rem christianam impensi 
studii, de cujus ope in excolendo dominico agro, 
et evellendis loliis, si recte ex anteacta vita augu- 
ror, praeclare*) quaeque mihi spondeo, ac ut fe- 
liciter ecclesiae opera nostra communis et mutuus 
consensus cedat, calido voto annum finio. Sedaia 
sequenti anno utcunque tarn saeva patriae tempe- 
state, ut priraum ad littus adnatare divino mihi be- 
neficio licuit, proximum a gratiis actis fuit, quam 
hoc tristi naufragio jacturam fecerim animo recol- 
ligere, ac fort una rum quidem florenorum circiter 



*) Cod. A. et B.* praeclara. 

septies millium, hominum vero plane et inaestima- 
bilem et irreparabilem ; e quorum magno et luctuoso 
numero paucos aliquos non praeterire visum, sc. 
et olea*) Andreana proventus ubertate nuper gravi, 
surculos Eberhardum et Philippum Jacobi, Jaco- 
bum Davidis filios Andreae, Joh. Georgium et Er- 
liardum Erhardi filios Cellios, ex Freiis Sebusianis 
unum alterunique et longe desideratissimum meum 
Johannem Josuam Andreae, ex fratre Johanne ne- 
potem toto decennio domi meae alitum et ad spem 
maximam evectum atque ob ingenii amabilitatem et 
morum obsequium, si quid humanitus contingat, hae- 
redem mihi destinatum. Ex Osiandrina florentissiraa 
arbore, Joseplumi, Andream**), cancellarii filios, 
proxima agnatione conjunctos. Pueritiae meae tres 
ordine formatores, Banzhafium, Roeschium et Fabri 
candide meritos. Affinium vero et interioris notae 
amicorum seleetissimos, Blasium Braun, Joh. Bernh. 
Varenbiiler, Davidem Bab, Joh. Ulricum Thunimium, 
Joh. Sebastian. Wielandum, Samuelem iMartini, Fe- 
licem Gasparum et inexhausti ilium ingenii et eru- 
ditionis Joh. Spindlerum. Reliquos, qui vel commi- 
litones, vel collegae, vel cognitione et familiaritate 
notabiles fuerint, recensere, fastidio lectori foret, 
cum quadringenti sacri tantum ordinis viri una hac 
charybdi censeantur absorpti. Quiescant singuli et 
dum hie haerebo, honesta memoria eorum, qui mei 



*) Cod. a.: ex olea. 

**) Cod. A. B. eta.: Andream etDanielem fratres Andreae. 

fuerint, animo meo supersit. Ego vero velut iu 
littus ejectus madidus et nauseans, dum niolestae 
navigations et praesentissimi periculi ruminatione 
distrahor, nihil invenio, quod vitae continuationem 
beatae mortis termino anteponat, nisi divinum, cui 
obnoxii suinus omues, iniperiuui atque arbitrium. 
Nam viribus animi juxta et corporis fractus, exu- 
tus fortunis et amicitiis, laboribus fatigatus, denuo 
in scenam et aream quasi revocari, nihil mihi aliud 
seculi genium intuenti, quam bestiis objici videtur. 
Tuli hactenus confratres mei collegii nuraero 80*), 
paedagogos 15, praefectos 31, cum quibus non di- 
cam luctari, sed pro temporum et casuum vicibus 
ingenium conferre, labores combinare, noctes dies- 
que conterere, adversa etiant dividere, voluptatisne 
perpetuae sit an taedii, nialiin expertum talium pro- 
nunciare, quam sibi tantum vacantes conjicere. Mihi 
equidem, suffectis subinde recentibus antagonistis, 
non tandem exhauriri et deficere majoris roboris vi- 
detur, quam cui ego sufficiam. Fuit tamen anni hu- 
jus post milles. sexcent. et trig, sexti medietas, pro 
publica calamitate et vix audita fame 159 ), si morum 
dissolutissimorum difficilem correctionem et vulturum 
domesticorum laniatum excipias, tolerabilior. Stre- 
nam primus liberalem an stipem contulit Schmidius, 
Argentinae tlieologorum exemplum. Secuta est il- 
lustriss. heroina Agatha Rupis - Spoletanae domina 
antiqui operis geographico globo argenteo ; non de- 



*) Cod. A. et B. : 75. 

fuit etiam ex Noricis optimus Bajerus biennali sti- 
pendio. Cives mei et lautis strenis mutuo certan- 
tes et communitas 271 fl. donario indigentiam meam 
sublevarunt. Nihilo tamen minus quadringentis plus 
minus florenis meis tanta annonae caritas mihi ste- 
tit, insuperque salarii debiti maxima pars, 600 
quippe florenorum, maligni spiritus H. iniquitate in- 
terversa periit, ut et aemulorum meoruin collusione. 
10. Febr. haereditate mihi cessit Eva Maria ex so- 
rore Regina neptis, trinia festivissima puella, ad- 
ditumque auctuarium alia ex fratre Jacobo neptis 
Johanna, sc. subito eversa fortuna sororii Simonii 
satis lauta, sed incredibilis sorditiei, ut quae te- 
runcio meam calamitatem non solaretur, suam prae- 
properam incauta neutiqtiam provideret. Postea 
cum aedes meae priores, tumultuario opere con- 
structae debito angustiores essent, alteras addidi 
meis impensis, quae junctae et familiam caperent, 
et studiis convenirent, coeptas 28. Martii, utcunquc 
absolvi 18. Junii et nuptiis filiae primogenitae Ma- 
riae cum Petro Waltero cive meo et mercatore 
20. Junii initiavi, quibus omnibus Deus benedicat! 
In ecclesiastico munere Joh. Conradum Zellerum 
Wildpergensibus superintendentem et Joh. Eberma- 
jerum Zavelsteinensibus pastorem, caeteris ob in- 
fectas*) vias et temporis injuriam suspensis stiti. 
Et quando nihil hujus anni memoratu dignum oc- 
currit, justus dolor meus ex anteactorum erroribus 



*) Cod. A. et B.: infestas. 

nostris in nervnm erumpit, ut palam profitear, in- 
dignissimis injuriis irritatum Deuin ad nostrum exi- 
tiuiii descendtsse. Vitiata nanique theologia nostra 
erat cum scholasticarum opinionuni et rixarum re- 
fluxu, turn mystarum vel inter politico* affrictu, vel 
cum palam improbis contagio, unde illic importuna 
ilia sed nimis operosa altercatio Menzeriana 1 fi0 ), et 
exagttatio Arndiana omnium bonorum gemitu exar- 
sere; hinc sacrae frontis et venerandi adyti magna re- 
ligione nobis observatae catarrhactae improviso aper- 
tae, et soporata conscientia, genus omne malorum 
admissum est: simonia inquam, sacrilegium, molo- 
chus sacri seminarii, vertumnus concionatorius, pla- 
gium priscae eruditionis, exorcismus reliquiarum 
boni spiritus, aurifodinae spermologicae , paucissi- 
liris malorum fomenta bonorumque suffocamina. De 
politicis delictis meum non est dicere, quando con- 
siliorum imprudentia, et auxiliorum importunitate 
domus quasque illustrissimas Germaniae eversas con- 
stat. Hoc novis conqueri liceat, religionem nostram 
hostes magis noxios plerisque reipub. praefectis non 
habuisse, quorum quippe tarn exemplo quam im- 
perio nihil flagitiorum suscitatuui, nihil religiosum 
extinctum, nihil Christo adversum velut lege lata 
violenter invectum non sit. Et mirantur*) subito 
qua religiosi cultus, qua civilis administrationis ful- 
cra concidisse, quae dudum erosa, aut ad extimam 
usque corticem secata, quicquid etiam stabilitatis 

prae se tulerint, hunc tamen concussum minime om- 
nium sustinuerunt! Atque sic mihi finitus agitatis- 
simae vitae quinquagesimus annus, jubilaeus an fn- 
nestus mihi dicendus*incertum recordanti, me cum 
unica sorore Margarita vidua afflictissima ex omni 
paterna stirpe superesse, omnium ex ea ramorum 
et corporis imbecillitate et fortunae vicibus et in- 
vidiae vexatione desperatissimum; videre familiae 
solitudinem ex quadraginta tribus secundae gene- 
rationis capitibus ad octodecim redactam; interesse 
patriae Wiirtenbergiae funeri et ejus vespillones, 
quondam amicissimos, nunc omni tygride efferatio- 
res ferre; religionis insuper calcationem, politiae 
chaos, literarum interitum, juventutis pollutionem 
subdura servitute comitari, atque parum abest ad- 
juvare: quid mihi vita nisi supplicium sit ejusque 
prorogatio lento igne torreri! Si tamen ita visum 
est supremo numini, per tot vitae ambages et mor- 
tis species (quas nemo nisi qui tulit, numerat aut 
capit) in spem meliorem superesse, et quantum in 
imbecillitate nostra virtus superna valeat, experiri: 
age! fiat voluntas Domini et vel inter lacrymas et 
gemitus Deo nostro jubilemus. Posteriores hujus 
anni menses leniter et sub minutis cum Satana veli- 
tationibus effluxerunt. Amici in officio perstitere, 
quod et Wensius Luneburgo et Brunswiga calide 
est testatus. Paedagogus quidam ex flagitio loco 
motus et mea opera servatus, se dignam gratiam 
retulit homo improbus et levissimus; nempe malo 
homini benefacere meleficium est. Josepho Demm- 

lero juveni lectissimo et mihi valde probato, ex 
Galliis et Anglia reduci Italicae etiam et Hispani- 
cae linguarum qualemcunque cognitionein per sue- 
cisiva contuli. 

Nunquara vero tacendus mihi est Joh. Conradus 
Schiizius, Vaihingae in re pertenui patre vitriario 
natus, qui cum in triviali, quae ibi est, schola lite- 
rarum tyrocuiia satis feliciter fecisset, ne ulla for- 
tunae injuria a pertinaci earum studio et amore 
arceri posset, mea et Jodoci Machtolphi misera- 
tione susceptus, fotus et Hirsaugiensibus alumnis 
solicita commendatione insertus est. Ubi in tribus- 
Unguis, poesi insuper et musica praeter alias artes 
liberales praeclaros profectus fecit, nobilioribus in- 
geniis sedulitate et obsequio par, vitae innocentia 
probatior, quae ipsum ad diversas ecclesiastici mu- 
neris stationes comitata, familiarem mihi et filii 
loco habitum fecit, et per 20 circiter annos con- 
stanter servavit. Quo etiam amanueuse et conscio 
in omnibus rebus ineis privatis sum usus, destinato 
contra multiplices calumnias innocentiae meae lido 
et oculato teste, quern turbato naturae ordine, vix 
tricenario majorem, asthmate 9. Nov. Wildbergae mihi 
praereptum serio lugeo et desidero: opportune ta- 
men sibi in veram libertatem post multiplices ae- 
rumnas, domesticas etiam vexationes vindicatum non 
diffiteor. 

Labente anno morbus, qui vitae etiam minari vi- 
debatur, me primum, dein et conjugem corripuit, 
atque huic durior et diuturnior fuit; revaluimus ta- 

men Ghristo propitio ad ipsius natales ferias, cui 
obnoxias grates solvimus. Galamum hoc toto dif- 
ficili tempore recondidi nisi quod Davidis Magetri 
genium domesticuin officioso affectu delineavi. Au- 
sus quidem ex voluntate Augusti Luneburgici et Er- 
nesti 1 6 1 ) Saxoniae principum , annitente Sauberto, 
quid de Math. Maifardi 1 62 ), Sigismundi Evenii et Jo. 
Duraei magni momenti consiliis sentirem, comrau- 
nicare , sed cujus telam liberiore loco et tempore 
pertexendam abripui. De salario, post varias cu- 
cullionum ludificationes et plenum perjurii ac levi- 
tatis monachalis testimonium, solvendo liberalis spes 
mihi ab urbis senatu facta est, cui explendae se- 
cuturus annus deputatus est, incertum, ex renovato 
armorum concursu qualis futurus. Hunc quidem di- 
vino beneficio praeterlapsum ex facilioribus meis 
numeraverim. 

Anni post trigesimum septimi auspicium A. Hoel- 
zelius tulit, qui ex tanto intervallo ad amicitiam re- 
diit, animi an extremae indigentiae motu incertum, 
quern libenter veteris necessitudinis memor recepi, 
et quantum in me fuit opis sublevavi. Comparuere 
etiam alii post alios amici J. Ad. Tassius Hamburgo, 
M. Berneggerus Argentina et prae aliis calido af- 
fectu nob. Wensiug, qui in meum subsidium, quic- 
quid imperarem, liberaliter obtulit et ad se omni 
contentione invitavit. Interea cives mei quod in se 
receperant, biennii et quod excurrit stipendium bona 
fide exsolverunt, omni laude digni, quicquid etiam 
ex senatus livore fuit aspersum. Cum vero dere- 

licti impuberes, qui in orphanotrophio octogenario 
circiter numero sic satis et gravibus iinpensis ale- 
bantur, corporis et animi neglectu, paedore et situ 
corrumperentur, importunis precibus obtiuui, ut in- 
ter cives locupletiores vel servitiis destinandi , vel 
opificiis applicandi, vel si teneriores essent, gratuito 
educandi, omnino vero pietatis et scholarum cultui 
subjiciendi distribuerentur. Quae res feliciter cessit, 
paucis, quos jam putredo obsederat, in squalore re- 
lictis. 13. Jan. Tubingam, a qua tot annis abfui, 
properato itinere revisi, miseratus et tantam viro- 
rum celebrium cladera, et tristem acaderaiae quon- 
dam frequentissimae solitudinem, meam etiam ab 
aimcis orbitatem lugens. Caeterum etsi totus in 
eo eram, ut sacrarum literarum nimis accisum se- 
minarium ex parte sustinerem, atque eo civium meo- 
ruui notabilem stipem ducentorum amplius flore- 
norum annuorum parassem, ejusque pars jam Jo. 
Balthasaro.Plieningero et Jacobo Brotbeccio cesse- 
rit, morositate et supercilio eorum, quibus remedia 
malorum turbare, non medicare morbos concessum 
est, opportunum consilium successu caruit. Martius 
mensis Davidem Steudlinum magno meo luctu ab- 
stulit, veterem contubernalem, de quo mihi aliquando 
plura dicenda sunt, ne hoc semestre nihil lectu 
dignum habeat. Natus is patre Jacobo, avo Johanne 
Steudlinis, hoc Reutlingensium, illo Ne^olingensium 
antistite, utrisque viris eruditis et de ecclesia bene 
meritis. Pater ob calendarii Gregoriani motus loco 
pulsus Heidenheimii susceptus est, ubi Davidem ge- 

nuit 163 ) (1588), ac vix bimulo relicto vivis exces- 
sit, festivo puerulo, ut qui dum patris exequiae pa- 
rantur, funus arundine longa obequitarit, et pulla- 
tis praesentibus, maxime vero patri meo intempe- 
stiva alacritate lachrymarum vim expresserit. Cujus 
etiam recordatus, postquara vidua mater dispares 
nuptias primum cum serrario 164 ) vili capite, postea 
scriniario melioris famae praecipitasset, atque in ipso 
sponsali thoro, quo fato incognituin, subito oppressa 
esset; omni substantia eversa, puerum ad se rece- 
pit et pari nobiscum victu, amictu et ingenii cultu 
per sexennium sustinuit, non vulgaria de se polli- 
centem et oris venustate utrumque parentem, hanc 
tamen etiam supra fortunam insolentia et majori- 
bus, quam vires essent, ausibus referentem. Vita 
functo patre meo, mater secum cum familia Tubin- 
gam conduxit et eodem quo ante loco nobiscum 
habuit. Inde perpetuis commendationibus primum fa- 
mnlitio 1 6 5 ) illust. stipendii subjecit, postea etiam ipsis 
alumnis inseruit, ad studiorum ascensus et honores 
adjuvit, ecclesiae muniis concilia vit, nuptiis etiam 
optatis ex Sauteriana familia, quacum arcta nobis 
necessitudo erat, coronavit. Satis in praesens re- 
stitutae fortunae videbatur, cum forte oblatam Her- 
nalsi in inferiore Austria functionem ecclesiasticam 
amplexus, relicto Deckenpfrundo l66 ), eo conten- 
ds, rerumque suarum, qua docendi dexteritate, qua 
morum amabilitate, satagens, res suas baud medio- 
criter auxit et familiae fortunam facile est super- 
gressus. Amisit tamen ibi primatn conjugem, alte- 

ramque duxit Bernhardi Alberti Celebris quondam 
Augtistanornra theologi filiam, variae posthac for- 
tunae sociam, cum qua, cversa ibi religione et non 
leviter turbatis rebus suis, ad uos rediit, nec diffi- 
culter locum honoratum in Backnangensi ecclesia 
obtinuit l67 ). Sed quod Palatinatus caesarei pha- 
leris et equestribus insignibus urgeretur, infra se 
omnia nostra ratus, Campidoni antistitium per ami- 
cos assecutus, quod vitae superfuit, inter urbis ite- 
ratas occupationes et direptiones, pro partium stu- 
diis durius ac initius habitus, semper tamen male 
mulctatus et exutus bonis, extincta moerore animi 
et terroribus continuis optima conjuge, ipse nu- 
pera 168 ) urbis calamitate numeroso milite obru- 
tus, subito nec citra veneni suspicionem extinctus 
est 169 ), vir longiore vita dignus mihique amicis- 
simus, ac revera inter magnos numerandus, si mi- 
nor esse potnisset. Pater multae prolis factus est, 
sed minus vitalis, nec scio an ex hoc frutice ali- 
quid supersit. Cum fortuna variante omni vita lu- 
ctatus, saepe benignam, sed subinde malignantem 
expertus est, quasi indomitum alioquin ingenium hoc 
freno coercendum esset. Sed et exactions erudi- 
tionis nervi deerant, quae majora spirantem et in 
dignitatis atque existimationis gradu positum desti- 
tuebant, quos ingenii solertia et oris promtitudine 
utcunque supplevit. 2. Julii*) filium Gottlieb pri- 
mum domo emisi, et in sinum probatissimorum 



*) Cod. A. et B. : 12. Junii. 

Sauberti et Baieri meorum tradidi, qui porro Jo- 
hanni Gravio, Aegidianae scholae quae Noribergae 
est, rectori credidcrunt, cujus eveutuiu et succes- 
sum Deus ad pietatis potissimum cultuni, deinde 
morum disciplinam, postremum ingenii et literarum 
cotem dirigat. Sequentis Julii 4. die Argentoratum 
me contuli, principem ineum exulem salutatum et 
de reditus ad suos spe certiore percontatum, ciyus 
consilii causa aliquantulum mihi diducenda est. Jam 
ab anno 1628 Saubertus , Jacob. Wolfgaug. Poeme- 
rus, Baierus et fautorum alii hoc moliebantur, ut 
suae ecclesiae cooperarium me conciliarent. Ten- 
tatumque hoc post Piggelii Divo - Laurentiani pasto- 
ris obitum haud frustra opinor fuisset, nisi me la- 
borum moles humeris meis gravior et ministerii 
ibi nimia servitus terruisset, patriae etiam felicitas 
et libertas, quae turn erant, tenuissent. Nunc illis 
mitigatis, his immani ruina collapsis, cum etiam Jo. 
Fabricius Sebaldinae ecclesiae antistes gravi senio 
extingueretur, resumpta consilia majore animi con- 
tentione ultro citroque agitata sunt, nullum nou 
lapidem Sauberto movente, ut operam meam sponte 
deferrem et propensos undique fautores experirer. 
Quod cum nisi desperata patriae salute ac statione 
mea ejectus, turn etiam neutiquam inscio et invito 
principe meo, etsi nullo peculiari vinculo obstrictus, 
mihi faciendum putarem, bono ni fallor auspicio con- 
sensum meum suspendi, hunc vero 13. Julii submisse 
conveni, a quo clementer admodum susceptus*). 

¥ ) Cod. A. et B.; e^reptus. 

Cum serio affectu et humanissimis verbis dolorem, 
quern a discessu ineo praesentiret, esset testatus, ut 
me patriae resurgenti et emendandis tristioribus fa- 
tis reservarem, tandem persuasit, cujus aleam in 
nianum Dei consignavi, illustriss. domui Wiirtem- 
bergiae, tarn praeclare de omni mea familia meri- 
tae, patriae post afflictionem respiraturae, et eccle- 
siae Calvensi sub melioris disciplinae spe vitam porro 
niortemque impensurus. Dum ibi haereo, [illust. 
principes Fridericum Marchionem Badensem, Annam 
Catharinam mei principis conjugem et Annam Sa- 
binam Holsatam princ. Julii Frid. Wiirt. viduam hu- 
inili officio invisi. Dynastam Rupis-Spoleti Eber- 
hardum, Agatham Solmensem ejus conjugem, Ge- 
orgium Fleckensteinium baronem solito propitios et 
liberates sum expertus. Amicos post tantam cala- 
mitatem et diram tempestatem revisere ingentis vo- 
luptatis fuit: Johannem Schmidium', palmare theo- 
logorum decus, Berneggerum senio et morbis pro- 
pemodum confectum, Glonerum fortunis et honori- 
bus auctum, Mockelium magnis negotiis conspicuum, 



quern nunquam sine amoris et gratitudinis sensu no- 
minavero, Dilgerum meum in patriam abitura ad revi- 
sendum patrem senem Danielem parantem. Acces- 
serunt amici novi magno numero, e quibus Jo. 
Henricus Boecklerus 170 ) orator disertissimus, et 
Johan. Freinsheimius 171 ) gener Berneggeri floren- 
tissimus serio affectu eminere visi. Memorandum 
vero mihi spectaculum fuit, cum a reverendo totius 

urbis ministerio convivio in Frid. Heupelii ad D, 
Wilhelm. pastoris aedibus exciperer, ubi praeter Jo. 
Georg. Dorschaeum l7a ) magni nominis theologum 
et Jo. Petrum Pistorium Divi Nicolai pastorem du- 
duin familiariter cognitos, Jo. Conrad. Danhaue- 
rum 173 ) et Jacobum Schallerum celebres professo- 
res, Schallerum 174 ) venerandum senem, Samuelem 
Schallesium et reliquos sacri collegii symmistas cum 
dignissimo praeside Schmidio unanimi corona in- 
tueri et ab iis in mutuae amicitiae societatem in- 
tromitti licuit. ltu redituque felix domum 16. re- 
petii et Noricae expectationi nuncium remisi, sic 
tamen, ut pro sedulo Sauberti et amicorurn officio 
et studio aeternas gratias debeam. Fabricio Sau- 
bertus successit, huic Cornelius Marci, nec scio, 
qui alii sint secuti, quibus Deus aspiret. Augustus 
raensis, qui plerumque mihi fatalis, funestus admo- 
dum fuit, cujus*) natali meo soror Margaretha 
diem obiit, et me ultimum liberorum paternae do- 
mus reliquit. Ex cujus angusta re filiarum minima 
Sibylla 12 annorum haereditate mihi cessit, ut jam to- 
rtus propemodum familiae egestas unis meis jam ante 
fatigatis humeris incumbant **). Paulo ante nempe 
8. Aug. vix mille ab urbe passibus in manipulum 
latronum incideram, qui me male raulctatum, tan- 
demque bombardae in pectus violento impactu sau- 
ciuin, nec nisi praepotenti dextera Dei servatum 
dimisit. Hinc secuti punctionum exquisitissimi cru- 

*) Cod, A. B. et a.: cujus 17. 
**) Codd.: incurobat. 

ciatus, et anhelitus difficultas me per aliquot dies 
prostrarunt, deprehensaque est costa pectori immi- 
nens confracta, eventu, quern Deus propitius vide- 
rit. Durior etiam sors civibus meis sequenti 15. Aug. 
Qui cum se turmae armenta et pecudes abigenti 
utcunque armati opposuissent, impares viribus, tres 
statim conciderunt, secutus ex vuluere quartus ho- 
nestae rei mercator, demum etiam quiutus ingentes 
cruciatus per sesquimensem perpessus, capti non- 
nulli et magno lytro redempti, sauciati graviter cir- 
citer viginfi, ex quibus tres incerta spe vitae eti- 
amnum luctantur. Stetit hoc damnum civitati 3. 
mille amplius florenis et exprobrata insuper defen- 
sionis injuria est. Annus hie procerum patriae clade 
tristissimus nobis fuit. Naln Argentinae ex autisti- 
turn numero brevi intervallo Henricus Wielandus, 
Jo. Jacobus Albichius, et Elias Zeiterus Bebenhu- 
sii, Adelbergae et Alpirspachii quondam abbates, turn 
Sebastianus Hormoldus 1 7 b ) director, et Jo. Fabri 
ordinum consiliarius, annis graves et meritis vene- 
randi occubuere; Stuttgardiae vero Jacobus Grab 
aedis cathedralis ecclesiastes, candidi et tranquilli 
animi, et Erhardus Weinmann aulae ante principis 
exilium concionator, rarae et multiplicis eruditionis 
theologi, consistorii collegae, tristem vitam absol- 
verunt, omnes mihi familiariter cogniti. Albichius 
affinis, Grabius commilito atque jucundissimus fuit. 
Weinmannus, quern ob eximias animi dotes plu- 
rimi habebam, postquam per plures annos amicis- 
simum et studiorum socium possedissem, simulta- 

tem, quam cumGriiningero quondam exercuerat, post 
ejus mortem in me innoxium derivavit animumque 
alienum atque adeo infestum palam ostendit, vir 
cum paucis comparand us , nisi internata morositate 
et simoniae suspicione pro aestimatione odium sibi 
hominum contraxisset. Hunc secutus est Henricus 
Hiller, qui ex re mediocri ad maximas fortunas sub 
principe Johanne Friderico, in cujus flagrante gra- 
tia vigebat, evectus, post ejus mortem 176 ) vero 
sub administratoribus neglectus, denuo sibi exule 
principe Eberhardo ex patriae ruinis fortunam fa- 
bricavit et ampliss. quaesturae munus obtinuit. Is 
mihi affinis et quondam amicissimus, post ex Cal- 
vensi causa, de qua ad annum 24. dixi, infensissi- 
mus factus ac nocere paratus, a Buwingbausio co- 
hibitus, mox etiam eversa potentia sua repressus est. 
Ostendit tamen aegrum animum, cum Gruningeria- 
nas magnas opes a nobis legitimis haeredibus suis 
machinamentis in filium suum derivasset, vir indu- 
stria multis superior, nisi earn inexhausta opum 
siti coutaminasset. Labente anno, quod Argentinae 
in me receperam, principis Eberhardi cum caesare 
reconciliationem, 1200 imperialibus mutua ope quo- 
rundam meorum datis, promotum ivi, lentiore tamen 
quam pro spe effectu, remoris subinde aliis atque 
aliis in aula objectis. 21. Novemb. nata est mihi 
ex filia Maria neptis prima, cui Mariae Elisabeth 
nomen, surculus ex paterna arbore 3tiae genera- 
tionis primus, sed qui 10 post die emarcuit. Sub 
id temporis amplificatio sacelli nostri, quod decen- 

nio ante sacro cultui restitueram, absoluta est, quae 
tamen res in meam contuineliam vertit, cum sena- 
tus hac occasione oblata, paucorum insolentia im- 
puisus, omnem ecclesiasticam oeconomiam ad se 
raperet, unde inter nos acerba altercatio exorta, 
cujus dijudicatio in reditum principis est suspensa, 
lntervenit etiam Jo. Wolffg, Vogel in exercitu Ba- 
varico velitum dux, qui in hyberna ad nos conces- 
sit, ex sordidis natalibus per omnes militiae gradus 
ad summa emersus; unde vectigalia et exactiones 
in immensum auctae, luxuriam nostram quae moni- 
tis nullis hactenus cessit, coercere incipiunt, eo 
eventu, quern sequens annus indicabit. Amici per 
intervalla inviserunt Joh. Hohenfelderus Ludovici 
filius, Heinlinus, Machtolphus et Daniel Zwickerus 
Dantiscanus. Temporis taedium mathematicarum 
disciplinarum ruminatione mitigavi atque sic annum 
contrivi, ut commodis atque incommodis utrinque 
compensatis, cur Deo optimo gratias debeam, plu- 
rimum supersit. Succedens trigesimus octavus an- 
nus, qui liberationis nostrae futurus passim audie- 
bat, novae servitutis ac propemodum internecionis 
factus est, cujus initia moderatiora fuere, hybernis 
nobis non infestis et Wolffio omni humanitatis ge- 
nere nobiscum certante. Cum etiam ex superiore 
ducis Vinariensis 1 77 ) clade centurionem quendam 
nobilem Galium, qui Jo. Augustus Danotus vocari 
voluit, captivum, primum liberaliter, post exorta 
simultate, servilius haberet, hominem elegantis in- 
genii, multiplicis usus et exoticarum linguarum pe- 

ritum, isque in meam familiaritatem venisset, ju- 
cunda admodum ejus conversatio aliquantisper fuit. 
At postquam dux Bernhardus ex improviso Rheno 
superato citeriorem ejus partem occupasset, tumul- 
tuarie ipsi occursuin, sed infeliciore Marte 25. et 
12. Cal. Febr. ad Rheinfeldam puguatum, ubi pro- 
fligate exercitu, capitibusque captis, ex quibus 
Wolffius noster post octimestre demuin libertatem 
recepit, omnis belli moles nobis subito incubuit. 
Cumque Vinariensis in nos nihil hostile moliretur, 
tantum commeatum caperet et caesarianas partes 
persequeretur; exinde reos nos quasi defectionis 
fecit, et plurimam nobis deinceps cladem intulit. 
Etsi enim jam principis Eberhardi restitutio ad 
3. Non. Martii, qui Friderici, destinata erat, adeo- 
que non tam frater Fridericus 1 78 ) ejuslaetum nun- 
cium ex aula caesaris ferret, quam ipse Eberhar- 
dus adventasset, uterque tamen Stuttgardia contu- 
meliose exclusi, hie etiam in suis agris prope Blo- 
chingam a praedonum globo equis et impedimentis 
magni pretii exutus, vix pernici equo se eripuit. 
Inde rebus ad Rhenum afflictis restituendis submis- 
sus cum ingenti exercitu Johannes comes Gezius 
summus imperator, nihil prius habuit, quam a no- 
bis ut poenas atque durissimas exigeret, vastato ho- 
stili more agro, urbibus direptis, caede et omnis 
generis immanitate saeviens, ut prima occupatio 
prae hac revisione arnica plurimis visa sit. Quic- 
quid enim ex quadriennii hujus calamitate superfuit, 
omne haec vorago absorpsit. Atqui jam Casparus 

Dambergius Philippoburgi praesidio praefectus et 
merces mercatorum nostroruni magni pretii inter- 
ceperat, et manum praedonum 10. Cal. Maji nobis 
immiserat, a quibus Calva iterum direpta incredi- 
bile damnum accepit, quae dura sors me etiam 
corpore tamen per fugam salvo corripuit. Nihilo 
tamen minus Gezius, qui et ipse contra Vinarien- 
sem rem* baud felicius fecerat, profugo suo exer- 
citu nobis incubuit, excidium etiam, ut fama fere- 
bat, interminatus, quod tamen propitius Deus pro- 
bibuit. Ita annum inter perpetuos angores et ter- 
rores, ac gravissimas exactiones, quae genero meo 
nonnunquam 100 hebdomatim florenis stetere, tra- 
ximus, sub Job. Lebensteinio serviliter, postea Gott- 
fridio Schweikhelio commissariis liberalius habiti, 
vitae tamen subsidiis civium benevolentia nunquam 
subductis. lnterea fato concessere ex amicis inte- 
rioribus aliqui, atque nobiliores Joh. Gerhardus 
palmare deous 16. Cal. Septemb. anni superioris 
irreparabili ecclesiae jactura extinctus, Lucas OsU 
ander 1 7 9 ), summi ingenii et multiplicis eruditionis, 
moribus tamen dispar theologus 10. Aug. , Erhar- 
dus Machtolphus tanti a me aestimatus, olim ago- 
niarum socius 27. Sept., Zacharias Schaefferus poeta 
et orator admodum disertus 5. Martii, et Georgius 
Geer alumnorum principis in Hirsaugiensi schola 
per multos annos rector, libertate et liberalitate Ce- 
lebris 3. Sept. Ex civibus Johann. Jacob. Doerten- 
bacb et Christophorus Demmlerus, supra vidgum 
majoris animi et judicii, ac mihi, dum res nostrae 

starent, praecipui ad res emendandas usus, Hie 
Noribergae, hie Canstadii, duin aliud agerent, 3. Cal. 
Apr. et 8. Cal. Sept. praerepti, uterque luculento 
elogio a ine laudati. Sed et Besoldus apostasiac 
brevem periodum absolvit Ingolstadii, majore lu- 
bricitatis in religione, an perfidiae in patriam do- 
mumque Wiirtembergicam virulenti odii infamia in- 
certum, ut qui venenato calamo plus cladis et dam- 
nosae niorae, quam armatorum totae aeies gladii- 
que milleni nobis intultt, detestabilis ob id ad om- 
nem posteritatem habendus. Pastorum in pagis tri- 
stissima sors fuit, ut qui ab omni re familiari 
exuti et alimentis denegatis aut palantes mendi- 
cabant, aut in urbibus esuriebant, plebe paulatim 
ad oranem inhumanitatem obrigescente, quorum ali- 
quos utcunque hie fovimus, et ad spem meliorum 
sustinuimus. Octobri demum mense princeps Eberh. 
terris suis desideratissimus restitutus est, durissi- 
mis licet conditionibus devinctus, qui convocatis 
patriae ordinibus, dum rebus congerendis vectigal 
insolitum imponit citra suam culpam et necessita- 
tis telo actus spem multorum frustravit, plausum- 
que populi amaricavit et imminuit. Reddidit tamen 
suis labefactata municipalia et ecclesiae jura, in 
qua grassatoribus et cuniculariis officialibus quibus- 
dam frenum injecit. Cujus occasione et ego ere- 
ptum mihi aut dejectum regiminis ecclesiastici mu- 
nus vindicavi, et solenni transaction e ad 26. Nov. 
cum senatu mutui consensus et concordis admini- 
strationis capita sancivi, quae Cliristus rata habeat 

et successor meus nullus negligat. Deficiente tan- 
dem anno, duni princeps rebus ecclesiae restau- 
randis serio incumbit, mei etiam meminisse et re- 
bus ad pristinam faciem revocandis praeponere in 
animuin induxit. Ergo cum Johanne Joachimo Schiie- 
lino 180 ) Canstadiensi antistite ad se vocavit, om- 
nem animi propensionem exhibiturus. Sed interces- 
sit calumnia Tubinga prorepens auribusque prin- 
cipis aliquid venenati susurri 181 ) insinuans. Per- 
vtcit tamen principis magnaninia fiducia, ut ad 16. De- 
cemb. cum fratre UJrico, omni aula, curia, patriae 
ordinibus, et numerosa plebe me locum Pauli Ro- 
man. IX. v. 13 de gemellorum, Jacobi dilectione et 
Esavi odio explicautem in aulae sacrario audiret 
et admodum approbaret. Vesperi Schuelinus audi- 
tus et laudatus est, fuitque haec dies solennis et 
festa, qua post triste principis exilium reclusum 
primum sacrarium est et puriori cultui restiiutum. 
Altera die principis sententia primum privatim au- 
lae ecclesiastae, academicae professionis theologicae 
et summi templi Stuttgardiae pastoratus muneris 
optio datur, quae singula cum humeris meis gra- 
viora agnoscerem, humiliter sum deprecatus. ln- 
stitit tamen princeps, et cum postremam functionem 
in Schiielinum et ipsum admodum reluctantem con- 
tulisset, ut ex prioribus duabus unam eligerem per 
sanctiorem senatum vehementer contendit. Exau- 
divit tamen querelas meas de ingenii corporisque 
defectu, et quod in votis unicum erat, mihi atque 
meis, cum clementiae singularis luculenta significa- 

tione reliquit, animumque suum in Chr. Zellerum 
collegam meum, quern suggesseram, convertit. Jam- 
que adeo doimmi ovans properabam, cum amici 
conscientiam vellicant, quam saueiarem, si (him 
mihi consulerem, ecclesiae causam desererem, et 
aemulis meis risum facerem, imo et triumphum de 
me*) animi mollitie cederem. Consisterem potius in 
arena, vel tantisper, dum larvam livori detraxissem, 
et principem ab omni scrupulo plene liberassem. 
Fecit profecto conscientiae angor, ut virium mea- 
rum, ingenii juxta et corpusculi in aulae ministerio 
ad semestre pericultim facerem, si quidem sedes 
mea interea vacaret eique curandae collega Zelle- 
rus cum bonae notae socio aliquo adhiberetur, 
ut qui unus jam per triennium fidem atque con- 
cordiam supra omnes priores mihi probasset, ac 
qui caveret, ne quid detrimenti ecclesia mea tot 
sudoribus meis composita caperet, a me idoneus 
judicaretur, post si de mea debilitate constitisset, 
mihi cederet, et in aulae officio succederet. Ad- 
tnisit condttionem indulgentissimus princeps, testa- 
tusque nolle se mihi magis esse gravem, quam be- 
neficum, librare hanc provinciam cum viribus in 
sequentem annum permisit, eo eventu, quem do- 
minus providebit diesque docebit. Res privatae, 
qua corporis valetudinem, qua fortunae munera sa- 
tis commode habuerunt. Minor filia Agnes Elisa- 
betha viro honesto Joh. Rielino feliciter nupsit 

7. Oct. Major alteram sobolein tulit 28. Novemb., 
cui ad lustricuni fontem nomen Mariae Barbarae 
ipse dedi, quibus Christus adspiret. Nec reticenda 
est civium quorundam meorum liberalitas, quod hoc 
communis calamitatis quadriennio mil!e plus minus 
florenorum supra justum salarium contulerint, qui- 
bus quingenti circiter foris accesserunt et rem fa- 
miliarem accisam hand mediocriter refecerunt, cujus 
gratiam nulla aetas apud me delebit, et omnis mea 
familia habebit obnoxiam. Calamus mens hoc toto 
anno ad Babylonis salices suspensus haesit, nec 
literario quidem commercio nisi cum Ludovico 
Hohenfeldero sene languente, Sauberto, Schmidio, 
Meuderlino, Luca Schiccarto, Glonero paucisque 
aliis exercitus, cum aliud nisi mutire et singultire 
non liceat, ubi armorum strepitus omnem huinani- 
tatis sensum juxta atque usum obtundunt. Nunc 
etiam Calvensis novendecennii , quo major aetatis 
meae pars, atque inter fortunae vices, stata vale- 
tudine, reique familiaris incrementis, potissimum 
vero christiani studii profectu, inter 80 eccl. ordi- 
n is collegas maxime commoda exacta est, terminus. 
Gratia vero, laus et gloria Deo triuni, sospitatori, 
servatori et vindici esto. 

t^Hutgardiam ergo atque in aulam, a quibus omni 
vita abhorrui, infeliciter traductus, compositis utcun- 
que societatis nostrae Christianae rebus, Felicis qui- 
dem die, qui 14. Januarii, postquam 6. Calvae meae 
valedixissem , tristis comparui, rebusque patriae et 
ecclesiae plus quam dici potest disjectis et deplo- 
ratis humeros submisi, ubi nihil prius fuit, quam 
ut nebulas 182 ) integerrimo theologo D. Nicolai a 
ferini quodam sensus homine offusas, et hinc inco- 
gitantius sparsas dissiparem. Liticula cum hoc arnica 
instituta, quae in certiorem, ac aeternam opinor 
amicitiam et innocentiae meae evidens lumen desiit, 
Tobia Wagnero Esslingensi antistite, magnae scien- 
tiae et rectae conscientiae viro pro conciliatione 
ultra citraque satagente, cum quo exinde arcdor 
necessitudo animorumque consensus coaluit. Te- 
stem confessionis meae tabulam inserendam duxi, 
quae sic habet. 

Testor S. S. Triadem ejusque immaculatam spon- 
sam ecclesiam Evangelico - Lutheranam Christiana 

et Germana fide, me Augustanae invariatae confessio- 
nis, Formula Concordiae declaratae assert|at|orem 
et jam per 25 annos praecouem publicum sem- 
per fuisse, esse, et juvaute sac. spir. porro futu- 
rum, e contra repudiare omnia ei adversa dogmata 
et speciatim abominari Papatus tyrannidem, Calvi- 
nianorum supercilium, Anabaptistarum hypocrisin, 
Schwenckfeldii sycophantias, Weigelii furorem et 
Neo - Photinianorum praestigias. Risisse semper Ro~ 
sae-Crucianam fabulam, et curiositatis fratercu- 
los 183 ) fuisse insectatum. Non deformandae reli- 
gioni, quam rectissimam et unicam ad salutem sciam, 
sed conformandae vitae Christianae, non bonis lite- 
ris earundemque ordinibus et ornamentis, sed re- 
valescenti barbariei adversum tot annorum calami 
et calumniae impendium dedisse, et ad hanc nor- 
mam omnia mea dicta scriptaque intelligi, corrigi, 
vel rejici etiam velle, qua in fide, studio et conatu 
ut ad extremum usque spiritus superne animer, fovear 
et conserver, Jesum Christum toto pectore precari. 

Hoc negotiolo, ut fidem de me facerem, defun- 
ctus, et in patriae curam accinctus, jam in limine 
deprehendi, qui rebus restituendis admoti essent, 
nihil minus quam restitutas velle adeoque corru- 
ptions maximam partem esse, utpote quibus ex hac 
tempestate screretur metereturque, et si quid ab 
exilio ,84 ) damni accidisset, ex reliquiis nostris sar- 
ciendum videretur. Sed et quibus religionis sumnia 
concredita erat, ita supinae religionis et laxae vi- 
tae reperi, ut a serio Dei cultu morumque cen- 

sura tanquam haeresi ot flagellis abhorrerent. Quo 
factum est, ut aegre obtineretur blasphemiarum, pro- 
miscuae libidinis, profanationis dierum feriatarum, 
variaeque dissolutionis ex belli contagio contractae 
interdictum, sic tamen, ne nos et malorum se- 
dehi 185 ) obligaret, ubi luxui 186 ), commessationi- 
bus, rapinae, et nefandis cunctis sceleribus lex data 
non est, ut exemplum a priraatibus firmatum. Unum 
peccatum irreiriissibile est, modum ingluviei et pro- 
fusionis optare, popelli dissipationem et transfu- 
giuin, ecclesiae tabem, omnium exitium misereri, 
Dei, prudentum et posteritatis sensum et judicium 
revereri. Una contra ad gratiam via, deglubere 
pecus, servire voluptatibus, sopire conscientiam, 
oblivionem malorum inducere, quae omnia, ne pro- 
lixior sim, in haec rytbmica lemmata inclusi : 
Imperium crudum, Regnum nudum, 
Consilium mutum, Satellitium brutum, 
Curiae viscus, Aulae discus, 

Cleri tabes, Fori labes, 

Ordo confusus, Sudor profusus, 
Fundi luxus, Aridi fluxus, 

Religio pulla, Conscientia nulla, 

Tristes lusus, Noxii usus, 

Columbae censura, Corvi usura, 
Boni snpplicium, Mali precium, 
Sunt nostrum exitium. 
Meam sortem vero sic expressi: 
Assiduus clamor, Irritus labor, 
Religionis luctus, Aulae ructus, 

Onus impar, Jugum dispar, 

Stoinachus debilis, Memoria labilis, 
Panis defectus, Frequens despectus, 
Praecox senium, Nausea rerum, 
Contagii periculum, Coeli desiderium 
urgent meuni abrtum. 
Ne vero nihil agerem, in aluinnorurn studti theo- 
logici restitution em et subsidinm, cunctanttbus ipsis 
Musagetis, totus incubui, qutbus in exemplum et 
spein patriae 5. Junii Gottlieb filium inserui 187 ). 
Dehinc ut superesset post tantam vastitatem, quod 
ecclesiastarum mores vel fonnaret vel coerceret, re- 
gulam ex rescriptis majorum, quam cynosuram oeco- 
nomiae ecclesiasticae appellare visum est, concinna- 
tam publici juris feci, baud dubio in futurum usu, cum 
nos symmetriae Wiirtembergicae gnari defecerint. 
Nam a mille quadraginta sex capitibus, quae eccle- 
siae dedicata atq. adhibita apud nos erant, jam 
ad 338 redacti sumus. Cum patria clade hoc quin- 
quennio 518 varia peste absumpta sunt, (ut de to- 
rtus populi clade, qui 345,237' 88 ) capitum quon- 
dam fuit, conjecturam praeteream) quae mihi reccn- 
senti plane horrori fuerunt, cum inter ea patronos 2, 
praeceptores 3, competitors 11, concreditos 30, so- 
rorios 2, cognatos 9, affines 15, sodales 5, intimae 
notae amicos 5 , communioris 33 numerarem et or- * 
bitatem meam atque solitudinem deplorarem. Vix 
quindecim ab omni aevo meo supersunt, quibuscum 
vitae fabula acta est, et amicitiae vestigia agnoscunt. 
Sed et hie annus saevus mihi funeribus fuit,ablatis 22. 
Martii Conrado Theodorico mag no theologo, l89 ) 

21. Sept. Johanue Harprechto, et 30. Febr. 1 90 ) Mat- 
thaeo Hillero juris consultis nobilibus, hoc cognato 
et commilitone, illo affine, 11 April. Jo. David Moe- 
glingo affine, et 14. Decemb. Jo. Leporino medicis, 
28 Maji Samuele Gerlachio compatre et affine nivei 
pectoris, 18. April. Jo. Martino Andreae rectae men- 
tis, et 29 April. Zacharia Greinsio difficilioris anirai 
ecclesiastis , posterioribus proximo sanguine con- 
junctis, sed et 8 Mart. Michaele Feselio agnato, 
olim discipulo, et 16 Jun. Christophoro Lucio Cal- 
vensium paedonomo, turn foris Sigismundo Evenio, 
quem Saubertus conciliaverat, restituendae rei ec- 
clesiae intento: imo ipso meo quondam deliciolo 
Josepho Deramlero amoeni ingenii et lacteorum 
morum juvene, filii loco ex domestica consuetudine 
mihi semper habito, dum ad me invisendum venit, 
subito cum incredibili meo desiderio 2. April, extincto. 
Aulam infra metum meum hac quidem rerum an- 
gustia tractabiliorem expertus sum, nisi qua immo- 
dico venationis studio abripiebatur, faciliusque 
de hujus quam curiae moribus corrigendis spera- 
verim, quos ilia velut jus suum mordicus tenet, 
prostitutos interdum, ridiculos et viris tarn gravi- 
bus indignos. De aulae hospitibus illustrioribus quid 
opus est dicere ? quos ipsa non minus quam stagna 
pisces habent. Fuere autem, si quid ad rem, hu- 
jus anni eminentiores Christianus Palatums, Erne- 
stus Jaegerndorfius, Wilhelm. Badensis, Marchiones, 
Zollerensis, duo Ebersteinii et Leostejuius comites. 
Illustris gynaecei Susanna Palatina, Auna Wirtemb. 
principes, Anna Amelia Freibergia Rheni, Anna Auie- 

lia Stolbergi, Barbara Maria Ebersteini, et Anna 
Elisabeth a Leosteini comites, turn Martis pulli pri- 
mores: Mercius, Glenius, Golzius, et sccundarii: Un- 
gelter, Wolffius, a quo gradarium equum dono ac- 
cepi, Holzius aliique magno nuinero, in quos in- 
quirerc non libuit, potius quid condimenti inter hos 
strepitus fuerit, annotandum. Cujus facile prima- 
rium conversatio cum illustribus virginibus nostris 
Antonia, Anna Joanna et Sibilla, Wirtemb. Gratia- 
rum triade, pietatis, innocentiae et concordiae raris- 
simo speculo et specimine omnem fidem superante, 
qualeque vidisse omni vita mea non memini. Hae 
cum musicis instruments et probatissimis libris 
temporis et suae sortis taedium fallerent, animi tran- 
quillitate, adversorum patientia et voluntatum con- 
sensu praeter morum amabilitatem et facilitates, 
saepe in aegritudine mea solatio, vel potius expro- 
brationi fuerunt, ut ad me post animi deliquia et 
fraeni morsus citius redierim. Cujus indicem 10. Oct 
trigeminum annulum honorarium omnibus aliis illu- 
stribus donariis contrahabendum accepi, jucundissi- 
raae conversationis et familiaritatis monumento fu- 
turum. Stetit turn aula praeter 6 illustres personas 24 
tantum capitibus nobilioribus : Jo. Jac. a Reischach, 
Ludovico a Janowiz et Jo. Alberto a Welwart cou- 
siliariis, Ascanio a Borcken juventuti quondam 
principis, Johann. Baltas. Buochenavio domui, Jo- 
doco Henrico a Lente stabulo, et Jo. Henrico 
a Goelniz venationi , turn Ludovico Guth a Sulz et 
Ulrico Alberto a Geisberg gynaeceo praefectis, porro 

Frid. Benjamin a .Munchingen, et Mauritio a Cro- 
nek cnbiculariis, Philipp. Ludov. Schilling a Caustat 
structore, quibus nuper accessit Henricus Wezelius 
de Marsilia famulitio exemptus, in quo Georg. Wolf- 
gang. Zorn a Plopsheim, Philippus Carolus ab Helni- 
stadt, Magnus a Gemmingen, Jo. Eberhardus Tnick- 
ses ab Hoeffingen et Jo. Ludovicus Sainctbange 
persistant. Gynaeceum vero Barbara Maria coinite 
Ebersteinia, Theodora Stetenbergia nata Nervia 
praefecta, Dorothea Elisabeth ab Uttenhofen, Agatha 
Margaretha a Ninem, Catharina Langmantlin et Si 
billa Maria Hallweilia absolvebatur. In quibus in 
universum considerandis plura pietatis, eruditionis, 
prndentiae, experience, comitatis atque temperan- 
tiae ornamenta commendanda, quam aulae inquina- 
menta culpanda, hactenus deprehendi. Quae acces- 
soria hujus anni fuerint, paucis expediam, quoruoi 
primariuni Wensii incorruptus amor, quo denuo me 
ad se lauto stipendio vocavit. Principis Ludovici 
Friderici tenelli, 18. Jan. vita functi, exequiis adftii 
22. Jan., postetiam24. Mausoleum Wirtemb.princip. 
introspexi. Morbi duo me exercuerunt 15. Febr. 
et 27. Julii, sed breviores et tolerabiliores, diffici- 
lius uxorem 2. Sept. ac cum trimestri mora. Ho 
spitia duo fuerunt, unum in Moserianis, alteruni 
principis aedibus, quas 8. Martii et 17. Sept. iinmi- 
gravi. Bis Esslingam exspatiatus sum 25. Febr. et 
5. Aug. salutatum de me optime meritum sen em Lud. 
Hohenfelderum cum delirio luctantem, semel Cal- 
vam 16. April. Johannem Schiibelium a pietate et 



Digitized by Google 



Descriptio nulae Wiirttemb. 



189 



«»ruditione divitem, caetera egentem, domi meae a 
14 Marti i ad 11 Jimii alui. Eundemque liberum ac- 
cessum Paulo Jenischio 1 9 1 ) octogenario, ecclesiae 
Christi nee ignoto nec inutili, dedi. Facilitating ma- 
gnam jacturam feci, cum ex Christophori D em mien 
decoctione, turn salarii defectu, quae mihi plus mille 
florenorura exhauserunt. Amici novi pauciores con- 
tigerunt, ex quibus supra Wagnerum indicavi. Tho- 
mas Lansius reconciliari visus est 26. Julii, niajoris 
quam alii habendus, si perstiterit. Ecquod operae 
precium hoc tolo anno fecerim, sane non memini, 
nisi quod Calvae meae omni studio et fide qua po- 
tui intercedendo et communicando adfui. Quod cum 
liberius in secreto principis consilio 20. Febr. face- 
rem, animos plurimum a me alienos reddidi, quod 
nescio quam praedam spe conceptam intervertere 
et fid em datam poscere confidentius viderer. Adeo 
gratia omnis in obsequio, jure an injuria, non re- 
fert, sita est, cui obligare conscientiam, aut excidere 
necessum. Natalibus principis Christian! Eberhardi co- 
ram adfui30.Nov.primumque plausum et votum dedi, 
cujus gratia munus 60 flor. alumnis Tubingensibus 
tuli. Si quicquam superest, cujus me non poenitet 
et piget, id esto, quod cum promovere bona minus 
Hcnerit, mala cum collega conjunctissimo Schiielino 
impeditum omni nisu et contentione iverim; caetera 
ad Titi dicterium allusione facile dixerim : amici an- 
num perdidi. 

Quadragesimus a seculo decimo sexto scalaris 
annus, qua corpus, qua animum vexationibus et 
fastidio plenus fuit, initio a febri tcrtiana facto, quae 

me in ipsis exequiis illustriss. Julii Friderici Wiir- 
tembergici, cum eijusta facerem, corripuit 18.Apri- 
lis , qualis jam a 28. Januarii conjugem exercuerat, 
et ad 15. Martii propemodum neci dederat. Cui 
abigendae uterque cum familia Calvam indeque aci- 
dulas Thainacenses adivimus, et divino beneficio 
saluberrimas experti sumus. Egressus domo 28. Apr., 
voti reus 3. Junii domum redii. Eodem munere 
paulo post revaluit Gottlieb ex maligna tabe, quam 
in stipendii Tubingensis convictu contraxit, qui post- 
hac mecum vixit, et ecclesiasticae functionis tyro- 
cmia prima fecit 2. Aug. in vicino Heslaco 1 9 2 ). 
Post nobili pueritiae Reischachianae prolis praece- 
ptor admotus, 10 Aug. in ipsius convictum transiit. 
Dum Calvae essem, antiquum illud ulcus aemula- 
tionis recruduit, irritatoribus Andlero et Hesso, illo 
praefecto, hoc actuario, verius utroque urbis peste 
nocentissima, quod utut parum noxae dederit, vo- 
luptatem tameft, quam ex revisione ecclesiae mihi 
amantissimae animo praeceperam, amarulentam fecit 
Andlerus etiam sumptus curandae valetudini meae 
a principe concessos nequitia sua intervertit. Domum 
reversum acerbior contentio excepit. Theologaster 
quidam A. F. 1 9 3 ) petulantius et insolentius quam pro 
dignitate in acidulis Thainacensibus egerat Cum id 
bonis omnibus ac mihi displicuisset et ob id pas- 
sim male iaudiret, visum est homini effronti et efireni 
in me potissimum impetum facere. Invectiva itaque 
jactantiae et bilis plena ad me 14. August, data, in- 
juriarum reum agit. Nec hoc satiatus pro suggestn 

in me et collegam Schiielinum debacchari ausus, in 
conviviis etiam et circulis inter suae farinae socios 
contumeliosus criminationum modum nullum fecit. 
Qua de re cum apud synodum 1 9 4 ) theologicam 7. Sept. 
literque questi essemus, infidorum fratrum nostro- 
rum lubricitate et factionis illius Epicureae collu- 
sione effectum est, ne poenas impudentium facino- 
rum meritissimas daret ' et veniam a nobis impetra- 
ret. Quod ipse victoriam suam interpretatus, impu- 
dentius adhuc in me et D. Wagnerum exarsit, quos 
Weigelianismi et sycophantias insimulavit, sed ob 
id increpitus dira sua mendacia 22. Sept. resorbuit, 
testatus tota actione virum loquentiae multae, pieta- 
tis nullius, toga sacra, mente profanum, frontis 
perfrictae, oris putidissimi, secta Epicureum, opere 
simoniacum, ecclesiasticae rei summopere formidan- 
dum. Magna pars anni molestissima hac contentione 
acta est, cujus materiam scire posteritatis interest. 
Fuere, quorum pars ego, qui choreas insolentes, 
commessationes frequentes profusissimumque ve- 
stium luxum in patriae excidio et incolarum hinc 
inde angustiis maximis intempestiva et legibus co- 
ercenda judicarent. Alii non tarn 1 toleranda et in 
solatium miseris dan da, quam, quasi religione tene- 
rentur, stabilienda, ipsis etiam diebus solennibus 
majoribus et interdicto concedenda contendernnt, 
quicquid etiam coelum prodigio, 14. Maji, terra elu- 
vione 28. Junii, partus etiam monstrosissimi Winne- 

dae 4. Septemb. et mali nobis minaren- 

tur. Caput horum se Vulcanus fecit, ipse quidem 

claudus, sed cui procacissima Venus saltatrix, docta 
aliud Johannis caput praemium auferre; hunc se- 
cuti Satyri, Fauni et Priapi sacerdotes alii, vitulan- 
tes, tuni tauri pingues et capri petulci, qui mox 
nobis pugnam ambiguam faciebant, cuin angustiae 
spiritus laxitati carnis nee quicquam opponerentur. 
Explosi si mi us etiam ab iis, ubi mica verae pieta- 
tis superesse credebatur, tant-um abest cesserint, 
quibus facinorosam conscientiam his delinimentis 
soporare est necessuni. His nempe conductoribus 
in barathrum exitii properatur. Interea nihil est 
omissum, quod vel ad formandas vel sublevandas, 
aut reforuiandas res ecclesiae faceret, cui fini syno- 
dus jam per sexennium intermissa magno nisu im- 
petrata, quae coepit 26. Aug. erectis animis, desiit- 
que dejectis 11. Sept. et in spongiam incidit, scili- 
cet in capitis dolore medicina pedibus adhibita. 
Paulo ante cum princeps male consultus manum 
bonis ecclesiasticis sub novalium nomine injiceret, 
intercessit consistorium , et petito ad 6. Julii prin- 
cipis colloquio, quo cum conscientiae periculo et 
Dei anathemate haec res conjuncta, ac quam a prin- 
cipum antecessorum sancitis, testamentis ac publicis 
protestationibus aliena esset, prolixe ostendit, ad 
quae perbenigne princeps respondit, testatus: ne- 
quaquam hoc fraudi ecclesiae fore, quod idem con- 
siliarii secretiores lingua factiosi, inertes opera, 
sublesta fide confirmarunt. Artibus tamen curiae et 
harpyiarum ingluvic effectum, ut vix dimidia pars 
praedae, quasi dono et gratia, ad ecclesiam redierit, 

unde ea secuta est redituum sacroruui angustia, ut 
per universum Wiirtembergiae agrum non praeter 
sesquimenstruum stipendiuni suppetierit, nisi quibus 
vel stipe aliena, vel agricolatione sua paulo libera- 
lius vivere licuit, cura interim equisonibus, ludio- 
nibus, gulonibus, venatoribus et id genus aliis, 
unde luxuriarentur, abunde esset. Qua de re cum 
iterum 26. Julii interpellaremus, et Melchior Nico- 
lai theologus de alendo ministerio dissertationem 
publicam contulisset, bilem movimus iniquitatis in- 
struments, ludibrium facti; sed nec hoc absterriti, 
importunis precibus et verbi divini minis obtinui- 
mus, ut communi omnium curiae ordinum rationes 
sublevandi ministerii et restituendi illnstris stipendii 
inirentur, quae collatio ad 9. et 14. Nov. instituta, 
12. articulis cum principi, turn provincialibus ordi- 
nibus comitia agentibus, expeditam profecto et Deo 
gratam sustinendae rei ecclesiasticae viam suppedi- 
tavit, quae in speciem accepta, sed mox trium le- 
gionum hybernis ingruentibus eversa, baud dubio 
solutae fidei tacita voluptate praedones Christi per- 
fudit, nobis vero heu quantum nisus, laboris et 
taedii quantum, sed et spei ac pollicitationum pe- 
riit, ac inprimis pacis Ratisbonae reducendae fama 
evanuit, quod ad tribunal Christi referimus. Cae- 
tera parum rei ecclesiasticae est consultum, contu- 
macious factis ipsis pseudo-ministris et lascivien- 
tibus, quasi inopia omne honestatis et decori vin- 
culum solveret. Wagnero, ut Anti-Besoldum variis 
rnachinis impeditum eniteretur, obstetricatus sum. 

Qua eadem ope nunc parturit Nicolai malleum 1 9& ) 
perfringenteni vitreum speculum vanitatis. Credi non 
potest, quam trepide adinittat politica ratio mascu- 
lani veritatis professionem. O virtus germana, o 
heroes coufessores, tuque Christophore princeps 
quondam noster, quantum a nobis recessistis! 

Addamnuncaliquaannihujus delinimenta. Neptes 
Dei dono ex utraque filia accepi, Annam Mariam 
1. Apr. et Mariam Elisabetham 25.Maji, quas eidem 
23. et 9. Junii non invitus reddidi. Lud. Hohenfeld. 
senem pendentis valetudinis invisi 7. Jan. et 5. Aug. 
Esslingae. Augustum Luneburg. principem propi- 
tium, Wensium et Mockelium beneficos sum ex- 
pertus. Saubertus, Schmidius, Heinhofer, Meuder- 
linus, Freinsheimius , Glonerus et Reinhardus dul- 
cibus alloquiis solatio et recreationi fuerunt Novi 
amici accesserunt Poemerus*) et Laz. HaUerus pa- 
tricii Norici, rarissimae eruditionis, pietatis et mo- 
destiae viri, Berchelmannus Theodori theologi filius 
ad paternas virtutes assurgens innotuit. Unus ami- 
cissimoruni, sed instar multorum Mat. Berneggerus, 
quocum 34. annis arcta necessitudo fuit, 5. Febr. 1 9 •) 
rei literariae damno diem obiit. Bidembachius 197 ) 
idem ex veteribus amicis 16. Julii revisit, in lauta 
fortuna nihil animo mutatus. Aula nihil memorabile 
tulit, nisi quod maximae spei puerum principem 
Christ. Eberhard. 12. Jan. renatum, 23, Martii dena- 
tum, sequenti 30. extulimus , quern felix natalis 



*) Cod. A. et B.: Joannes Abrahamus Poemerus. 

fratris principis Eberhardi 12. Dec. supplevit, quern 
Christus sibi 1. Jan. insertum diu sospitem velit. 
Accessit ministerio magna virtutis dudum probatae 
expectatione Jo. Caspar Lerchenfelderus Napurgius, 
camerae sive quaesturae praefectus. Hospites ha- 
buit Wilh. Badens. Marchionem, Leuchtenberg Land- 
grav. cum conjuge Helfensteinia comite, principem 
Holsatam Julii Wurtemb. viduam cum illustri utrius- 
que sexus prole, Jacobum Rappolst. dynastam, ejus- 
que conjugem herae nostrae sororem, praeter in- 
ferioris sortis alios. Res familiaris suspenso diu 
tandemque acciso stipendio ad incitas prope acta 
est, paucissimis munusculis, e quibus herae prin- 
cipis poculum et trium Wirtembergiae Gratiarum 
jaspis affabre sculpta, eminent, furcillata. Frid, 
Casimirus Canofzgius vir nobilis testudinem ebur- 
neam dono dedit, ob id non praetereundus. Pueros 
tamen in herbam rei literariae domi alui Erhardum 
Machtolphum a 3 Febr.^ Johannem Ergezingerum 
a 24. Oct., et Frideric. Hellerum a 2. Decemb. ; ilium 
qaidem paternae amicitiae intuitu gratis, hos tenui 
precio. Amicis ope, pauperibus stipe, quoad licuit, 
adfiii. Addam denique, quod vel Democrito splenem, 
vel Heraclyto lacrymas, vel Momo bilem moveat. 
Praedium l9S ) emi, cui nomen Kiirchpachium , e 
patriae ruinis in spem potius renasciturae salutis, 
quam praesenti ullo usu 137 cum cerealis turn 
pascui agri, jugerum una cum villa et gemino po- 
mario 280 florenis praesentibus. Fuit id quondam 
Sebastiano Hornmoldo l ") Bietigheimii praefecto, 

<le quo in fama Andreana a fol. 26 usque 35 vi- 
denda, a principe Christoph. in feudum datum 
1534 2 00 ) 17. Febr., postea princ. Friderici beneficio 
ab ouini civili onere ethomagio ipso liberatuin 1604 
2. Jan., aliquot florenoruin inillibus pridem aestima- 
tum. Desipuerim, nec ne, posteritas dicat. Sane 
cum*) Jeremia de patria desperasse, rebus an- 
gustissimis videri nolui. Annum claudat Tobias 
Schneuberus Roetelensis, homo utramque militiam 
expertus, qui quod passim obarabulans cordate facit, 
poenitentiam et pacem nostris inclamavit, aestima- 
tione an miseratione dignior sit, in incerto relicto. 

Angustas res domi ampliores fecit Augusti 
principis Luneburgici munificentia, qui cum cle- 
mentissimis aliquot literis sua manu eleganter scri- 
ptis me esset consolatus, munus addidit prorsus 
illustre ducentorum imperialium, qui cum Wen- 
sianis centum conjunct! 2. Junii mihi numerati sunt, 
cujus memoria cum mihi, Hum meis posthac sacro- 
sancta esse debet. Me sane jam alieuo aere oppres- 
sum hoc coelitus conciliatum beneficium adeo ere- 
xit, ut veluti tenebris hactenus obsitus, liberalio- 
rem lucem jam iterum reviserim. Praecessit strena 
principis herae scyphus argenteus elegantis formae, 
et trium illustrium Gratiarum cymiliae, secutaque a 
.... Rosa tribuno aureus nummus Lusitanus, quae**) 
labascentem domum utcunque sustinuere. Nec enim 



*) Cod. A. et B. : cum Jeremia cap. 32, v. 43. 
") Cod. A. et B.: dona, quae, 

a salario hoc toto triennio quicquam opis sufficien- 
ts erat, quod centenos florenos et quadragenos 
vix excesserat, non unius oboli accidentaria libera- 
litate suffultum, id quod vix alibi fidem inveniat, 
tantillo precio tantos ac prope immensos labores 
fuisse locatos. Non minus tamen aedes meae quasi 
publicum hospitium ambientium, negotiantiura, soli- 
citantium exspectantiumque clientum fuere, quibus 
fovendis generorum meorum humanitas plurimum 
contulit. Interea cum in sublevando illustri sti- 
pendio, turn alendo fatiscente ministerio plurimum 
est atque strenue laboratum eo eventu, ut collecta 
per omnem ducatum stipe 3000 fl. alumnorum con- 
victui, 2500 egestati ministrorum, qui numero cir- 
citer 600 fuere, cesserint, alii 3000 fl, alio, ut so- 
let, abierint. Imperatutn tamen agricolis est, ut 
fundos jam ubique sylvescentes et publicos, suo 
quique loco, pastori certo numero et ratione co- 
lerent, quod nonnullis bene vertit, scilicet ubi mi- 
nus solitudinis et jun|ti|ceti expublica clade factum* 
Majoris vero contentionis fuit, quod aliquoties cum 
simonia bacchante ecclesiamque cum ambitu infe- 
stante, turn facinorosis haud paucis obtrudepdis ma- 
culante, acriter atque singulari duello 25. Maji et 
6. Augusti fuit confligendum , cujus ea fuit impu- 
dentia, ut jam vix nisi nihili hominibus atque cru- 
dis esset locus, bonis innocentia ipsa in culpam 
verteretur. Quibus arcendis quid obtinuerim, non 
ausim pronunciare, cum etiamnum in herba anguis 
deliteat, prima quaque occasione, Apap 20 l ) annitente 

et sufflaminante, vires resumptura. Me tamen sole- 
tur recte facti conscientia, ipse vero ringatur lupus, 
qui saepe ab ovilibus secus quam animo praecepe- 
rat, est abactus. Atque sic anni major pars peracta, 
geminato propemodum muneris onere, collega Heer- 
brando 20 *) vel aegrotante, vel principem herum con- 
sectante, cum mihi saluber fuerit, nec valetudinem, 
nisi a 16. Martii ad finem ejus, qua pedem dexte- 
rum, afflixerit; amicis tamen meis noxius fuit, pri- 
mum Ludovico Janowizio virtute et natalibus no- 
bili, sanctioris nostri senatus primario, qui Ratis- 
bonae in comitiis, quibus toti Germaniae amnistiae 
larva impositum*) est, legatus diem obiit 31. Maji 
magno nostro damno, ut qui patrii juris consultissi- 
mus rectique custos integerrimus, rebus nostris re- 
stituendis unice obversabatur , mihi per triginta am- 
plius annos amicus invariabilis. Secutae sunt 8. Ju- 
nii Noribergae Susanna et 4. Aug* Belleria Con- 
radi Baieri patricii Norici ilia conjunx, haec socrus 
prior, ob conjunctissimi mihi in Christo fratris et 
amici probatissimi luctum dolendae. Turn omnium 
acerbissimo et insanabili vulnere Wensii Lunebur- 
gici, Wjlhelmus ille Wensius, heu quondam mens, 
Wensius nobilitatis unio, jam ab anno 1612 fidissi- 
mus Achates, toties in hac rapsodia mea nec un- 
quam nisi honorifice nominatus, 4. Augusti durissi- 
mo mortis genere suis in aedibus molari rota 
contritus, de quo sive ingenti dolore praepeditus, 

*) Cod. A. et B. : larva imposita est. 



Digitized by Google 



Obitus Wensii. Doctoratus occasio. 199 

sive quod solenni parentatione virtutes viri incom- 
parabiles exequi in animum induxi, plura hie addere 
supersedeo. At nunc actus mihi referendus est 
jam diu animo meo rejectus, nunc demum vero hac 
aetatis et virium juxta atque ingenii inclinatione, 
praepostere utique, sed tamen amicarum rationum 
persuasione susceptus. Veni Tubingam 9. Aug., ut 
pupillorum sororis Reginae reculis tutorum perfidia 
eversis succurrerem. Hie Melchior Nicolai acade- 
miae procancellarius, theologus qua calami vigore, 
qua vitae innocentia e paucis, nihil tale cogitantem 
adoritur, et ut ultro oblatum doctoris theologi no- 
men assumerem, adductis in medium rationibus, con- 
tendit, obtinuitque ut mecum ipse hac de re domi 
deliberarem* Quod cum in utramque partem libra- 
rem, tandem sic statui, nihil fore ad jugulandam effre- 
nem bestiam* 0 8 ), quae me superiore anno sub aliena 
pelle impetiisset virusque suum per complices non 
citra noxam disseminasset , praesentius, quam so- 
lenni hoc testimonio innocentiam et orthodoxiam 
orbi christiano probare. Cui cum principis etiam 
heri faciilimus consensus et amicorum stimuli ac- 
cessissent literisque suis D. Nicolai denuo animas- 
set, dedi victas manus, ac propemodum pudens 
alienum de me judicium admisi. Placet vero et 
Nicolai ipsius literas, et ineas, quibus honorandis 
meis collegis consilii mei rationes bona fide com- 
municavi , inserere, quae illae sic habent : 

Admodum reverende et praeclarissime vir, amice 
et frater in Christo honorande! 

Nihil jnagis in votis habeo, quam ut quod verbis 
inter nos actum est, re comprobetur. Egi ea de 
re cum collega meo D. Joh. Ulric. Pregizero, uter- 
que sic consensimus, quia sexagesimum annum egres- 
sis mors imminet, e re publica fore, si viventibus 
et valentibus nobis aliqui summo Doctoratus honore 
decorarentur , qui nobis fato functis vel succedere, 
vel alios successuros eodem honore ornare possent. 
Tibi quern praeferamus, aut aequiparemus, neini- 
nem habemus. Deum rogamus uterque, ut de 1 *) 
avo tuo D. Jacobo Andreae, praepos. et cancellario 
quondam nostro Tubingensi, viro de ecclesia et 
schola nostra praeclare merito, autoritate et fructu 
in ecclesiam redundaturo, non minorem faciat, cui 
te commendamus, et salutem plurimam fratribus 
nostris collegis tuis, nostris verbis nuuciari cupi- 
mus. Dabam in meo musaeo pridie Bartholomaei, 
anno 1641. V, R. D. addictissimus 

Melchior Nicolai D. procancellarius. 
Meae vero ad Willi. Heerbrandum et Jo. Joach. 

Schiielinum ita: 

S. P. C. Admodum reverendi et praeclarissimi 
viri, fautores honoratissimi et in Christo nostro 
fratres amantissimi. 

Si quis forte miretur, quid raihi in mentem ve- 
nerit, ut annorum ac in ecclesia Christi munerum 
satur, quod florente aetate et facultatibus integris 
praetermisissem , nunc demum Doctoratus in theo- 

*) Cod. B. et a.; Te avo tuo. 

logia titulum assumendura putarim; ejus ratiouibus, 
aut etiam reprehensioni minime refragabor. Nam 
rebus meis undique accisis, nee honorum acces- 
sione ulla mihi sive optanda sive exspectanda, unius 
tituli auctuarium, paulo post terra sepeliendum li- 
citari, negligentis potius quam boni patrisfamilias 
indicium appellari posse baud diffiteor. Etsi enim 
quibusdam rationibus institutum hoc meum illustris- 
simo principi hero nostro quasi approbasse videor, 
non tamen dissimulo, posse eas facile refelli adeo- 
que majorem culpam mihi imputari. Quid enim 
labascentem meam familiam inane nomen furcilla- 
ret? Quid violentiae infelicis patriae fati, quod tot 
illustres familias, nedum plebejas evertit, ac etiam- 
num contra omnes ordines impetu grassatur, docto- 
ris larva obniteretur? Quod etiam non ambienti, 
nec tale quid cogitanti oblata sponte haec dignatio 
est, amori potius quam judicio tribui potest; cui 
cum per effoetum ingenium et dejectas corporis vi- 
res minime respondeam, evidentiore, quam unquam 
alias a me factum est, ab hoc onere ratione excusari 
potuissem, cum a scopo suo Tubingenses theologi, 
qui senio suo suppedaneos merito et prudenter quae- 
runt, in meae personae delectu plurimum aberra- 
rint. Caeterum alia mihi est, admodum reverendi 
et coiyunctissimi collegae, ratio, quam foris premo, 
apud vos vero, quod per fidem fraternam debeo, 
ingenue depromo. Meministis, quae heu mala be- 
stia potiorem vitae studiorumque meorum partem 
insectata sit, quam virtutis et fortunae comitem nut 

umbram dicunt, nempe invidia. Ea virnlento corde, 
livido ore, trifida lingua manibusque uncinatis jam 
diu est, cum me exercet, nec quia vespertilionis 
instar alata est, uno loco consistit, sed calumnias 
suas procul disseminat. Cui licet non tam vitae 
integritatem, quam muneris per triginta circiter an- 
nos publice et conspicue in ecclesia exerciti fidem, 
turn octoginta plus minus pedo meo creditorum col- 
legarum testimonium dudum opposuissem, non ta- 
men evitavi, quin, cum ab ill. principe nostro ad 
restaurandas res ecclesiae dejectas vobis sociandus 
forem, sequioris me de religione nostra orthodoxa 
sensus reum adeo detulerit, ut vel cum culpae si 
non confessione, certe suspicione mihi recedere, vel 
molestissima hac statione, a qua omni vita mea ab- 
horrui, subsistere invitissimo necesse fuerit. Quern 
violentum ictum postquam animi juxta et corporis 
praesentia sic satis excussi fidemque meam vobis 
potissimum, reverendi fratres, approbavi, scitis ipsi, 
quis alius, quern minime omnium hoc decebat, mihi 
a fanaticismi exprobratione infamiam fabricarit, quam 
contumeliam , utut in herba suffocatam, ego sic 
accepi, ut ab eo tempore publicum aliquod et so- 
lenne innocentiae meae specimen edendum funusque 
meum integerrimorum theologorum elogio coronan- 
dum in animum induxerim. Cui rei peragendae 
quern alium locum nisi Tubingam, aliam scenam, 
nisi auditorium theologicum, religionis nempe no- 
strae sacrarium eligerem, profecto non habui. Ibi 
enitn per 13 annorum intervalla fidem, quam ma- 
jorum opera et celebri fama sancitam cum materno 

lacte suxeram, bonis literis et artibus firmavi. Hie 
praeceptores meos sanotae memoriae heroas: Ger- 
lachium, Osiandrum, Hafenrefferum , Sigwartum, 
Schaefferum, quos vel paterno affectu, vel domestica 
familiaritate propensissimos habui, audivi, appro- 
bavi et imitandos mihi proposui. Ad quorum pulpita 
adeoque cineres de sincera et inviolabili mea fide 
et consensu sancte protestari et jugulare effrenem 
calumniam, si animus meus ad amicissimam pro- 
cancellarii Tubingensis probatae fidei theologi, in- 
vitationem, facultatis theologicae liberalitatem, to- 
tius universitatis applausum non aegre consensit, 
fateor me aliquid humani passum et culpam apud 
vos (quibus interna mea vulnera nota sunt) teme- 
ritatis vel ambitionis deprecor, paratus, si vestra 
etiam approbatione hoc supremo bonae meae fa- 
mae contra obtrectatores curandae officio fuero de- 
functus, nunquam majore animi fiducia et strictiore 
mutuae caritatis devinctione, turn amoris etiam ve- 
stri in me certitudine, communibus studiis, actibus, 
bonorum malorumve participation! adesse, quos 
Christus ipse dirigat , sospitet et beet, cui vos, ad- 
modum reverendi fratres, seriis precibus commendo. 

V. Eid. Sept *) A. 1641. RR. VV. DD. omni ob- 
servantia et fraterno officio addictissimus 

Job. Valen : Andreae. 

Rebus ergo ad hunc modum constitutis, cum bono 
Deo 20. Sept. Tubingam redii, officioque ex legibus 
academiae defunctus* 04 ), sermonem ad concionem 



*) Vide quae notae 204 sunt inserta. 

publicam de gratitudine Deo rebus etiam hisce af- 
flictissimis debita habui 26. Sept., posteraque solenni 
inauguration, in illustri domus Wirteinb. et ampl. 
aulae, curiae, patriae et academiae ordinum contuitu 
et applausu, orthodoxae Lutheranae religionis theo- 
logi nomen non jam primum, sed evidentius jurata 
fide contestatum assumsi, simulque, quid me in re- 
ligionis nostrae integerrimae , sed parura religiose 
custoditae lapsu jam dudum torsisset atque etiam- 
num exerceret, palam sum professus. Qua de re 
omni actus ipse doctoreus publico judicio* 0 *) expo- 
situs loquatur. Sumptus feci 100 circiter imperia- 
lium ex Augusta ilia manu 206 ), quibus vicem retu- 
lerunt principum, dynastarum et civitatis Calvensis 
honoraria, ut honoris strepitum aliis debeam, mihi 
oneris partes aequo animo servem, aliis judicii li- 
bertatem juxta bonis malisve libens relinquam , po- 
steritati vero bonae fidei recitatione inexspectatae 
hiyus rei gestae rationem reddam. Fortuita hujos 
anni fuerunt, auspicatus principis Eberhardi quarto 
geniti domicelli sacer natalis Calendis Januarii so- 
lennis , qui secuto ad 24. Febr. funere et exequiis 
Cal. Martii brevioris gaudii fuit. Hospites in aula 
vidi praeter minores regis Daniae legatum 20. Apr., 
Hasium exerc. ducem famosum 4. Maji, Albertum 
Brandeb. March. Onoldinum principem cum Hein- 
rica Wurtemb. Lud. Frid. filia sponsalia facientem 
11. Nov., comitem Loewensteinium, barones Rupis- 
Spoletanum, Moersburgios, Welzium et Geizigkoffe- 
rum, de quo postremo mox plura dicenda venient 



Digitized by Google 



Inauguratio. Nepos primus. 205 

Perexigua hujus anni recreanienta fuerunt, mole- 
stiae ininiuierae, una alteraque expatiatione animum 
serenavi, cum Esslingae generos. Hohenfelderum se- 
nem inviserem l.Sept., ct praedium meum Kirch- 
bachium, quod Bietingae proximum est, 25. Aug. 
coram intuerer sane quam bellonae injuria defor- 
matum. Ex auspicatis fuit nepotis ex filia Agnete 
Elisabetha, mihi cognominis natalis 4, Aug., et neptis 
Mariae Barbarae festivitas, quae per trimestre se- 
nio nostro in deliciis domi fuit. Ecquid in rei sa- 
crae et literariae subsidium libellorum contulerim, 
in proximum annum, ubi lucem videbunt, refere- 
tur. Sub anni finem Ferdinandus, Zachariae Gei- 
zigkofferi 207 ) illius, qui magna virtute fortunam ad 
immensos honorum et opum gradus sibi propitiam 
fecit, filius et felicitatis haeres nostris rebus om- 
nibus cum summo imperio praefectus est; gratis, 
ut ad populum spargebatur, nobis consulturus, sed 
quo carius nihil constiturum, nasutiores augura- 
bantur. 18. Nov. ab ipso principe solenni inaugu- 
ratione Proprinceps pronunciatus. Hoc primum ne- 
scio quo omine egit, ut mensa principis cum con- 
siliarios, turn ecclesiastas ac veteres quosque fidos 
ministros excluderet, in speciem ut contractius et 
parcius, re tamen vera licentiosius, remotis arbitris, 
viveretur, quod ab eo tempore luxus et commes- 
sationes in nervum erumperent. Post ordinum pro- 
vincialium comitia indicta, quae ab 8. Decemb. ad 
24. usque Febr. sequentis durarunt, magno rerum 
emendandarum hiatu, exiguo, si stipem in ecclesiae 

ministros collatam excipias, ob pacis jam expecta- 
tae suspensioneni et bellonae contra coDtinuatam vo- 
raginein profectu, onere in provinciales non levi- 
culo. Crevit interea Proprincipis dominatus, qui 1 
legum, jurium, itnmunitatuni, consuetudinum pacto- 
rumque in sacra pariter et profaua cuncta instar factus 
est, ringentibus, quorum facilitate esset admissus, 
mordentibus frenum, quos pridem suinmi natales aut 
amplae fortunae, aut paulo ante pares prope digni- 
tates a servitute exemerant. Mihi quadra mea vi- 
vere et ab aulae ministerio Hberari, lautitiarum ne- 
gligenti, et servilis officii impatienti, plane optatum 
accidit 11. Nov., ut qui id temporis, quod aula de- 
pavisset, in magis seria et ecclesiae proficua con- 
vertendum judicavi. Augustum si dicam succedaneum 
annum Augusti principis BRUNSV. et Luneburg. du- 
cis munificentia et propensione, rectissime dixero, 
cui is etiam totus dedicatus esto. Praecesserunt ea 
cum illustres ab aula nostra strenae 3. Jan., turn or- 
dinum prov. munus* 08 ) ob inauguralia mea inscripta, 
28. Jan. et Chanofzgii humanitas. Interea paraban- 
tur subsidia rei christianae et literariae ad augu- 
stam Genii illustris trigemini 209 ) aram grato et ob- 
noxio animo meo dedicanda, ad quae ille majore 
etiam magnificentia 10. Maji 300 imperialibus re- 
sponds, sua scilicet magnitndine, non mea exili- 
tate munus metitus, cujus ad meos monumentum 
capsam scriptoriam affabre factam magno pretio Au- 
gust. Vind. fieri volui; nec hoc quidem sibi satis- 
fecit, nisi etiam in sanctions consilii sui partem 

ascisceret die Michaele sacro 29. Septemb. stipendio 
annuo 400 imperialium constituto, quo totum me 
suum, quantum res patriae meae sinerent, faceret, 
uti profecto habet, id quod ingenue et sancta fide 
profiteor. Exigui sane et jucundissimi laboris ma- 
ximum pretium, sc. ut quae in rem ecclesiae illu- 
stri animo , jndicio exacto et solertia incredibili ipse 
pangit 2 1 °), ego lapillo meo exiguo approbarem. Va- 
lido jam facto dominate 2 1 1 ) novo, Simon etiam vana 
spe altius emergendi brachium hoc amplexus, genu 
flectit simulque ecclesiae jura proditor perdidit, cum 
quo idibus Martiis acerba mihi altercatio fuit, cujus 
indicium Vox libera emissa et apud Aug. principem 
deposita, fidei meae testamentum supererit. Ab eo 
tamen tempore labascere res ecclesiae nostrae et 
retro verti, unius quippe arbitrio sine regula et re- 
ligione subjectae, sed nec ab aliis ordinibus ma- 
gis temperatum ; nam cum nescio quis tenebrio fa- 
moso libello, sed obsignate, novam rerum nostra- 
rum faciem perstrinxisse ferretur, magna contumelia 
in omnes cujuscunque honoris, conditionis et famae 
viros inquisitum est, majore arrogantiae an incogi- 
tantiae argumento, cum de libellis occlusis nemo 
pronunckre posset, nedum veUet. 

Mihi sub Aprilis initium, ut pastorali Calvae me tic 
muneri hucusque suspensae renuaciarem, injunctum 
est 212 ); illuc ergo me contuli et 17. Apr. cum gregi 
meo post 21 custodiae annum mutuis lacrymis va- 
ledixi, turn successorem pastorem jam probatae fidei 
Christophorum Zellerum inauguravi, praesente prin- 

cipe Eberhardo hero et plurimum favente, a quo 
lautia ultro citroque data et accepta sunt, sed quae 
res vitio mihi a Proprincipe versa et exprobrata 
est, supparasitante Simone et ecclesiae navem, quae 
una paulo post demergatur, perforante. Interea AJ- 
bertus Onoldinus Marchio principum deliciae spon- 
sam 2 1 3 ) invisit, ut morae taedium, dura nostri acidu- 
lis et thermis valetudinem curant, fall ere t; cum quo 
conferre ejusdemque mirara humanitatem experiri da- 
tum est, cum alias, turn 5. Junii potissinium, nec 
abstineo, quin ex ore suorum et constanti asseve- 
ratione repetam, omni naevo insigniore vacare hunc 
principem, quod contrariis juxta se positis stupo- 
rem quasi nobis intulit, certe admirationem tantae 
virtutis merito excitavit. Sed et hoc interstitio in 
res ecclesiae incubitum, prodigiis nonnullis duriora 
cordapraecedentibus*), cum adjutore collega Schiie- 
lino in petulantiores mores quaesita diu censura ec- 
clesiastica diuque impedita in lucem producta est, 
exemplo statim in adulterum edito, quae ne in infan- 
tia sua suffocetur, corvis 2 1 4 ) censuram eludentibus, 
metus**) non levis est. Sed et leges sumptuarias 
contra vestium et comessationum luxum parturie- 
bamus, quae nondum lucinam propitiam exorarunt, 
Apap undique increments christianis officiente. Se- 
cutae sunt demum nuptiae Onoldinae 21. Aug. pompa 
pro temporis ratione contractiore, praesentibus***) 

*) Cod. A. et B.: percellentibus. 
**) Cod. A. et B. : metus mihi non levis fuit. 
***) Cod. A. et B.: praesentibus tamen. 

Fr. utriusque sexus principibus 12, comitibus 6, 
altera dies lustrico sacro infantis principis Sophiae 
Ludovicae 18. Febr. superioris natae ob illustrium 
patrinoruin praesentiam data , omnesque orgiac qua- 
triduo absolutae. Ejus rei obtentu ad nos revo- 
cata est Anna Johanna trium nostrarum Gratiarnm 
media 20. Junii, quae apud materteram Mariam Eleo- 
noram Ludov. Philipp. Palatini conjugem jam a 6. 
Octob. superioris anni multis blanditiis pellecta 
Meisenheimii substiterat. Cum enim, caetera coun- 
ter et liberaliter habita, Calvinianam sublestam fidem, 
turn horrendas in Christi carnis o run i praesentiam 
voces ac petulantem in nos calumniam et Vatinia- 
num odium experta esset, anxie reditum ad nos 
Uteris ad me repetitis quaesivit meoque ministerio 
obtinuit, haud dubio posthac per vitam Calvinianam 
perfidiam abhorritura. Inter multas occupationes, 
dum collega Heerbraridus magnam anni partem aeger 
vel absens esset, aliquid tamen scriptioni surripui, 
inprimis Jonathanem meum Wensianum incompara- 
bilis amici luctum, quern cum Benjamiui Buwing- 
hausii, D. Mag«m, Johannis Andreae ex fratre ne- 
potis alumni, et Josephi Demmleri quondam dome- 
stici funebribus conjunctum elegantibus Sterniorum 
Luneburgensium typis, quorum in epitome Maest- 
linianae chronologiae 2 1 b ) periculum feceram, excu- 
dendum dedi. Converti ex ltalico in La tin urn Joh. 
Metrezati de Communione cum Christo in eucharistia 
insidiosum libellum 2 1 fi ) ad veritatis fidem aprican- 
dum. Promovi in lucem Cytharam IVIaicklerianam 2 1 ") 

14 

et Virgam divmam Calvensem Luzianam, cum An- 
gustaeo plausu, privatisque mcditationibus, quae cor- 
datis olim cordi , vecordibus cfhjordae esse queant. 
Et hactenus me domi continueram, cnm subito ob- 
lata est Noricos amicos, quod jam din in votis erat, 
revisendi occasio, Mauritio Croneccio rarae nobili- 
tatis exemplo, principis heri cubiculario gratulatum 
novis episcopis Herbipolem et Ambergam ab legato, 
qui me Noribergam percommode deduxit 12. Sept. 
Hospitium dudum obtulcrat et liberaliter deditConra- 
dus Baierus amicorum choragus, cujus duo filii Hen- 
ricus Martinus et Georgius Stephanus, cum Georgio 
Sigifrido Colero et Christophoro Pfinzingio eorun- 
demque praeceptore M. Johanne Mauckio 11. Julii 
ad me ex itinere diverterant. Inde ainplexus inthnum 
Saubertum meum, post amicis veteribus Cressio, 
Poemero, C. Marci* 18 ) redditus, novos conciliavi 
Baieri generos duos Lazarum Hallerum et Wolfgang. 
Jacobum Finne[ru]m, Oelhafium 2 1 9 ) et Brauniuni*) 
juris doctores, et singularis notae virum Georgium 
Forstenheuserum. Vidi etiam praeter literis quidem 
cognituui, tunc vero primum visum desideratissi- 
mum Joh. Abr. Poemerum, Johann.Michaelem Dilher- 
rum 2 * 0 ) theologum, magnam vim eruditionis studio- 
saejuvenruti conciliandae pollicentem, atqueLeibnizii 
quondam mei filium, vivam optimi patris imagined). 
Salutavi ex officio principem Susannam Palatinam 



*) Cod. A. et B. Tobiam Oelhafium et Michaelem 
Braunium 

sub mice gementem solamine acceptissimo, et quod 
minime exspectaveram, ab illustribus Stiriae proce- 
ribus exulibus perhumaniter invitatus, generosos vi- 
ros, Galium baronem Racknizium et Franciscum 
Christophorum Teufenbachium munificos et hospi- 
tales expertus suni, quorum hie in Vogelii jucun- 
dissimi senis horto suburbano cum baronibus Her- 
bersteinio, Windischgrazio, Joebstelio eorundemque 
conjugibus lautia dedit 19. Sept., quod idem postri- 
die iuiitatus Bajerus in Suabianis hortis praesente 
Sauberto et Marci cum suis et D. Braunio hilari- 
tate non minore praestitit. Abii inde Onolspachium 

23. Sept. magna spe nuper nuptos principes sub- 
misse invisendi et amicos, veterem quidem Tobiam 
Apoldum j. c. principi a consiliis, novum verum 
Joh. Berchtoldum a secretis epistolis egregiae vir- 
tutis et eruditionis virum salutandi, sed quod aula 
oranis abesset, frustra fui. Unicum vidi Majerum*) 
j. c. et ipsum consiliarium cognatae Rosinae Har- 
prechtiae maritum, post etiam Christophorum Meelfu- 
rerum 221 ), loci et ducatus antistitem prinium, magni 
patris aemulum, qui quod domo abfuisset, veredis 
me insecutus, perhumaniter in amicitiam ulteriorem 
admisit. Ergo Rotteburgum ad Tubarim contendi 

24. Sept., ubi in amplexus diu optatos Joh. Georgii 
Stirzelii consulis, polyhistoris et philologi eximii 
rui, insolitaeque humanitatis et comitatis virum re- 



*) Cod. A. B. et a. . Georgium Majerum. 

peri, cui obsecranti dies data, collega consule*) 
et affine Josaphato Weinlino medico atque imisico 
excellente omnes hospitalitatis numeros implenti- 
bus, quod idem expertus est Croneccius, qui hue 
ad me ex itinere redierat. Unde Hallas Suevicas 
profecti, felici reditu domum 26. Sept. pertigimus, 
tristi sane quaqua viamm ob terrae vastitatem et 
locorum desolationem spectaculo, jucundissima ta- 
men amicae passim conversationis memoria, quae 
cum desiderium amicorum restinguere debuisset, quod 
in ardore febris post aquas potas fieri solet, majo- 
rem etiam sitim excitavit. Post 10. Octob, Bracken- 
heimium ablegatus sum, ut de principum juventu- 
tis Julii Peregrinatii et Suenonis Martial is Edel- 
nolphi, Julii Wirtemb. filiorum* 22 ) profectibus te- 
starer, quos sub magistro NicoJ. Cunaeo in pietate et 
literis minime vulgares reperi, matrem vero Annam 
Sabinam viduam, domo Holsatam, principem corda- 
tarn et sagacem, sortem suam indignam et domus 
Wirtemb. fatum deplorantem, tristi utique, quantum 
fortuna etiam excelsis locis illudat imperetque, do- 
cumento. Concessit paulo post 30. Oct. ad nos 
filiorum secundo genitus Sylvius Nimbroth, princeps 
ad amussim factus, et genuinum cognati principis 
Ernesti ducis Saxonis Vinariensis, Gothae domini 
speculum, cum inspectore Scholzio**) v. cl. qui 
non tam spem de Ernesti principis in me propen- 

*) Cod. A. B. et a. lacunam Msti sic explent : consuls 
Christophoro Hohenbergero. 
**) Odd.: Matthaeo vSoholzio. 

sione confirmavit, quam salutationis clementissimae 
nuncio vadem se subsecuturae propioris connexio- 
ns interposuit. Qua mihi post Augusti niei peren- 
neni favorem accessio in terris nulla felicior et voti 
mei periodus felicior absolutiorque contingere po- 
tent, cui Christus propitius adsit. Emortualem 
hunc annum habuerunt Johannes Jacobus Reischa- 
chius 8. Jan., Christophorus Engelbronnerus 17. Jan., 
Anna Buwinghausia Danielis filia 16. Jan. , Joh. Ja- 
cob. Zellerus magnae expectationis juvenis, eccle- 
siae nostrae vicarius 3. Novembris, sed et Samuel 
Glonerus poeta nobilis Argentinae, cum paucis ami- 
corum comparandus, in quo officiosi hominis et 
amore constant is magnam jacturam feci. Domestica 
parum mutarunt. Gottlieb filius ad*) ecclesiae no- 
strae admissus primam concionem in hospitali templo 
habuit 11. April. Neptis ex filia Ag. Elis. nata est 
Anna Maria 6. Julii matrinis Gratiis Wirttembergi- 
cis. Morbus mi) Ins familiam affiixit, ab aninji per- 
turbatione magnam partem liber vixi. Amicum na- 
ctus Joh. Ab. Poemeri conciliatione Joh. Reistium, 
alium is adduxit Joh. Bermaierum 223 ) Arndiani novi 
operis speciosissime solicitum excudendi curatorem 
Francoforti. Honorarunt inscriptionibus Jo. Marti- 
nus Eisengrein cognatus , juris, Jacobus Roth theo- 
Jogiae, et Wilhelmus Eberhardus Speidelius affinis, 
philosophiae studiosi. Messis uberrima, sed vinde- 
iniae steriles fuere, unde salarium illinc auctius, 



*) Codd. : ad vicariatum. 

hinc contractus. Sanguine hie pluisse 15. Nov., et 
sequenti 18. terrain inotam esse, testis ipse sum: quo 
oiuuie, dies docebit. Ab hybernis jam satis raalorum 
est et frequentibus incursionibus , deteriora avertat 
Deus clenientissimus. Aulafm] Stuttgardia Kircho- 
Tecciuin*) transactam recto ausinistro consilio, even- 
tus rei probabit. Atque hie octavi vitae meae per for- 
tunae vices eluctaiitis scptenarii terminus esto, quem 
Augusti nominis auspicio consigno, ut cum fatale 
mihi hoc ut plurimum fuerit, albo natal is et ma- 
trimonialis mei atro emortualium meorum dieruni 
calculo notandum, id porro Augusti principis, heri 
mei memorabili ad posteritatem liberalitate, tauquam 
felix faustumque sydus familiac meae inseratur, 
quod piis precibus rectisque officiis ipsa veneretur. 
Jesum vero Christum Dei et Mariae filium vitae 
meae regulam et rotam, ut, quod fuit, tegat, quod 
erit posthac, regat ad sui uominis gloriam et meam 
aeternam salutem, toto auimo precor. 

Amicos dum hie sum, ex aula et curia nemo 
a me requirat, ubi amicorum plena sunt omnia, sed 
eorum, qui blanditiis primi, veris officiis ultimi sunt 
Si quid tamen mihi odori sensus inest Ascanium 
Borckium, Stramelium Fomeranum quondam prin- 
cipis heri ephorum, et Mauritium Croneccium Ca- 
rintium, principis cubicularium, prisca germana fide 
et virtute, hunc etiam Christiana, sed et coll. J. J. 



*) Codd.: Aulam Stuttgardia Kircho - Teccium 15—22. 
Decemb. translatam. 

Sch.*) si quantum habet boni sensus et sonorae vo- 
cis, tantum cordati ausus adderet, et pub] i cam rem 
privatae etiam periculo juvaret, omnibus aliis prae- 
tulerim. Denique cum privata scribainus, ut etiam 
de corporis temperamento aliquid addam, nemo 
prohibebit. Quod tenue et frigoris impatiens ; labo- 
ribus tamen sufficit, et sine medica ope in hos an- 
nos, temperantiae et exercitationis subsidio paucis ac 
brevibus morbis impolitum**), stomacho aromatibus 
suffulto, productum est, cum jam a viginti aunis lixi- 
vio et balneis abstiuuissem, venam non nisi semel in 
ardenti febri secassem, cucurbitulis nunquam, purga- 
tionibus vix decimo quoque anno usus fuissem ; somni 
parcus, litem in foro nullam omni vita expertus, 
picturarum et elegantiarum appetens, fortunarum 
negligens, frugi et hospital i mensa, animo defoecato, 
tranquillo et libero. 



*) Voces: Coll. J. J. Sen., serius a Valentino et qui- 
dem alio calamo inscrtas, Codd. plane, lacuna relicta, 
omittunt. Conjiciraus, voces illas cxplicandas: collegam 
Johanncm Joachimum Schuelinum. [p. 179.] 
**) Codd.: impetitum. 

STUTGARDIANCM SEQUENS SEPTENN1UM. 

Cju»> primum animum ad scribendam vitae meae 
rhapsodiam appulissem, longe alhid ac nunc consi- 
Ihmi fuit. Nam quod hoc unum agerem, ut ab in- 
vidiae et calumniae morsibus orthodoxiam rueam 
cum morum rectitudine et libertate conjunctam as- 
sererem , reliquos vitae actus et casus in alias char- 
tas conjicerem, tameii postquam Calvensi busto cum 
scriniis meis omnis reruui praeteritarum memoria 
periit, coepi omnia, quae post accidissent, his etiam 
tabulis inserere, et quasi peculiares iu usum meuin 
ephemerides conficere. Quod lectoreui morosum mo- 
nendum putavi, ne sibi minutias hasce obtrudi que- 
ruletur, quas tantum relinqui mihi, dum vita suppe- 
tat, peto, separare cuivis a difficilima vitae meae 
tela, liberrimum relinquo. Quam veniam precatus, 
pertexere cum bono Deo pergo. 

Annus ergo quadragesimus tertius patriae meae fii- 
nestissimus, mihi serenus et tranquillus, paucis levi- 
busque maculis interspersus , effluxit. Nam et indi- 

guatio apud praepotentes plurimnm resedit, inter ae- 
quales livor remisit, quos inferiores secuti ab inju- 
riis abstinuere. Valetudo firma fuit et res familiaris 
Augusti principi9 mei mumficentia plurimum aucta. 
Soboles etiamgemino nepote Joanne Ludovico etAu- 
j^usto 25. Aug. et 3. Oct. accrevit. Ipse dux Augustus 
totum hunc annum propemodum occupavit, cum quo 
Hterarium commercium, quod sitigulo septiduo reci- 
procaretur, mgressus, laboris et voluptatis paria feci, 
semper vero quod mirarer in principe viro habur. 
Nam quicquid mole tractationum de arcis Guelferby- 
tae 224 ) suae restitutione, repetitis subinde elusioni- 
bus, distineretur, tamen in Harmoniae 22V ) evange- 
licae confectionem totus incubuit, quod opus olim 
posteritas, satscio, stupebit, magis etiam si sciat, qua 
diligentia, sagacitate et iudagine excreverit. Ac re- 
stitutio tandem et ipsa die exaltatae 226 ) crucis quasi 
miraculo secuta est, cum nasutiores plerique despe- 
rassent, ipse solus fiducia in Deum, fide in Caesarem 
et patientia obduratus perstitisset. Cujus memoriam 
tribus minimis cusis sancivit 227 ), campanam sine 
pistillo, pistillum sine campana, campanam denique 
inserto pistillo exprimentibus , cui sonantem quar- 
tam addidi, aureosque totos cum cataphracto equite 
maximr pretri dono accepi. Unica mihi alicujus 
momenti lucta fuit, quam memorare non abs re 
fuerit. Philippus Kielmann prostituti pudoris homo, 
cnm iterum duas ancillas atque sponsus uno pro- 
pemodum tempore gravidas fecisset, qui ab eccle- 
sia corriperetur atque eidem reconciliaretur, dignus 

nobis visus est, ne quae magno nisu in usuni nu- 
per reducta esset ecclesiae eensura, in vilia tantinn 
capita et columbas valere, indemnibus corvis, vide- 
retur. Sed intercessit familia, occupavitque in tau- 
tum virum caetera integerrimum Fridericum Richar- 
dunt Mockelium meum, ut et civili poenae et eccle- 
siasticae censurae praepotenti vi eximeretur. Eoque 
impudentiae progressa est politica fraus atque violen- 
tia, ut principem episcopum 2 2 8 ) novo exemplo con- 
stitueret, cujus in manu esset, invito ministerio, reum 
absolvere, quin imo absolution em rei flagitiosissimi 
sine poenitentiae specimine jure suo iniperare. Quid 
non audet dominatus 22 9 ) turbato reipub. et oppresso 
ecclesiae statu occupatus, dum sceleribus suis im- 
munitatem quaerit Deumque ipsum judicem exclu 
dit? Sed frustra est, nam et hie Deus severum se 
vindicem monstravit, ipsumque facinorosum homi- 
nem ecclesiae insultantem, vixdum maritum factum, 
dejecit, omnibusque membris miserandum in mo- 
dum tortis, ita ut se mori sentiret et manum Dei 
experiretur, extinxit, terrore an stupore auxUiari- 
bus suis relicto, incertum. Hoc nempe in negotio 
magnae meae partes et cum invidia fuerunt, exiguo 
successu , scilicet ubi reus judicis et executoris per- 
sonam sibi sumit. Stabit tamen ecclesiae jus suum, 
cum tyrannidis insolentia sub principis larva ceci- 
derit. Jmo et princeps tandem sibi impositum sen^ 
sit et indignatus , se sceleris alieni operculum fieri. 
Rectius consultus, veniam adulter ii daudi consilium 
juxta et improbam petitiouem repudiavit 16. et 19,No- 

vembr., quod non absque divino suggestu factum cre- 
didcrim. Hanc nebulani sereniora cum antecesse- 
runt, turn pone sequuta sunt, ac filii quidein Gott- 
liebii munus ecclesiasticum ordinarium diaconatus 
Canstadiensis 23. Februar., qui et mihi bis eodem 
nomine fatalis fuit, quod 12. Martii primum aggres- 
sus, 19 sequente me coram cum benedictione subiit. 
Postea uxor etiam lectissima contigit Barbara Sau- 
berti mei filia annos vigiuti nata 18. Julii 1623. 
Quibus nuptias feci 19. Junii contractas quidem, sed 
ab illustri convivarum 230 ) corona, quam sponsi co- 
rolia triplex ab amicis nexa exprimit, baud paulo cou- 
spectiores. Auspicatioribus merito Ernesti Saxoniae 
Ducis 231 ), principis incomparabilis literas cum illu- 
stri munere 29. April, acceptas praeposuerim, cujus 
pro ecclesia et re literaria actus, ut vix ulla aetas 
in hoc ordine vidit, ita nostra nisi maxime aesti- 
met, ingratissima dicenda veniret. Accessit collo- 
quium cuin Frid. Wiirtemb. nostro fontitudinis et 
prudentiae cum humanitate conjunctae principe ad- 
niirabili 18. Februar. et continuata cum principe Sil- 
vio Nimrod lacteae innocentiae et excelsae indolis 
propemodum dixerim familiaritas, perpetuaque trium 
nostrarum Gratiarum gratia, cujus absentiae impa- 
tientiam, dum aula Kirchhemii haereret, excursione 
illuc 27. April, lenii ; rediit autem hue aula 27. Ju- 
lii, abitus an reditus commodo vel damno, in medio 
relicto. At qui praeteream iJ lustre donum pretiosi 
adamantis et elegantes literas Sophiae Elisabethae Au- 
gustae 232 ) conjugis, quae una virili ingenio, litera- 

rum, nuisices ct poeseos peritia instructissiiuo Au- 
gusto jungi et claris foeminis nostri seculi inseri 
chorumque ducere meruit, ad prorogaudam et ex- 
hilarandam literatissimi principis vitam aptissima. 
Ex muneris inei partibus praecipua fuit illnstris sti- 
pendii inspectio. Quod cum laborare praecoci effu- 
saque graduum literariorum collatione, turn infor- 
mationis etiam mathematicae et hebraeae penuria 
videretur, utrique recte consultum: suiritibus ege- 
norum cautum est, 13. Junii didactro etiam in duos 
professores annuo per me collecto, cui Augustus 
meus 30 florenos, produx Geizigkoffer 10, alii alios 
pro fortunis suis et humanitate contulere. Nubem 
vero atram serenitati hujus anni induxit cum mors, 
quae amicorum selectiorum ternionem absttilit Jo- 
annem Conradum (*oebelium pcculiari elogio lau 
dandum 8. Julii, Joannem Conradum Brodbeccium 
olim discipulum 18. Octobr. et Fridericum Richar- 
dum Mockeltum non sine lionore saepius nomina- 
tum 7. Dec. , in cujus solamen Joannes Beermajer 
Austrius, novus amicus in notitiam concessit, dili- 
gentius explorandus ; turn coeli cruenta prodigia nun- 
quam impune visa, omnium vero tristissima Sueco- 
Vinariensium in agrum nostrum irruptio , blaudo ac- 
cessu, sed hostili egressu malorum lliada per infestos 
nostros auxiliares nobis ducens, quanta post belli 
hujus exitiosissimi prima initia unquam perpessi su- 
mns, non hominibus, sed oppidis, pagis, villis, vine- 
tts , arboretis , imo etiam pecudibus et jumentis de- 
ploranda. Cujus pretium ridiculum juxta et puden- 

Oum Duttlingae 14. Novemb. 2 3 * ) una cavea conclusi, 
primis capitibus in carcerem ductis 23 4 ), tulere, no- 
minis infamia indelebili. Sed et Sauberti mei Jiictatn 
cum Philippophtlis, Apap 2 * 5 ) satellitibus, qui nun- 
quam Luthero fidi, nunquam a cuniculis abstinentes, 
inter molesta numeraverim. Cui consilium nostrum 
opposuimus, si minus expellendis, saltern territandis 
vulpibus ex fide nostra debiturfl. Literaria lucem 
perexigua viderunt, Summa sc. religionis christianae 
trigemina, cui splendorem Augusti praefatio contu- 
lit, et Genealogia familiae meae, quam liberorum 
meorum informationi, quod unus inter tot deper- 
dita et oblita poteram, dedi. Anti-Forero 23 ") etiam 
D. Nicolai nostri perficiendo fidam operam et diligen- 
tem lectionem contuli. Comitia provincialia 5. Nov. 
coepta, et in Martium sequentis anni per interval J a 
protracta, quid rebus calamitosissimis remedii attu- 
Jerint, dies docebit. Hospitem habui Martinum Hen- 
ricum Bajeri mei filium 24. Junii, Argentina a mo- 
roso paedagogo Mauckio, Orbilio|ne| plagoso profu- 
gum, per sesquimestre, placidissimum juvenem, quem 
1. Sept. Tnbingam ablegavi. Salutavit29. Apr. Geor- 
gius Ulricus Philippi Heinhoferi mei filius, amicitiae 
paternae aemulus. Joann. Sebast. Tresch in famuli- 
tium adscivi 4. Febr. Liceat etiam rebus familiaribus 
addere catellos duos delicatissimos, Corculum et For- 
tunatam, elegantis formae ab Heinhofero in locum 
Adamantis mei catelli fidissimi lap^u perditi dono 
datos, quibus annum, quo muneris ecclesiastici et 
matrimonii trigesimum attigi et festivum feci, finiam. 

Sequens a quadragesimo quartus et ipse divino 
munere leniter effluxit, paucis animi eorporisque 
afflictionibus interspersus, quern to turn propemo- 
duni revisendis Augusti principis et heri mei cle- 
mentissimi Harmonicis evangelicis jucundissiiua 63 
literarum reciprocatione impendi. Addidit et So- 
phia Elisabetha conjux 3. Febr. suas elegantias, 
et Sylvius Nimrod noster in aulam Augustam 
mea conciliatione admissus idem literarum commer- 
cium iniit. Nec leve momentum Joh. Stellae 237 ) 
bibliopolae et typographi Luneburgensis, nobilis viri 
in rem christianam impensissimi amicitia rebus meis 
contulit. Domi contra pro loci genio et lentore 
omnia impedita et suspensa haesere, sacro consilio 
simoniae vitiis (contra quae 2. Jan. solenni protesta- 
tione insurrexi) et politico typho 238 ) (quern et ipsum 
15. Martii impetii) laborante, quibus haec lemmata 
8 opposui: 1) Simonia domestica exesto. 2) Cur- 
rentes et ambitores abiguntor. 3) Suffragiorum li- 
bertas relinquitor. 4) Plura sententiam ferunto. 
5) Dissentire citra injuriam permittitor. 6) Uni sol- 
vere latam sententiam fas non esto. 7) Diversarum 
pari numero sententiarum optio principi defertor. 
8) Frivola colloquia, scommata et jurgia intermit- 

tuntor. 
Praeterea : 

iDominatus ^| {Collegium 
Nulla vocatiolibi nullum estJConsistorium 
Teniulentia | | Consilium. 

Ubi nullum 



Ergo: 

Collegium ( ... 
~ . . J lbi ego interessc 
ConsistornmiK 

~ ... I non possum. 

Consilium ^ 

Ecclesiae igitur muniis potius intentus, quam tor- 
renti aza^iag obversus, cum adversa saepe collega 
valetudine teneretur, frequentiores conciones habui, 
primamque ad Cor. Pauli epistolam post quinquen- 
nium 205 homiliis 9. Aug. absolvi. Non minus im- 
peditam Goebelianae parentationis editionem habui, 
cujus gratia primum Joannem Stroelinum 16. Apr., 
post Joannem Zellerum 2 3 9 ) 4. Junii, demum Joannem 
Gauckenmajerum 49. Aug. omnes principis alumnos 
conduxi, nec nisi post octavum mensem magnis iui- 
pensis eluctari valui, typographo Joanne Wirich. 
Roeslino post gravem morbum 14. Sept. defuncto. 
Una actio, utinam tarn felix, quam seria fuit cum 
homine, cujus dignitas nominari non patitur, ad 
tartara usque et Vejovis commercium cum publicae 
salutis periculo perdito. Quern ferocientem, cum qui 
a re publica justi erant, adire nisi molli poppysmo 
detrectarent, ego divino robore 4. April, aggressus 
duriter increpui, fulmineque sacro perterrefactum 
agno tractabiliorem feci, non levi profecto salutis 
suae profectu, nisi humana consilia ipsum ad devia 
seculi hujus indulgentia reduxissent. Simularit poe- 
nitentiam. mihi officii facti conscientia et repertos 
sub longa toga histrioncs homines nihili, abunde 
sufficit a4w ). Successit alia minoris inomenti, sed 
majoris acerbitatis cum hypocrita cornupeta, qui in 

amicitia subinde lubricus, tandem bilem omnem cum 
ingenti supercilio et petulantia infami 17. Sept. evo- 
irmit, quem coercere et prostituere cum in proclivi 
fuisset, multisque cordatis tecneritas haec doluerit, 
vir tamen summae dignationis intervenit, mahiitque 
publicae tranquiilitati privatam iujuriam condonari, 
quani ecclesiae insidiatores et cunicularios ex mu- 
tua collisione risum lucrumque capere. Unde res 
23. Octobr. ita est composita, ut ego morosum et 
varium hominem omni posthac vita cavendura et 
vitandum mini censeam. Addam et tertiam, sed cum 
sacro pariter el justitiae collegio communerru Ru- 
dolphus Schalterus 2 4 1 ) principis mei alumnus, hoc 
inscio ecclesiae Campidonensi minister additus ex 
privata causa publicam fecerat, totamque urbetn ita 
turbarat, ut exitio proxima videretur. Ejus coer- 
cendi cum varia consilia agitarentur, lis contraria 
arte elusis tenipus subinde est protractutn, et qui 
autores fuissent principi in seditionis faces animad- 
vertendi, increpiti. Tandem niissi ab urbe legati, pre- 
cibus ut exaudirentur enixissimis pervicerunt. Ne- 
gotium cum legatis tractandi mihi et O. Bernhardo 
Planero 29. Nov. est commissum , atque ita confe- 
ctum, ut spe salutis pJenissima illi abierint, eventu, 
de quo posteriore anno videbimus, lucta sane ea, 
quae Apapi mysterium totum prodidcrit Dum enim 
viget ejus dominatus, omnia recta consilia frustra- 
nea sunt, nisi Christo vindice praevaleant. Quod 
idem in legibus sumptuariis (pro quibus impetran- 
dis tanto nisu iaboravimus) eludendis vidimus, cum 

patrii succi heluones luxus sui exprobrationem aegre 
ferentes, in exuccuni gelidumque ministerium om- 
nem contumeliam effunderent vestesque, quibus pa- 
randis annuum, ut hoc fert tempus, stipendium vix 
sufficeret, majore petulantia an injuria incertum, 
imperarent, quod tamen et ipsum postea in fumum 
abiit. Ex laetis hujus anni publica fuerunt natalis 
puellae principis Christianae Fridericae 28. Febr., et 
nuptialis Friderici Ludovici comitis Leosteinii cum 
Anna Sidonia ex Tieffenbachiis baronibus orta24. Ju- 
lii, quibus benedixi, privata neptes duae, natae ex 
filia Agnete, Elisab. Margaretha 29. Sept., filio vero 
Gottlieb, Christiana Patientia 23. Decemb. Nuptiae 
etiam Georgii Walteri, Petri generi mei filii, cum 
Maria Christophori Demmleri amicissimi quondam 
mei filia, quibus, dum synodus nostra aquam pistillo 
tunderet, Calvae meae lubens interfui 15. Maji. De- 
licias fecerunt nepos Johannes Valent. Riielin et 
Maria Barbara Walteria neptis per quinquemestre. 
Ludovicum Hohenfelderum , de quo paulo post, 
ultimum vidi Esslingae 31. Jan. Hospites honorifici 
fuerunt: princeps Sylvius Nimrod 11. Martii, Odoar- 
dus Stroza comes Italus ob religionem exul 5. Julii, 
Heinhoferi mei filius Georgius Ulricas 23. Febr., Ba- 
jeri filius Henricus Martinus 29. Maji, Josephus Je- 
nischius et Franciscus Koenig Campidonensium le- 
gati 29. Nov. praeter variam turbam. Ecquid vero 
praetulerim invitationi honorificentissimae Augusti 
benignissimi heri principis mei, qua me dudum de- 
sideratum et suae aulae ecclesiasten expetiit et 

abbatiae destinavit 12. Novemb., de cujus consilii 
eventu sequens opinor annus prominciabit. Cuni- 
que idem ad suae aulae diaconatuni filium meum 
Gottlieb vocaret, nec id res nostrae ferrent, Theo 
dorum Flemmichium substitui 1. Decemb. Tristem 
horum vicem fecere funera ex propinquis Jo. Ja- 
cobi Andreae nepotis ex fratre Joanne 9. Jan. , cui 
cum exequias iret vitricus Georgius Esenwein uxo- 
ris meae sororius, lapsus momento extinctus est 
12. Jan., vir eruditus et in ecclesia sua Botwariensi 
vigilans; Maria etiam Greinsia vidua cognata. Ex 
amicis Henricus Wezelius de Marsilia eques, sclo- 
peto fortuito an destinato incertum perfossus 7. Maji, 
cui sequenti 9 in illustri corona parentavi, Johan- 
nes Reischius Austrius 10. April, et Jo. Castolus 
Hunnius ex Tubingensibus commilitonibus veteranu? 
8. Decemb. Ex patronis vero facile princeps Lu- 
dovicus Hohenfelder jam saepe a me laudatus, nun- 
quam vero si eximia animi bona spectem satis 
laudandus, planeque incomparabilis , qui seria pie- 
tate, excellenti et multipliei eruditione, variarum 
linguarum usu, admirabili tranquillitate, incredibili 
humanitate, oeconomiae frugalitate et harmonia, prae- 
ter summam prudentiae et experientiae laudem ad 
summum bonae famae fastigium ascendit, senio ta 
men et apoplexia debilitates, vitam difficulter pro- 
ductam tandem finiit 6. Octob. Esslingae, ubi con- 
stantis exilii sedem fixerat, septuagenario major, vir 
mihi aeternum memorandus et salutis meae auto- 
ribus ex primis inserendus, cujus nomini et familiae 

me obnoxium profiteor 242 ). Publica patriae meae 
calamitosissima fuere, Gallicis armis post Friburgen- 
sem 2 4 3 ) memorabilein pugnam Bavarica ad nos pro- 
trudentibus 14. Aug., quae post Philippopolin 30. Aug. 
deditani diductiora, ingenti tamen nobis relicto damno 
ad Rheni ripas custodiendas secessere. Comitia in- 
terim provincialia 8. Aprilis coepta et subinde re- 
petita totum propemodum annum absumpsere, sed, 
elusis ant eversis Bellonae injuria consiliis et con- 
stitutionibus , parum salutis contulere. Res dome- 
sticae cum numerato stipendto, turn Augustan a mu- 
nincentia satis commode habuerunt et creverunt, 
unde hortum mihi animi laxandi et corporis mo- 
vendi gratia emere 600 florenis et asturconem alere 
ausus sum 18. et 20. Nov., quibus cacochymiae, quae 
sub finem anni sedentarii importuna mihi pJurimum 
fuit, occurrerem. Honorarunt hoc et superiore 
anno inscriptionibus D. Melchior Nicolai Tubingae, 
D. Tobias Wagner Esslingap et Joannes Majer 
Gailndorfi antistites, Levi Sutor pastor Kornwe- 
stensis 244 ), Henricus Martinus Bajer et Johannes 
Christophorus Harpprecht juris , Joannes Conradus 
Brodbeckius medicinae, Joannes Spalt, Joannes 
Helwag, Ludovicus Schweizer et Anastasius Cel- 
lius theologiae, ac Joannes Bernh. Wibel philosc- 
phiae studiosi. Dimisi domo Johannem Seb. Fret- 
schium*) puerum lentum 5. Junii suscepique alacrem 
et ingeniosum Joannem Eberh. Knollium 6. Sept. 



*) Cod. B. et a.: Treschiom. 

Casu notabiliore periemnt incendio Roteburguin ad 
Nicratn 9. Aug., domus Griiningeriorum avita Wini- 
dae 24. Julii et fulmine factum horreum Davidis 
Speidelii affinis Canstadii 7. Aug. cum aliis aedibus 
conflagravit. Ausimne adders ad calceni domestica, 
columbum meum decennem ex Calvensi incendio 
elapsum, mirae festivitatis et audaciae, ut cum ca- 
nibus et catis congrederetur, senio l.Martii, et Cor- 
culum , Augustanum catellum blandissimum lapsu 
30. Nov. extinctos, tolerabili totius domus et fami- 
liae infelicitatis (si fas est dicere) piaculo. 

Quintus post quadragesimum corporis Janguore 
et ingenii torpore difficilis mihi magnam partem fuit; 
nam quae me sub finem superioris anni cachexia 
corripuit, in Majum usque mensem duriter exercuit, 
ea tamen alternation e , ut antemeridianas boras la- 
borious, pomeridianas torminibus impenderim, qui- 
bus abigendis cum medicorum consilio acidulas 
Tainacenses 20.Maji 245 ) adtissem frustraque essem, 
domum Calva 18. Junii revertens lapsu equi sini- 
strum genu graviter afflixi domique sub exquisitis 
doloribus ad 23 usque Julii delitui , quo interstitio 
stomachi vitium utcunque remisit, Octobri tamen 
mense recruduit, quod malum, cum in vernum hu- 
jus anni tempus iter ad August urn principem meum 
animo destinassem, omnem meam spem et conce- 
ptum gaudium intervertit, sed vicissim incommo- 
dum, quod ex legatione Campidonensi infelici et 
infructuosa haud dubio milii imminebat, avertit. 
Initio tamen anni, ut consistorii res magis fulciren- 

tur et quartus collega isque Zeilerus nobis adde- 
retur, sedulo incubui, indefessoque studio nee facili 
lucta, quod 12. Jan. probatum erat, 24. Aug. con- 
fectum et 28. Sept. absolutum vidi. Postea gym- 
nasii Stutgardiani res confusas et accisas suppletis 
paedagogis auctisque stipendiis restitui 19. Aug., ac 
31. Octobr., barbarie obnitente, in ordinem redegt. 
Deraum ahimnis theologici collegii denario numero 
auctis et victum liberaliorem et inspectionem rectio- 
rem invitis, qui contra sentiebant, impetravi, quae 
tria quicquid*) mea suggestione procurata, tamen 
producis nostri autoritati, quae improbos contra 
ausus perfregit, unice debentur. Non tamen im- 
pune tuli hanc ecclesiae navatam operam, immisso 
in me a Satana primum cane rabido J. J.B. 12. Febr., 
deinde bove illo, de quo superiore anno, cornupeta 
24. August. , qui tamen uterque duriter increpitus 
bilem suam resorbuit, maligni animi maculis post 
se relictis 28. Nov. Sibilavit etiam coluber, silen- 
tio contemtus, quin et Aeolus ipse, cum adversus 
flaret, cordatis consiliis et monitis cohibitus est, 
cujus rei scenam hoc aenigmate expressam volui, 
dum liberior aura detur: 
Vespasiani nundinatio, Sejani participatio, 
Adyti dominatio, Curiae altercatio, 

Arae exinanitio, Aratri exuctio, 

Legum annihilatio, Damni extenuatio, 
Meliorum praesumtio, Confusionis continuation 
Populi abalienatio, Est publici status destructio. 



*) Cod. B. et a., quanquam. 

Caeteruua dum pacis conciliandae consilia Monaste- 
rii et Osnabrugae aguntur, et Thornae Poloniae cod- 
ciliatio trium inter se diversissimaruni religionura 
irrito conatu tentatur 24fi ), patriae raeae res calainito- 
sissimae Gallicis et Bavaricis intense adversis factae 
sunt, maxime post infelicem Bavaris, cruentam vero 
Gallis ad Nerolingani 2 4 7 ) pugnam, a qua uterque mi- 
les in nos effusus, immanitatis et perfidiae nullum 
modum fecit. Cui malo utut remedium nullum coacti 
ordines provinciales vernis et hybernis mensibus 
invenerint, oonstitit tamen, supplicationem 15. Maji 
indictam coelestein opem supra humanam spem 
prope miraculosara in messis vindemiaeque insoli- 
tam ubertatem, quae tot alendis myriadibus suffice- 
ret, exorasse ipsumque jam oculis obversans ex- 
cidium evitasse. Natalis hie annus fuit Christianae 
Charlottae Wiirtemb. principi puellae 21. Octob., et 
Rudolpho Augusto ex filia Ag. Elis. nepoti 5. Oct, 
cui patronum exoravi Rudolphum Augustum Bru- 
novicensem principem juventutis, quocum et Sylvio 
Nimrodo frequens literarum sub id temporis com- 
mercium fuit, fatalis vero Julio Peregrinatio Wiir- 
temb. excellentis indolis principi, cujus ad annum 
42. memini, Gothae; Matthiae Hoe 248 ) magnae et 
autoritatis et celebritatis theologo Saxonico Dresdae 
5. Martii, Jacobo Bernhardo Giiltlingio turbini illi, 
cujus in his commentariis non semel mentio facta. 
Wittebergae, Erasmo baroni Croneccio hie Stut- 
gardiae et Christianae Patientiae ex filio Gottlieb 
nepti Canstadii 3. Jan., ex quibus mihi luctus supra 

alia funera fuit. Nuptialis etiani Annae Elisabethae 
ex fratre Jacobo nepti cum Jacobo Hakio, quae 
patre orbata totis 14 annis familiae meae inserta 
haesit 10. Octobr., funestus autem thermis ferinis, 
quae fortuito igne 21. April, jam tertium propemo- 
dum totae conflagrarunt. Aulam nostram inviserunt 
Christianas Palatinus 29. Aug. , Wilhelmus Baden- 
sis 26. Jan., Maximilianus Adamus Leuchtenbergius 
3. Aug., Rodericus Wiirtembergicus . . . . , Susanna Pa- 
iatina 7. Sept., Fridericus Hanovius 15. Aug., Ulri- 
cus Wiirtembergicus 20. Novembr., turn duces et tri- 
buni inilitiae varii. Scriptionis vacationem mihi inva 
letudo indixit, quam epistolarum cum Augusto duce 
et hero meo indulgentissimo reciprocatione compen- 
savi. Pauli tamen Jenischii 249 ) senili labori ultimae 
parti Thesauri animae sui 17 abhinc annis impenso 
tenebrisque obsito, lucem contuli, inagno rei suae 
angustae subsidio. Suas vero lucubrationes Produx 
Cornelii, D. Tobias Wagnerus Nuclei theologici 1 * 0 ), 
Henricus Efferen Miscellaneorum metricorum 2b l ); 
Job. Conradus Brodbeckius 262 ) Triphili theoso- 
phici inscriptione mihi communicarunt. Concessere 
ultro in amicitiam humanissimis Uteris Fridericus 
Metsch in Reichenbach et Friesen Saxonis septemviri 
consiliarius intimus nobilissimus, et Georgius Mun- 
dius juris consultus, procancellarius Saxo - Coburgo- 
Isnacensis. Goebeliani etiam haeredes cista scripto- 
ria elegantis operis nec pretii exigui paternae ami 
citiae memoriam obsignarunt. Liceat domesticis an- 
num claudere, admissum in familiam Johannem Lud. 

Andreae cognatom 10. Jan. indeque Knoliium 27. 
Martii diruissum et aluinnis principis msertutn, succes- 
sisse ancillatri Mariam Barthiam .... 29. Oct., sed et 
Augusta missos Amorem et Venereui catellos 20. Mar- 
tii: quae nugae privatis meis rebus signaudis, quas 
fastidiosus lector facile rejiciat, tribuendae fuerunt. 

Quod nunquam exspectabam , sperare vix pote- 
ram, hoc quadragesimo sexto currentis aerae anno, 
qui a Lutheri obitu ceutesimus, ego sexagesimum 
aetatis annum iraplevi, baud quidem insolitum ro- 
bustae complexionis viris et statae sanitatis, sed 
mihi tenerrimae et saepius afflictae valetudinis ho- 
mini et quern intenipestiva canicies jam dudum 
mortis candidatum pronunciasset , inter rariora Dei 
beneficia numerandum. Caeterum quod molesta ilia 
cachexia per biennium, et quod excurrit,. continuet 
et a civili societate propemodum excludat, rebus 
insuper agendis inutilem reddat, postquam adhibi- 
tae acidulae Tainacenses et thermae Philocellenses 
Majo et Junio mensibus iterum frustra fuere, de 
seponendis gravioribus sarcinis et rude ambienda 
serio mihi cogitandum venit, cujus etsi a pacis re- 
stitutione aliquid spei et subsidii affulgeret, impe- 
tratio tamen cum ipso pacis munere hactenus pro- 
ducta est. Videor autem mihi illam jure aliquo 
meo poscere, ut qui, quod in his annalibus meis 
recensere licet, jam unum supra quadraginta an- 
nos reipub. non perfunctorie impenderim, ex qui- 
bus 8 formandae juventuti generosae, 6 ecclesiae 
servitiis, 19 ejus inspectioni et hos postremos 8 

aniios aulae curiaeque muniis longe gravissimis con- 
tuli, nunquam serviJius et iniquius quam hac vitae 
quasi ineta mea ab iis, quos niinime decebat, ha- 
bitus. Nec interim a scriptionibus et iiterario cum 
clarissimis viris commercio immunis ant otiosus, 
quibus vel insuaves invidiae bolos, veJ adversae 
valetudinis et insomniae molestias condire sum so- 
litus. Utinam vero, quam indefessum animum nul- 
lisque periculis infractum ad restituendas res eccle- 
siae attuli, tarn ejus profectum vel jam experiri, 
vel sperare posthac per eos licuisset, qui unice 
hanc operam dederunt, ne quid recte fieret un- 
quam, aut male non fieret, dummodo autoritatis 
suae et commodorum simulacra, caetera nudi et 
egeni, sarta tectaque conservarent, oujus profecto 
poenam Deo, infamiam vero posteritati debebunt. 
Ergo rerum confusissimarum et turpissimi manci- 
patus taedio affectus, ingravescente insuper animi 
morbo, abjecta rerum corrigendarum spe, in hoc 
totus incubui, ut honestam ab officio missionem 
impetrarem ac porro liberius Deo mihique vive- 
rem. Movebant tot egregia laudatissimorum ex 
omni hominum ordine virorum exempla, qui coro- 
nas, tiaras, infulas, sceptra, fasces, trabeas, pur- 
puram, pedum pulpita, gazas et quicquid humanae 
pompae et phalerarum est, sponte sua generosissime 
posuissent, ut religioni, tranquillitati , contempla- 
tioni, lectioni vacarent et post tot laboriosae vitae 
annos vivere demum vel scirent vel discerent. Vi- 
debar mihi hoc debere, emeritis jam stipendiis, pro- 



Digitized by Google 



234 



Liber VI. 1643-1610. 



fligata aetate, cum effoeto corpusculo meo, turn 
deficienti memoriae ac vacillantibus animi viribus, 
debere ei, quae circa me est, agnatorum, aniico- 
rum, commilitonuin et familiarium solitudini quon- 
dam numerosissimorum; debere senio meo, jam vi- 
sendis audiendisque, nedum tractandis vanitatibus et 
humanis ludibriis saturo et nauseanti; debere per- 
sonae, quam per tot annos*) fabulae terrenae non 
indecenter quondam egerim, mutata scena subran- 
eidae, exoletae et invisae; debere induigentissimi 
lieri mei Augusti principis munificentiae , per quam 
nee fames milii, nec infamia metuenda esset, ut ab 
iis secederem, quibus jam ante exosus onerique 
et ad mala peragenda impedimento essem. Itaque 
patriae principem semper benignissimum et aequis- 
simum milii adii, ac si nondum plenam earn, tamen 
liberalem missionem rescripto impetravi 3. Aug. sem- 
per milii fatali, ut quantum per vires liceret, sacris 
sermonibus in aula defungerer, a Curiae vero cu- 
ris et consiliis, quoties aegritudo posceret, abes- 
sem, monitis saltern piis et salubribus non deessem. 
Quod etsi in praesentia mihi levamento contigit, quin 
tamen ad scopum animo meo fixum**) pertingam 
atque in plenam libertatem sine torpido otio me 
asseram, pertentare nunquam desinam, ne sub onere 
jam fatiscens vivere citius, quam incipiam, desinam. 
nec segnem proinde vitam agam : inveniam cum Deo. 



*) Cod. B. et a.: tot actus. 
**) Cod. B. et a.: meo profixuni 

quemadmoduin plus mea quies prosit quam aliorum 
discursus et sudor. Ubi invidia opprimit virtutes, 
ecquis neget honestum esse secessum? ubi corru- 
ptior res publica est, quam ut adjuvari possit, quis 
operam emeriti senis requirat? ubi provehendis bo- 
nis, arcendisque malis, cum ill is virtus fraudi, his 
scelus pretio est, reliquus locus mil Ins, frustra niti 
nonne insaniae species est? ubi favor omnis pri- 
vatim absorbetur, invidia publica in socium rejici- 
tnr, quis foricarius esse solus amet? ubi profectus 
ecclesiae nulla cura, damnorum sensus vix ullns, 
futilium perpetuum colluctamen est, an nomen suum 
commodare bonus quisquam velit? ubi segete Chri- 
sti neglecta lolium triste excolitur, quam messem 
fidus agri dominici colonus exspectet? hoc ergo in 
ore et corde regii psaltae identidem est: desiste a 
me, ut recreem me, antequam abeam, nunquam ad 
hanc vitam reversurus. Aulae nostrae facies hoc 
anno non parum immutata est Reichardo stabuli 
praefecto, quod diu minatus erat, 4. Jan. vita functo. 
Croneccius cubicularius , summo, quod Tubingae 
est, dicasterio praefectus cum tribus praefecturis suo 
merito datus, magno sui desiderio mihi relicto, ac 
in illius quidem locum Miinchingins, hujus Goel- 
nizius successit. Produx Geizigkofferus invidioso 
inunere se sponte 2. April, abdicavit, vir magni in- 
genii et industriae, sed varius ac proinde nunc 
aequus nunc iniquus, qui tamen res ecclesiae non 
parum cum voluit juvit, at demum acerbam sui 
memoriam ... Martii* 53 ) post se reliquit. Rerum 

potitus est Liizelburgius, flagrantem gratiam Miin- 
chingius denuo fundavit. Principi Johanni Friderico 
morum magister Fridericus Berchtoldus datus est. 
Hospites nobis illustres fuere cum Jo ban. PYideri- 
cus comes Ebersteinius, Georgius Fridericus et Jo- 
annes Jacobus Rupis-Spoletani reguli fratres, hie 
principis nostrae sororius, turn vel inprimis Leopol- 
dus Fridericus et Georgius Wiirtemb. Duces, fra- 
tres, Ludov. Frid. filii, ex quibus major Montisbe- 
ligardi dominus Sibyllam nostram incomparabileni 
heroinam sponsam sibi faustis auspiciis elegit, do- 
mus Wiirtembergiae redunioni et religionis concor- 
diae insolubilibus haud dubie profuturam 2 5 *). Cum 
his ab omni eruditione et rerum usu instructissimis 
principibus familiare mihi colloquium Julio, Augusto 
et Octobri mensibus non semel fuit. Foris vero Svl- 
vius Nimrod princeps Mariam Elisab. Caroli Frid. Miin- 
sterbergii 2 55 ) Ducis filiam unicam propitia fortuna 
duxit resque suas pridem arctiores non parum am- 
pliavit. Quae utinam meta studiorum et consiliorum 
fratri ipsius majori p. Roderico nunc hospiti nostro 
fuisset, nec inexplebilem illam ingenii et judicii vim 
cum operosae institutionis jactura, nescio quis raor 
bus turbasset, quern dolens coram 27. Octob. sum 
intuitus. Natal is hie annus est Harmoniae evangelicae 
Augustaeae gemina forma singulari industria Sternio- 
rum Luneburgensium eleganter excusae, quae ad po- 
steritatem ostentationi aliquando erit. Augusta vero 
Vindelicorum dura a confoederatis 2 5 6 ) obsidione 
difficilem habuit, alvei, qui pomeria ab urbe divi- 

dit, obstructione fame civibus et colonis, uiolendinis 
et fabricis cessantibns , indueta. Privata mihi fuere 
optata quidem et laeta Christophori Forstneri Mom- 
pelfgard.] cancellarii 2 6 7 ) amicitia 28. April, contracta, 
Josephi Furtenbachii 258 ) insignis architect! opus no- 
biJe dono datum 13. April., et Ludovici Pleicardi Frei- 
bergeri generosi adolescentis opera mea in studiis 
adjuti gratitudo eodem die testata. Sed et aedes 
geminae contiguae Stuttgardiae 426 praesentibus flo- 
renis emtae 13. Aug. mihi sunt. Dura vero et 
tristia obitus nepotis mei Augusti Walteri tota vita 
cum morte conflictantis occubitus 25. Martii, in cu- 
jus locum nepos Job. Valent. Andreae 17. Martii 
natus jam concesserat. At longe atrociore adeoque 
insanabili vulnere meo finis agonum Joannis Sau- 
berti antistitis Noribergensis Sebaldini 2. Nov., quo 
in uno quot arnica nomina perdiderim, vix charta 
haec ceperit. Coaluimus 1624. mense Junio No- 
ribergae, parario Andrea Tauchero juris consulto 
olim Tubingae amico. Inde ingenii excellentia mo- 
rumque suavitate adeo ille mihi se probavit, ut cum 
animorum studiorumque consensus accederet, in in- 
tioiam amicitiam intromiserim, aliis atque aliis qui- 
dem officiis cultam, sed quam maxime communibus 
in rem christianam operis radicatam et firmatam, 
tandem etiam liberorum Gottliebi filii mei, et Bar- 
barae filiae suae conjugio aeterno foedere et com- 
muni sanguine anno 43. 19. Junii sancitam. Fuere 
autem in hoc viro cuncta admirabilia et rara: eru- 
ditio nulli secunda, vita inculpatissima, ardor rei 

christianae curandae ingens, labor perficiendis ne- 
gotiis improbus, patientia in adversis incredibilis, 
quibus ob invidiam et fatigabatur ipse, et fatigabat 
aemulos alios, falsos potissimum fratres et pseu- 
dopoliticos. Corpus tamen quanttimvis victu tem- 
perantissimus gerebat omnium fere morborum car- 
nificinae expositum, cephalaeae, cardiae, chiragrae 
et podagrae, calculo et nephritidi, torminibus et 
quae aliae ex frequenti medicinae usu accedere so- 
lent, fidiculis, quibus posterioribus annis potiorem 
temporis partem grabato suo et doloris castro figeba- 
tur. Confectus tamen diarrhaea est, cum aquas etiam 
famosissimas Hornhusanas 2 6 9 ) pridem adhibuisset, 
recte secusne, medici dixerint, 2. Nov. sub vespe- 
ram, magna urbis Noribergensis , majore rei litera- 
riae, sed omnium maxima ecclesiae jactura, quic- 
quid etiam invidia nunc in sinum rideat et trium- 
phet, cum nondum aetatis 54 excessisset, nobilibus 
tamen atque duraturis scriptis vitam haud dubio cum 
fama producturus. Mihi sane supervivere molestum 
est, in ea maxime cavea, ubi cum bestiis commis- 
sus invidia, quod per se sive non potest sive non 
audet, illis tamen vel armandis vel irritandis vel 
subornandis vel saginandis vel fovendis vel excu- 
sandis et tegendis ludos suos perpetuos facit, nec 
indignationem nisi cum vita positura videtur, quam 
Deo tandem coercendam relinquo. — Non fuit im- 
munis hie annus ab ictibus serpentinis calcaneo 
Christi insidiantibus, repente cum in aulis, turn re- 
bus publicis, nescio quo episcopatu Constantiniano 

novum aliquem antichristum pseudo- evangelicuni 
parturiente. Nam cum vixdum insigniorum deli- 
ctorum publica deprecatio in ecclesia instituta esset, 
politicis artibus, ut venalis venialisque iis, quibus 
nu in mi essent, etiam nauci hominibus ea fieret, ten- 
tatum est. Quod cum pro officio esset dissuasum, 
turn intumescere coluber et absolutum in eccle- 
siam imperium jactare, cversionem etiam jurium im- 
inunitatumque ejus minitari 2. Martii et 4. Deeemb., 
de quibus Christus ipse viderit. Et haec praeludia 
sunt nostrae in Christum voluntatis, officii et gra- 
titudinis, dum de recuperandis bonis ecclesiasticis 
tanto nisu, impendio et tempore Monasterii et Os- 
nabrugae laboratur, ut dum iis caremus, cum fame 
et infamia conflictandum ejus ministris, receptis 
vero, sub impotenti dominatu nova tristisque ser- 
vitus metuenda sit. Ordinum nostrorum conven- 
tus Aug. et Sept. mense habitus itertim in fumum 
abiit Martis crepitaculis dissipatus. Mitior tamen is 
nobis quam aliis fuit, ubi barbarae immanitatis 
exempla Isnae, Leutkirchae, Kaufbeurae alibique ad 
aeternum dedecus duratura, edita sunt. Supersunt 
quaedam privata, quorum veniam ab aequanimo le- 
ctore peto: nempe adlectus sum in ordinem fructi- 
ferae societatis, jam ab anno 1617. auspiciis Lu- 
dovici principis Anhaltini illustrissimi institutum et 
ad numerum 433 sociorum 2 6 °) successive auctum, 
6. Nov. satagente Augusto principe et hero meo, 
nomenque accepi Fracidi senio meo et rudi con- 
veniens, cum emblemate Musci effoetae arbori ad- 

haerentis et svinbolo: Etiamnum viret. Convivas 
habui Gratias nostras et Calvae in aedibus generi 
Walteri 1. Julii et hie domi 15. Maji. Rediit ad 
me nepos Joh. Valent. Andreae puer amabilis 7. Sept. 
Salarium ex publica ubertate et incredibili annonae 
vilitate, amphora vini 26 l ) 5. et 6 florenis, modio ado- 
ris i. floren. aestiniatis, satis liberaliter solutum, re- 
liqua ut in rebus luxatis, inter spem et metnni acta 
tolerataque sunt. Dum lenta pacis tractatio am- 
inos hominum suspendit, ineae etiam rudis petita 
in partu haesit, nec movendo promoveri difficilimo 
hoc anno 47 potuit. Paravi tamen mihi in eventum 
hospitium aliquanto laxius 26. Jan., quod Selenia- 
num 2 62 ) appellare libuit et munificentiae Augustae 
merito decuit, florenis circiter mille, ubi res meas, 
ut primum pax affulserit , cum bono Deo seponam 
et componam, si nemini, mihi certe minus onero- 
sior et plus utilior. Itaque hoc toto anno curiae 
negotiis parum contuli, ecclesiae tamen pensum 
sine defectu solvi, collega meo inajorem anni par- 
tem (a 28. Febr. usque 19. Martii et 11. August 
usque 12. Decemb.) curandae valetudini suae im- 
pendenti, mea quantumvis afflictiore in sustinentiae 
et abstinentiae cura relicta. Nec etiam ?>criptioni 
praeterquam epistolicae et privatae commentationi 
multum datum. Una Sauberti mei 2 6 3 ) Umbra theolo- 
gica luci exposita, pari amicorum assensu et aemu- 
lorum invidia, quae tamen recusionem, et elegan- 
tissimos Sterniorum typos meruit. Totus hie an- 
nus repetitis comitiis, eogendo et corradendo aere 

alieno consumtus est, rebus ecclesiae rejectis am- 
pliusque vulneratis (quod a medicis sive imperitis, 
sive alienis fieri omnino necessum est) quae pluri- 
mum inde laborarunt. Illud enim praeter Bellonae 
voraginem domus Wiirtemb. incrementa et hyme- 
naea poscebant, quae post felicem natal em princi- 
pis Wilhelmi Ludovici 7. Jan. nati et 15. renati, trina, 
bonis opinor auspiciis, uno vertente anno confecta 
sunt: p. Nimrodi Sylvii W. cum Miinsterbergia 21. 
April., quam superiore anno sibi desponderat, p. 
Ulrici W. cum Sophia Dorothea Henrici Wilhelmi 
Solmensis et Mariae Magdalenae Oetingensis co- 
mitum filia 10. Octobr. et p. Leopoldi Friderici W. 
Mompelg. cum Sibylla nostra Gratiarum Wiirtemb. 
minima 21. Nov. vinculis utique ad sanciendam et 
formandam concordiam mutuam opportunis et quod 
faxit Deus efficacibus. Sed et ex gynaeceo illu- 
stri virgines duae nobiles elocatae sunt: Agatha 
Margaretha a Ninem Ludovico Sperwerseccio, et 
Dorothea Elisabetha Utenhofia Wolfg. Theodorico 
Megezero 11. Octobr., unde hospitum in aula illu- 
strium plena fuere omnia, summa nostra indigen- 
tia abundantiam mentiente et annonae pauperiem 
(quam tarn en anni fertilitas utcunque sustinuit) pro- 
digente. Praeter enim domesticos et agnatos ho- 
spites Juliades, Rodericum, Manfredum et Floria- 
nam Ernestam cum matre Anna Sabina, Ann am 
Wirtembergicam, Palatinas duas, Hohenloios, Solmen- 
ses, Rupispoletanos aliosque familiares, Turrenius 
30. Mart., Rosa Trassius 28. Mart., Schonbeccius 

16 

12. April, Buwinghausius Holzius 7. Maji, alii- 
que belli duces, tribuni et centuriones magno nu- 
mero nos cum satellitio suo inviserunt, quibus ac- 
cesserunt varii legati Lunaeburgici 2. Febr. , Mom- 
pelgartenses 26. Sept., alii, quos indigitasse hie loci 
sufficiat. Ad privata potius veniamus, quae inihi 
pauca laeta, tristia plura obtigere. 111a, natales 
trinae propaginis meae: Annae Catharinae Riielinae 
12. April., sed 20. post Junii extinctae, Mariae Marga- 
rethae Walteriae 19. Julii, et Gottliebiae Andreanae 
3. Nov. , haec , funera frequentiora magni et pretii 
et amoris et commodi et familiaritatis capitum: 
nempe Christiani comitis Oldenburgii Delmenhorstii 
stirpis suae ultimi, Augusti mei ex sorore Sibylla 
Elisabetha nepotis 23. Martii , magna domus regiae 
jactura, PhilippiHeinhoferi 364 ) amici ultra vicennium 
exoptatissimi 13. Julii, Johannis Wilhelmi Menlins- 
hofii et ipsius nobilis affinis, viri integerrimi 29. Jan., 
Dorotheae Stettenbergiae gynaecei illustris magi- 
strae, rarae et sacrorum et muliebris industriae foe- 
minae, anus praeclare de domo Wiirtemb. meritae, 
Georgii Mundii jure consulti, clarissimi cancellarii 
Saxo-Coburgici affinis, Georgii Alberti Nerolin- 
gensis antistitis quam foris minoris, tarn domi vir- 
tutis et pietatis fama meritoque majoris theologi, aetat. 
47. 17. Novembr., Georgii Conradi Maicleri poe- 
tae nobilis contubernalis et commilitonis plus quam 
quinquagenarii longe suavissimi 27. Martii, P. F. 
Raumaieri immature nimis ecclesiae rebus erepti 19. 
Martii, et Joannis Altermanni* 66 ) pictoris familiaris 

mei 9. Martii nunquam sine profundo vulnere et 
insigni doloris sensu mihi ablatorum, quae sive 
publica sive mea privata clades non potuit non 
graviter animum raeum percellere, reputantem, quam 
pauci quam multum, quam contra multi quam 
parum ad vitae societatis liberaliorem usum, ju- 
cunditatem et tutelam faciant, et quos illos perdere, 
inter hos vero versari diutius quam durum sit et 
quam tristissimum , ab illis vero destitui et orbari 
longe acerbissimum. Quam enim vel in solo Hein ■• 
hofero jacturam fecerim, non facile explicavero, in 
quo viro praeter plurium hominum et linguarum 
notitiam multiplicemque artium mechanicarum om- 
nisque elegantiae et subtilitatis peritiam, qua prin- 
cipum multorum amicitias meruit, ea in me fides, 
is amor idque studium et officium fuit vel chi- 
liade epistolarum testatum, ut cum quo alio ami- 
corum conferam, non habeam, ereptum mihi serio 
lugeam et desiderem. Sed et morbus, qui eonju- 
gem meam a 7. August, ad 6. usque Novemb. non 
sine vitae periculo exercuit, familiam meam haud 
parum affiixit, cui sublevandae Annam Justinam 
Majerinam Noriberg. per trimestre conduxi, Alias 
etiam Mariam et Agnetem Elisabetham in matris 
solatium adhibui. Lenimenta temporis fuere amicae 
collationes me domi invisentium, ac vel inprimis 
illustris viri Gallibaronis Racknizii, familiae Sauberti- 
nae patroni primarii 12. Aug., [qui,] dum res hie suas 
cum Ulmensi civitate debitore creditor componeret, 
plusculum apud nos cum conjuge, filiis duobus et 

filia versatur, nec aestimatione mihi minorum Ge- 
orgii Christophori Sternenfelsii producis Mompel- 
gartensis, et Christophori Forstneri cancellarii, viri 
sane quam probi, acuti et diserti, Mauritii Cro- 
neccii pridem in aula contubernalis , turn Augusta 
mihi commendatorum studiosorum juvenum, Danie 
lis Goebelii, Johannis Conradi amicissimi olini mihi 
theologi , Joannis Bernhardi Zechii . . . . , Herwarti 
Joannis Matthaei Fabri, Joannis Henrici Bern- 
harti, Georgii Alberti filiorum, ac vel inprimis M. 
Leonhardi Laurentii jam diu mihi perofficiosi , sive 
paternae sive suae amicitiae fructus apud me le- 
gentium, quos, qua potui fide, utcunque solvi. Sed 
et Adamus Burger 266 ) artis supputandi veteranus hie 
magister cum sua Barbara Angerina, uterque viridi 
exacto matrimonii 49 anno jubilaeum festivum suaso 
meo et conductu habuit, jnsolito multis et jucun- 
dissimo spectaculo, hoc tamen aliis inferiore, quod 
nullam ex se sobolem, unum tantum ex vita functa 
filia generum comitem habuerint. Munera elegan- 
tiora tuli praeter solenne Augustale principis herae 
meae strenam, principis Ulrici et nobilis Megezeri 
sponsalia, principis Sibyllae valedictorium , baronis 
Racknizii et Tieffenbachii honoraria, singula grata 
mente ad posteritatem exponenda. Invidia, insidio- 
sum mihi monstrum, semel tantum virus suum pa- 
lam 15. April, exseruit, domi caetera id vel ex- 
spuens vel resorbens. Dimisi ex domo mea Joan- 
nem Ludovicum , Joannis Martini Andreae patruelis 
quondam mei perdilecti filium, famulitio apud me 

sesquitriennio amplius probe defunctum et meliori 
fortunae interea apparatum 3. August, cui succes- 
sit Eberhardus Kopp rustico ingenio et duris mo- 
ribus. 20. Dec. rediit ad parent es nepos nieus co- 
gnominis Riielinus lepidus puer factis mihi per 15. 
menses deliciis; 21. Nov. discessit peregre honestis- 
sima matrona nobilis Juliana Elisabetha Reichavii 
vidua, viciua longe humanissima et eo aegrius di- 
missa 17. Septenibr. Nec aliud quid tabulis dignum 
occurrit, quo annum hunc consignem, media fere 
sui parte in grabato confectum, nisi hoc addam, 
novennium jam una mihi Stutgardiae serviliter ex- 
actum, quo, quam unquam alias in tota vita mea, 
nec uspiam alibi directionem minus directam, con- 
silium minus consnltum, societatem minus socialem, 
religionem minus religantem, regulam minus regu- 
larem, pretium minus pretiosum, amicitiam minus 
amicam et operam meam minus operantem fuerim 
expertus et perpessus, quo etiam toto tempore nec 
quenquam bene meritum suffragio meo ecclesiae 
admovere, nec facinorosum ullum criminis sui in- 
dicio meo arcere mihi fuerit concessum. Clausit 
annum 28. Decemb. Paulus Jenischius Antwerpiae 
1555*) 17. Junii natus, variarum artium et lingua- 
rum , ac inprimis musices peritia excultus, Thesauri 
animarum vernacula lingua primus compila'tor, post 
per annorum intervalla autor, cujus invidiam et 
alienae culpae poenam, exilium, ut sibi videbatur, 

aroplius quinquagenarium Augusta, aequo animo tu- 
lit, Lavingae et Stutgardiae hospitio fixo, quo in 
hac cum musico stipendio, turn rude satis liberali 
et amicorum subsidio adjutus, vitam, omnis morbi 
expers , continua orexi et somni facilitate tranquil- 
lam, sed minime otiosam produxit ad nonagesi- 
mum usque aetatis annum, 19. liberorum, quorum 
non nisi 4. post se reliquit, pater, amicus mihi et 
affinis jam a quadraginta annis plane familiaris et 
jucundus; quem mense uno antecessit Michael 
Laminit coaevus, Memmingensis quondam antistes 
11. Nov. et ipse nonagenarius, mihi a septennio 
amicus, hoc nomine minus praetereundus, quod 
olim A. 1585. hunc nostrum cum Maria Boscharda 
prima conjuge publice copularit, qua defuncta is 
Helenam Kellerinam A. 1604. 17. Sept. itidem Mem- 
mingae duxit. Die Thomae ad D. Leonhardum ae- 
dibus suis proximum honestis exequiis sepultus, 
vidua hac in re angusta et ob apoplexiae morbuin 
valde afflicta post se relicta, quae sequentis anni 
23. Octob. ad mariti latus est deposita. 

Annus 48, qui climacterici mei magni initiator, qua 
animi aegritudines, paucis atratis calculis notatus, le- 
niter effluxit, unde mitior etiam invaletudo fuit, quam 
curatum Calvam cum secessissem, magis etiam irri- 
tavi, evidenti argumento, quiete mihi et abstinentia 
magis quam alia medicina opus esse. Perstiti ta- 
men ibi civium humanitate delectatus a 29. Maji 
usque 28. Junii, dum interim gener Walterus aedes, 
quas pridem construxeram, laxiores redderet. Col- 

lega Heerbrandus hemiplexia sinistrum latus leviter 
tactus vacationem ab officio hoc toto anno quam 
revalescentiae impendit, dorai habuit, cujus vices 
Zellerus egit niihique astitit, qui hoc decennio ab- 
solute 1040. sermones sacros, quos duos hebdo- 
matim debui, in aula habui, certa probatione, quae 
interea temporis per invaletudinem aut alia negotia 
sunt praetermissa, diligentia alia fuisse repensa. 
Fabulam interea magno plausu 4. et 7. Februar. 
egit Joannes Keilius 267 ) Geerlingensis vinitor, homo 
protervus, apparitionem angeli geminam mentitus 
et quinis vitibus cruentatis praestigias faciens, plu- 
ribusque non obesae naris ob diras quas minaba- 
tur imponens, qui saepius examinatus et auditus, 
cum lubrice ageret in vincula conjectus et fraudis 
post alios atque alios lusus convictus, virgis cae- 
sus 23. Sept. et ejectus, risu terrorem et absurda 
multorum judicia finiit. Caeterum pacem tot annis 
optatam et quaesitam hie annus difficilimo nixu 
tandem peperit 14. Oct. 268 ) nobis nunciatam 21., et 
2. Nov. solenni festivitate eucharistica in summo et 
aulae templis publicatam. Cui adornandae dum in 
curiam contendo, lubrico pede lapsus 269 ), femore 
afflicto inter dolores domi 18 diebus 28. Octobr. us- 
que 12. Nov. detentus sum. Colligendae vero pe- 
cuniae, qua pax redimeretur, rationes hunc totum 
annum occuparunt, coactis subinde comitiis et a 
14. Jan. usque 25. Mart., 16. August, usque 8. Oct., 
12. Nov. usque 12. Februar. sequentis anni pro- 
duces, ubi et obiter de augendo alumnorum prin- 

cipis nuniero 20. Jul. actum, et cum ordinibus 25. Au- 
gust, communicatum , vix tandem post semestre ef- 
fectum habuit. Effloruere hoc anno duo vitis Wur- 
temberg. palmites 7. Sept. Maria Catharina Charlotta 
Ulrico principi ex Sophia Dorothea Solmensi, sed 
quae biduo post uiatrem multae virtutis principem 
octidua exaruit, et 27. Novembr. Anna Catharina 
Eberhardo principi hero quinto post die, 1. Dec. 
sacro fonte per me tincta, vivacior. Fatalem porro 
annum habuerunt ex iis, qui apud me in pretio: 
Agatha comes Solmensis Rupis - Spoletani reguli 
vidua, jam saepius laudata, 14. Novembr., heroina, 
praeter oris speciem et ingenii elegantiam multis 
virtutibus conspicua, de me prosperis et adversis 
rebus meis praeclare merita, climactericum magnum 
supergressa, Fridericus Casimirus Chanofzkius et 
Job Heimant Lente* 70 ) nobiles, ille hie quidem Stut- 
gardiae 12. Julii, hie vero in aula Augusti Guel- 
pherbiitana 23. Decembr. , uterque amicitiae fide et 
longa consuetudine probati, turn Joh. Martin. Ei- 
sengrein cognatus et primi tyrocinii ad Regiofon- 
tem sodalis Esslingae 26. April. Nec praeteribo 
Rosinam quondam Francisci Erhardi, et thori et 
ludi literarii sociam fidelissimam , quod de juven- 
tute Christiana ad nonagesimum usque aetatis an- 
num egregie meruerit, 24. Martii Calvae defunctam; 
et Saram Joannis Jacobi Andleri uxorem, foemi- 
nam honestissimam , vicinam meam 25. August, ex- 
tinctam, ac ex curia Joannem Georgium Schmiere- 
rum, quern 21.* April, mors abstulit. Ex casibus 

notabilioribus incendium Aspergi fuit 30. Julii, ct 
conflagratio Wilae 47 *) imperialis, quae olim Calvae 
vicinae insultavit, contumacia sua supra vires accita 
20. Octobr. Privata roea satis commode habuerunt, 
vacatione concessa ab otiosis juxta et odiosis ne- 
gotiis, quae ut animum percellunt, ita corpus affli- 
gunt et dejiciunt. Augustus gemino augusto mu- 
nere aureo, quorum illud 23. Octob. imago sua 
cum emblemate Expendentis sive Cogitabundi, hoc 
23. Decemb. idem ipse cataphractus 300 fiorenorum 
pretii*) suffulsit, cui infinita gratia. Gener Ruelimis 
filiolo Joanne Ludovico familiam auxit 25. Maji. 
Nuptiis Eberhardi Anwilii et Mariae Marthae Ber- 
stettinae praesente aula benedixi 3. April, non sine 
munere, et quod ad animi recreationem facit, in 
notitiam venit, imo amicitiam concessit perillustr. 
vir Joli. Septimius Joerger baro, plurimarum rerum 
ac pictoriae artis peritissimus , comite D. Joh. Gab- 
lero jure consulto Norico percelebri, et Baltha- 
sare Heidenreichio equite Austrio, mense Augusto. 
Quo etiam tempore ad me confugit Christophorus 
Gottfrid Pfinzing, patr. Noricus 20. August, inge- 
nuus adolescens, qui praeter excellens ingenium 
morum modestiam singularem mihi per semestre ap- 
probavit, 14. Jan. sequentis anni dimissus. Mutavi 
ancillam Mariam Barthiam cum Catharina Schede- 
lina 3. Januar.; alui Benedictum Stroelinum per men- 
sem et scholasticae functioni Herrenbergae admovi. 



*) Cod. B. et a.: pretii rem famiJiarero. 

Recepi ad me nepotem Joannein Valent. Rtielimira 
22. Sept., quae ut lectori fastidiosa, ita mihi ad 
memoriam faciunt. Aula hospituui illustr. turba fre- 
quentissime perstrepuit, ex quibus praeter faiuiliares 
Wiirtemb. et Palatinos primarii Turrenius, Duglas- 
sius cum tribunis et centurionibus varii ordinis fuere, 
de quorum hospitalitate sequens annus testabitur. 

Annum Christ. 1649, qui Caroli Britanniarum 
regis indigno supplicio 31. Jan. atratus factus est, 
spes et actiones refulgentis pacis absumsere, quo 
mihi 63. aetat. est exactus, remissiore valetudi- 
nis afflictione, animi aliquanto acerbiore. Nam 
et olidus hircus J. J. B. impetiit 18. Febr., et aspis 
F. K. trisulca lingua per filii latus feriit, et sus lu- 
tulenta J. H. C. me commaculavit, omnes impune, 
nec ullo mei miserescente Ps. 69, v. 21. Interea 
abierunt cum Jesuitae 9. Jan. a nobis, turn ex 
coenobiis monachi legatorum Bambergensium et Cu- 
lembacensium jussu abacti, non sine maleficii in- 
famia, ne quis credat cucullo fidem subesse posse. 
Mihi vero in lucem nata sunt et Seleniana 272 ) Au- 
gustalia et Theophilus per 26. annos peregre erro 
cum minutiis aliis, maxime vero avi mei Jacobi An- 
dreae vita a Levino sutore eleganti carmine ex- 
pressa. Transtuli etiam in Latium passionis Christi 
Harmoniam Selenianam, lucem fortassis aliquando 
visuram. Perstiti interea in ecclesiastae aulici of- 
ficio, multis illustribus hospitibus praesentibus non 
tan turn Wiirtembergicae domus, Friderico et Ulrico 
nostris, Leopoldo Friderico et Georgio Mompel- 

gartensibus, Roderico, Manfredo et Martiale Julia- 
dis, turn viduis Ludovici et Julii, ac Susanna Pa- 
latina et Anna Wiirtemb. nostra, atque duabus vir- 
ginibus Floriana et Faustina Juliadis, sed et Carolo 
Megapolitano duce, .... marchione Durlachio, Chri- 
stiano Palatiuo Birkenfeldensi cum tota illustr. fa- 
milia, et Cratonis Hohenloii vidua, Duglassio, Rosa, 
et tribunorum praeter illustres comites turba, Gallo 
etiam Racknizio, Miinzingio , Forstnero cancellario 
Mompelgartensi, Lansio, ordinibus provincialibus no- 
stris et numerosis ad componendas restituendasque 
res nostras et transigendum inter Eberhardum et 
Fridericum fratres Wiirtemberg. convocatis et con- 
scriptis, cum quorum plerisque familiares sermones 
miscui. Secessi tamen per aliquot dies a 17. Julii 
usque 30. Calvam, animi potius quam corporis gra- 
tia, ubi in thermis Cellensibus curanti valetudinem 
Sibyllae Mompelgartensi ejusque marito Leop. Fri- 
derico frequenter adfui. Invisi etiam Esslingae cla- 
ram Hohenfelderi mei viduam vivaci seuio super- 
stitem 20. August., et nuptiis Franc. Reinhardi Bet- 
tendorfii cum Anna Margar. Sternenfelsia in corona 
XII. illustr. personarum aulaeque ministerii bene- 
dixi. Luctuosa vero mihi fuerunt cum maxime tri- 
stis Henrici Hattingii j. d. et Antonii Roesleri affi- 
nium meorum prope Oettingam in amne Egra sub- 
mersio 9. Maji, turn ex aulae contubernio Conradus 
Schavelizkius* 7S ) 6. Julii, curiae et studiorum olim 
socius. Joannes Wilhelmus Kraus 17. Julii, Marcus 
Hiller cognatus in aetatis flore 11. Martii, Engel- 

hart] us ex notis Fridericus Krezmajer 374 ) pa- 
ternae amicitiae haeres 12. Junii, Gottfried Kuhorst 
filius spiritualis longe jucundissinius 20. Nov., Nico- 
laus Idler vicinus optimus 21. Octobr., quibus Cal- 
vae accensendi Josephus Geisel compater 25. Junii, 
et duo nepotes Riielini Joannes Ludovicus et Joan- 
nes Georgius 11. Martii et 17. Julii (cum hie 25. 
Maji ante praecipiti post incussos terrores partu 
natus fuisset) denati. Salutantium et invisentiuni 
non exiguus fuit hujus anni proventus; ex nota- 
bilioribus quidem praeter Forstnerum, Lansium, Hau- 
giuni et consimiles viciniores: Isaacus Rumpler ex 
nobil. Marehionis Badensis familia 22. April., Joachi- 
mus Christianus New. j. d. inter consiliarios prin- 
cipis heri mei receptus, per 6. septimanas jucundus 
hospes 22. Maji., Andreas Berger reip. Ulmanae 
actuarius 2. August., Petrus Meuderlinus amicus ve- 
teranus fama sua Celebris 3. August, Daniel Hoser 
Augustanus 3. August.; ex studiosis vero Wilhelmus 
Lyserus F. filius, theol. licent. 20. Octobr., Alexan- 
der et Joh. Jacobus Mundii, Georgii filii 23. Mart., 
Joh. Frid. Gruber pictor post aliquot annos redux, 
quatuor hi sanguine juncti, turn duo fratres Agri- 
colae 3. April., Dietherrus, Picardus, Sax, omnes 
Norici, Hammerschmid 23. Martii, Silemannus 14. No- 
vembr. et alii, quibus accensendus Valentinus Roe- 
ther musicus excellentissimus 6. Nov. , nec praeter- 
mittendi Joannes Henricus Schorkius carmelita, 
Georgius Zapler, Mathaeus Entel Augustin., et Joh. 



Digitized by Google 



Neptis Valentini a fratre seducta. 253 

Anton, a Popper*) cum Martin Ronnawer ejurata 
religione ad nos transfugae, turn inprimis Ludovi- 
cns de Maji nobilis Gallus, eximiae eruditionis et 
linguamm peritiae, de quo tamen sequens annus 
plura docebit. Literis vero eonvenerunt Georgius 
Philippusllarstorfer 27 5 ) rarae et multiplicis scientiae 
exeuiplum, Job. Michael Moscherosch 27 6 ) et Joannes 
Joachimus Franzius, nunquam a facie noti, quibus 
his illisve post Guelpherbytanum literarum solenne 
commercium, sive coram sive foras quantum sit 
impensum, non est cujusvis otiosi vel judicare, vel 
intelligere; sane quod vegetioribus lusus et tempo- 
ris fallimpntum dici posset, Fracido mihi et elumbi 
oneri est et temporis maximae frustillationi , ut de 
amicitiis potius dissidendis**) quam colligendis et 
fovendis, negotiis seponendis quam conglomerandis 
rationes mihi ineundas putem. Res domesticae Au- 
gusta manu etiamnum suffultae stetere, cui mi Ham 
parem gratiam retulero. Neptis ex sorore Regina, 
quae domi meae per 14. totos annos filiae loco 
habita cultaque fuit, a nequam fratre Jacobo Bal- 
thas. Simonio abducta mihi est 13. Aug. , rediit ta- 
men facti poenitens post 15. hebdomadas, cujus in- 
terea vices Anna Maria Burgia probe egit. Ancilla 
Catharina Schedelin viro nupsit, cui Anna Vische 
rin successit 11. Junii. Et hae sint hujus etiam 



¥ ) Cod. B.: Poppcn cum M. Konawer. Cod. a.: Pop- 
pen cum M. Kornnawer. 

»*) Cod. B. et a. : dissuendis. 

periodi inaniae: quid aliud quam illudentis spei 
quisquiliae, insidiantis Hvoris argutiae, oneris mo- 
lestissimi gratiae, et simulati anions offuciae, qui- 
bus ut fin em imponat, Deum ex animo precor, cui 
res spesque meas omnes, fidem atque innocentiam 
in solidum commendo, certus, nec fallere hunc, nec 
falli sub eo unquam posse, caetera cuncta esse 
fallacia. Atque hie undecennii Stutgardiae exacti 
terminus esto. 

c inn mihi ad portum optatae mdis appellere ip- 
sumquc jam littus legere viderer, nescio quis ab 
aqiiilone ventus retro me in aequor egit, novam 
agitationeni subiturum. Anno namque 1650. jubi- 
laeo, cum tandem de senatu consistoriali consti- 
tuendo et integrando, scholisque coenobialibus esset 
serio deliberatum et decretum, Heerbrando sane 
rudis ex voto concessa, mihi ab aula et curia mis- 
sio quidem data, sed onus aliud abbatiae Beben- 
husanae impositum est, spe facta, si minus suffi- 
ciant humeri, ejus in Hirsaugiensem amoeniorem se- 
cessuin commutandi, quod in me animi dubius 
suscepi 22. Febr. Melchiori Nicolai vero Tubinga 
accito praepositurae raunustoto undecennio 277 ) sus- 
pensum commissum, et altero demum anno Georgio 
Badero ecclesiastae creditum est. Caeterum ante- 
quam abirem, Caroli Christophori principis infantis, 
quern 28. Jan. natum proximo 30. sacro fonte ab- 
lui, institutis solennibus inauguralibus, 19. Martii 
insolitis pompis et orgiis confectis, defungendum 

fuit, sed quas subito turbavit improvisa mors so- 
roris Dorotheae Amaliae jam 7. annos natae 27. Mart 
et 3. April, in mausoleo depositae, geminatusque 
dolor parentibus ipsius Caroli Christophori paulo 
post absentibus abrepti 2. Junii et 10. sequente fra- 
tribus adpositi, insanabili vulnere matri relicto, sed 
documento certo, immodica gaudia et profusos sum- 
tus maximos luctus et poenitudinem pone sequi. 
Inde data in aula ultima concione, quae numero 1170. 
fuit , 15. April, et sequenti vale Illustrissimo priva- 
tim dicto, Bebenhusium abii 25. April, primamque 
concionem 28. post habui. Nactus eoenobii procu- 
ratorem Leonhardum Waldensberger, collegas vero 
Georgium Lindenum et Jacobum Rothium, oecono- 
mum etiam juventutis Joannem Schmiderum tran- 
quillioris an turbulentioris vitae instrumentis et 
machinis futuris incertum et a tempore exspectan- 
dum, initiis sane quam pro opinione durioribus. 
Discipuli crediti sunt numero 34., quos nominare 
libet : Wolfgangus Henricus Majer, Joannes Jacobus 
Kiirner, Georgius Conrad. Scbliesnecker, Joannes 
Jacobus Beck Stutgardiani , Joannes Christophorus 
Kegel, Philippus Burkart, qui primus diem obiit 
31. Jan. 51., Georgius Simon Weitprett, Joannes 
Georgius Laux, Joannes Jacobus Lang, Gabriel 
Braun, Joannes Georgius Aichelen, Joan. Jacob. 
Sennier*) Tubingenses, Christophorus Zeller, Joan- 
nes Leonhardus Stuber, Joannes Jacobus Hess, 



*) Cod. B. et a.: Somnier. 

Calvenses, lsaacus Alber, Jos. Elenheinz, Joannes 
Joacbimus Angelin, Georgius Griesinger Niirtin- 
genses, Adamus Salomon Laufensis, Philippus Hen- 
ricus Hiller Saxenheimensis , Martin Sigwart Lust- 
naviensis, Georgius Wilhelmus Moseter Breiten- 
holzensis, Joannes Andreas Hochstetter Kircho- 
Teccensis, Joannes Jacobus Zeller Wildbergensis, 
Andreas Srbinid Oetlingensis, Joannes Conrad. 
Haselmajer Neobiirgensis , Abrabauius Clsaesser 
Moeckmiiblensis, Elisaeus Gerlacb Goeppingensis, 
Georgius Frider. Weinmar Scbmidensis , Joannes 
Frid. Rorbacber Brettensis, Andreas Carolus et 
Joannes Conradus Rapp Oeringenses, quibus su- 
perior locus et institutio concessa est, caeteris pari 
numero alumnis Blabyrensi coenobio sub abbate 
Pbilippo Jacobo Hiittstock et praeceptoribus Mi- 
chaele Knollio et Joanne Ruffio receptis, quorum 
omnium increments in ecclesiae usum Deus pro- 
pitius benedicat. Fostquam bic consedi amici Tu- 
bingenses salutatum advolarunt: Croneccius, Glos- 
nerus, Hoelzelius, Heinlinus, Haugius, Wormserus, 
Hafenrefferus, Rauscherus, Schmidius, Brodbeckius, 
Griphius, alii, quos vicissim Tubingae per intervalla 
revisi, turn peregre accesserunt numerosi hospites, 
quos recitare sit ingratum, resurgentis ex pulvere, 
minis et fimeto monasterii olim tarn Celebris et 
ducatus bujus primarii faciem contuituri, inter quae 
ego cum Stutgardiam 27. Maji negotiorum caussa, 
turn Calvam meam animi recreandi 4. Junii con- 
cessi, atque in proximo Tbainachio principem berum 

17 

cum aula salutavi, post 19. Junii Eremtim nobilem 
Eberhardi Wiirtemb. I. ducis, majorem posteritatis 
memoriam et culturam meritam, non sine voluptate, 
villain vero Herbstii* 7 8 ) voluptuariam olioi mihi inha- 
bitatam vastatam sum mo cum dolore 25. Maji inspexi. 
Ulic quidem in antiqua turri operis non invemisti ve- 
stigia temporis vidi incisa hoc modo : ATEMPTO 2 7 9 ), 
inceptum 1X82, cui decimo demum anno successit 
fimdatio coenobii S. Petri* 80 ) Schonbuchiani XIII. 
canonicorum nobilium Suevicorum, totidemque ex 
plebe ad numerum sc. Christi et apostolorum, ubi 
ipse fundator ab anno 1492. 281 ) usque 1538. se- 
pultus quievit, hinc Tubingam translatus, rubo cani- 
ne* 8 2 ), qui per ambitum 52. ulnis, 40. columnis inni- 
tens est dilatatus, ut fama est, Hierosolymis advecto, 
in memoriam usque hodiernam relicto. Conflagra- 
vit potiorem partem A. 1580 6. Jan., nec restaura- 
tionem sperat, filia Collegio illustri Tubingensi hae 
rede in vicem substituta. Haud procul inde ignobilia 
tesqua veteris urbis Steinbeis* 83 ) paucis tuguriolis 
et unico lapide cui 1X21. inscriptum indice, su- 
perstitibus, rudera monstrantur, quae cum homi- 
num memoriae penitus jam exciderit, memoranda 
mihi visa est. Jam quae hoc anno mihi signanda 
veniant, paucis perstringam. Ac laeta quidem prae- 
ter crebra illustrium colloquia 17. 27. 28. Jan., 14. 
16. 17. Apr., 6. Maji, 7. 8. Junii fuerunt vel inpri- 
mis : nuptiae p. Rudolphi Augusti Brunovicensis com 
Christiana Elisabetha Alberti Friderici comitis Bar- 
bii f. temperatis pompis habitae 10. Nov., soteria 

et eucharistica pro confectae pacis 284 ) beneficio 11. 
Aug. publice soluta, cum 5. ante, post etiam 18. Oct. 
terra inovisset, Ludovici Du May nobilis Galli, 
eximiae virtutis, experientiae et eruditionis viri, ad 
nostram religionem plenior accessio 12. Maji et 
hinc contracta arctior conjunctio, Christiani Cassii*) 
nobilis ex Holsatia multiplici reruni peritia clari le- 
gati notitia 17. April., strenui illius tribuni Conradi 
Widerholdi 18 *) per fortunae vices traducta diutur- 
nior amicitia mutuo amplexu renovata 12. Jan., turn 
nataiis duorum nepotum Joannis Eberhardi ex filia 
Agnete Elisab. 23., et Jacobi Erasmi ex filio Gott- 
lieb 3. Sept. ; tristia vero in vicem : Henricae Wiirt. 
Ludovici f. , Alberti raarchionis Onoldini conjugis 
luctuosus obitus 24. Aug., quam 7. Junii ante in 
acidulis Thainacensibus salutaveram, Annaeque Wiir- 
temb. Frid. f. per 53^ annos innuptae, Ulraae ex- 
spirantis 25. Octob., et 5. Novemb. Stutgardiae de- 
positae, ut quaterna funera Wurtembergicae domus 
unus annus exceperit, turn Alberti Weileri nobilis 
ex aulicis amicis constantioris ... Decemb., Joannis 
Gloeckleri paedagogarchae , maximi in rem litera- 
riam meriti 30. Aug., privata necessitudine et ani- 
morum contentione, ac Stephani Geeri 10. Jan. 
Neopurgens. pastoris, compatris et ecclesiastico mu- 
nere conjunctiorum , sed et neptis Margarethae 
Riieliniae amabilis puellae sexennis 15. Junii, etiam 
cognatae ex Enzingerio sanguine Rosinae Birenman- 



*) Cod. B. et a. : Classii. 

nin, virginis 31. Octobr. Domestica etiam in meum 
usum attexam. Filius Gottlieb sub iniquo censore 
dura diii multumque perpessusWangheimiuin 2 **) est 
translates 29. Jan. , Koppium famuJuni inter alum 
nos principis receptum dimisi 25. April. , cui sue 
cessit ex Krezmaieria fatnilia per 50. amplius an- 
nos mihi conjunctissima Balthaserus Friderici f., 
additus Joh. Jacob. Stuberi f. 29. Junii, mutata etiam 
ancilla Anna Vischerin sponsa 14. Junii cum Anna 
Maria Erboserina. Rei familiari ob mutatam sedem 
et translatam oeconomiam, turn dispersam supellecti- 
lem parum accessit nisi ex principis herae munere 
valedictorio et indefessa Augusti munificentia, cui 
omnem succum et fomitem poster] tas mea debet. 
Morbus jam familiaris mihi inducias subinde mecuoi 
sive ex aeris temperie sive victns mutatione fecit 
firmioremque valetudinem concessit omnibus fortu- 
nes praeponendam. Atque hunc quidem in modum 
Stutgardia exivi, quam 1639. 14. Jan. trepide in 
gressus, infra metum commodius et tutius inhabi- 
tavi, nonnullis quidem procellis jactatus, nunquam 
vero demersus. Ac aulam quidem supra exspecta- 
tionem meam faventiorem, fideliorem et faciliorem 
habui, nulla, quod sancte testari possum, nec dictis, 
nec factis, apertiore (tectas enim quis evitare spe- 
ret) injuria, multis contra benefices affectus, quibus 
me debitorem et praeconem profiteor. At curia 
ejusque sanctior pars, quam spem omnem meam, 
fidem amoremque destituit, quam innocentiae meae 
conscia contra contumelias et obtrectationes demit, 

quod ab imo malorum archttecto infernal i face pro- 
fectum, in sinu Dei vindicis repositum, aequiore 
amnio tulissem, nisi id cum rei christianae et ec- 
clesiasticae detrimento subinde fuisset conjunctum, 
hoc unum satana satagente, ne, cum tanto studio, 
ut disciplina Christiana religio*) combinaretur , in- 
cumbebat **), obtinerem, sed virulentis sycophantiis 
supprimeretur, simonia vero, hypocrisis, luxus, dis- 
solution lucrum triumpharet, adeo ut in divinis qui- 
dem nihil humanius sive inhumanius verius, in hu- 
manis vero nihil propius ferino, in alenda et cu- 
randa etiam ecdesia nihil sacrilegio similius subinde 
apparuerit, quae conjunctis bonorum calidis lacry- 
mis, malorum usque ad Christi judicium tripudia 
hie deposita volo. 



*) Cod. B.: ut disciplina Christiana cum religione 
combinaretur. Cod. a.: ut disc, christ. religioni combi- 
naretur. 

**) Cod. B. : incumbebam. 

Proximus annus visus est mihi faventioribus Ze- 
phyris abblandirt remissione laborum et solitudinis 
amoenitate, cum ad anion tranquillitatem turn cor- 
poris valetudinem plurimum conducente, sed bre- 
vius quam pro opinione gaudium hoc fuit rainus- 
que solidum. Nam quicquid etiam tuta*) timerem, 
non tamen cavi simoni[ac]as artes, sub anni demura 
finem retectas, verumque sum expertus, in cam- 
pestribus armenta et pecudes, in desertis feras be- 
stiasque inveniri. Interim principes, herum atque 
heram, filiumque Joannem Frid. Tubingae salutavi 
2. Febr. et 12. Martii ac propitios habui. Genera- 
lem etiam ecclesiarum inspection em, quam diu de- 
clinaveram, admisi 27. Febr. atque inde Tubingen- 
sem vicinam 30. Julii primum invisi. At indictis 
ad 29. April. Stutgardiae comitiis , qualia ab homi- 
num memoria visa non sunt, nempe 120. capitum, 
cum eo me contulissem, qua animum qua corpus 



*) Cod. B.: vocabulo tuta superscriptum habet: fad; 
cod. a.: etiam fati timerem. 

labefactatus sum atque deject us tristissimae sortis 
patriae meae, cui periculum parari palam videba 
tur, intuitu, et mutata victus ratione, quibus senilis 
languor et debilior corporis constitutio impares 
fuere. Substiti tamen in meis primum aedibus, sive 
Seleniano ad 3. Junii, post inter selectiores majo- 
ris circuli adlectus 5. usque Julii 18 7 ), ubiredireme 
domum morbus, publici convictus impatiens, ac ipsa 
moles patriae calamitatis immensa, de qua posted- 
tas liberius pronunciabit, coegit. Cujus cum deli- 
nimentum per vindemiales ferias Calvae quaererem, 
30. Sept. afflictior ad lares redii. Repetitis postea 
comitiis, cum nulla me invaletudo excusaret, quasi 
ad matris communis et meum funus accitus, com- 
parui quidem 3. Nov., hospitio n obi] is matronae Ro- 
sinae Reischiae viduae percommodo exceptus, sed 
recrudescente morbo ita exercitus et tortus, ut re- 
verti 15. ad aegram et ipsam conjugem me com- 
pulerit, hospitis filio Joanne Jacobo ob patris 
quondam cognominis amici memoriam in convictum 
et familiam suscepto 28. Novembr. Paulo vero an- 
tequam abiissem , erupit ulcus a venenato G. L. et J. 
R. 288 ) aspidum morsu (quo nihil astutius, perfidius, 
insolentius et virulentius excogitari potuit) mihi 
concUiatum, quod etsi praesenti et subitaneo amu- 
leto sanatum sit, memoriam tamen subdoli facino- 
ris baud dubio longam et inextinctam relinquet; 
non quod tanti sit a servili et pulverulento inge- 
nio perstringi, aut insolitum pro beneficiis male- 
ficia et amicitiae officiis hostilia recipere, sed quia 

cum talibus eombinari Mezentianuui 28 * ) videatur 
supplicium . ubi vivis hominum corporibus cum ca- 
daveribus colligatis una computrescere fuit necesse, 
doluitque hoc magis, quod ad alienam libidinem, 
et oblectandum tectum livorem, proritandumque 
implacabrle odium hoc viperanim genimen mihi sit 
immissum, cujus vindex Deus esto. Funestus cae- 
tera hie annus mihi fuit sociorum variae aetatis et 
amicorum selectiorum notabili clade illata; nam 
puerilis fuit Daniel Moerlin sub uno praeceptore 
vitrico suo Georgio Oswaldo Regiofonti, qui no- 
vercante for tun a miser obiit. Juvenilis vero Jaco- 
bus Zellerus, vir immobilis, 74 annos natus, 17. De- 
cembr., Philipp. Jacobus Hiittstock abbas Blabyren- 
sis quadriennio minor 27. Aug. , et Joh, MeuderJin 
24. Julii, provectioris autem Joh. Martinus Majer 
Crusianus 12. Sept., privatae insuper famiJiaritatis 
et literarii commercii facile primus Andreas Rein- 
hardus Augustae actuarius, magnae in me vir fidei 
19. Oct., proxrmus hnic Petrus Meuderlin* 90 ) de re 
literaria meritissimus 21. Maji; dehinc Joannes Geor- 
gius Wibelius Haltensium anttstes, insignis theolo- 
gus 25. Octobr. , inde Lucas Schickart ingenio ma- 
gno fratri Wilhelmo non dispar 24. Sept. Ex pri- 
mariis fautoribus sublati mihi sunt: Franciscus Chri- 
stoph. baro Tieffenbachius, ultro ia amicitiam meam 
Noribergae pellectus 20. Maji, Caspar Lerchenfel- 
dius magnus quaestor Wiirtembergiae 20. Maji, An- 
dreas Burkhardus cancellarras noster 24. Junii, et 
mira morum facilitate seniique ad 80. annum pro- 

ducti tranquillitate Marcus Dolmetsch 14. Maji, qui- 
bus omnibus praeferrem Abrahamuin Hoel/elium 
septuagenario majorem, saepe in his commentariis 
notatum, utriusque fortunae nobile speculum, nisi 
simulatam vita amicitiam saepeque variatam Jubri- 
ciore exitu finiisset 20. Maji. Addam duas Irone- 
stissimas matronas Barbarain Brentianam, Felicis Bi- 
dembachii viduam octogesimuna quinquennio super- 
gressani 26. Aug. et Magdalenam Orthiam 20. Fefcr., 
notas mihi, cum nepote meo Jacobo Erasmo Gott- 
liebii mei filiolo 27. Martu extinctas. Augustae 
Planus quidam cum Deo hominibusque din illusis- 
set, plura hujusmodr machinatus, morte, cui rai- 
ponere non potuit, interceptus est 6. Julii; cujtis 
alastorem aliquem, cum proterve mihi oppederet, 
oppido contrivi. Goeppingae etiam vipera sibikre 
desiit 30. Oct. Recreationum omnium instar fuit 
Augusti, solis mei, et illustrium Brunonii coeli hi- 
ininum serenitas et calor 75. epistolis y quae jam 
ad numerum 900. accedunt, lautiisque testata, qoi- 
bus patriae meae frigidas nubes temperavi atque 
adeo in procinctu jam eram a priacipe meo impe- 
trato, ut toties invitatus, sisterem me tandem tam 
beneficis astris* 91 ), cum me sive fortuito sive fatal i 
casu morbus inopinato dejecit, domique invitissimts 
utrinque nobis detinuit. Lenknen turn; desiderii mei 
accepi imagines Augusti senii, et virginalis venti- 
statis filiae Sibyllae Ursulae ad justam corporis 
staturam affabre depictas, inter cimelia habendas, 
11. August, et 7. Septembr. Nata etiam Wiirtemb. 

princeps Eberhardina Catharina** a ) 12. Aprilis et 
ejusdem 17. renata, ac uiea neptis 21. Anna Marga- 
retha Rhiielina 5. Aug. inter laeta numeranda ve- 
niunt, reliquum perillustris comitis Castelli Wolfg. 
Georgii inagni, curiae nostrae 293 ) magistri saepius 
perspecto favori, et invisentibus amicis atque stu 
diosis, quos numerare longum foret, inprimis vero 
Augustanis legatis Thoniae Hopfero, et Michaeli 
Miillero, turn ingenuis adolescentibus 8. ad*) me 
divertentibus 26. Octobr. et 8. August., me deb.ere 
profiteor. Stuttgardiae solenni pompae lustricae 
Turcicae puellae**) lubens interfui. Renatam biblio- 
rum Paraphrasin L. Osiandri germanicam typis Stel- 
larum Luneburg. elegantioribus exscriptam, cujus 
hortator et obstetrix fui, laetus aspexi, plausu foris 
exceptain , domi, ubi primum nata et tenere olim 
habita, frigidius admissam. In schola nostra trans- 
late Tubingam Carolo, Weininario, Weitbretto, 
Kegelio, Lauxio, Mosetero, Braunio, Hochstettero, 
Gerlachio, Elenheinzio, Schliessneckero , Griesin- 
gero, Rappio, Stubero et Sigwarto successere : Bal- 
thasar Daur, Joannes Wolfg. Dieterich, Joannes 
Sebastian Feurbach, Hieronymus Braun, et Joannes 
Bernhardus Beurlin Tubingens., Joannes Christo- 
phorus Stierlin Walpachens., Michael Schlaich Lin- 
daviensis, Lud. Ehinger Kirchheraensis , Gustavus 



*) Cod. B. et a: 5. ad. 

**) Cod. B. et a.; puellae: cui Cbristinae Catharinae 
nomen datum est. 

Bernhardtis Weinlin et Joannes Michael Hofmann 
Neostadienses. , Joannes Georgius Habelshover Bah- 
lingens., Georgius Christophorus Geer Bulacensis, 
Samuel Justus Biberstein Oberessling. , Joannes Ja- 
cobus Bub*) Wildperg., UJricus Polycarpus Steudlin 
Backnangens., Joannes Balthasarus Schubin Marpac., 
Joannes Georgius Biirker Wermbrechthusanus , et 
Feurbachio apud suos raorte praevento Fridericus 
Jacobus Merxlin Nellingensis substitutes. In fa- 
milia mea pamm est mutatum, restitutum parenti- 
bus nepotem Joannem Val. Riielinuni 7. April, re- 
cepi, 18. Octobr. famulum Stuberum post annum et 
quadrantem ejus niutavi cum Antonio Jenischio. 
De insolita et ominosa aquarum elavione mense 
Januario, et anni fertilitate alii dicant, me taedium 
tenet**) toties iteratis imparibus et indignis luctis, 
ubi in caveam conjecto et cum bestiis commisso 
vincere sit inglorium , vinci vero dedecorosum. 
Nam ubi judex est obnoxius, laedentis nequitiam 
in laude et artificio poni, laesi vero innocentiam 
haberi deridiculo, et quicquid ob tin eat, maculari, 
ut semper aliquid haereat, experimento didtci; unde 
mihi in votis supremis, ut rude impetrata inter vi- 
tae negotia et mortis diem spacium aliquod inter- 
cede™ possit. 

Horret animus, reminisci eorum, quae annus se- 
quens 1652. dura diraque mihi intulerit, ubi caveae 
inclusus et subjectus ferulae ab insolenti supercilio 



*) Cod. a.: Buob. **)Cod. B. et a.: tenet ex. 

et petulanti lingua misere vapulavi , tacito livore, 
hostili odio et turpi ingrataque desertione*) sata- 
gentibus et banc fabulam potissinium ludentibus, du- 
ravitque haec rabies usque ad 22. Martii, qua sese 
in cavea ad insidias recondidit, per occasionem quo- 
ties libuerit, eruptura, apparuitque sine etiam haere- 
seos culpa bona opera iis esse exosa, qui per ma- 
leficia non ad coelum, sed occupanda terraruui gu- 
bernacula contendunt et grassantur, ubi bonis viris 
et civibus, quorum virtus est formidini et expro- 
brationi, paratum est certumque vel exitimn vel 
exilium. Aeger ergo animi, cum corporis etiam 
morbo totus dejicerer, secessi Tubingam curandae 
valetudinis causa 4. April. , exceptus liberali hospi- 
tio niatronae**) Joamiae a Mundelsheim a tribus 
successive Giiltlingiis viduatae, ubi in Apollinis sede 
(quod mireris) nec medicum nec medicinam reperi, 
domumque re infecta 13. ejusdem redii, indeque 
cum difficili morbo luctatus, vitam inter intensions 
et remissionis vices utcunque protraxi. Interea aca- 
demiae Tubingensis 2 9 4 ) sive reformatio sive restitutio 
magno molimine suscepta, suppletis aliquibus pro- 
fessoribus sacri potissimum ordinis, quorum docto- 
ral! inauguration! dux ipse cum illustr. gynaeceo et 
aula interfuit 4. Junii, remotisque nonnullis, adlecto 
in rectorem principe Joanne Friderico 9. Maji, con- 
stitutisque salariis et nomine Eberhardinae acade- 



*) Cod. B. : desertione rerum suarum. 
*) Cod. B. et a*: nobilis matronae. 

miae renovato, res finita Junto mense typisque 
publicata est. Quaesivt et ipse ab hisce Jegatis ma- 
lorum, quae claustruui hoc premebant, remedium, 
frustra fui et remtssus eo, ubi in ulcere potis- 
^imiiui anguis haerebat, caeteris, quorum intererat 
communi causae cavere, altum stertentibus. Aug. 
niensis 29 vocatus ad synodum ex officio infelici, 
sane fato Stutgardiac eomparui. ubi sive aeris sive 
victus ratione nmtata , sive violenta corporis jacta- 
tione morbum meum adeo exacerbavi, oiiiuem va- 
letudinem destruxi, ut domum redux 9. Sept. in 
hunc usque diem, qui 18. Januar. est, vires resu- 
mere minime potis, aut sacris vacare muniis per 
natalitia solennia fuerint. Miseruni profecto est ab 
omni propemodum humano nutrimento abstinere, 
paucisque de die horis sibi et laboribus vivere, ce- 
tera per dium per noctenique cruciari, solitariuin et 
non nisi ab observatoribus septum, nulla sive animi 
ab arnica conversatione vel artificum operis, quibus 
sum innutritus, recreatione nec solita mihi exspa- 
tiatione reliqua. Fuere tamen mihi aliquot invisio- 
nes et honorificae et jucundae, ac vel inprimis 
principis Antoniae 295 ) Wiirtemb. cum comite Stoll- 
bergia et nobili comitatu, cut etiam Widerholdii tri- 
buni uxor interfuit 5. Junii; secuti Robertus comes 
Mandevilius Anglus cum Hieronymo Heinhofero 
conductore 25. Junii, Miinchingius 11. Martii, Goel- 
nizius senior 2. Mart, et 27. Maji, Flemmingius Mo- 
vius 4. Junii, Welwartus 13. Junii, Croneccius 21. 
Junii, Bork 17. Octobr., Goelniz junior 28, Octob. 

et 11. Dec. et Giiltlingia 25. April,, nobiles; Uteris 
vero et aliis ornamentis clari: Freinsheimius meus 
Argentinam revisurus cum Berneggero affine 4. Ju- 
nii, Schmidius magni patris intimique mei filius 
21. Junii, Scheler 2. Maji, Schoenemann 9. Junii, 
Kirchher 12. Junii, Bensperger 1. August, Lotter 
19. Augusti, studiosi, Schimelius Asiatica peregri- 
natione notabilis 31.Martii, Widmannus diu notus 
et probatus 11. Martii, Rottnerus cognatus 14. Apri- 
lis, Rothius affinis 6. Octobr., Gerlachius Gedano 
redux 16. Octobr. , Schwarzius et Speidelius Stutt- 
gardiae et Canstadii consules 19. Maji et 19. Apri- 
lis ; Megenhardtus multorum annorum amicus 29. Ju- 
nii et 28. Nov. , D. New et Miillerus principis con- 
siliarii 17. Nov. et 13. Junii, Krezmajer et principis 
architecti 7. Febr. et 15. Julii. Turn ex vicinia Hau- 
gius, Wormserus, Brotbeccius doctores, ac pro of- 
ficio D. Philgus caeterique superintendentes con- 
crediti: Lyserus, Abelus, Helwagius, Honoldus pa- 
storesque alii cum numerosa studiosae juventutis 
turba, quibuscum multum fastidiosi temporis est 
consumptum. Angorum tamen dolorumque leni- 
mentum juxta levamentumque summum atque uni- 
cum fuit Augusti mei perennans gratia literariae 
reciprocationis nunquam interruptae ad 527 usque 
ep is to lam raanu sua, invitis etiam caligantibus ocu- 
lis, pertinaci continuatione, munificentia incredibili, 
comitate inaudita, condita ope etiam medicam per 
archiatrum suum D. Wendelinum Sybelistam testata, 
quorum illud animum recreavit, ista focum a parce, 

lente et sordide soluto stipendio frigidum instruxit, 
haec corpori non infeliciter consuluit. Addidit dono 
elegantis formae et mirae agilitatis cantherium 16. 
Sept. et contra uiolossura anglicum a principe hero 
meo 26. Maji dono datum perhumaniter accepit. 
Accessere etiam principuni juventutis Brunoniae 
utriusque sexus indxilgentissimae literae, jam ad 
duas novas centurias una cum Wiirtemb. brevi lu- 
eem visuras, progressae, cujus ingentis et insoliti 
favoris nutrimentum*) cimelium aureum pretii 360 
floren. in familia mea cum nobili unione principis 
Sibyllae Ursulae donativo extare volui 3. Octobr. 
et 7. Maji. Nec defuit etiam cum coram turn lite- 
ris perill ustr. Castelli comes magnus, curiae nostrae 
magister, favore autoritateque sua, etiam de natali 
meo 67. humanissime niihi gratulatus 24. Aug. Vi- 
derat etiam pro munere suo afflictiones nostras et 
querelas audivit praepositusStutgardianus 29 "), aeger 
turn ipse corpore, suasque partes interpositurum in 
se recepit, nullo hactenus nostro allevamento, irrita- 
tis vero magis magisque animis alienis malorumque 
fabricatoribus. Ac mihi quidem haec claustra et 
arida tesqua, ubi coelum iratum omnes injurias 
exonerat, averno persimilia videntur, ubi sub truci 
immobilique Rhadamanto et latrante Cerbero flagel- 
lent Furiae, Sisyphus rotet saxum, Prometheus pascat 
vulturem, Tantalus vero epuletur, nemini nisi tor- 
toribus bene sit, et impune agere liceat, sed de 



*) Cod. a.: munimentum. 

rebus suis turpiter interversis et familiao suae ca 
lamitate J. C. vindex ipse viderit Ps. 2. v. 5 et 9. 
Inter haec suppleto illustr. stipendio in alumnorum 
nostrorum locum 1. Zelleri Stutg. , 2. Angelini, 
3. Zelleri Wildb., 4. Aichelini, 5. Langii, 6. Beckii. 
7. Hilleri , 8. Hessi, 9. Schmidii, 10. Salomons 
11. Kiirneri, 12. Somnieri, 13. Elsaesseri, 14. Ha- 
selmajeri, 15. Andleri, 16. Rohrbacheri, 17. Majeri, 
IS. Oaurii, 19. Dicterici , 20. Stierlini, 21. Ehingeri, 
22. Schlaichii, 23. Bibersteinii , 24. Weinlini, 25. 
Geeri, 26. Steudlini, 27. Bninnii, 28. Biirkeri, 29. Ha- 
bdshoveri et 30. Schubi, substituti sunt Blabyrae 
quidam 1. Eberhardus Kapp*), 2. Balthasar Sehel- 
liug, 3. Wolfgangius Hermann, 4. Abrahamus Breun- 
Hn, 5. Joannes Petrus Biber, 6. Joannes Andreas 
Pfaff, 7. Joannes Christophorus Lieb, 8. Georgius 
Fridericus Bub**), 9. EJias Banzer, 10. Theophilus 
Wolf, 11. Wilh. Christ. Stein, 12. Daniel Bretming, 
13. Theodorus Sattler, 14. Joannes Jacobus Bader, 
15. Georgius Christophorus Schneider, 16. Philipp. 
Wolfg. Henr. Schuppart, 17. Joannes Jacobus Niet- 
hammer, 18. Antonius Datrin, 19. Alexander Hoel- 
derlin, 20. Gottfried Niethammer, 21. Lucas Osian- 
der, 22. Joannes Conradus Zeller et 23. Jo. Ulricus 
Mohr; aliunde vero 1. Theodos. Goebel, 2. Joan- 
nes Ulricus Brastberger, 3. Joannes Jacobus Vol- 
mar, 4. Salomon Meier, 5. Thomas Richter, 6. Jo 
amies David. Wagner et 7. Andreas Kreideninanii, 



*) Cod. B. et a.: Kopp. **) Cod. a.: Buob 

quorum in pietate et studiis profectus ecclesiae 
olim auspicates esse ac salubres Christus faxit. 
Wagneri filii occasions pater Joannes Jacobus in 
memoriam et amicitiam rediit 19. August., triginta 
abhinc annis Ch. Besoldi tunc mei amanuensis, co- 
mitum Hoenloensium Pfedelbachensium curiae di- 
rector, a quo D. Christoph. Assumi cancellarii Ho- 
henloici diem emortualem 5. Nov. superioris anni, 
vitamque a filio Cratone erudite depictam accepi, 
viri ingenii incomparabilis et mihi amicissimi; Krei- 
denmanni vero, quod pronepos ex fratre esset D. 
Joannis Conradi Kreidenmanni venerandi et magna 
laude meriti senis, syndici Esslingens. integerrimi 
notitia et amor ad 45. annos protensus renovatus 
est, crebrioribus inde Uteris et animorum deside- 
riorumque consensu cultus, quibus in cumulum ac- 
cessere Nob. Harstorferi, Moscheroschii , Frisch- 
manni praeter summatum theolog. Dilgeri, Hiilse- 
manni* 97 ), Calovii* 98 ) literas et Furtenbachii, Mar- 
stalleri, aliorumque dulcia alloquia gratissimae ele- 
gantiae; nec tacenda venit generosa virgo Margaretha 
Maria Buwinghausia Sappho nostra 399 ), quae cum 
viris jam in luce libero ligatoque sermone vernaculo 
de palma contendit, meque olim patris amicum, alte- 
ram patrem habere minime dedignatur. Funera hujus 
anni familiaria infrequentiora fuere minusque acerba. 
Unum prae caeteris luctuosissimum et memorandum 
Lev. Sutoris, cujus incredibilis ingenii vis et mul- 
tiplex eruditio ferme semper latuit, sive infelici fato 
suo, sive quod surdaster esset et cum adversa 

18 

valetudine conflictaretur, quem, postquara mihi in- 
notuit, conciliavi Augusto meo, cujus harmoniam 
evangelicam in latiunm transtulit, addiditque psalte- 
rhim vario carminis genere, qua poll eb at vena, ele- 
ganter expressum liberali stipendio, unde e rebus 
angustis emersit, a principe adjutus. Obiit maximo 
meo dolore 25. Febroar. annos 55. natus, vita lon- 
giore et mitiore fortuna dignissimus, cum paulo 
ante de inani nuncio mortis meae esset gavisus 
mihique gratulatus. Vir de me et familia Andreana 
praeclare meritus. Versus libet adscribere: 

Jam semestre fuit, cum de TE fama ferebat, 

Andreium fato decubuisse suo. 
Moerebam dictisque fidem nunquam aegrius hausi, 

Fama tamen mendax haec Tibi vita fuit. 
Hoc est, quod festa hac gaudemus luce Valentis, 

Proque Tua laeti vota salute damus. 
Si quid vota valent, longum, mihi crede, valebis, 

Qui volo TE longum saepe valere mibi. 
Lividuli valeant, procul o procul inde facessant, 

Fingentes capiti saepe maligna TUO. 
At Tu vive vale, sed non quo nomine manes, 

Quorum hac in vita porro nec usus erit. 
Vive aquilae senium semperque valentior exi, 

Robur et ex annis sume vigore novo! 
Sera mihi de TE sit fama aut falsa fuisse, 

Idque det aeternum qui fuit, est et erit 300 ). 

Fatum implevere alii: Fridericus Losetus*) 19. 
Febr., Joannes Frid. Sellinger 5. Maji, Ludovicus 
Kleinbub 31. Julii, Marcus Imlin 31. Aug., Daniel 



*) Cod. B.: Loshetus, Cod. a.: Lohetus. 

Hauff 4. Octob., Jacobus Schill 19. Decemb., Abra- 
hamus Schwarz 31. Decemb. amieitia, necessitudine, 
affinitate conjuncti, diversis elogiis nuncupandi, ex 
cognatis Lucretia Gruberia cum nuru 31. Decemb., 
ex domesticis Maria Barbara Rtielinia neptis 23. 
11. Aug. nata, 1. Sept, cum 22, neptis Maria Bar- 
bara Elisabetha Andreana 13. April, ante lucis usu- 
ram accepisset. Publica fuere praeter messis et vin- 
demiae insolitam ubertatem, unde nimia annonae vili- 
tas, incrementa domus Wiirtemb. ex 13 palmite foe- 
cundae arboris felicissimo Frid. Carolo 12. Sept. 80 ! ) 
nato, et 13. ejusdem renato, nuptiisque auspica- 
tis principis Manfredi Wiirt. cum Juliana comite 
Oldenburgensi Delmenhorstia 31. Octobr. consum- 
matis, principis vero Friderici cum Clara Augusta 
Augusti mei filia secunda in ver proximum magno 
utrinque desiderio destinatis. Eluvies aquarum no- 
xia 2. Julii exundans ecquid mali portenderit, et 
an impune spectata stella nubila insolitae magnitu- 
dinis per Dec. mens, coelym pervolitans, certius 
tempus quam astrologorum divinationes et rixae 
edocebunt 302 ). Nos, comitiis Ratisbonae indictis, 
ad quae patriae princeps Decembr. cum illustri co- 
mitatu concessit, pacata consilia et bonae fidei 
parta cum religionis firmamento et incremento piis 
votis precemur, caetera duriuscula facile toleraturi. 
Addam privata mea, sed quae vel delicatus lector 
vel morosus pertranseat. Inspexi pro officio ec- 
clesiam Tubingensem 20. Julii, arcem vero ibi post 
illatam cladem penitius 5. April., salutavi in occursu 

18* 



Digitized by Google 



276 



Liber VIII. 1051-1653 



principem Susannaui Palatinam in me beneficam 
11. Maji. Dimisi e convictu Joannem Jacobum 
Reischium nobil. 1. Martii suscepique in locum Da- 
videm Speidelium 12. Maji et Joannem Pflegerura, 
quem parentes Augustani ipsi adduxerunt 1. Julii, 
quem tamen 15. Nov. in aliam domum transtuli. 
Antonium etiam Jenischium hactenus famuluin patri 
suo reddidi 12. Mart., Annam Mariam Erbserinam 
ancillam domo emissam 6. Februar. cum Elisabetha 
Schnauferina 2. Junii permutavi. Nepotem Joan- 
nem Val. Riielinum triviali scholae Tubingensi cre- 
didi, praeceptori Schabhardo primum 4. April., de- 
hinc D. Wormsero 30. Junii, hospitium victumque 
praebentibus. Delicias mihi fecere duae neptes 
Walterinae, major Barbara Maria 23. Julii per 12., 
minor Maria Margaretha lepidissima puella a 7. Au- 
gust, per 8. septimanas. Cistam scriptoriam emi 
rarissimae artis magnique pretii, aliamque capsam 
minoris formae a virgine Buwinghausia dono accepi, 
quod eleganti translation^ libelli de tranquillitate 
animi 30 3 ) obstetricatus fuerim. Liberi mei, quo- 
rum crebra fuit per hunc annum morbidum officiosa 
invisio, scipionem argenteum dono dederunt sene- 
ctutis fulcimentum, nec tacendum est munus Po- 
stillae emblematicae Saubertinae a familia ad me 
missum et larga Dei benedictio, qua res familiaris 
non mediocriter crevit, quae obiter indicasse mihi 
meisque ephemeridum loco sufficiat, fastidioso lectori 
facile praetereunda. Ecquis vero imber lacryma- 
rum satis eluat dolorem, quem ex metu calamitatis 

posteritatis nostra^ cervicibus incumbentis merito 
concipimus, cui ex contagio ferrei, in quo viximus, 
seculi friga malorum atheismi, barbariei et servi- 
tutis bipatentibus portis immittitur, ut rebus quasi 
pacatis et restitutis internecino bello se involutam 
et religione juxta regioneque destitutam brevi sit 
visura, immani luxu intima viscera depascente. lode 
tam faciles illustr. personarum crebraeque ad Baby- 
lonem defectiones 304 ), intempestivae acerbae theo- 
logorum rixae curiosaeque velitationes, machina- 
tiones pro asserenda tyrannide, unde ecclesia in 
vinculis ejusque bona sub hasta, patriae moenia 
dejecta, aggeres perfossi sepimentaque rupta, aes 
immane alienura superioris seculi improbo luxu 
contractum in accisas et exutas nepotum reliquias 
devolutum, leges militares formulaeque forensium 
loco, et exactiones dirae, turn usurae execrabiles 
atque nundinationes nocentissimae palam immissae, 
ut jam de religione nostra evangelica sive Luthe- 
rana quid dicamus, vel potius non dicam, invenire 
non sit facile, cujus theoria quidem limpidissima, 
praxis vero lutulentissima est, doctrina integer- 
rima, vita corruptissima. Praeceptis non alia re- 
ctior, usu distortior, institutis innocentior, delictis 
culpatior, nulla forma elegantior, tritu aeque ru- 
gosa, legibus comta magis, consuetudine aeque ma- 
culata, regulis est maxime stricta, indulgentia nimis 
liberalis. Verbis sacra confert, iisque abstinet re- 
ligiose, opere ea aufert, iisque involat sacrilege, 
compositissima omnium, laudatissima, dissolutis- 

sima, undique infamis, confessione cordatissima, 
professione turpiter vecors, cum qua credere tu- 
tum jucundumque sit et salutare, vivere periculo- 
sum, triste et conscientiae durissimum, cujus cul- 
pam omnium praesentissiniam infictitiam earn fidem 
nullibi fructificantem (non vivificam illam, quae 
Christi merito nixa sine ullo opere et justificat et 
salvat) sacramentorumque profanum et meritorium 
usum rejiciendum putandum est, maxime ubi coeci 
et claudi (2. Sam. V. v. 6.) et personata idola sunt 
murorum Hierosolymae custodes et defensores aut 
pro lucello privato modico publica res et universa 
negligitur, deseritur, proditur et traditur, salvis in- 
terim rebus pactis et juribus, admirabili plane et in- 
audito privilegio, ut, quam salva pietatc violare sacra, 
salva vita interimere obvios, salva pudicitia vitiare 
virgines , salva sobrietate mero inebriari, salva reve- 
rentia furere et debacchari, salva libertate mancipari 
carceri, salvis fortunis ire nudum in exilium liceat, 
ita aeque bonum et honestum censeatur privare bonis 
suis et exlegem vivere atque agere salvis privilegiis. 

Restat, ut hunc annum mihi qua animum 
qua corpus calamitosissimum Augusti Phoebi mei 
laudibus meritissimis sine fuco et fastu finiam, 
utpote cujus luce resplendens, calore fotus, virtute 
vegetatus, et imbre irrigatus, adversa cuncta e 
pertulerim et mitigaverim, quod mihi oculorum ob- 
lectatio, aurium modulatio, cordis recreatio, spi- 
rituum resuscitatio , servitutis retributio, agoniarum 
refocillatio, angustiarum dilatatio, indigentiae susten- 

tatio, solitudinis contemplatio , desertionis suffla- 
minatio, disgratiae compensation depressions sub- 
levatio, et pervigilii meditatio, doloruin mitigatio, 
suspiriorum consolatio, desideriorum impletio fuerit 
aeternis praemiis coronandus, a posteritate vero 
mea immortaiibus encomiis praedicandus 30 *). 

Heu quam invitus accedo ad describendam Iliada 
malorum hoc carceris mei anno quarto exantlato- 
rum, quo animo aeger et corporis cruciatu afflictis- 
simus ea tuli, quae nisi in insulas deportatus, aut 
ad remos vel metalla damnatus, vel cum bestiis in 
cavea commissus, intelligere aut misereri nemo di- 
dicit, scilicet emergentium novorum hominum in- 
solentiam, aemulorum vindicias, amicorum deser- 
tionem, sociorum perfidiam, clientum oblivionem, 
ministrantium fraudem et supra omnia sordidissimi 
hominis impotens imperium. ' Hinc a 25. Decembr. 
superioris anni ad 27. Mart, sequentis obeundis ec- 
clesiae muniis impar, domi inter vitam mortemque 
luctatus. Nam cum hoc unum agat Apap, ut ec- 
clesiam Christi evangelicam, mutata dominatione 
Constantini in episcopatum Constantini, supersti- 
tione scilicet in impietatem enervet, exuat et con- 
culcet, egregium hujus arcani mintetrum hie invenit 
L. W.* 06 ) procuratorem, scriniarii filium, hominem 
juvencum et crudum, sed ex fallaciis, mendaciis et 
aucupiis totum quantum consutum et compositum, 
cui uxor cultrarii filia, vere novacula, vel verius 
vipera, quae 18. Septemb. in furorem erupit, per 
quos omne iniquitatis mysterium est abunde exse- 

cutus. Accessit paedagogicus fastus et astus, cui 
in turbanda societate humana et tranquil! itate men- 
tis nihil par est neque secundum. Secessi igitur 
Calvam 19. Julii medicae opis quaerendae et animi 
levandi ergo, lectica vectus, quam Augustus roeus 
spe, ut ea ad ipsum demigrarem, munifice submisit 
8. Julii, sed quam heu aliam et nimis deformatam 
atque distortam reperi. Nam in coucordiae locum 
simultates et partes, modestiae luxus et insolentia, 
laborisque otium et fastus successere, pietas vero, 
obsequium et juventutis cura palam elanguere. Re- 
dii ergo ultimuraque valedixi 31. August, animo 
juxta corporeque nihil recreates, postquam tamen 
25. Julii repetitas nuptias semiseculares essem co- 
mitatus, ipseque 2. August, anniversarium matrirao- 
nialem 40. cum meis fecissem festivum. Mutata est 
interea scholae nostrae facies, et translati omnes 
alumni in stipendium Tubingense 25. Julii, substitu- 
tique Blabyra quidem 20.: Joannes Jacobus Ket- 
terlin, Joannes Henricus Oelmajer, Joannes Thomas 
Schmid, Christianus Fridericus ab Hausen et Joan- 
nes Fridericus Schwele Stutgardiani, Joannes Da- 
niel Reinhard et Joannes Bantel Schorndorfenses, 
Joannes Frid. Hochstetter Kircho-Teccensis, Joan- 
nes Michael Silcher et Joannes Conradus Rieger 
Winnedenses, Christophorus Caspar Haupt et Mi- 
chael Braitmajer Herrenbergenses , Elias Zeiter 
Niirtingensis, Joannes Gerhard Ramsler Werthei- 
mensis, Joannes Philippus Zais Canstadiensis, Joan- 
nes Jacob Doeruer Nagoltensis, Elias Zeiter Bah- 

lingensis, Michael Miiller Wildbergensis , Philippus 
Jacobus Woelfing Moeckmiilensis et Joan. Wolfg. 
Geer Sindelfingensis. Ex paedagogiis vero 14.: 
Joannes Lud. Neuffer Tubingensis, Joannes Wer- 
ner Fleck Stutt., Georgius, Balthas. Kuetaisch et 
Joannes Dettinger Kircho-Teccenses, Joannes Klo- 
pfer Herrenbergensis , Andreas Buiel Canstadien- 
sis, Joannes Christoph. Denzel Backnangens., Joan- 
nes Jacob. Mewe Vaihingens., Henricus Jacobus 
Miiller Neostainensis, Joannes Jacobus Siglin Leon- 
berg., Joannes Michael Dosselius Lipsiensis, Jose- 
phus Stahl Loechgoviensis , Wolfg. Christoph. Flem- 
ming Dachsbacensis , et Joannes Melchior Kausler 
Haibacens., quos in fldem recepi 6. Sept. Quae 
foris acta sunt, in hoc Trophonii antro meo me 
praeteriere, quae in comitiis Ratisbonensibus con- 
fecta sint, supra me fuere 307 ). Eucharistica tamen 
pro Romanorum rege creato Ferdinancfo 4 diximus 
31. Julii. Anni fertilitas insolita, et hinc annonae 
vilitas posteritati admirationi erit 3 0 8 ). Ex laetis mihi 
fuere nuptiae Friderici Ducis Wiirtemb. 7. Junii so- 
lenni pompa absolutae, et domus Augusta nepte ex 
filio principe Rudolpho 30 9 ) Dorothea Sophia aucta 
17. Jan.*). Dux Eberhardus herus noster, dum apri- 
nae venationi vacat, illustrium numeroso comita- 
tu 3 1 °) ad nos divertit, cui tamen lecto dejectus adesse 
non potui, sed in visit aegrum princeps, virgo Anna 
Johanna cum comite Stolbergia, et perhumaniter est 



*) Cod. B. superscriptum habet: Febr. 

solata 22. Novemb. Qui alii ex studiosa juventute 
me amice convenerint, quorum memini, ex pere- 
grinis (nam vicinos et conterraneos numerare non 
licet) paucis perstringam. Fuere autem comes baro 
Polhemius, Borkius nobilis, Finxius, Gravii duo, 
Fromannus, Wolfartus, Probstingius, Mollius, Gra- 
ftius, Metzgerus, Floeterus, Micrelius, Eppsteinius, 
Rautensteinius , Majerus, et quern multis praetule- 
rim, Adrianus Stodartus 3 1 juvenis lectissimus cum 
aliis, quorum nomina mihi non innotuere. lllustris 
baro Stubenberg, Johannes Wilhelmus, cui infeli- 
cis cognomen inter carpophoros, felicitate ingenii 
cum paucis comparandus, Uteris humanissimis ultro 
in amicitiam meam concessit magno posthac mihi 
in pretio habendus. Nec praetereundus mihi est 
Matthias Gigerus, Basiliensis 32. abhinc annis fa- 
miliaris meus, et generosae adolescentiae informa- 
tor domestifcus, qui postquam religioni nostrae ac- 
cessisset, et sacro ministerio nomen dedisset, post 
Ulysseos plane errores variis muniis defunctus, dum 
herciscundae familiae causa ex tanto intervallo in 
patriam redit, ad me concessit 15. Sept dudum pro 
mortuo habitus, posthac fortassis, si res succedat, no- 
strae ecclesiae non inutilis futurus, hoc enim con- 
silio in Pomeraniam uxorem cum 8 liberis adductu- 
rus, denuo abiit. Fata sua subiere ex notis et fa- 
miliaribus Ferdinandus Geizigkoffer, noster quondam 
Panurgus, Ratisbonae 2. Febr., Ludovicus Guth 8 l2 ) 
a Sulz aulae nostrae Tiraon Stutg. ac hie quidem 
morte quam vita utilior, nobili stipendio literario 

post se relicto, Petrus Ernestus im Hof Kirchen- 
thaelinsfurti 13. Maji., D. Henricus Schmid, D. Bal- 
thas. Philgus theologi, et D. Joachimus Wibel juris 
consultus tres professoresTubingenses, ille 23.Febr., 
iste 22. Maji, hie 6. Junii. Maximo vulnere affecit 
Joannes Bernhardus Wagner antistes Goeppingens., 
quondam cognatus, collega et compater per 27 an- 
nos in deliciis habitus. Addam duas foeminei sexus 
Annam Magdalenam Hellerin innuptam 11. April. 
Stutg., et Annam Mariam Ergezingerinam Calvae 
21. April, defunctas, hanc filiae loco jam a Cal- 
vensi clade ob hospitii beneficium habitam. Venio 
nunc ad domestica mea, quae nasutus lector, cu- 
riosus atque morosus praetereat, meis enim tantum 
haec scribo. Stipendio dispensatoris nequitia tena- 
citer soluto, superfudit larga Augusti manus, cui 
omnia, quae possideo, debeo. Unde abacus non 
tenuiter crevit. Emi etiam horologia duo speciosi 
operis, artificii Habrechtiani , ex haereditate Fride- 
rici Sellingeri a successore matrimonii Joanne Bran- 
dio exinde amico facto, sed et poculum argenteum 
quondam ab imperatore Maximiliano 2 avo meo 
D. Jacobo per Richardum baronem Streinium 3 1 3 ) 
in clementiae signum dono datum redemi, familiae 
monumentum futurum. Famulum alui a 15. Jan. 
ad 13. Decembr. Joannem Frid. Mauchium non in- 
commodum. Nequam vero puellam Elisab. Schnau- 
ferin commutavi 12. Maji cum Anna Catharina Mau- 
chii sorore parum feliciter, cui successit 14. Junii 
Anna vidua bonae fidei et operae foemina, dum 

conducerem , quae 14. Nov., Elisabetha Hart- 
maennin accessit. 8. Sept. gemina prole auctus sum 
Clara Augusta Riielinia nepte et Gottesfrido*) An- 
dreae nepote, numero 25. Caetera quid inter vul- 
pinarias artes malae fidei socio rum et viperinam 
progeniem pertulerim, sequentis anni, quo demum 
retectae sunt fraudes, ephemerides, si sinat Deus, 
referent. Summae benignitatis est Jehovae, quod 
non sumus absumti, quod non finiuntur miseratio- 
nes ejus, novae sunt singulis matutinis, amplissima 
est fides ejus (Lament. 3. v. 22) cui sit laus, honor 
et gloria. 



*) Cod. a.: Gottofredo. 

